
Tot Marinei 


INTRODUCERE 


Alte cuvinte, alte aventuri ... 

Această nouă carte despre aventurile unor cuvinte românești reuneste, 
la fel ca prima, textele prezentate în cadrul emisiunii Istoria cuvintelor 
românesti de la Canalul Cultural al Televiziunii Române. De data aceasta 
este vorba de emisiunile difuzate în perioada octombrie 2005 — iunie 2006. 

Motive similare cu cele care m-au făcut să public volumul Aventurile 
unor cuvinte românești (2005) au intervenit şi acum, în primul rând faptul 
că nu toti cei interesați de subiect au putut urmări emisiunile mele. În plus, 
editorul a constatat că primul volum s-a epuizat și a hotărât să scoată o nouă 
ediție, odată cu acest al doilea volum. 

Cele spuse în Introducere la volumul precedent (alegerea cuvintelor şi 
a surselor de documentare, structura volumului, modul de prezentare a 
materialului aşa încât să fie accesibil unui public larg) rămân valabile şi 
în acest caz. 

Adresez multumirile mele călduroase domnului Vlad Popa, directorul 
Editurii „Univers Enciclopedic“, pentru că m-a încurajat să pregătesc această 
carte şi pentru că a decis să o publice împreună cu o nouă ediție a cărții 
precedente. 

Textul acestei cărți a fost citit cu acribie filologică de Marina Sala, nu 
numai în calitate de redactor ... Îi multumesc şi pe această cale. 


M.S. 


CDER 


ABREVIERI 


= an 

= acuzativ 

= albanez 

= Atlasul lingvisitic român, Partea Il... de Emil 
Petrovici 

= arab 

= aramaică 

= aromân 

= bulgar 

= bizantin 

= (dialectul) calabrez 

= ].-Aurel Candrea și Gh. Adamescu, Dictionarul 
enciclopedic ilustrat „Cartea Românească“, București, 
[1931] 

= catalan 

= circa 

= I.-A. Candrea — Ov. Densusianu, Dicționarul 
etimologic al limbii române. I. Elementele latine. 
A-Putea, Bucureşti, 1907-1914 

= Alexandru Ciorănescu, Dicționarul etimologic al 
limbii române, Bucureşti, 2001 

= confer 

= Academia Română, Dictionarul limbii române, 


A-De și F-lojniţă, București, 1913-1949 

DEX 


dial. 
DLR 


DLRM 
DN 
DOOM 


ebr. 
engl. 


Ernout-Meillet, DEL 


= Dicționar explicativ al limbii române, ed. Il, 
București, 1998 

= dialectal 

= Academia Română, Dicționarul limbii române, 
M-—, Bucureşti, 1965- 

= Dicționarul limbii române moderne, Bucuresti, 
1958 

= Florin Marcu și Constant Maneca, Dictionar de 
neologisme, ed. II, București, 1966; ed. III, 1978 
= Dicționarul ortografic, ortoepic şi morfologic al limbii 
române, ed. II, București, 2005 

= ebraic 

= englez 

= A. Ernout și A. Meillet, Dictionnaire étymologique 
de la langue latine, ed. IV, Paris, 1959-1960 

= francez 

= german 

= grecesc 

irlandez 

= istroromân 

= italian 

= înainte de Cristos 

= învechit 

= latin 

= latin eclezistic 

= latin clasic 

= latin medieval 

= latin vulgar 

= maghiar 

= Academia Română, Micul dictionar academic I-IV, 
Bucureşti, 2001-2003 

= meglenoromân 

mediogrec 

neogrec 

= olandez 

= portughez 

= polonez 

provensal 
regional 
român(esc) 
rus(esc) 
sârb(esc) 
sard 


= secol 


slav 


= sloven 


spaniol 
turc(esc) 
ucrainean 
vechi 


Semne speciale: 


cuvânt neatestat 
devine 
provine din 


(ghilimele) marchează înțelesul cuvintelor 

A. PROBLEME GENERALE 


I. Ospitalitatea limbii române 


„Istoria cuvintelor românești“, seria de emisiuni pe care le prezint, 
își propune să arate de unde provin cuvintele românești, fie că este vorba 
de originea lor apropiată (etimologie directă), fie că este vorba de originea 
lor îndepărtată (etimologie indirectă). În diverse emisiuni am arătat că 
există atât cuvinte moștenite din latină, cât și altele, mult mai numeroase, 
care au fost împrumutate din limbile cu care româna a intrat în contact. 
Limba româna s-a dovedit a fi, alături de engleză, malteză și albaneză, 
una dintre cele mai „ospitaliere“ limbi ale Europei. 

Ospitalitatea limbii române rezultă din: 

— Cantitatea mare a împrumuturilor, în comparație cu lexicul 
moștenit (aceasta îmi permite să aduc în discuţie numeroase cazuri de 
cuvinte împrumutate cu o istorie zbuciumată); 

— ponderea lor în ansamblul vocabularului (de care mă voi ocupa 
în emisiuni speciale). 

Evaluarea împrumuturilor va fi privită din diverse puncte de vedere: 

a) în ce măsură aceste cuvinte au pătruns în vocabularul fundamental 
(reprezentativ sau de bază) al românei; 

b) relațiile lor cu elementele moștenite (într-o emisiune aparte voi 
arăta cum termenii latinești au sens general, iar cei Împrumutați din 
substrat — limba traco-dacă — sau din superstrat — vechea slavă — au 
sensuri restrânse, de ex. piatră < lat. petra este termenul cu sens general, 
iar cremene, din substrat, denumește un anumit fel de piatră); 

c) înlocuirea unor cuvinte moștenite cu împrumuturi (buză, ceafă, 
viezure etc., provenite din substrat). 

Ospitalitatea limbii noastre nu trebuie absolutizată și nici înțeleasă 
în sensul că româna a fost numai ea influenţată de limbile cu care a intrat 

în contact. Este la fel de important pentru istoria cuvintelor românești 
și felul cum acestea au pătruns în alte limbi. Cum și când s-au 
„aventurat“ cuvintele românești în alte limbi sunt teme pe care le voi 
aborda în emisiunile viitoare. 


II. Etimologie îndepărtată 


Am atras atenţia, în repetate rânduri, asupra faptului că pentru 
stabilirea originii unui cuvânt există două metode: etimologia directă 
care explică originea cea mai apropiată a unui cuvânt și etimologia 
indirectă (sau îndepărtată) care se referă la sursa inițială a cuvântului 
respectiv. Dacă vreau să fac etimologia directă a lui jzguar, numele 
cunoscutului tigru american, spun că la noi este din franceză; dar dacă 
vreau să arăt de unde vine el în franceză, voi adăuga că provine din 
portugheză, care l-a luat dintr-o limbă indigenă sud-americană numită 
tupi-guarani, aceasta fiind etimologia sa îndepărtată. În cazul cuvintelor 
romanice moștenite din latină, etimologia directă înseamnă a arăta ce 
s-a întâmplat cu respectivele cuvinte între latină și epoca actuală, fără 
a ne interesa de istoria cuvântului latin înainte de epoca romană; 
etimologia indirectă (îndepărtată) va arăta însă și cum au pătruns în 
latină cuvintele avute în vedere. Exemplul clasic este rom. cămașă < lat. 
camisia, dar lat. camisia este un cuvânt de origine celtică. 

Dacă ţinem seama de etimologia indirectă, foarte multe cuvinte 
indo-europene din latină pot fi grupate sub aceeași rădăcină. Al. Graur 
a publicat o carte, Cuvinte înrudite (1980), în care prezintă 284 de astfel 
de rădăcini. 

Spre exemplificare, am luat rădăcina /uc- „a fi luminos, a străluci“ 
care reunește multe cuvinte latinești. 

Cuvântul-bază din latină, Jux „lumină“ (considerată ca o activitate, 
o forță activă și divină) și, în mod special, „lumina zilei, s-a transmis 
multor limbi romanice, cu excepția românei. De la lux s-a format verbul 
lucere care indică starea „a fi luminos, a luci, a străluci“, transmis tuturor 
limbilor romanice, în română (a) luci. De la lucere devenit lucire avem 

cuvintele /ucidus și /ucor (corespondentele românești, învechite, fiind 
luced, respectiv lucoare), discutate în alte emisiuni. Lux a intrat în 
componenţa multor cuvinte (de ex. Lucifer compus cu lat. fero „a purta“). 

Lumen „lumină“ se deosebește de lux prin faptul că, la început, a 
însemnat un mijloc de a lumina, cu sens concret. Lume „lumină“ din 
limba veche este dubletul lui /uminä < lat. lumina, pluralul lui lumen. 
Din aceeași familie de cuvinte fac parte luminosus > rom. luminos, 
luminaria > tom. lumânare. 

În cel mai cunoscut dicţionar etimologic al limbii latine 
(Ernout-Meillet, DEL) se discută sub aceeași rădăcină și lat. lucubrare 
„a lucra noaptea, la lumina lămpii“, de unde rom. (a) lucra. 

Și lat. Juna, care însemna „luminoasa“ și era divinizată (avea un 
templu pe una din cele șapte coline ale Romei), aparţine aceleiași rădăcini 
luc-. S-a transmis tuturor limbilor romanice. De la lunae dies „ziua lunii“ 
avem luni, prima zi a săptămânii. 

Numeroase neologisme au, la originea îndepărtată, rădăcina /uc-: 
lucernă (boabele de lucernă sunt sclipitoare), lunatic, lunetă, elucubrație, 
(a) elucida, lustru, (a) ilustra etc. 

III. Derivaţie sinonimică 


Profesorul meu, Iorgu Iordan, este autorul unei cărți fundamentale 
intitulate Stilistica limbii române. În introducerea la această lucrare, el 
precizează că face o stilistică lingvistică, adică se ocupă de studiul 
mijloacelor de expresie ale vorbirii unei comunități lingvistice din 
punctul de vedere al conținutului lor afectiv. 

Caracteristica vorbirii afective (familiară, populară sau argotică) este, 
așa cum precizează maestrul meu, pe de o parte mulțimea extraordinară 
de termeni folosiţi pentru a desemna o singură noţiune și, pe de alta, 
mulțimea de sensuri, adesea foarte diferite, ale aceluiași cuvânt. 
Sinonimia bogată, adică mai multe cuvinte cu același sens, este mai 
frecventă, fiindcă ea corespunde nevoii de a reînnoi expresia. Se obțin 
numeroase cuvinte noi prin procedeul numit derivație sinonimică: două 

cuvinte care au același înțeles propriu devin sinonime și prin înțelesul 
figurat, metaforic, al unuia dintre ele. Se realizează o sinonimie 
aproximativă (sinonimie perfectă nu prea există). 

Pentru a înţelege mai ușor lucrurile, iată un exemplu. A arde este 
aproximativ sinonim cu 4 frige, a opări, a pârjoli, a prăji. Cine spune 
metaforic m-am ars „am ieşit prost dintr-o afacere“ poate spune, cu 
același sens metaforic, m-am fript, m-am prăjit, m-am pârjolit. 
Sinonimia figurată predomină în raport cu cealaltă, realizată la nivelul 
sensului propriu al cuvintelor. Despre o casă care arde nu spune nimeni 
că se frige sau că se prăjește, se pârjolește, după cum carnea ori se frige, 
ori se prăjeşte (sunt două lucruri diferite), iar dacă arde sau numai se 
pârjolește trebuie aruncată, căci nu se poate mânca. 

Iorgu Iordan citează și alte exemple de derivație sinonimică. Verbul 
a rade în contextul a rade putina are sensul propriu „a spăla“ și sensul 
figurat „a fugi“, cu acesta din urmă folosindu-se și în expresia rade-o! 
„fugi!“; cu același sens figurat se folosesc și alte verbe, sinonime ale 
verbului a rade, și anume șparlește-o!, șterge-o! etc., toate metafore pentru 
„a fugi. l 

Cunoaşterea fenomenului descris mai sus este importată pentru a 
putea explica o serie de expresii, deci pentru istoria unor cuvinte. Este 
util să observ că acest fenomen nu caracterizează numai limba română. 
În franceză, être cuit „a fi ars, copt“ înseamnă și „a fi pierdut, învins, 
bătut“, la fel cum flambé „flambat, trecut prin flacără“ înseamnă și 
„pierdut, ruinat“ (un joueur flambe). 


IV. Pletora semantică 


În emisiunea consacrată derivatiei sinonimice am arătat că vorbirea 
afectivă (familiară, populară, argotică) se caracterizează prin două 
particularități: numeroși termeni pentru o singură noţiune, obținuți 
adesea prin derivație sinonimică, dar și un număr mare de sensuri ale 
aceluiași cuvânt. Acest al doilea aspect, numit de unii p/ezoră semantică, 
poate fi numit și bogăție semantică. El se explică prin faptul că un 

anumit obiect are mai multe particularităţi, iar vorbitorii pornesc de la 
una sau de la alta, când simt nevoia să folosească metaforic numele 
obiectului respectiv. 

Verbul a arde, despre care am vorbit în legătură cu derivaţia sino- 
nimică, poate fi discutat și aici. Din cauza deosebitei sale expresivități 
semantice (trezește în oricine ideea de „foc“ sau de „suferință fizică și 
morală“), a arde apare frecvent în expresii. De la a arde o palmă, unde 
este întrebuințat metaforic pentru „a da, a trage“, folosirea lui s-a extins 
în expresii ca: 4 arde o amendă, a arde un muschiulet în sânge (după a 
trage un muşchiuleț, şi acesta făcut după a trage o mâncare, cf. şi i-am 
ars un sprit număru” unu), a arde o anonimă, a arde o horă „a cânta o 
horă“, a-i arde cuiva de ceva (sau a ceva) „a simţi o dorință“, a-i arde cuiva 
călcâiele (sau tălpile) după cineva. 

Cuvântul bombă, deși este un împrumut, deci mai recent decât a 
arde, are multe sensuri metaforice, pe lângă sensul inițial de „proiectil 
încărcat cu materie explozivă, care se aruncă asupra unor obiective“, care 
apare prima dată la Neculce. Dintre sensurile înregistrate în MDA 
amintesc „știre senzaţională“, „moment critic“, „locuinţă subterană“, 
„cameră insalubră“, „ascunzătoare pentru hoți“, „speluncă“, „pahar cu 
rachiu“. 

În toate exemplele date intervine în primul rând fantezia, 
imaginaţia vorbitorilor. Ele au la bază încărcătura afectivă care face apel 
la fantezie, forţa creatoare de forme a minţii omeneşti. În astfel de cazuri, 
nevoia afectivă de a intensifica până la maximum expresia se manifestă 
uneori prin acumulare de termeni. Apar astfel contaminările, de felul 
lui cioclonț < cioc + clont, furlua < fura + lua, furgăsi < fura + găsi. Termin 
cu o bine cunoscută expresie din Creangă: Dumnezeu să-l iepure 
„Dumnezeu să-l ierte“. 


V. Formule rimate 


Al. Graur a atras atenţia asupra unor expresii compuse din două 
cuvinte care rimează unul cu altul, de ex. talmes-bailmes sau ceac-pac. 

Astfel de expresii apar și în celelalte limbi balcanice (în turcă și în bulgară, 
ceac-pac „așa și așa; din când în când“ apare exact la fel în ambele limbi). 
Profesorul meu remarcă faptul că, în română, adesea al doilea termen 
începe cu m: cigă-migă „fleacuri, câr-mâr (sau Pâr-mâr), handra-mandra 
„încoace şi încolo“, sărac-mărac „foarte sărac“, sorcova-morcova, sahăr- 
mahăr, techer-mecher. În plus, observă el, adeseori cuvintele respective 
care încep cu m nu sunt întrebuințate decât în formulele citate, pe când 
celălalt cuvânt este bine cunoscut și poate fi întrebuințat și singur. 

Între diversele exemple, unele au explicații sigure, având cores- 
pondente în alte limbi: șzhăr-mabăr cf. germ. Schacher-Macbher, 
techer-mecher cf. tc. techermecher. Pentru celelalte nu se pot găsi explicaţii 
și, de aceea, Al. Graur crede că avem a face cu niște cuvinte fabricate prin 
simpla schimbare în m a consoanei iniţiale din unele cuvinte cu structură 
fonetică recognoscibilă. Procedeul există în germană și în fino-ugrică. El 
a fost explicat de Leo Spitzer ca fiind un fenomen din limbajul copiilor. 

Este un procedeu foarte bine reprezentat și în aromână, unde există 
exemple mai numeroase decât în dacoromână (carne-marne, fărină- 
mărină etc.). Th. Capidan, în cunoscuta sa monografie consacrată 
aromânei, citează o scrisoare în care un personaj iritat insultă 
notabilităţile satului numindu-le bacal-macal (bacal „băcan“), 
bangi-mangi (hangi „hangiu ), kemurgi-memurgi (kemurgi „cărbunar “). 
El este frecvent și în bulgară. 

Originea procedeului din română trebuie căutată în turcă, unde este 
vechi și foarte răspândit. De acolo a fost introdus în dacoromână, 
aromână și în bulgară, unde de asemenea există numeroase expresii de 
acest fel, create după model turcesc. 


VI. Despre metaforă I 


La întrebarea ce este o metaforă s-ar putea răspunde în diverse feluri, 
în funcţie de lecturile fiecăruia. Lingviștii ar da definiţii care pot fi uneori 
mai complicate. Prefer, pentru publicul larg care urmărește emisiunea 
„Istoria cuvintelor românești“, să reiau ceea ce spunea marele lingvist 

român Sextil Pușcariu, în cea mai captivantă carte a sa, Limba română. 
I. Privire generală: „Când nu găsesc în limbă un cuvânt pentru un anumit 
complex de reprezentări — sau mi se pare că vorba prin care se redă de 
obicei acest complex nu e destul de evocativă — întrebuințez o metaforă. 
În loc de a numi ceva, numesc altceva, cu care acel ceva are o notă 
comună atât de izbitoare, încât ascultătorul meu, înțelegând comparatia 
scurtată (subl. mea, M.S.) care se face, e în stare să întregească, din 
imaginaţia sa, notele rămase neexprimate.“ Ideea de bază care se degajă 
din acest amplu citat este că metafora este o comparaţie prescurtată (ideea 
aceasta apare încă din Antichitate, la Aristotel, celebrul filozof grec, și 
la Quintilian, întemeietorul școlii latine de retorică). 

Un exemplu, luat tot de la Pușcariu, arată concret cum se produce 
fenomenul. Dacă spun buza unui vas sau a unei răni, sensuri pe care le 
dau dicționarele românești, se înțelege că ascultătorul va elimina toate 
reprezentările cuprinse în cuvântul buză cu sens propriu (o masă cărnoasă 
— DEX zice „fiecare dintre cele două părți cărnoase ...“ — , culoarea roșie, 
anumite mișcări etc.) pentru a o reţine pe una singură, aceea de mărginire 
de jur împrejur a unei deschizături (tot în DEX se spune „ ... care 
mărginesc gura și acoperă dinții“). Metafora, odată înţeleasă, poate fi 
continuată; se spune buza răsfrântă a unei oale. Observăm însă că buză 
are și alte sensuri metaforice: „marginea de deasupra a unui deal, a unui 
pisc“, „partea ascuţită la instrumentele de tăiat, tăiș, care pornesc de 
la faptul că obiectul are mai multe caracteristici, deci el poate servi, în 
același timp, la serii întregi de metafore. 

Alt exemplu elocvent este cuvântul gzră, care denumește, în primul 
rând, organul pe unde ¿introducem alimentele în corp. Prin comparaţie, 
se spune gura sacului, a fântânii, a prăpastiei. Gura este și organul prin 
care vărsăm sau scuipăm. De aceea, se pot înţelege expresii figurate ca 
gurile Dunării, gura tunului etc. Gura cu dinţii este și organul cu care 
tăiem alimentele când le mâncăm, de aceea putem spune gura coase. 
În sfârșit, gura este și organul vorbirii și, de aceea, cuvântul poate fi 
folosit metaforic pentru „glas“ (se aude numai gura lui), „gălăgie“ (face 
gură), „ceartă“ (a se lua în gură cu cineva), „vorbă, spusă“ (gura satului), 
„bârfitor“ (rău de gură), „vorbăret“ (zură-bogată). 

Mă opresc aici, nu înainte însă de a sublinia că toate exemplele 
descriu zsoriz unor cuvinte româneşti, conform titlului emisiunii noastre. 

VII. Despre metaforă II 


În emisiunea precedentă am dat definiţia metaforei ca fiind „o 
comparație prescurtată“ și am explicat cum apare ea. Am ilustrat cele 
afirmate cu două cuvinte: buză și gură. Exemplele date pentru română 
apar și în alte limbi romanice, pe unele regăsindu-le și în latină. Am 
consacrat o emisiune istoriei cuvântului brat moştenit din lat. 
bracchium (transmis tuturor limbilor romanice). În latină apăreau și 
sensuri metaforice, ca „ramurile unui arbore în raport cu trunchiul 
acestuia“ sau „braţul unei mări“. Aceasta arată că, uneori, metaforele au 
la bază aceeași comparaţie, comună mai multor limbi din aceeași familie 
sau din familii diferite. Este greu de precizat întotdeauna dacă în cazul 
cuvintelor românești moștenite un anumit sens metaforic s-a transmis 
din latină sau este creat pe teren românesc; la cuvântul brat, în MDA 
găsim 36 de sensuri și expresii. Observația este valabilă și pentru cuvintele 
împrumutate din alte limbi. Este interesant de semnalat că termenul 
labrum care însemna „buză“ în latină, transmis multor limbi romanice, 
dar nu și românei, avea și sensul „buza unui vas; margine“, ca și 
românescul buză, împrumutat din traco-dacă. Pe de altă parte, așa cum 
nu toate cuvintele latinești s-au transmis românei, nici toate sensurile 
metaforice n-au ajuns până la noi. În cazul lat. oculus > ochi nu avem 
în română sensul „perlă“, dar avem, la fel ca în latină, sensul „mugur. 

Există însă și metafore specifice fiecărei limbi. Metaforele reflectă 
adesea împrejurările istorice, geografice și sociale în care s-a dezvoltat 
limba respectivă. Latinii luau majoritatea metaforelor din viaţa agricolă: 
cumulus „dâmb“ a ajuns să însemne în latină „mulțime“, sens transmis 
în fr. comble; fructus „rod, fruct“ capătă sensul de „câștig, folos, răsplată“ 
și, ca urmare, fructuosus „plin de fructe“ devine „folositor“. Mă voi ocupa 
pe larg, cu alt prilej, de metaforele românești care se explică prin rolul 
mare pe care l-a avut viața păstorească la români. Mă limitez acum la 
expresii ca închegarea unui gând, unde putem recunoaște cuvântul cheag, 
sau oamenii se îmbulzesc, unde la baza verbului stă cuvântul bulz „cocoloș 
de mămăligă caldă, în care s-a pus brânză de oaie sau urdă“. 

În emisiunea viitoare voi încheia ciclul de trei emisiuni consacrate 
metaforei. 

VIII. Despre metaforă III 


Este clar că, în cele mai multe cazuri, metaforele apar ca să denu- 
mească un obiect pentru care nu există un cuvânt în limbă. Alteori, 
metaforele apar din motive expresive sau, cum spunea S. Pușcariu 
luându-l ca model pe lingvistul elveţian Karl Jaberg, din cauză că 
vorbitorii au predispoziții firești pentru glumă și joacă. Unele fapte de 
acest fel s-au petrecut în latină, fără ca astăzi să se mai facă legătura 
etimologică respectivă. În loc de caput „cap“ în latină a fost folosit, în 
glumă, zesta adică „oală“. Acest cuvânt stă la baza unor cuvinte romanice 
ca fr. tête, it. dial. testa (cf. românescul zeasză). Metafore similare au apărut 
pentru sensul „cap“ și în limbile romanice: sp. calabaza „dovleac“; fr. 
boule „sferă“ (cf. rom. bilă), citrouille „dovleac“ (cf. rom. igvă), citron 
„lămâie“, poire „pară“, melon „pepene“. În Stilistica limbii române, 
profesorul meu, Iorgu Iordan, a înregistrat câteva zeci de termeni 
metaforici pentru „cap“, care pornesc fie de la forma sa, fie de la 
inteligența sau de la prostia găzduite în cap. 

Există și cazuri când metafora apare pentru a evita pronunțarea unui 
cuvânt, ceea ce lingviștii numesc „interdicție de vocabular“. Am vorbit, 
în urmă cu un an, despre nevăstuică şi am arătat că este un termen 
metaforic. Fiind un animal temut de cei de la ţară, care credeau că vitele 
mușcate de nevăstuică se umflă și mor, pentru a se feri de apariţia lui 
oamenii nu-i pronunțau numele și au folosit termeni metaforici 
dezmierdători. La noi, ca și la alte popoare romanice, nu s-a păstrat 
termenul latinesc mustela; s-au creat în schimb metafore: fr. belette 
„frumușica“, it. donnola „domniţă“, sp. comadreja „nășică, cumetriţă“, 
rom. nevăstuică (un diminutiv de la nevastă). 

Închei prin a vă semnala că unele nume de plante venite din Orient 
prin turcă sunt, în limba de origine, metafore: enibahar „mireazmă nouă“, 
indrișaim „esență regală“, sefterea „suc regal“, zarnacadea „potir de aur“. 


IX. Cuvinte databile exact 


Cele mai multe cuvinte au apărut sau apar fără să știm cine și când 
le-a creat. Când este vorba de cuvinte vechi, moştenite din latină, știm 

eventual, în unele cazuri, că un cuvânt a fost menţionat pentru prima 
dată într-un text latin scris de un anumit autor (la Tertulian, teolog 
creștin latin care a pus bazele vocabularului creștin, apar multe astfel de 
cuvinte; nu știm, în toate cazurile, dacă unele dintre acestea nu circulau 
cumva în epocă și, deci, el doar să le fi consemnat în scris). 

Există însă și cuvinte care pot fi datate exact. Un astfel de caz este 
cuvântul francez vandalisme, pe care româna l-a împrumutat din limba 
lui Voltaire. 

Cuvântul a fost creat de abatele Henri Grégoire, cunoscut cleric și 
om politic din epoca Revoluţiei Franceze. El a inventar termenul 
vandalisme în 1793, cu ocazia protestului său contra distrugerii cărților, 
a operelor de artă sau a monumentelor ce aminteau regalitatea ori religia. 
În volumul său de Memorii, abatele Grégoire spune: Je créai le mot pour 
tuer la chose „am creat cuvântul ca să ucid obiectul“. Cuvântul apare, 
în textele oficiale, în 1794 și a ajuns să fie la modă; unul dintre derivatele 
sale, verbul vandaliser, a rezistat până astăzi, în timp ce vandaliste și 
vandalique nu s-au păstrat. Abarele Grégoire a pornit de la cuvântul 
vandale, numele unui popor germanic originar din regiunea fluviului 
Oder, care, în secolul 5, a invadat și a devastat Galia, sudul Spaniei și 
Africa de Nord. În 1732 Voltaire folosise cuvântul vandale cu sensul 
figurat de „distrugător brutal, ignorant, iconoclast“. De la acest sens 
figurat a creat abatele Gregoire, câteva decenii mai târziu, termenul 
vandalisme. 

O datare exactă, dar în alt fel, există și în cazul faimoasei brânze 
franţuzeșşti camembert al cărei nume vine de la cel al unei mici comune 
(având 197 de locuitori) din departamentul Orne din vestul Franţei, în 
regiunea Normandia. În 1791, o femeie din această comună, Marie 
Fontaine, căsătorită cu un domn numit Harel, a pus la punct, împreună 
cu soţul ei, rețeta de fabricare a brânzei cunoscute astăzi în toată lumea. 
Nimeni nu ştia numele acestei țărănci înainte de 1926, dată la care 
directorul unei clinici americane, Joe Knirin, s-a dus în Normandia ca 
să ridice o statuie în amintirea ei, pentru că vindeca bolnavii de stomac 
cu camembert-ul ei. Istoria nu se termină aici. Statuia Mariei Harel a 
fost distrusă de bombardamentele din 1944, dar s-a deschis o listă de 
subscripţie a fabricanților de brânză din Ohio (SUA), iar în 1956, la 

Vimoutiers, orășel din apropierea comunei Camembert, s-a ridicat o altă 
statuie în memoria creatoare acestei brânze atât de gustoase, care a făcut 
ca numele micii comune din Normandia să devină substantiv comun. 


X. Creștinismul și limba latină 


Într-o emisiune precedentă am arătat că latina a cunoscut o serie 
de modificări datorită creștinismului. Ele au fost așa de multe, încât 
specialiștii vorbesc de o /zfină creștină sau latină ecleziastică, prin care 
se înţelege o varietate stilistică a latinei, constituită începând din a doua 
jumătate a secolului al II-lea și cunoscută din scrierile doctrinare creştine 
(traduceri ale Bibliei, acte ale conciliilor) și din alte documente și 
inscripții. 

Dacă ar fi să formulăm o caracterizare generală a latinei creștine, care 
să o particularizeze în raport cu toate terminologiile anterioare, ar trebui 
să ţinem seama de larga difuzare a creștinismului în masele necultivate. 
Acest fapt a determinat o distanţare conștientă a autorilor culti, cel puțin 
în operele lor adresate unui anumit public, de artificiile prozei și poeziei 
tradiţionale și arhaizante, compensată de o apropiere, de asemenea 
conștientă, de limbajul familiar. Așa se explică de ce scrierile difuzate 
în mediile necultivate (mai ales primele traduceri ale Bibliei) sunt 
redactate într-o limbă apropiată de cea vorbită. În latina creștină se 
răspândea cuvântul Domnului, noua religie apărută în mediile 
populare. Tertulian, Sfântul Augustin și alţi Părinţi ai Bisericii, oameni 
de cultură, capabili să scrie și într-o latină impecabilă, chiar elegantă, 
se slujesc, în operele lor care aveau scop propagandistic, de o limbă voit 
apropiată de cea vorbită de poporul căruia i se adresează. Sfântul 
Augustin afirma, la un moment dat: „Este mai bine să nu fiu înțeles de 
grămătici, decât să nu fiu înţeles de oameni.“ 

Trebuie precizat, de la început, că ceea ce se numește latina creștină 
nu este o altă limbă decât latina. Deosebirile sunt mai ales de natură 
lexicală. Nu sunt multe cuvintele folosite exclusiv de scriitori creştini, 
dar sunt multe cuvinte din lexicul curent care au sensuri noi: caritas „milă 

(creștină), iubire de Dumnezeu și de aproapele tău“, faţă de „scumpete, 
afecțiune“; paganus „păgân“, față de „sătean, locuitor al unui pagus 
(=sat)“. Unele dintre aceste sensuri speciale sunt calchiate după greacă: 
benedicere „a binecuvânta“, în loc de „a vorbi de bine“. Să nu uităm că 
limba creștinismului, la început, era greaca; latina devine doar la sfârșitul 
secolului al II-lea a doua limbă a cultului și a scrierilor doctrinare creştine. 
Din greacă s-au făcur numeroase împrumuturi directe: angelus, 
diabolus, episcopus, gehenna, pascha, sabbatum. În sfârşit, semnalez 
elemente lexicale populare pătrunse (prin traducerile biblice) în toate 
stilurile: ambulare pentru ire „a merge“, manducare pentru edere (esse) 
„a mânca“. Multe dintre aceste cuvinte creştine sunt moștenite de limbile 
romanice; la cele menţionate, adaug și sensurile creștine din împrumuturi 
greceşti ca basilica > biserică, ecclesia > fr. église, martyr > martor etc. 


XI. Nume interzise 


Ştiaţi că proverbul „Când vorbești de lup, lupul e la ușă“ există la 
toate popoarele europene? Și chiar dacă aţi fi știut, ați fi putut explica 
cum s-a ajuns la acest lucru? Este sigur că explicaţia ţine de 
paremiologie, adică de disciplina care se ocupă cu studiul proverbelor, 
dar este la fel de sigur că interesează și istoria cuvintelor. 

Răspândirea proverbului poate fi explicată prin credinţa populară 
că simpla evocare a numelui unui animal răufăcător, care îţi inspiră teamă 
sau scârbă, este suficientă ca să-l facă să apară imediat. „Niciodată să nu 
vorbeşti de lupi, nici să le zici măcar numele, că vin și-ţi mănâncă din 
vite“, spune un ţăran moldovean, într-o anchetă folclorică. Teama de 
a vedea apărând lupul, ursul, iepurele, șoarecele, șarpele, broasca etc., 
dacă li se pomenește numele, a făcut ca oamenii superstiţioși din popor, 
atât cei din Europa, cât și din alte părți, să evite pe cât posibil 
pronunţarea cuvântului care le denumește. Dacă nevoia îi silește totuși 
să vorbească despre unul dintre aceste animale, îi spun cu câte o 
denumire metaforică, de cele mai multe ori eufemistică, alintătoare, cu 
scopul de a-l îmbuna, pentru a-i obține bunăvoința. Fenomenul se 

numește „interdicţie de vocabular“. Pe scurt i se mai spune și tabu, un 
termen ajuns din engleză în toate limbile europene. În engleză provine 
dintr-o limbă polineziană, unde tabu înseamnă „interzis, sacru, 
persoană sau lucru declarat astfel de preoți sau de șefi“. Într-o emisiune 
despre termenul nevăstuică am arătat că acest termen a apărut în română 
printr-o interdicţie de vocabular generală în limbile romanice; cuvânul 
latinesc mustela nu s-a păstrat în nicio limbă romanică. De altfel, nu se 
știe de unde provine cuvântul latinesc care denumea nevăstuica. Rezultă, 
din cele de mai sus, că din cauza unor superstiții populare o serie de 
cuvinte nu mai sunt folosite, în locul lor întrebuinţându-se termeni 
metaforici. 

Între cuvintele interzise figurează nu numai nume de animale, ci și 
numele unor fiinţe imaginare a căror răutate s-ar putea dezlănţui asupra 
celui care le-ar pronunța adevăratul nume. Așa se explică numărul mare 
de termeni cu care e poreclit dracul: Necuratul, Tartorul, Ucigă-l-crucea, 
Aghiută, Michidută. 

Din aceeași teamă, personajele din mitologia populară care 
pricinuiesc ologeala sunt numite prin epitetele cele mai măgulitoare: de 
la Felele (provenit din pronumele ele) și Dânsele, până la Frumoasele, Fetele 
câmpului, Milostivele, Măiestrele, Vitezele etc. 

Pornind de la aceste cazuri, unii lingviști s-au gândit să explice prin 
frica de a rosti anumite cuvinte dispariţia acestora. Lat. sinister „stâng“ 
nu s-a transmis și a fost înlocuit, în unele limbi romanice, prin termeni 
împrumutaţi: rom. (mâna) stângă, it. (mano) stanca, fr. (main) gauche. 
Probabil tot așa se explică, după I. A. Candrea, dispariţia din română 
a lat. vacuus și înlocuirea lui cu gol împrumutat din slavă, din pricina cre- 
dințelor legate de venirea cu mâna goală, de ieșirea în cale cu vasul gol. 


XII. Lexic panromanic [I 


Când am comentat, în diverse emisiuni, istoria cuvintelor 
moștenite din latină, am precizat că unele dintre acestea sunt transmise 
tuturor limbilor romanice. Le-am numit panromanice. Am crezut util 

să discut această categorie în emisiuni speciale, pentru că este 
important, atunci când se face istoria unor cuvinte, să avem în vedere 
și imaginea de ansamblu a diferitelor clase de cuvinte din care se 
constituie lexicul românesc. În acest caz aflăm care sunt cuvintele ce au 
asigurat unitatea limbilor romanice. Primul inventar al lexicului 
panromanic a fost făcut de latinistul I. Fischer. 

Majoritatea termenilor panromanici fac parte din vocabularul curent 
al latinei și al limbilor romanice, inclusiv al românei. Acestea sunt: 

— pronume și unelte gramaticale (cuvinte care nici nu pot să aibă 
o istorie zbuciumată), de ex. care < qualis, către < contra, de < de, eu < 
ego, în < în, mai < magis, nici < neque, nu < non, pe < per, tu < tu etc.; 

— verbe uzuale cu sensuri multiple, de ex. (a) avea < habere, (a) crede 
< credere, (a) fugi < fugire, (a) pune < ponere, (a) sta < stare, (a) zice < 
dicere etc.; 

— adjective (și adverbe) uzuale, de ex. bun < bonus, drept < directus, 
mâine < mane, nou < novus, sec < siccus, viu < vivus etc.; 

— numeralele de la unu la zece, precum și mie < mille; 

— substantive referitoare la om, în primul rând om < homo și muiere 
< mulier (pe care le-am discutat în emisiuni speciale); 

— cuvinte denumind părți ale corpului, organe și funcții (pe care 
le-am discutat, de asemenea, în câteva emisiuni și, de aceea, menţionez 
numai câteva, care sunt panromanice, fără a indica etimonul latinesc): 
(a) auzi, (a) bea, cap, corp, dinte, fată, frunte, lacrimă, limbă, (a) mesteca, 
muc, nară, nas, ochi, păr, sete, (a) simti, sudoare, unghie, ureche, (a) vedea etc.; 

— cuvinte referitoare la familie, de ex. fiu < filius, frate < frater, ginere < 
gener, noră < NUTUS, părinte < pariens, socru < socer, văduv < viduus etc.; 

— cuvinte ce privesc viața afectivă și intelectuală, de ex. (a) cunoaște 
< cognoscere, inimă < anima, minte < mens etc.; 

— cuvinte legate de sănătate, boli, de ex. (2) durea < dolere, dor < 
dolus, (a) geme < gemere, (a) muri < morior, mut < mutus, sete < sitis, surd 
< surdus, (a) tusi < tussire etc.; 

— cuvinte referitoare la îmbrăcăminte, locuinţă, alimentaţie, de ex. 
cămașă < camisia, casă < casa, cină < cena, (a) coace < coquere, foame 
< fames, fântână < fontana, fereastră < fenestra, (a) frige < frigere, mânecă 

< manica, pâine < panis, perete < paries, poartă < porta, veșmânt 
< vestimentum etc. 

Voi continua, în emisiunea următoare, cu alte cuvinte panromanice. 
Din cele 500, voi mai cita câteva, grupate pe domenii semantice. 


XIII. Lexic panromanic II 


În emisiunea precedentă am vorbit despre importanta lexicului 
moştenit din latină de toate limbile romanice, numit pe scurt 
panromanic. Termenul panromanic este împrumutat din franceză 
(panroman), unde este format cu elementul pan- (prezent în cuvinte 
savante ca panslavisme, pangermanisme) provenit din gr. pan „tot“. Deci 
fr. panroman înseamnă „în toate limbile romanice“. Precizez că toate 
cuvintele panromanice sunt cuvinte moștenite din latină; cuvintele din 
substrat sau cele din superstrat sunt specifice fiecărei limbi sau fiecărui 
grup de limbi romanice. Nici cuvintele împrumutate din latina savantă 
nu pot fi panromanice, din motive pe care le voi explica într-o emisiune 
consacrată acestora. 

După ce, în prima emisiune cu acest subiect, am arătat care sunt 
termenii panromanici din vocabularul curent, inclusiv cei referitori la 
om, prezint azi câţiva având legătură cu lumea înconjurătoare, și anume 
cuvinte referitoare la: 

— elemente ale naturii și măsurarea timpului, de ex. an < annus, apă 
< aqua, brumă < bruma, cer < caelum, iarnă < hibernum, lună < luna, 
mai < maius, noapte < nox, (a) ploua < pluere < plovere, sâmbătă < sabbatum, 
stea < stella, timp < tempus, (a) tuna < tonare, țară < terra, undă < unda, 
vânt < ventus, zi < dies; 

— configurația pământului, de ex. câmp < campus, lac < lacus, mare 
< mare, munte < mons, piatră < petra, pulbere „praf“ < pulverem, râpă 
< ripa, râu < rivus, vale < valles; 

— nume de culori, despre care am vorbit într-o emisiunea specială, 
aşa că acum reamintesc doar că sunt panromanice numai alb, negru și 
verde; 

— diverse noţiuni curente, de ex. fum < fumus, joc < iocus, june 
< iuvenis, loc < locus, măsură < mensura, nod < nodus, nume < nomen, 
parte < pars, punte < pons, semn < signum, SOMN < SOMNUS, soartă < sors. 

Cuvintele care denumesc câteva luni ale anului sunt panromanice, 
dar în română sunt termeni învechiti, și anume furar < februarius, mart 
< martius, prier < aprilis; pentru denumirea acestor luni se folosesc astăzi 
cuvintele aprilie, februarie, martie, împrumutate din slavă. 

Alte cuvinte panromanice circulă azi numai dialectal, de ex. lume 
„lumină“ < lat. /Jumen (care apare și în expresia lumea ochilor „lumina 
ochilor, pupilă“) sau gută „picătură“ < lat. gutta, cuvinte ce se întâlnesc 
în Banat. 


XIV. Lexic panromanic III 


Am pomenit, la un moment dat, faptul că lexicul panromanic 
numără 500 de cuvinte. Nu e de mirare că simt nevoia să discut despre 
lexicul panromanic în încă două emisiuni, pentru a arăta cât de variate 
sunt domeniile în care se folosesc termeni panromanici. Astăzi, cei 
referitori la câteva terminologii speciale, cum sunt cea a agriculturii și 
cea a creșterii vitelor. Cuvintele panromanice sunt: 

— nume de plante cultivate (și de produse vegetale, părți ale 
plantelor), de ex. cânepă < cannabis, făină < farina, floare < flos, foaie 
< folium, in < linum, mei < milium, must < mustum, nap < napus, pai 
< palea, pătlagină < plantago, spic < spicus, unt < unctum, vin < vinum; 

— nume de plante necultivate (cele mai multe, folosite de om), de 
ex. fân < fenum, iarbă < herba, iederă < hedera, soc < sambucus, spin < 
spina, urzică < urtica; 

— nume de arbori și de pomi fructiferi (precum și de fructe), de ex. 
arbor < arbor, carpen < carpinus, frasin < fraxinus, ghindă < glans, ienuper 
< iuniperus, lemn < lignum, păr < pirus, piersică < persica, pin < pinus, 
plop < populus, pom < pomus, salce < salx, tei < tilia, ulm < ulmus, vargă 
< virga; 

— nume de animale domestice (și produse animale, părți ale 
corpului), de ex. bou < bos, cal < caballus, capră < capra, câine < canis, 
coadă < cauda, coamă < coma, corn < cornu, creastă < crista, lapte < lactem, 
lână < lana, ou < ovum, pană < pinna, porc < porcus, seu < sebum, taur 
< taurus, vacă < vacca, vier < verres; 

— diverse, de ex. (4) ara < arare, căpăstru < capistrum, Car < carrus, 
curte < cohors, furcă < furca, jug < iugum, (a) mulge < mulgere, păstor < 
pastor, rânced < rancidus, (a) rumega < rumigare, vie < vinea. 

Si de această dată trebuie să menționez că unii dintre termenii 
panromanici circulă astăzi doar în graiuri: aś „usturoi“ < allium, arat 
„plug“ < aratrum, asin „măgar“ < asinus, vinat „(un fel de) vin“ < 
vinaceus. 


XV. Lexic panromanic IV 


Ajuns la ultima emisiune din ciclul „Lexic panromanic“, vă rog să 
mă mai suportați câteva minute, nu înainte însă de a vă atrage atenția 
asupra faptului că ceea ce intenţionez să vă prezint sub forma banală, 
poate chiar plictisitoare, a unei liste de cuvinte are o dublă motivație: 
în primul rând, este vorba de cele mai importante cuvinte românești 
moștenite din latină (mai mult, ele sunt cele mai importante în toate 
limbile romanice) și, în al doilea rând, sunt convins că, deși au etimologie 
clară, nu mulți o cunosc. Astăzi, despre nume de animale sălbatice, nume 
de minerale, terminologia meseriilor, termeni militari, cuvinte din 
domeniul religiei sau referitoare la relațiile politico-sociale. Așadar, tot 
cuvinte panromanice sunt și 

— unele nume de animale sălbatice, și anume mamifere, de ex. arici 
< ericius, cerb < cervus, fiară < fera, iepure < lepus, lup < lupus, urs < ursus; 
păsări, de ex. corb < corvus, mierlă < merula, pasăre < passer, păun < pavo, 
turturea < turtur; insecte, de ex. furnică < formica, muscă < musca, 
păduche < peduculus, purice < pulex, viespe < vespa; diverse, de ex. peste 
< piscis, şarpe < serpens, vierme < vermis; 

— unele nume de minerale și substanțe diverse, de ex. argint < 
argentum, aur < aurum, cărbune < carbo, fier < ferrum, marmură < 
marmor, sare < sal, tăciune < titio; 

— unii termeni legați de meserii, comerț, instrumente diverse, de ex. 
(a) cerne < cernere, coardă < chorda, curea < corrigia, cui < cuneus, fasă 
< fascia, fir < filum, fus < fusus, mai < malleus, masă < mensa, moară < 
mola, oală < olla, par < palus, pret < pretium, roată < rota, sac < saccus, 
(a) toarce < torquere, (a) tese < texere, (a) vinde < vendere; 

— unii termeni militari, de ex. arc < arcus, armă < arma, săgeată < 
sagitta; 

— unii termeni religioși, de ex. (4) ajuna < ieiunare, altar < altare, 
(a) blestema < blastimare, cruce < crux, înger < angelus, Paste < paschae, 
păcat < peccatum, păresimi < quadragesima, såân(t) < sanctus, v. rom. zeu 
< deus; 

— unii termeni pentru relații politico-sociale, de ex. domn < dominus, 
furt < furtum, jude < iudex, lege < lex, oaspe < hospes, pace < pax, serb < 
servus, vecin < vicinus, (a) vindeca < vindicare. 

Termin cu o mărturisire: am încercat să-mi imaginez cum 
vorbeau românii în primele secole, înainte de contactul cu vechea slavă, 
pornind de la lexicul panromanic, la care am adăugat alte cuvinte 
românești moștenite din latină. Este fascinant! 


XVI. De ce nu dispar cuvintele latinești 


Prima parte a răspunsului la această întrebare am dat-o în diverse 
emisiuni, când am arătat că numeroase cuvinte latinești sunt atestate nu 
numai în română, ci în ansamblul idiomurilor romanice (ele sunt, așadar, 
panromanice). Este vorba, în primul rând, de termeni importanti, 
referitor la care suntem în drept să presupunem că erau folosiţi în mod 
curent în Antichitate de majoritatea, dacă nu chiar de totalitatea 
vorbitorilor limbii latine (după cum a arătat profesorul I. Fischer). Erau, 
cum am mai spus, termeni din vocabularul curent: unelte gramaticale, 
verbe uzuale cu sensuri multiple, adjective și adverbe uzuale, numerale, 

termeni referitori la om, la natură, cuvinte din diverse terminologii 
speciale (agricultură, nume de animale sălbatice, minerale, meserii, 
termeni militari, din domeniul religiei, termeni referitori la relațiile 
politico-sociale). Alături de acestea, multe cuvinte importante s-au 
transmis din latină numai unora dintre limbile romanice, printre care 
și româna (avunculus > unchi, fervere > (a) fierbe, veneris > vineri, vitricus 
> vitreg). Este posibil ca unele cuvinte importante să se fi păstrat într-o 
singură limbă romanică, în cazul nostru numai în română (imperator > 
împărat, ovis > oaie, placenta > plăcintă, lingula > lingură). 

Dacă analizăm cuvintele moştenite din latină, observăm că unele nu 
denumesc noţiuni importante și totuși s-au păstrat. A doua parte a 
răspunsului la întrebarea formulată în titlu ar trebui să explice de ce 
cuvinte neimportante astăzi nu au dispărut din română. Precizarea astăzi 
am făcut-o pentru cuvinte din terminologia țesătoriei, ca *folliolus > fuior, 
*fusticellus > fuscel „vergea la războiul de ţesut“, *pedinus > pieden 
„totalitatea firelor de urzeală de la capătul unei pânze“, retella > retea 
„împletitură din fire de aţă“, spatium > reg. spat „spaţiul dintre sulul 
dinainte și cel dinapoi“, tendicula > tindeche „bucată de lemn sau de oțel, 
cu care se ţine întinsă pânza la războiul de ţesut“. Acestea au fost în trecut 
termeni tehnici importanţi, într-o terminologie de bază, la vremea aceea. 

Există și cuvinte care, probabil, n-au fost niciodată importante și 
totuși le avem și astăzi. Câteva exemple: ar. zfreață „turtă“ < africia, (a) 
astruca „a acoperi“ < astrucare, căscăund „gură-cască“ < cascabundus, (a) 
dejgheura „a curăța nuci de coajă” < *disg/abrare, drepnea „soi de 
rândunică < *Zrepanella, grangur < galgulus, scoare (reg.) „zgură de metal“ 
< scoria. Păstrarea lor și a altora de același tip nu se poate explica decât 
prin faptul că nu s-a simţit nevoia să fie înlocuite prin cuvinte 
împrumutate. În limbă există și ... paradoxuri. 


XVII. Cromatica limbii române 


Numele de culori aparțin vocabularului de bază al unei limbi. De 
aceea, principalele nume de culori din română sunt moștenite din latină, 

la fel ca alte cuvinte importante. Ca și în alte cazuri, compararea cu 
situaţia din celelalte limbi romanice ne permite să ajungem la 
concluzii interesante. 

Se poate observa că numai trei (alb, negru, verde) dintre diversele 
nume de culori s-au transmis tuturor limbilor romanice. Ele există și în 
cele trei dialecte românești sud-dunărene (aromân, meglenoromân și 
istroromân). 

Cuvântul alb continuă lat. albus şi s-a păstrat cu sensul „alb“ numai 
în română, sardă și într-un dialect retoroman din Elvetia. În celelalte 
limbi romanice urmașii lui albus au altă semnificaţie, înseamnă „zori“: 
fr. aube, it., sp. alba (cu acest sens s-a păstrat și la noi în expresia intră 
alba în sat „apar zorile“). Pentru numele culorii respective, limbile 
romanice occidentale folosesc un cuvânt germanic *blank (fr. blanc, it. 
bianco, sp. blanco). Alb este un cuvânt cu o bogată familie în română: 
(a) albi < *albire, albeată < *albitia, alboare „lumină difuză, licărire“ < 
lat. 4/borem (acesta din urmă are corespondente și în alte limbi romanice: 
v. fr. aubour, sp. albor, pg. alvor). 

Negru provine din lat. niger, nigrum care însemna „negru 
strălucitor“; în latina clasică se opunea lui ater „negru mat, la fel cum 
albus „alb mat“ era opus lui candidus „alb strălucitor“. În latina târzie, 
această opoziţie s-a pierdut și din fiecare pereche (niger-ater, 
albus-candidus) s-a păstrat numai câte un cuvânt: niger, respectiv albus. 

Verde este urmașul lat. vir(i)dis. Din familia lui viridis s-a păstrat 
în română viridia „verdeață“ devenit varză. În Transilvania și 
Moldova, pentru „varză“ se folosește cuvântul curechi < lat. *coliculus 
(lat. clas. cauliculus, diminutiv al lat. caulis, care a dat fr. chou „varză ). 

Alte nume de culori de origine latină s-au păstrat numai în câteva 
limbi romanice, printre care și româna: galben < galbinus (jaune în 
franceză), albastru < *albaster şi vânăt < venetus s-au păstrat numai în 
română și în dialectele italienești meridionale. Rosu, probabil din lat. 
roseus „de culoarea trandafirului“, s-a moștenit în română și în dialectul 
napolitan. 

Unii termeni din latină au o răspândire mai limitată, deci sunt mai 
putin cunoscuți; astfel, există în aromână mulu „negricios“ < lat. mulleus 
„de culoare roșie“ și mieriu „albastru“ < lat. merus „curat“. Alte cuvinte 

și-au restrâns sensul: lat. coccinus „roşu“ > coacin „berbec cu botul galben 
sau roșu“, lat. rubeus > roib „(despre cal) șarg.. 

Atât româna cât și limbile romanice occidentale au împrumutat 
nume de culori din limbile cu care au intrat în contact. Româna îl are 
pe sur „gri“ din slavă. În franceză, brun și gris sunt împrumutate din 
limbile germanice (ca și în alte limbi romanice); la fel este și fr. bleu, iar 
fr. azur este din arabă. Româna le-a împrumutat pe toate acestea din 
franceză (brun, gri, bleu, azur). 

O sinteză a problemei a făcut S. FI. Marian, în urmă cu mai bine 
de un secol (1862), în discursul de recepție la Academia Română 
(CPromatica poporului român). 

Pentru o imagine completă asupra terminologiei legate de culori 
aduc în discuţie ceea ce s-ar putea numi „spargerea tiparelor, a clișeelor 
lingvistice“, care caracterizează în mod special arta poetică. Sunt bine 
cunoscute formulări ca toamnă cenușie, creste cărunte, cer plumburiu, 
cernite înserări. La Topârceanu apar comparații surprinzătoare, ca 
neagră ca un as de pică sau ca o muscă-n lapte, în poezia Cioara. Astfel 
de comparații coloristice abundă în poezia simbolistă (la I. Minulescu, 


de pildă). 

Culoarea poate fi evocată și prin sugestie, cu ajutorul unor metafore: 
a avea ochi de mură („negri și frumoși“), ochi de cicoare („albaștri“), ochi 
de pisică („verzi-gălbui ), i-au ieșit ghiocei în barbă („a început să 
încărunţească "), apusuri însângerate etc. L. Blaga, în Mirabila sămânță, 
oferă o sinteză a mijloacelor de individualizare a obiectelor prin culoare, 
în spiritul limbii populare: „Boabele să ți le-nchipui gălbit, / roşii, verzii, 
sinilii, aurii, / când pure, când pestrițe”. Domnica Gheorghiu, într-un 
articol din „Limba română“ (1968) consacrat terminologiei culorilor în 
română, insistă asupra numelor de culori în artă. Un exemplu este ciclul 
de versuri Scântei galbene de George Bacovia, unde tonurile cromatice, 
sugestive pentru atmosferă, revin cu insistență: „Amurgul galben 
m-a-ngălbenit şi m-apasă, | Ca geamuri galbene, cu lacrimi ce nu mai 
curg“; Verde crud, verde crud ... / Mugur alb, şi roz și pur, / Vis de-albastru 
şi de-azur, / Le mai văd, te mai aud!“; „Și frunze albe, frunze negre, / 
Copacii albi, copacii negri / Şi pene albe, pene negre | Decor de doliu 
funerar ...“ Pictorul Tonitza acordă grai culorilor, atunci când se referă 

la „râsul roșului pârguit“ sau „gemetele verdelui. Interferenţa dintre cele 
două arte înrudite poate fi ilustrată tot prin intermediul poeziei: T. 
Arghezi definește o zi tristă, cenușie, vânătă, ca fiind o „zi crochiu / 
Estompă și condei de plumb“. 


XVIII. Din nou despre nume de culori 


În ciclul precedent am dedicat o emisiune numelor de culori, în care 
am insistat asupra cuvintelor din această categorie moștenite din latină: 
alb, negru, roșu, verde, albastru, galben sunt cele de bază; arom. mulu 
„negricios“ și mieriu „albastru“ au o răspândire limitată. Există și nume 
de culori moștenite din latină care și-au restrâns sensul: coacin „berbec 
cu botul galben sau roșu“ are la origine lat. coccinus „roşu“, iar roib 
„(despre cal) șarg“ provine din lat. rubeus, cuvânt din familia lui ruber 
„roşu, roșiatic“. În diverse emisiuni am luat în discuţie și alte nume de 
culori moștenite din latină: vânăz provine din lat. venetus, iar cărunt din 
lat. canutus, derivat de la canus „alb (cu referire la păr)“. 

În emisiunea de astăzi atrag atenţia asupra faptului că la elementele 
moștenite din latină se adaugă derivatele pe teren românesc formate din 
substantive de origine latină + sufixul -2 < lat.-ivus: grămiu < aramă 
+ -iu, cenușiu < cenușă + -iu, cânepiu < cânepă + -iu, fumuriu < fumuri 
+ -iu, auriu < aur + -iu, argintiu < argint + -iu, ca Şi brumăriu, pământiu, 
ruginiu. Sufixul -ivus s-a transmis şi altor limbi romanice pentru formarea 
unor nume de culori (v. fr. chainvigne corespunde lui cânepiu). Acest 
sufix a fost folosit și pentru formarea unor nume de culori pornind de 
la cuvinte împrumutate din slavă (coliliu < colilie), turcă (cafeniu < cafea), 
neogreacă (castaniu < castană sau Stacojiu < stacoj „rac“ < ngr. stacos 
rac“). 

Româna și-a îmbogățit simțitor posibilităţile de expresie primind 
din alte limbi cuvinte pentru nume de culori. Sunt cuvinte vechi, azi 
nefolosite sau cu semnificaţia în parte uitată: bă/ (bălai, bălan) provine 
din v. sl. be/ă „alb“, iar civit „albastru închis, indigo“, cicic „roșu 
deschis“, pembe „roșu deschis“ și altele sunt din turcă. Un strat de 

termeni mai noi provine din franceză: bordo „roșu închis“ < bordeaux 
„idem“ de la numele vinului din regiunea Bordeaux, maro < fr. marron 
„castană , roz < fr. rose „trandafir“, oranj < fr. orange „portocală“, lila 
< fr. lilas „liliac“. O categorie aparte sunt neologismele mov și violet, 
pentru că vin din franceză unde sunt cuvinte moștenite din latină, dar 
aceiași termeni latinești îi avem și noi moşteniti, sub alte forme: rom. 
mov < fr. mauve „nalbă“ < lat. malva care a dat în română nalbă (mov 
și nalbă sunt dublete etimologice); rom. violet < fr. violet < fr. violette 
< lat. viola care a dat în română vioară cu sensul „violetă“. Termin cu 
pal < tr. påle < lat. pallidus, împrumutat în română și din italiană sub 


forma palid. 


XIX. Imprumuturi din franceză 


Maria Iliescu a atras recent atenţia asupra sorții cuvintelor româ- 
nești împrumutate din franceză. 

După aspectul lor formal, la multe împrumuturi se poate distinge 
clar dacă au intrat pe cale orală sau pe cale scrisă, pentru că între aspectul 
scris și cel vorbit al limbii franceze există o mare deosebire. Sunt 
împrumuturi din limba vorbită cuvinte ca fular, mansetă, bulion, coșmar, 
scrise în franceză foulard, manchette, bouillon, cauchemar. În schimb, 
automat |pron. fr. otomă], certificat pron. fr. sertifică], sergent [pron. fr. 
serjă”] provin clar din limba scrisă. 

Cuvintele împrumutate pe cale orală, în special în secolul 19, au 
pătruns în limba noastră prin intermediul numeroșilor tineri români care 
și-au făcut studiile sau au trăit o vreme în Franţa. 

În ceea ce privește sensul, cele mai multe cuvinte împrumutate, mai 
ales cele care aparţin unei anumite terminologii, și-au păstrat sensul din 
limba franceză: judiciar = fr. judiciare, peisaj = fr. paysage, (a) recolta = 
fr. récolter. Mai interesantă este categoria cuvintelor care au în română 
un sens inexistent în franceza contemporană, dar care exista în secolul 
19. Astfel, decoltat cu sensul „frivol, cam prea liber“ din propoziţii ca 
Mi-a spus un banc decoltat, ca şi șuetă „conversaţie familiară“, sunt cuvinte 

care păstrează în română un sens existent în franceza secolului 19, dar 
dispărut din limba-sursă. 

Alte cuvinte împrumutate din franceză și-au extins sensul în română. 
De exemplu portbagaj cu sensul folosit când vorbim de o mașină nu 
există în franceză, care folosește pentru aceasta cuvântul coffre. Este însă 
sigur un termen luat din franceză, unde se folosește cu sensul „dispozitiv 
accesoriu al unui vehicol (bicicletă , motocicletă, mașină-sport) pentru 
a fixa bagajele“; este ceea ce în românește se numește atas. Româna a 
dezvoltat sensul lui porte-bagages, ca și în cazul lui navetă, care, pe lângă 
sensurile păstrate ale fr. navette „vehicul care asigură legătura dintre două 
puncte; parcurgerea de către o persoană a unui drum dus și întors“, are 
și sensul de „obiectul în formă de ladă compartimentată care servește 
la transportul unor produse alimentare“. Acest sens există numai în 
română. 

În încheiere, reamintesc cazul unor cuvinte împrumutate din 
franceză, pe care de asemenea nu le găsim în dicționarele curente ale 
francezei din Franţa, dar care există în franceza din Belgia sau Elveția; 
este vorba despre szvonieră și galoși. În cazurile discutate mai sus (decoltat, 
șuetă) avem sensuri păstrate din variante vechi ale francezei, în timp ce 
savonieră și galoși sunt cuvinte din variante geografice ale francezei. 


XX. Nume de animale 


Aduc în discuţie numele de animale din perspectiva perechilor ce 
denumesc femela și masculul. Ele se grupează în două categorii: unele 
sunt formate din termeni diferiţi (oaze - berbec); altele (cele mai multe) 
deosebesc sexul prin adăugarea unui sufix masculin (vulpe - vulpoi) sau 
feminin (lup - lupoaică). Se poate remarca faptul că prima categorie 
cuprinde nume de animale domestice, unde distincţia de sex are o mai 
mare importanţă economică: femela face pui, dă lapte sau ouă. Pentru 
animalele sălbatice acest lucru este mai puţin important. Această situație 
o continuă pe cea din latină. Faptul este cu atât mai interesant cu cât 
numele indo-europene ale animalelor domestice nu precizau sexul. 

Masculul nu avea nume în vocabularul indo-europenei. Numele de 
animale desemnau de obicei femela, pentru că masculii nu se păstrează 
decât în număr limitat pentru reproducție. Denumirile pentru masculi 
sunt noi sau puţin răspândite; adesea, pentru a denumi un mascul se 
adăuga cuvântul ce însemna „mascul“. 

Iată câteva exemple de acest fel, în care toți membrii perechilor sunt 
cuvinte moștenite din latină. De precizat că, uneori, „perechile“ au mai 
mulți membri, dacă adăugăm și numele generic al speciei. 

Cal „termen generic pentru cabaline, dar și individ mascul“, iapă 
„femela calului“, armăsar (în Banat și armig) „cal de reproducere“, râncaci 
„cal (sau bou) castrat incomplet“. Cal, iapă, armăsar, râncaci sunt 
moștenite din latină (detalii, într-o altă emisiune). 

Oaie „femela din specia ovinelor“ și berbec(e) „masculul oii“ sunt 
moștenite din latină; ultimul are și un sinonim, arete, tot moștenit din 
latină, astăzi folosit mai rar. De reţinut că în terminologia oieritului, 
foarte bogată, din motive ce vor fi arătate altă dată, există și termeni 
împrumutaţi din turcă: asman și batal înseamnă „berbec castrat. 

Vacă „femela“, taur „mascul pentru reproducere“, bou „mascul 
pentru muncă și termen generic pentru specia bovinelor“ toate sunt 
moștenite din latină. 

Porc „termen generic al speciei porcinelor“, scrozfă „femelă“, vier 
„porc pentru reproducere“, mascur „porc mascul castrat“, toate 
moștenite din latină. 

Există și cazuri când unul dintre cei doi membri ai perechii este 
moștenit din latină și celălalt este împrumutat. Am discutat într-o altă 
emisiune despre capră, cuvânt moștenit din latină, dar 74p, cuvânt 
împrumutat; voi prezenta și cazul perechii găină - cocoș. 


XXI. Nume de animale moștenite din latină 


Am adunat într-o singură emisiune numele de animale păstrate din 
latină, pentru a vedea cât de importantă este moștenirea latinească. 

Încep cu animalele domestice, prezentând cuvintele transmise 
tuturor limbilor romanice, deci cele panromanice: lat. asinus > asin 


39 


(păstrat azi doar regional), lat. bos > bou, lat. caballus > cal, lat. canis > 
câine, lat. capra > capră, lat. porcus > porc, lat. taurus > taur, lat. vacca 
> vacă, lat. verres > vier. (Menţionez, în paranteză, că uneori româna a 
moștenit din latină nu numai cuvântul de bază, ci și o serie de derivate 
din familia sa; este cazul lui porc, alături de care avem, tot moștenite din 
latină, pe purcel, porcar, poarcă, porcină, purcăreată „cocină“.) Un loc 
aparte are cartus „pisică, transmis tuturor limbilor romanice, dar care 
s-a păstrat în română numai sub forma derivatului cătusă (atestat în 
secolul 18 și prezent și în aromână), format cu sufixul autohton -zșă. 
Sensurile de „lanţuri cu care se leagă mâinile și picioarele deținuților; 
ancoră“ sunt ulterioare și metaforice. 

Alte nume de animale domestice s-au păstrat în română și numai în 
câteva limbi romanice: lat. admissarius > armăsar, lat. agnellus > miel, lat. 
annotinus > noaten „(oaie) de peste un an“, lat. aries > (reg.) arete „berbec 
de prăsilă“, lat. catellus > căţel, lat. equa > iapă, lat. haedus > ied, lat. 
*iunicia > junice, junincă „vitea, vacă tânără“, lat. juvencus > junc „bou 
sau taur tânăr (între 2 și 3 ani), nepus la jug“, lat. pecuina > păcuină „oaie 
de lapte“, lat. scrofa > scroafă, lat. vervex > berbece, lat. vitellus > vițel. 

O poziție specială ocupă lat. ovis > oaie, care s-a transmis numai 
românei. 

Dintre numele animalelor de pădure și de câmp, s-au păstrat în toate 
limbile romanice următoarele: lat. cervus > cerb, lat. ericius > arici, lat. 
lepus > iepure, lat. lupus > lup, lat. ursus > urs. Altele s-au moștenit numai 
în unele limbi romanice: lat. bubalus > bour, lat. sorex > soarece, lat. vulpes 
> vulpe. Lat. mixticius a dat în română mistreţ cu sensul „ambiguu, 
amestecătură ; se folosea (și se mai folosește încă) cu referire la tot ce 
aparţine în același timp la două rase sau are naturi diferite, de ex. timp 
mistreț, măr mistreţ, porc mistreț. (Cf. sp. mestizo cu același sens.) 

În încheiere, câteva remarci cu privire la termeni generali din lumea 
animală. Lat. animal, cu pluralul animalia > rom. nămaie „vite mici“, 
lat. fera > rom. fiară, lat. domesticus > rom. (reg.) dumes(t)nic „domestic, 
blând, liniştit“, lat. siwaticus > salvaticus > rom. sălbatic, toate sunt 
cuvinte latinești care s-au păstrat și în alte limbi romanice; masculus > 
rom. mascur este panromanic (it. maschio, fr. mâle, sp. macho). 

O evoluţie specială de sens are lat. víta „viaţă“ care a devenit în 
română vită; cuvântul românesc viată este fie urmașul unui latinesc 
neatestat *vzvitia, derivat abstract al lui vzvus, fie format în românește 
de la viu. 


XXII. De Crăciun 


În urmă cu un an, în preajma sărbătorilor Crăciunului, am discutat 
despre originea unor cuvinte de felul lui Crăciun sau a unor cuvinte ce 
denumesc mâncăruri de Crăciun (sarma, piftie), preparate din porc 
(cârnat, slănină, jumară, tobă, caltaboș), dulciuri tradiţionale (plăcintă, 
colac, cozonac, turtă). Trebuie să reţineţi că dintre acestea numai cârnat, 
plăcintă şi turtă sunt moștenite din latină. Celelalte, la care se pot adăuga 
și altele, sunt împrumuturi din limbile învecinate, dat fiind că bucătăria 
românească este o sinteză între bucătăria balcanică (orientală și bizantină) 
și cea central-europeană (ungurească și germană); arătam tot atunci că 
în epoca modernă a pătruns la noi și tradiția culinară franceză. 

De această dată îmi propun ca, în câteva emisiuni, să mă ocup de 
originea unor cuvinte legate de ceea ce Lazăr Șăineanu numea „creș- 
tinismul și limba“ (mă refer la cunoscuta sa carte Semasiologia limbii 
române, prima monografie generală asupra semanticii unei limbi roma- 
nice). Arlfel spus, mă voi ocupa de influenţa creștinismului asupra limbii, 
pornind de multe ori de la cele remarcate de acest mare lingvist care a 
fost L. Şăineanu. 

În loc de introducere, o observaţie generală. Religia creștină a produs 
o adevărată revoluţie în modul de a cugeta și a simţi al popoarelor 
europene. Această transformare extraordinară, care a zguduit elenismul 
și lumea romană, a trebuit să-și găsească expresia și în limbă, în primul 
rând în cele două mari limbi clasice, greaca și latina. Aceste două limbi, 
apte de a exprima ideile cele mai înalte ale lumii păgâne, se simțeau „cu 
totul strâmtorate în sfera noii doctrine cu ale cărei idei pur spirituale 
trebuiră să se adapteze“. Ce s-a întâmplat, de fapt? O mulțime de cuvinte 
au fost „emancipate“ din sfera uzului lor cotidian, căpătând o 

semnificaţie mai profundă, iar sensul și mai multora a suferit o restrân- 
gere, o specializare, care își poate găsi explicaţia numai în influența 
creştinismului. 

Evident că mă voi ocupa, mai ales, de faptele care s-au petrecut în 
latină, limbă care stă la baza limbii române (nu trebuie să dau acum 
detalii referitoare la originile latine ale limbii române); voi avea însă în 
vedere și originea altor cuvinte din terminologia religioasă la români. 
Mă mulțumesc să arăt acum că termenii referitori la religie provin din 
trei surse: sunt fie moșteniţi din latină, cei mai importanți, fie sunt 
împrumuturi din slavonă, limba bisericii ortodoxe de la noi, fie pot 
proveni din greacă, adevărata reprezentantă a ortodoxismului. 


XXIII. Nume românești de mâncăruri 


Am prezentat, în diverse emisiuni, nume de mâncăruri de origini 
diverse (franceze, germane, grecești, maghiare, turcești, italiene). 
Într-o emisiune am vorbit și despre nume de mâncăruri cu origine necu- 
noscută (oszropel, gogoaşă). Astăzi prezint câteva nume create în limba 
română. Le discut în ordine alfabetică. 

Clătită „specie de plăcintă coaptă în tigaie“. În DA se precizează că 
„se numește astfel fiindcă la copt aluatul se clăteste continuu în tigaie, 
ca să nu se ardă“. Cuvântul apare în Lexiconul de la Buda (1825). Acesta 
este termenul literar; sinonimul scovardă < sl. skovarda „tigaie“ circulă 
regional. În franceză (crêpe) și în alte limbi romanice, cuvintele pentru 
denumirea clătitei au la bază termeni care înseamnă „cret“. (Aș aminti 
aici și pe vărzare „un fel de plăcintă umplută cu varză“, format de la 
varză.) 

Colţunaşi sau călțunași „preparat culinar făcut din aluat tăiat în 
pătrate mici, care se umplu cu carne, brânză etc. și se fierb în apă“ este 
derivat de la colțun „ciorap“ + sufixul diminutival -zș. Cuvântul circulă 
mai ales în Moldova și Bucovina. 

Frigăruie este un derivat de la (a) frige cu sufixul diminutival -uże. 
Reamintesc că în română avem și friptură, considerat de cei mai mulți 

lingviști moștenit din lat. frictura; nu lipsesc și cei care îl explică prin 
derivare pe teren românesc cu sufixul -ură (ca băutură, corcitură etc.). 

Învârtită „un fel de plăcintă învârtită, cu brânză, coaptă în tigaie“ 
sau „prăjitură făcută dintr-o foaie de aluat bine întinsă, pe care s-a 
presărat zahăr pisat, miez de nucă etc. și care apoi se răsucește, 
înfășurându-se ca un sul, și se coace în tavă este evident un derivat 
românesc de la (a) învârti, cuvânt împrumutat din slavă. (Verbul are mai 
multe sensuri, fiind sinonim al lui a întoarce, a roti, de origine latină, 
dar și al lui a suci, împrumutat tot din slavă.) 

Minciună „gogoaşă“ este o dezvoltare semantică metaforică pe teren 
românesc a cuvântului moștenit din latină. Este vorba de un aluat prăjit, 
de forme variate, prăjitură foarte arătoasă, dar fără conținut, ceva umflat 
și gol pe dinăuntru, deci o minciună. Avem o metaforă simetrică a 
cuvântului gogoaşă care înseamnă și „minciună“. 

Ochi „ou prăjit cu gălbenușul întreg“ este o creaţie semantică 
românească, făcută, se pare, după un model grecesc. 

Sărătea „saleu“ este un derivat românesc de la sărat + sufixul —ez; 
fr. salé „sărat“ (prescurtare a construcţiei biscuits salés) a devenit în română 
saleu. 

Termin cu tocană, pe care dicționarele îl explică prin magh. tokány. 
Interesul prezentat de acest cuvânt constă în faptul că dicționarele 
maghiare consideră că termenul maghiar tokány este împrumutat din 
română. Deci tocană este format pe teren românesc de la a toca, la fel 
ca tocătură. Să nu uităm că tocană, ca şi balmoș, aflat într-o situaţie 
similară, se leagă direct de oierit și că termenii legați de viață păstorească 
au pătruns din română în limbile vecine, și nu invers! 


XXIV. Nume de mâncăruri turcești 


Terminologia gastronomică românească este diferită de cea din 
Europa occidentală. Situaţia aceasta se datorează faptului că româna s-a 
dezvoltat între Occident și Orient, în perioada apariţiei terminologiei 
gastronomice actuale (secolul 17) fiind cu fața „întoarsă“ mai mult spre 

Orient. Am arătat cu alt prilej că elementul latin, la fel ca în celelalte 
limbi romanice, se păstrează și în terminologia gastronomică. Gastro- 
nomia orientală a fost introdusă, mai ales, în epoca fanariotă. Un loc 
de seamă ocupă, în această terminologie, cuvintele luate din turcă (în 
treacăt amintesc că și alte domenii ale lexicului au fost puternic 
influentate de turcă: casa şi locuinţa, flora şi fauna, comerțul etc). Cele 
mai multe dintre aceste cuvinte au pătruns și în alte limbi balcanice 
(neogreaca, bulgara, sârba), astfel că uneori este greu de precizat dacă 
un cuvânt turcesc îl avem direct din turcă sau dintr-o altă limbă 
balcanică. Menţionez, de exemplu, cuvântul rachiu, pe care unii lingviști 
îl consideră luat de română din bulgară, și nu direct din turcă. 

Termenii de origine turcească sunt numeroși. O enumerare a lor, 
departe de a fi exhaustivă, ne arată că aceștia se referă la: 

— plante și fructele lor, folosite ca materii de bază în prepararea 
mâncărurilor (arpagic, bamă, bostan, dovleac, dud, barbuz, pătlăgea, 
tarhon) sau ca mirodenii (anason, enibabhar, năut, susan); 

— nume de mâncăruri de bază (chiftea, ciulama, iahnie, musaca, 
sarma, telemea) sau de dulciuri (acadea, baclava, cataij, halva, magiun, 
mezelic, rahat, serbet); 

— nume de băuturi (afion, balbas, cafea, rachiu, revac, salep). 

L. Șăineanu, în cunoscuta sa lucrare Semasiologia limbii române, 
atrage atenția asupra cuvintelor și expresiilor privitoare la „beție“, pe care 
românii le-au împrumutat de la un popor a cărui religie îi interzice în 
mod categoric consumul de spirtoase (chef, chiolhan, mahmur, turlac, 
zaiafet, precum și a fura luleaua neamtului sau a se afuma cu luleaua). 
Apropo de ulea, care vine din turcă, amintesc că și taæbietul (și acesta 
cuvânt turcesc) fumatului vine din turcă, împreună cu alte cuvinte din 
sfera aceeași sferă semantică: tutun, ciubuc, giuvanea, imanea, narghilea 
(ultimele trei, ieșite din uz). 

Dacă vom căuta originea îndepărtată a acestor cuvinte o vom găsi 
cel mai frecvent în arabă, iar acolo, nu rareori, sunt de origine persană, 
ceea ce arată că, de fapt, turca a constituit o limbă prin care au ajuns 
în română cuvintele orientale. Uneori, în arabă cuvintele respective au 
avut alt sens: ar. râbaz, care stă la baza turc. rahat, însemna „liniște, 
confort“ și apoi „plăcerea gâtului“, înainte de a ajunge la sensul actual. 

Rachiu vine din turc. rakı, care la rândul lui a fost luat din ar. araq 
„sudoare“; în expresia araq at-tamr acesta însemna „sudoarea 
curmalelor“ și apoi „băutură ameţitoare“. 

Limbile romanice occidentale au avut ca sursă pentru terminologia 
culinară tradiţia greco-latină, deși influența arabă a fost și ea prezentă, 
mai ales în spaniolă. Amintesc, în această ordine de idei, că lui magiun 
din turcă îi corespunde un cuvânt grec malimelon „măr dulce“ (format 
din mali „miere“ și melon „măr) > lat. melimelum > pg. marmelada 
„marmeladă de gutui“ (derivat din marmelo „gutui“) > fr. marmelade. 
Din franceză îl avem și noi pe marmel/adă, cuvânt care este în concurență 
cu turcescul magiun. 


XXV. Nume frantuzesti de mâncăruri 


În diverse emisiuni am prezentat originea unor cuvinte ca omletă, 
cremă, antreu, ecler, flanc, parfeu, croasant, care au la bază cuvinte fran- 
ceze. La acestea se pot adăuga altele, de aceeași origine, discutate deja, 
care provin de la nume de persoană (beşamel, savarină, chauteaubriand, 
sarlotă, madeleine). Prezint astăzi alte câteva astfel de nume. Am ales șapte 
nume, unul pentru fiecare zi a săptămânii. 

Într-un meniu inventat de mine aș începe cu un antreu, și anume 
cu un volovan „preparat culinar din aluat franțuzesc umplut cu carne, 
pește sau ciuperci“; cuvântul nu este înregistrat în DEX, dar apare 
într-un dicționar român-german al lui Alexi (1908). Are ca etimon fr. 
vol-au-vent, compus din voler „a zbura“ și vent „vânt“, din cauză că este 
făcut dintr-o pastă ușoară, bătută. Se pare că și în Franţa este un produs 
târziu, din secolul 19 (cuvântul este atestat la 1817). 

Briosa este tot un produs de patiserie, preparat prin coacere în forme 
mici, rotunde și ondulate, a unui aluat. Are la origine fr. brioche, care 
este un derivat de la brier, formă dialectală a lui broyer „a frământa o 
pastă cu un fel de sucitoare“, instrument denumit în franceză brie. Este 
înregistrat prima dată în DEX. 

Pané, cunoscut în expresia carne pané, pentru prima dată apare în 
Cartea de bucate a Sandei Marin (1936). În franceză, pané este participiul 
trecut al verbului paner „a acoperi cu pesmet“, format de la pain „pâine“. 
La început, cuvîntul pané apărea în expresia eau pante, apă în care se 
înmuia pâinea. 

Alt fel de a pregăti carnea este rulada „mâncare de carne tocată și 
rulată, care se coace la cuptor“. Termenul apare la începutul secolului 
19, cu sensul de „preparat dulce dintr-o foaie de aluat“. Ambele sensuri 
există în fr. roulade, cuvînt vechi (din secolul 16), derivat de la rouler 
„a învârt. 

La pané şi ruladă se poate mânca și un soté „zarzavat copt la foc iute, 
mișcat tot timpul, ca să nu se ardă“, care provine din fr. sauté, participiul 
verbului sauter care are și sensul „a frige la foc iute“. Apare prima dată 
la Brăescu, la începutul secolului 20. 

La desert se poate lua un profiterol „prăjitură cu îngheţată și frișcă“ 
(prima atestare, la Ion Vinea). În franceză, de unde provine, profiterole 
este un diminutiv de la profit, deci însemna „mic profit“, în secolul 16, 
și apoi „pastă coaptă în cenușă“. Sensul din română este recent în 
franceză (1935). 

Tot la desert consider că ar fi bună și o cremă caramel. Pe caramel 
„produs de culoare brun-roșcată, solubil în apă, obținut prin încălzirea 
și deshidratarea zahărului“ îl avem din fr. caramel < sp. caramelo < pg. 
caramelo „ţurţure de gheaţă“ < lat. ca/amellus diminutiv al lui calamus 
„trestie“ (denumirea vine de la materialul dulce cu care se făcea 
caramelul, la fel ca trestia de zahăr). 

Termin meniul cu un mazagran, băutură răcoritoare preparată din 
cafea neagră concentrată, în care se pun cuburi de gheață. Este un cuvînt 
împrumutat din fr. mazagran care, la rândul lui, are la bază numele 
localității Mazagran din Algeria. 


XXVI. Nume grecești de mâncăruri 


Frigănea (folosit mai ales pluralul frigăne/e) „felie de pâine muiată 
în lapte și ouă bătute, prăjită apoi în unt“ este din ngr. frighaniá. Este 

un cuvânt înregistrat abia în Dicţionarul Academiei (191 1). Nu este 
general (nu circula, în copilăria mea, în graiul din Bihor). 

Mai vechi este franzelă „pâine albă în formă lunguiaţă“, înregistrat 
la Al. Beldiman (1821). La origine este ngr. frantsela „pâine 
franțuzească“. Reamintesc că Al. Graur a atras atenţia asupra faptului 
că, dacă ţinem seama că grecescul zs este redat prin z și de faptul că a 
existat în Moldova o variantă franzoală, care există în rusă și 
ucraineană, trebuie să presupunem că franzelă nu vine direct din greacă, 
ci prin intermediul unei limbi slave. 

Într-o situaţie asemănătoare este și plachie, nume dat mai multor 
feluri de mâncare: „mâncare de pește cu multe mirodenii“, „un fel de 
pilaf“, „pifuie“ etc. Este un cuvânt ce apare pentru prima dată în scrisorile 
lui I. Ghica adresate lui V. Alecsandri; are variante regionale ca placie, 
platie, plaché, plâchie. Nu circula în Transilvania. La origine este ngr. 
plachi, dar este posibil să fi intervenit și bg. plakia. 

Pandispan „prăjitură pufoasă din făină, ouă și zahăr este, la originea 
îndepărtată, it. pan di Spagna „pâine din Spania“. Există și în fr. pain 
d'Espagne, pătruns în turcă (pandispanya) şi, din turcă, în ngr. pandespani; 
de la greci l-am luat și noi (prima dată a fost înregistrat în secolul 19, 
la B. Mumuleanu). Are și variante învechite: pzndespane, pandespane. 
Cuvântul există și în aromână (pandispañäă). 

Picromigdală (sau, mai nou, pricomigdală) „prăjitură uscată, 
preparată din albuș de ou, zahăr, migdale“ apare pentru prima dată în 
cunoscutul dicţionar român-francez al lui F. Dame (la sfârșitul secolului 
19) și este un împrumut din ngr. pikromigdalon, compus din pikros 
„amar“ + migdalon „migdală“. Cuvântul grecesc migdalon a pătruns la 
noi prin slavă (migdală). 

Salată, preparat culinar despre care am vorbit în ciclul de emisiuni 
de acum un an, este din ngr. salata (l-am luat ulterior și din fr. salade). 
Atât forma greacească, cât și cea franceză, provin din it. ¿nsalata cu sensul 
de „sărată“, derivat de la it. sale < lat. sal „sare“. Salată cu sensul de 
„plantă“, sinonim al lui /ăprucă, termen moștenit din lat. /æctuca (fr. 
laitue, sp. lechuga), este și el împrumutat (apare prima dată în 
Annonymus Caransebesiensis, în jurul anului 1700). 

Și scordolea „sos preparat din nuci pisate și miez de pâine, frecate 
cu usturoi, untdelemn, oţet, care se servește cu carne rasol“, necunoscut 
în Transilvania, este din neogreacă (scordalía). 

Aș vrea să termin cu bezea „prăjitură făcută din albuș de ou“ care 
nu este din fr. baiser, cum spun dicționarele românești, pentru că nu 
există în franceză cu acest sens, ci, aşa cum a arătat Al. Graur, este din 
ngr. bezés, unde înseamnă același lucru (ar intra în seria prăjiturilor 
orientale de tipul pricomigdală, explicat mai sus, și trigon „plăcintă de 
formă triunghiulară, umplută cu nuci sau alune“). 


XXVII. Nume de mâncăruri germane I 


Am spus în mai multe emisiuni că bucătăria românească, ca și 
întreaga noastră cultură, materială și spirituală, s-a dezvoltat între Orient 
și Occident, având la bază o tradiţie latină. 

Când vorbim de Occident, în cazul gastronomiei românești nu 
putem omite numele mâncărurilor de tradiție germană (multe dintre ele 
au ajuns la noi prin maghiară). 

Cel mai cunoscut nume este și cel mai vechi atestat, la începutul 
secolului trecut (1900). Este vorba de strudel „plăcintă făcută din foi 
subțiri, umplute cu mere, brânză, nuci“ (în unele definiții se spune că 
e şi rulată în formă de sul). Are numeroase variante: șzrudir, strudul, 
strudur, strul, strudl. Etimonul este germ. Strudel care înseamnă „vârtej“; 
regional are și în germană sensul de „prăjitură“. 

Este cunoscută și altă prăjitură, cremsnit < germ. Kremschnitte (atestat 
în DN3), pe care nu l-am găsit în marele Dicţionar german-român. 
Probabil este un cuvânt regional, format din Krem „cremă“ cu verbul 
schneiden „a tăia“. Apare pentru prima dată în Cartea de bucate a Sandei 
Marin (1936), glosat prin „plăcintă cu cremă de vanilie“, care este posibil 
să fi fost denumirea folosită înainte pentru cremșnit. În Transilvania i 
se spune cremes. 

Anghemabt „mâncare cu carne (de miel sau de pui) gătită în sos alb 
de lămâie“ < germ. Fingemacbte, cu același sens, este înregistrat la noi 
pentru prima dată tot la Sanda Marin. 

Kirs „lichior de cireşe și caise“, un fel de vișinată, apare tot la Sanda 
Marin, dar nu există în dicţionare. Este sigur de origine germană, 
probabil dintr-un cuvânt compus de felul lui Kzrschbranntwein „rachiu 
(de cireşe)“ sau Kirschsaft „suc, sirop de cireșe“. 

Există, în aceeași carte, termeni ca pussbrot glosat „pâine cu nuci“ 
și studentenbrot „pâinea studentului“, numele a două prăjituri pe care 
nu le-am găsit în dicţionare. Studentenbrot are în germană sensul „chec 
cu smochine, migdale, stafide și alune“, la fel ca în română; pe nussbrot 
nu l-am găsit în dicționarele germane consultate. 

Un cuvânt interesant este guguluf; numele a trei prăjituri, pe care 
Sanda Marin le numerotează cu I, II și III, fiecare având și o explicaţie 
în germană: Kugelhuft alsacian, vienez, saxon. Gugu/uf este, evident, o 
adaptare a lui Kugelhuft. Probabil că este un termen dialectal german 
(nu l-am găsit în marele Dicționar german-român) . 

Sunt sigur de origine austriacă cuvinte dialectale din Ardeal ca 
ainpren „rântaș“ < germ. Einbrenn(e), crofnă „un fel de gogoaşă“ < germ. 
Krapfen, alături de părădaisă „roşie“, ribizli „coacăză , ringlotă „soi de 
prună, șo/ă „cană“, peler „elină“, țuspaiz „garnitură la mâncăruri“. Unii 
dintre acești termeni au pătruns în limba literară: cremvurşt < 
Kremwiirstel, parizer < Pariser, şpriţ < Gesprizer şi chiar strudel, discutat 
la începutul acestei emisiuni. 


XXVIII. Nume de mâncăruri germane II 


În continuare, aduc în discuţie alte câteva cuvinte de origine 
germană din terminologia culinară. 

Pentru început, numele unor „materii de bază“ din care se prepară 
unele mâncăruri. 

Cartof (cu diverese variante: cartoafă, cartoflă) vine din germ. 
Kartoffel care, la rândul lui, a fost împrumutat din it. dial. tartuffolo. 
Despre cartof și sinonimele lui, într-o altă emisiune. 

Tucără din fasole tucără are la origine germ. Zuckerbobhne compus 
din Zucker „zahăr“ și Bohne „fasole“. S-a păstrat doar prima parte a 
cuvântului german, devenit țucără, ca și în alte cazuri, de exemplu svart 
„cafea filtru“ din germ. Schwarzkafjee, format din schwarz „negru“ + 
Kaffee „cafea“. De remarcat că germ. Zucker „zahăr“ < it. zucchero < ar. 
sukkar < skr. sarkarâ. Din sanscrită l-a luat limba greacă sakharon > ngr. 
záhari (bg. zahar). Deci țucără şi zahăr au aceeași origine îndepărtată, 
skr. szrkarâ „grăunte, bob“. 

Din germană sunt și numele unor fructe: zpricoasă, apricoză „caisă“, 
cuvânt regional, împrumutat din germ. Aprikose. Circulă în Banat. Mai 
interesantă este originea îndepărtată a acestui termen. N-o să vă vină să 
credeți, dar o găsim în latină, unde era (persica) praecocia „(piersici) care 
se coc devreme“. Acesta a pătruns în gr. praikokia > arab. barqûq (cu articol 
al-barqūq) > sp. albarcoque > fr. abricot > ol. abrikoos > germ. Aprikose. 
Profit de ocazie ca să spun că termenul literar cæisă este un împrumut din 
turcă, iar c4isână, care circulă în Ardeal, este din magh. kajsin. 

O varietate de pere se numește bergamote sau pergamute. La originea 
îndepărtată este tc. beg „bei“ și armut „pară“, deci însemna „pară 
domnească“ (tc. beg are astăzi forma bey, de unde termenul românesc 
bei). Din turcă l-a luat italiana, bergamotta, unde a fost înţeles ca derivat 
de la numele orașului Bergamo > fr. bergamote > rom. bergamotă. Forma 
pergamute se explică prin germ. Bergamotte, care vine tot din franceză. 
Alţii au sugerat că la originea cuvântului italian ar fi Bergama, formă 
arabo-turcă a cunoscutului oraș Pergam din Asia Mică. Ar fi un caz poate 
unic când numele unui oraș ar sta la baza a două substantive comune, 
fiindcă și pergament are la origine numele aceluiași oraș (despre 
pergament, într-o altă emisiune). 

Termin cu numele unei plante aromatice, maghiran (măghiran), care 
vine din germ. Mageran (are şi o variantă Majoran). La originea îndepărtată 
este un împrumut dintr-o limbă asiatică necunoscută. L-au adus în Europa 
grecii (amarakon), de la care a intrat în latina medievală sub forma 
majorama. Din această latină l-a luat germana, Majoran sau Mageran, dar 
și italiana (maggiorana), franceza (marjolaine) şi alte limbi europene. 

XXIX. Nume de mâncăruri germane III 


Când am ales această temă, și anume terminologia culinară de 
origine germană în română, n-am bănuit că sunt așa de multe lucruri 
de spus. Într-o ordine „neordonată“ continui cu zort(4), chiflă, craflă, 
marțipan, candel, lebărvurșt. 

Tort toată lumea știe ce înseamnă. Mai puțini știu (nu știam nici 
eu, înainte de a pregăti emisiunea) că la originea îndepărtată stă probabil 
verbul latinesc forguere „a ţese“, transmis tuturor limbilor romanice (de 
la acesta avem rom. a toarce). De la participiul trecut feminin latinesc 
torta S-a ajuns la it. torta „tort“ și de acolo la germ. Torte > rom. tort. 

Chiflă „pâinișoară, croasant“, care apare prima dată la Alecsandri, 
este din germ. Kipfel. Dintre variantele lui, chipel apare la 1770 într-un 
document publicat de Iorga (chipel și covrigi). Este un cuvânt răspândit 
și în alte limbi: maghiară, bulgară și italiană (chsfe/). La origine, în 
germană însemna „cornet“ și provenea din lat. cippum, transmis şi în 
română (cep). 

Craflă „gogoaşă“, cu variantele crafnă şi croafenă, pe care nu îl găsesc 
în niciun dicționar, dar apare în Cartea de bucate a Sandei Marin, vine 
din germ. Krapfen, cu același sens. 

Glazură „strat subțire de zahăr ars“ vine din germ. Glasur care 
înseamnă același lucru, dar și „email, smalţ, ca în română. Și smalt vine 
tot din germană (Schmaltz), dar și din greacă. 

Martipan „produs zaharos obţinut dintr-un amestec de zahăr și miez 
de migdale“ este împrumutat din germ. Marzipan. Istoria cuvântului 
german este captivantă. La origine este cuvântul arab mawtabān „cineva 
care şade“ (de la verbul wataba „a şedea“), devenit în timpul cruciadelor 
numele unei monede care îl reprezenta pe Isus Hristos șezând pe un tron. 
Cuvântul arab a fost împrumutat de italiană; în dialectul venețian 
matapan era o monedă de argint cu valoarea de 12 dinari, emisă la 1202, 
sub domnia dogelui Enrico Dandolo. A ajuns să însemne „dare de 10%“ 
și apoi, sub forma marzapane, a devenit „cutie care echivala cu o zecime 
de baniță“, de unde cuvântul ajunge să însemne, în Italia, conţinutul 
cutiei, și anume o zaharica. De aici l-a luat germana pe Marzipan. 

Candel „zahăr cristalizat“ provine din germ. Kande/zucker, compus 
din Kandel şi Zucker, care copiază it. (zucchero) candi(to), în care candi 
este un cuvânt împrumutat din ar. gand „zahăr de trestie“. Candel a 
preluat sensul lui Kandelzucker. 

Ca să nu se creadă că din germană avem numai nume de dulciuri, 
precizez că avem și multe nume de mezeluri. Am amintit de parizer, dar 
nu-l pot lăsa deoparte pe /ebărvurșt „mezel preparat din ficat de porc“ < 
germ. Leberwurst. Apare prima dată la Brăescu. Cel preparat la mine în 
Bihor, cu ficat neamestecat cu alte produse porcine, marea mea slăbiciune, 
se numește maios < magh. majos (în MDA este glosat greșit „caltaboș"). 


XXX. Nume de mâncăruri 
cu origine necunoscută 


Când spun „origine necunoscută“ înțeleg două lucruri: cuvinte 
despre care în dicționare se spune că sunt cu „etimologie necunoscută“ 
și altele despre a căror etimologie se spune că este „incertă“ sau 
„nesigură“. Pentru publicul larg, cele două precizări înseamnă același 
lucru: nu se știe sigur de unde vine un cuvânt. În cazul numelor de 
mâncăruri noi, poate interveni și faptul că uneori o mâncare poate să 
aibă la bază numele unui bucătar sau al persoanei pentru care s-a inventat 
acel fel de mâncare. Am vorbit, într-o altă emisiune, despre diferite feluri 
de mâncare franțuzești care conţin și cartofi, în numele cărora apare 
cuvântul Parmentier: potage (supă) Parmentier, poulet (pui) Parmentier. 
Este vorba de numele unui agronom francez, care a răspândit cultura 
cartofului în Franţa, în secolul 18. 

În cartea de bucate a Sandei Marin sunt câteva nume de prăjituri 
compuse din cuvântul tort însoţit de nume proprii: żort Sacher, tort 
Saint-Honore, tort Napoleon, dar și tort Zizi și tort Doboș. Ultimul se 
foloseşte şi ca substantiv comun: dobos „tort făcut din foi de aluat 
suprapuse, cu cremă de ciocolată între ele și cu glazură de zahăr ars 
deasupra“. Cuvântul apare ca nume comun cu origine necunoscută. 
Aproape sigur e un nume de persoană, Doboș, de origine maghiară 

(înseamnă „toboșar ). Este exact situaţia lui Zzzz din tort Zizi: nu ştim 
cine a fost Zizi, nici Doboș. Există și cremă Bibescu sau pesmeti Florina, 
în aceeași situaţie. 

În alte cazuri de mâncăruri cu origine necunoscută, ca ostropel (cu 
varianta ostropeț) „fel de mâncare preparată din carne (de pasăre), cu sos 
de oţet, făină și usturoi“, cuvânt necunoscut în Transilvania, numele este 
atestat la 1749, deci este relativ vechi. Poate fi un cuvânt luat dintr-o 
limbă balcanică. Trebuie să fi fost frecvent, fiindcă în varianta oszrope/ 
apare în expresia 4 umbla cu ostropetul „a umbla din casă în casă, invitând 
la ospăţul de a doua zi după nuntă. 

În cazul lui papanaș, se trimite pentru etimologie la papă 
„mâncare“ în graiul copiilor. 

Pentru gogoaşă se trimite la cocoașă. În DA se spune că are la bază 
o rădăcină coc-, gog- care însemna „umflat“. Nu este un cuvânt general; 
în unele locuri se folosește pzncovă (la mine în Bihor) < magh. pánkó. 
Până a ajunge în maghiară, cuvântul a trecut prin diverse limbi, pornind 
din greacă, unde patane însemna „strachină . Împrumutat de latină, 
patina „tigaie, tingire“ a fost luat de germ. Pfanne „tigaie“, de la care s-a 
format Pfannkuchen „gogoaşă“ (compus cu Kuchen „prăjitură”), 
devenit în maghiară pánkó. În română, forma pancovă a fost, probabil, 
influențată și de cuvântul german. Din română l-au luat sașii 
(Pânkowe), iar de la sași l-a luat din nou maghiara și sub forma pankova. 

În încheiere atrag atenția asupra unei capcane etimologice: 
bavareză „băutură dulce cu vanilie, cu alune etc.“ nu vine din germană, 
ci din fr. bavaroise (femininul lui bavarois „infuzie de ceai aromatizat cu 
lapte și zahăr“). Cuvântul denumește o băutură lansată ca modă, la 
cafeneaua Procope, de prinții de Bavaria. 


XXXI. Nume de păsări moștenite din latină 


În cei doi ani, de când fac această emisiune, am vorbit despre 
originea unor nume de păsări moștenite din latină. Am considerat 
necesară și imaginea de ansamblu a acestui câmp semantic. 

La început, cuvinte generale privind părțile corpului și fiziologia 
păsărilor. Sunt panromanice lat. crista > creastă, lat. ovum > ou şi lat. 
pinna > pană. Lransmise numai unor limbi romanice sunt lat. *cubium 
> cuib şi lat. exvolare > (a) zbura. Lat. passer însemna „vrabie“ (sens 
păstrat, regional, și în română, unde pasăre înseamnă și „vrabie“, nu 
numai denumirea generală a speciei). Cât privește lat. rostrum „cioc“ 
devenit în română rost „gură“, acesta are o evoluţie semantică despre care 
voi vorbi într-o emisiune specială. 

Dintre păsările de curte este ciudat că numai lat. pzvo > păun s-a 
transmis tuturor limbilor romanice; altele, lar. gallina > găină și lat. 
palumbus > porumb „porumbel“, există numai în unele limbi romanice 
(fr. pigeon „porumbel“ < lat. pipionem, cuvânt expresiv pentru „pui de 
porumbel“). Rom. pui vine din lat. *pulleus (variantă a lui pullus, care 
a dat fr. poule „găină ). 

Dintre denumirile păsărilor de pădure și de câmpie sunt 
panromanice numai patru: lat. aquila > v.rom. aceră, lat. corvus > corb, 
lat. merula > mierlă, lat. turdus > sturz. Altele sunt cuvinte latinești 
transmise doar unor limbi romanice (printre care și română): lat. *cuccus 
> cuc, lat. gaia > gaie „uliu“, lat. galgulus > graur, lat. grus > (reg.) grui 
„cocor“, lat. *hirudinella > rândunea (arom. arândură < lat. *þarundula), 
lat. vultur > vultur (varianta vultúr < lat. vulturius). Probabil că drepnea 
„varietate de rândunică“ este lat. *Zrepanella, cuvânt transmis doar 
românei, așa cum este și grangur „pasăre cântătoare cu penele galbene“ 
< lat. galgulus, cuvânt rar, atestat la Plinius; în latină, cuvântul face parte 
din familia lui galbus „verde deschis, galben“. 


XXXII. Nume de păsări de curte I 


Am considerat necesar să discut numele de păsări de curte și numele 
de păsări sălbatice în două emisiuni distincte. Păsările de curte sunt mai 
puțin numeroase, cele sălbatice sunt mai multe și mai variate. În cel mai 
cunoscut dictionar etimologic al limbii latine elaborat de A. Ernout și 
A. Meillet, se subliniază că numele de păsări sălbatice, mai ales dacă ne 

referim la termenii populari, sunt mai puţin stabile, provin din limbi 
diferite. Nefiind stabile, poate interveni imaginaţia populară, sursă de 
creare de termeni și forme noi. Amintesc aici pe codobatură < lat. 
*coda-battula (în inscripţii apare cauda tremula). Forma latinească stă 
și la baza calabr. codiváttula. În general, celelalte limbi romanice au 
preferat ordinea inversă a cuvintelor în cuvântul compus (it. batticoda, 
fr. dial. battequeue) sau cuvinte formate de la alte baze lexicale (fr. 
hochequeue „mișcă coada“, bergeronette < berger „păstor“, lavandière 
„spălătoreasă“). La noi, cuvântul are numeroase variante fonetice: 
cotrobatură, cotorobatură, codobaciță, arom. cudubatură, coadabatură. 

Revenind la păsările de curte, surprinde poate (vom vedea de ce am 
spus poate) numărul redus de termeni moșteniţi din latină: găină < lat. 
gallina, păun < lat. pavo şi porumb < lat. palumbus. Precizez că doar păun 
< lat. pavo este panromanic. Adaug aici și o serie de termeni generali 
referitori la păsări, fiindcă sunt importanți pentru păsările de curte, 
crescute din motive economice. Unii dintre acești termeni sunt moșteniți 
de toate limbile romanice: creastă < lat. crista, ou < lat. ovum, pană < 
lat. pinna. Nu pun probleme etimologice. 

Cuib < lat. *cubium este păstrat și în dialectele sud-dunărene; 
cuvântul neatestat cubium este cerut și de urmașii săi dintr-o serie de 
dialecte italiene. El face parte din familia lat. cubare care a dat fr. cuver 
„a cloci (ouă în cuib)“. Termenul latinesc pentru „cuib“ nidus s-a 
transmis tuturor limbilor romanice, cu excepţia românei. De ce, nu știu! 
Pot spune doar sigur că apariţia lui *cubium este o inovaţie pe terenul 
latinei; urmașii lat. nidus (it. nido, fr. nid, sp. nido) continuă situaţia mai 
veche din latină. 

Pui vine din lat. *pu/leus < pullus „pui de animal, în general“, dar 
și „pui de găină“. Cuvântul are o interesantă evoluţie din punct de vedere 
semantic în franceză, unde (sub forma poul) este atestat foarte devreme 
cu sensul de „cocoș tânăr“, apoi și la feminin (poule) „găină tânără“. Acest 
cuvânt este astăzi general în franceză pentru „găină“, fiindcă a eliminat 
v. fr. geline care provenea din lat. gallina, devenit în română găină. 

Am arătat cu alt prilej că lat. rostrum „cioc“ > rom. rost „gură“ are 
această evoluţie semantică numai în română. În încheiere precizez că și 
a zbura vine din lat. exvolare; alte limbi romanice îl continuă pe volare. 

(Vă mai aduceți aminte de canţoneta Volare a lui D. Modugno? A fost 
votată recent la Eurovision printre primele 5 din cele 50 care au câștigat 
premiul în ultimii 50 de ani!) 


XXXIII. Nume de păsări de curte II 


În emisiunea aceasta vă prezint nume de păsări de curte nemoștenite 
din latină. Repet observaţia generală de ieri, când am afirmat că numele 
de păsări de casă din latină nu sunt numeroase. Acestea sunt găină, păun 
și porumb. Mai sunt moștenite și pui, ou, pană, cuib. Am obiceiul să-mi 
pun și întrebări: de ce nu s-au păstrat din latină termenii pentru „cloșcă“, 
„gâscă“, „rată“? Nu mă întreb de ce nu avem termen moștenit pentru 
„curcan“, fiindcă America, de unde a fost adus curcanul, nu era 
descoperită la data când latina s-a transformat în limbile romanice 
(inclusiv în română). 

Pentru a încerca o explicaţie vă propun să vedem ce cuvinte erau 
în latină pentru păsările respective. Pentru „cloșcă“ se folosea 
construcţia gallina mater „găina mamă“. Limbile romanice au creat 
cuvinte ca fr. couveuse care nu înseamnă numai „clocitoare“, ci și „cloşcă“, 
sau ca sp. clueca de la lat. *clocca, cuvânt onomatopeic format de la 
sunetele scoase de cloșcă. Nimic nou sub soare: c/oșcă, cloță, clocă, toţi 
termeni din română, au fost considerați împrumuturi din slavă, deși ar 
putea fi reuniți în familia expresivă a verbului (a) c/oci. După Ciorănescu, 
(a) cloci ar fi o creaţie pe teren românesc de la sunetele pe care le scoate 
cloșca. Coincide cu formele din alte limbi apropiate de română (lat. 
glocire, fr. glousser, sp. clueca, alb. klotšis), ca și germ. kluken, gr. closso. 
V-am pus pe gânduri? 

Concluzii noi am prezentat într-o emisiune despre cocoș, când am 
menţionat părerea unor specialiști, și anume că ar avea o bază 
onomatopeică, prezentă și în alte limbi romanice. Etimologia curentă, 
din slavă, nu explică deosebirea de înțeles (în slavă, cocoș înseamnă 
„găină ). 

Pentru „gâscă“ avem în latină pe anser, transmis limbilor romanice. 
În latina târzie a fost dublat de auca, diminutiv al lui avis „pasăre“; de 
la acesta avem it. oca, fr. oie. Spaniola îl are pe ganso împrumutat din 
got. *gans (în germană este Gans, iar în engleză goose). Noi îl avem pe 
gâscă din slava de sud, din bulgară. Din ucraineană, limbă slavă din nord, 
a venit þuscă „bucată de sare rafinată“, numită astfel metaforic, datorită 
culorii sale albe. 

Despre „rață“ am vorbit altă dată și am arătat că termenul latin era 
anas, s-a păstrat numai în unele dialecte romanice, principalele limbi 
romanice folosind creaţii noi (fr. canard, sp. pato). În română rață este, 
se pare, din substratul traco-dac. 

Alături de pană < lat. pinna, îl avem și pe puf „pene mici și moi“ 
< sl. puchă. TArtiţă „noada la păsări“, cuvânt împrumutat din slavă, este 
numită popular și noz4ă, foarte probabil în legătură cu nod < lat. nodus. 


XXXIV. Nume de păsări sălbatice 


Ca în majoritatea diverselor terminologii, și în domeniul păsărilor 
sălbatice găsim mai multe straturi etimologice. Este interesant, în astfel 
de cazuri, să vedem, de la început, care sunt diversele straturi etimologice 
și, în măsura posibilului, cum se explică prezența sau absenţa unor 
termeni. Și de această dată, elementul latinesc moștenit este bine 
reprezentat. Unele dintre denumirile latinești s-au transmis tuturor 
limbilor romanice. Sunt în această situaţie aceră „vultur“, corb, mierlă, 
sturz (discutate într-o emisiune specială). Sunt moștenite din latină și 
cuc, drepnea „un soi de rândunică“, gaie, grangur, graur, grui „Cocor“, 
potârniche, rândunea şi vultur; privighetoare este format în română de 
la verbul (a) priveghea, cuvânt moștenit din lat. pervigilare. 

Nu lipsesc numele de păsări sălbatice considerate de cei mai mulți 
ca provenind din substratul traco-dac: barză, cioară, ghionoaie, pupăză. 
Aș adăuga aici și pe cioc, chiar dacă este vorba de un cuvânt folosit și 
pentru păsările domestice, cum este și termenul pasăre, moștenit din 
latină (îl voi prezenta, de asemenea, într-o emisiune specială). 

Numele de păsări sălbatice cele mai cunoscute și mai răspândite, 
provenite din alte limbi decât latina, sunt cele din limbile slave. Fac parte 
din această categorie următoarele cuvinte: /ăstun „pasăre mică, 
asemănătoare cu rândunica“, cârstei (şi cristez, crâstel, crâsteț, cârstel, cu 
atât de multe variante fonetice datorită faptului că termenul își păstrează 
caracterul onomatopeic și în română), sinonimul său /7șz7ă este tot din 
slavă, Zropie, prepeliță (la origine tot onomatopeic), vrabie (îl discut 
împreună cu pasăre, moștenit din latină, într-o emisiune specială), lebădă. 
De remarcat că dropia, prepelita, lişita și cârstelul sunt păsări care trăiesc 
la câmpie. 

Există și termeni din maghiară: șoim, uliu, vindereu (ultimul este un 
cuvânt regional, denumește un fel de șoim). Despre ei voi vorbi într-o 
emisiune specială. 

Sunt puţine numele de păsări sălbatice împrumutate din greacă 
(scatiu, după unii și cucuvea) și aproape inexistente cele din turcă. Acest 
fapt spune ceva despre natura contactului dintre română și limbile 
respective, mai ales dacă ne gândim că sunt numeroase cuvintele din alte 
domenii împrumutate din greacă și turcă. 

În sfârșit, există o serie de nume de păsări exotice care au pătruns 
la noi mai târziu, mai ales prin franceză, deși la originea îndepărtată 
provin din limbi americane (colibri) sau asiatice (papagal, acesta ajuns 
în română prin italiană, care l-a luat din arabă, unde este probabil de 
origine indiană). 

Multe nume de păsări sălbatice au origine onomatopeică, pornind 
de la strigătele pe cale le produc. Această origine este invocată adesea 
când nu se poate preciza de unde provin denumirile respective. 


XXXV. De luni până vineri 


Pentru a înţelege mai bine de unde vin numele zilelor săptămânii, 
în română și în celelalte limbi romanice, trebuie să ne întoarcem la latină, 
mai exact la primele secole ale erei noastre. În acea epocă, în toată lumea 
romană se foloseau numele zilelor introduse în limbă de păgânism: dies 


58 


Solis, dies Lunae, dies Martis, dies Mercuri, dies lovis, dies Veneris, dies 
Saturni. Acest sistem avea la bază un model babilonian-egiptean. Biserica 
creștină nu vedea cu ochi buni aceste denumiri. În comunităţile creștine 
s-a propagat, de timpuriu, obiceiul de a folosi numerale, luând ca punct 
de pornire ziua de sabat. Dar în primii ani ai secolului al II-lea, grupurile 
de creștini, pentru a marca independența față de ritul evreiesc, au 
renunțat, din ce în ce mai frecvent, la sărbătoarea sabatului ca punct de 
plecare pentru a marca zilele următoare și au folosit, în schimb, ziua 
Domnului ca zi de sărbătoare. Sistemul nou a căpătat formele următoare: 
sabbatum (dies sabbati), dies dominica, secunda sabbati (secunda feria), 
tertia sabbati (tertia feria), quarta feria, quinta feria, sexta feria. Acest 
sistem nu s-a răspândit în masele de creștini (el continuă să existe astăzi 
doar în portugheză, unde pentru vineri se spune sexta feira „a 6-a zi după 
sărbătoare“, adică după duminică). În latinitatea ce stă la baza limbilor 
romanice continuă să se folosească sistemul păgân, în ciuda faptului că 
la începutul secolului al V-lea episcopul Caesarius din Arles (sudul 
Franţei) insista asupra necesității de a se evita denumirile păgâne. 

Eforturile bisericii n-au fost în zadar, deși n-au avut un succes total. 
Biserica a reușit să introducă pentru duminică numele creștin, dies 
dominica (dominicus). La fel pentru ziua de ajun, sâmbăta (dies sabbati), 
când lucrul era adesea oprit și când se oficia o slujbă prin care credincioșii 
să fie pregătiți pentru ziua Domnului. În toate limbile romanice, dies 
dominica şi sabbatum (dies sabbati) au înlocuit formaţiile păgâne dies Solis 
și dies Saturnis (despre duminică şi sâmbătă, mai pe larg în emisiunea 
viitoare). Pentru celelalte zile, de luni până vineri, eliminarea numelor 
păgâne a fost imperfectă. În general, numele romanice ale zilelor 
săptămânii, de luni până vineri, au la bază un nume de planetă. Există 
trei tipuri: a) Zunis, martis etc.; b) dies lunae, dies martis etc.; c) lunae dies, 
martis dies etc. Aceste tipuri se întâlnesc în limbile romanice sub formele: 
a) rom. luni, sp. lunes etc.; b) cat. dilluns, prov. delun etc.; c) fr. lundi, 
it. /unedi etc. 

În română avem Juni < lat. lunis [în loc de lunae (dies)}, marti < lat. 
Martis, miercuri < lat. Mercuri, joi < lat. Tovis, vineri < lat. Veneris. De 
remarcat că în dialectul istroromân din Istria se păstrează trei nume din 


59 


latină: luni, vineri și dumirecă (în graiul din Jeiăni) sau numai dumirecă 
(la Susneviţa). Restul sunt nume luate din croată. 

Am spus că eliminarea numelor păgâne a fost imperfectă. Precizez 
că m-am gândit la vineri și miercuri, despre care vorbesc într-o altă 
emisiune. 


XXXVI. Numele de persoană 
și etimologia îndepărtată I 


Multe nume folosite astăzi sunt, la originea îndepărtată, din ebraică. 
Fle s-au răspândit prin intermediul creștinismului în toată lumea, trecând 
prin greacă și/sau prin latină. Au ajuns și la noi, uneori prin slavă, unde 
au fost luate tot din greacă (slavona a fost limba de cult a bisericii 
ortodoxe, aşa cum latina a fost limba de cult a bisericii catolice). 

Ebraica era, la fel ca araba și feniciana (ultima, astăzi dispărută), 
limbă semitică. (În paranteză fie zis, fenicienii au avut o scriere alfabetică 
despre care nu știm exact de unde vine. Știm însă că stă la baza tuturor 
alfabetelor ulterioare, semitice sau indo-europene. Și grecii au 
împrumutat alfabetul fenician, l-au adaptat și au inventat semne speciale 
pentru vocale.) 

La vechii semiți existau diverse tipuri de nume de persoană: există 
atât nume formate dintr-un singur cuvânt, cât și nume compuse din 
două cuvinte. Toate numele au un înţeles. În ebraică avem Aaron „gură“ 
(adică „profet“), Adam „roșu“ (adică „pământ roșu, lut“), David „iubit“, 
Eva „viaţă“, Hanna (rom. Ana) „îndurare“, Miriam „amărăciune“ 
(Maria este refăcut din Mariam, considerat acuzativ latinesc), Martha 
„stăpână“, Rebecca (rom. Reveica, Reveca) „juncă“, Solomo (rom. 
Solomon) „pașnic“, Susannah (rom. Suzana) „crin“ etc. 

În ebraică există și nume constituite din adevărate fraze: Eliyahu 
(rom. Ilie) înseamnă „Dumnezeul meu este Iehova“, Eliezer (rom. Lazăr) 
„Dumnezeu a ajutat“, Elisabeth (rom. Elisabeta) „Dumnezeu este 
bucuria“, Immanuel (rom. Emanoil) „Dumnezeu e cu noi“, Jacob „tine 
călcâiul“ (după legendă era frate geamăn cu Esau și s-a născut ţinându-se 

de călcâiul acestuia), Iehohanan (rom. Jon) „Dumnezeu este milos“, 
Mihael „cine-i ca Dumnezeu“ etc. Sunt și nume compuse: Abraham 
(Avram) „tatăl marii multimi“, Matthiah (Matei) „darul lui Iehova“. 
in exemplele de mai sus rezultă că multe nume fie încep cu /- sau 
D plele d lt lt fi pcul 
-, fie se termină cu -e/. ele secvente reprezintă, în ebraică, numele 
EL, fie se t |. Ambel țe rep t b | 
ui Dumnezeu: prima este o prescurtate a lui /2/ve (Iehova), iar a doua 
lui D p teop tate a lui Jahve (Ieh d 
este un pseudonim al lui Dumnezeu, numele său adevărat fiind ținut 
secret de preoți (cine cunoștea acel nume putea să-l invoce și căpăta o 
oarecare putere asupra purtătorului). Câteva exemple cu /- sau -ek 
ehosua (rom. Isus) „Dumnezeu e salvarea“, Ioseph (rom. Tosi 
Ieho: Í D al 
„Dumnezeu să înmulțească“, Daniel „judecătorul lui Dumnezeu“, 
Gabriel „eroul lui Dumnezeu“. 
nele nume au fost traduse, din ebraică, în greacă si latină: Eva a 
Unel fost traduse, din eb g si latină: Æ 
fost tradus de evreii din Alexandria cu grecescul Zoe „viață“, Kifa (ebr. 
kifa „piatră ) a devenit gr. Petros și lat. Petrus (de la gr. petra > lat. petra 
P 8 S g 

„piatră ). 


XXXVII. Numele de persoană 
și etimologia îndepărtată II 


În emisiunea precedentă am vorbit despre numele de persoană care, 
la originea îndepărtată, vin din ebraică, limbă semitică, diferită de cele 
mai multe limbi europene. Datorită creștinismului ele s-au răspândit în 
toată lumea. 

Aproape toate limbile vorbite astăzi în Europa — limbile romanice 
(provenite din latină), limbile slave, limbile baltice (letona, lituaniana), 
limbile germanice, limbile celtice (irlandeza, scoţiana, bretona), greaca, 
albaneza, armeana — sunt înrudite între ele şi derivă, așa cum am arătat 
în alte emisiuni, dintr-o limbă unică, vorbită în urmă cu câteva mii de 
ani. A fost denumită, prin convenţie, limba indo-europeană, pornind 
de la extinderea sa geografică, denumire consacrată prin tradiţie (această 
familie de limbi are reprezentanți și în continentul asiatic: persana, 
indiana și țigăneasca). Toate aceste limbi, cu excepţia latinei, au sau au 

avut în trecut același sistem de formare a numelor de persoane, probabil 
moștenit din limba comună primitivă. Orice om avea un singur nume, 
de obicei compus din două elemente. 

Dacă luăm în discuţie numele grecești constatăm că, în majoritate, 
sunt compuse (citez numai nume ajunse până la noi). Ţinând seama de 
primul element de compunere, ele pot fi grupate astfel: 

Eu- „bun“ — Evangelos compus cu angel „vestire“ (de aici Vanghele), 
Eudio compus cu dokeo „a socoti“ (de aici (Ev)dochia „bunăvoință ”), 
FEustratios compus cu stratos „armată“ (de aici Istrate); 

Pant-, Pan- „tot“ — Pampbilos compus cu philos „iubit“ (de aici 
Pamfil), Pankrates compus cu kratos „putere“ (de aici Pangrati), 
Panteleemon compus cu eleemdn „milos“ (de aici Pantelimon, nume 
creștin). 

Dacă avem în vedere al doilea element de compunere, găsim nume cu: 

-genos „neam“ — Diogenes compus cu Dio-, rădăcina numelui Zeus 
(de aici Diogene), Eugenes „bine născut“ (de aici Eugen, Eugenia); 

-kleos „glorie“ — Perikles compus cu peri „de jur împrejur“, Sophocles 
compus cu sophos „înțelept“, Themistocles compus cu thémis „dreptate“ 
sunt la originea numelor Pericle, Sofocle, Temistocle. 

În slava veche, numele se formau prin aceleași procedee. Există nume 
formate cu: 

-mir „pace; lume; vestit“, de ex. Dragomir compus cu drag „drag“, 
Kazimir compus cu kaz- „a învăţa pe altul“, Vladimir compus cu vlad- 
„stăpânire“; 

-slav „glorie“, de ex. Stanislav compus cu sta- „a dura“, Vladislav 
compus cu vlad- „stăpânire“. 

Tot compus este și Bogdan „dat de Dumnezeu“ < Bog „Dumnezeu“ 
și dan „dat“. 

Limba latină a adoptat sistemul etrusc al numelor formate din trei 
elemente. Fiecare copil de sex masculin căpăta un prenume personal, 
la care se adăuga numele ginții și o poreclă. În cazul lui Caius Iulius 
Caesar avem prenumele Caius, numele Tulius arată că era din ginta Iulia, 
familie de patricieni romani, iar Caesar însemna „pletos“, poreclă primită 
de un strămoș al lui (Cezar era chel!). Sistemul latinesc nu s-a transmis 
limbilor romanice. 

XXXVIII. Elemente vechi slave 
în latina orientală? 


E. Petrovici a fost, după S. Pușcariu, cel mai mare lingvist român, 
nu atâta prin cantitatea cărților publicate, cât prin felul cum a abordat 
cercetarea limbii române, și anume dintr-o perspectivă modernă. El este 
autorul articolului Le latin oriental possedait-il des éléments slaves ? (1966) 
al cărui titlu l-am parafrazat și eu acum, la patruzeci de ani de la 
publicare. 

Contactul dintre latina orientală și limba slavă trebuie să fi început 
cel mai târziu la începutul secolului 6, când au avut loc primele 
incursiuni ale slavilor în Imperiul Roman de Răsărit. Stabilirea în masă 
a populatiilor slave în Dacia și în Mesia trebuie considerată terminată 
spre mijlocul secolului 7, dar grupuri izolate de slavi trebuie să fi pătruns 
în teritoriile de limbă latină înainte de secolul 6. Este de presupus că 
încă de la primele contacte dintre romanici și slavi au avut loc schimburi 
de la o limbă la alta. 

Astfel, din latina orientală, vorbită în Peninsula Balcanică și pe cele 
două maluri ale Dunării, au pătruns în slavă cuvinte ca v. sl. koleda „ziua 
de An Nou“ < lat. calendae, v. sl. komukati „a se cumineca“ < lat. 
communicare, v. Sl. ocită „oțet“ < lat. acetum, v. sl. poganimă „păgân“ 
< lat. paganus etc. 

Cuvintele slave din română care ar putea fi considerate ca fiind 
împrumuturi foarte vechi, făcute în epoca latină danubiană târzie, ar trebui 
să prezinte un aspect fonetic care caracterizează trecerea de la latina târzie 
la română (á + n sau m + consoană > în sau îm, scl > sch. Pe baza acestor 
considerente, E. Petrovici consideră câteva cuvinte româneşti (cu 
etimologie mult discutată și disputată) împrumuturi slave făcute de latina 
danubiană târzie și transmise limbii române ca și celelalte cuvinte latinești. 
În această situație sunt șchi4u, jupân, stăpân, stână, smântână, care din 
punctul de vedere al românei ar putea fi considerate cuvinte latinești 
moștenite. Ele datează dintr-o epocă foarte veche, pentru că prezintă 
schimbări fonetice caracteristice epocii dinaintea separării celor patru 
dialecte (dacoromân, aromân, meglenoromân, istroromân). Deci 
cuvintele respective au existat în latina orientală, unde proveneau din slavă. 
Mai multe detalii, în emisiuni speciale consacrate cuvintelor respective. 

XXXIX. Cuvinte celtice în română? 


Este o întrebare pe care mi-au pus-o diverse persoane. Mi-am pus-o 
și eu, când am scris un articol pe această temă în lucrarea colectivă 
Enciclopedia limbii române. 

În loc de introducere, câteva informaţii despre celți. Au fost un 
popor indo-european (deci din aceeași mare familie cu latinii, grecii, 
slavii, germanicii etc.). Au pătruns pe teritoriul României începând din 
secolul al IV-lea î.H., perioada de maximă înflorire a civilizatiei lor fiind 
secolul al III-lea î.H. S-au descoperit, mai ales în Transilvania și Crișana, 
peste 140 de necropole și așezări celtice. Au fost asimilați de daci. Nu 
există nicio urmă sigură de influență celtică în română, acesta este 
răspunsul la întrebarea cu care am început emisiunea. Aceasta este o 
trăsătură caracteristică a limbii noastre, spre deosebire de limbile 
romanice occidentale, unde elementul celtic a avut rol de substrat (în 
română, rolul de substrat l-a avut traco-daca). Dintre limbile celtice s-au 
păstrat până astăzi irlandeza, scoţiana, galeza și bretona. 

Celţii din nordul Italiei au fost înfrânți de romani în anul 174 î.H., 
iar cei din Galia de Cezar însuși, la jumătatea secolului I. Contactul 
latinei cu limba celților a făcut ca o serie de cuvinte celtice să pătrundă 
în vocabularul latin și apoi să se răspândească pe toată aria Romaniei: 
caballus > cal, camisia > cămașă, carrum > car; acestea sunt cuvinte 
latinești transmise, la fel ca vechile cuvinte de felul lui aqua, caput etc., 
tuturor limbilor romanice. Altele s-au răspândit în cea mai mare parte 
a Romaniei occidentale: betulla „mesteacăn“ > fr. bouleau, sp. abedul; 
cerevisia „bere“ > sp. cerveza, fr. cervoise. A treia serie de cuvinte celtice 
sunt cele limitate la aria galo-romanică (fr. bozser,a căptuși cu lemn“, 
prov. brizar; fr. charrue „plug“, prov. carruga) sau existente numai în 
Franţa de nord (fr. boue „noroi ). 

În afara cuvintelor pătrunse în latină și devenite, așadar, cuvinte 
latinești (cal, car, cămașă), româna nu are cuvinte celtice sigure. Dintre 
cuvintele cunoscute care au fost explicate și ca relicve celtice le amintesc 
pe următoarele: mare, adjectiv, pentru care K. Sköld (1924) invocă v. 
irl. mór, már, breton meur etc.; zgâria, zimbru (după S. Pușcariu); zmeură 

(după E. P. Hamp). Mai probabil este jepi „jneapăn“ (cf. S. Pușcariu). 
Până și pentru Dunăre s-au propus forme celtice, care însemnau don 
„râu“, danu „apă curgătoare“. Niciuna dintre ipotezele de mai sus n-au 
fost reţinute ca probabile. Răspunsul la întrebare este deci negativ. 


XL. Cuvinte japoneze cu k la iniţială 


Într-o emisiune anterioară am vorbit, în general, despre cuvinte care 
încep cu litera k și am arătat că ele sunt neologisme neadaptate, atât la 
noi, cât și în alte limbi. De această dată mă ocup de unele cuvinte 
japoneze care se află în această situaţie. 

Kabuki „gen teatral tradițional japonez“ (cf. actor de kabuki), este 
format în japoneză din ka „cântec“ și bu „dans“. 

Karaoke este format în japoneză din kara „gol“ și oke „orchestrație“ 
şi înseamnă „manieră de divertisment muzical, individual sau colectiv, 
care constă în a cânta pe un fond muzical înregistrat. 

Karate este un cuvânt japonez care înseamnă „arta mâinilor goale“, 
formă veche de luptă, fără arme, practicată în China și Japonia, în secolul 
4, de către samurai. Astăzi înseamnă „artă marţială japoneză, bazată pe 
educația voinţei și perfecțiunea fizică“ — mai exact, pe știința 
concentrării și a loviturilor decisive date în punctele vitale ale corpului. 
A devenit disciplină sportivă din 1962, cu campionate europene (din 
1971) și mondiale (din 1970), în care s-au afirmat și sportivi români. 

Kamika(d)ze înseamnă la origine „vântul divin“. La început au fost 
denumite astfel două uragane (din 1274 și 1281), care au distrus 
armatele invadatorilor mongoli pe coastele de nord ale insulei Kyâshă, 
una din cele 4 mari insule ale arhipelagului japonez, situată în sudul 
acestuia (oraș cunoscut, Nagasachi). La sfârșitul celui de-al Doilea Război 
Mondial, termenul a fost folosit pentru a-i desemna pe piloții voluntari 
care conduceau avioane ce explodau când atingeau ţinta. Astăzi se 
folosește cu sensul figurat de „persoană lansată într-o activitate foarte 
periculoasă“. 


65 


Kana este un semn de scriere japoneză, cu valoare de silabă. Există 
două sisteme kana: hiragana notează flexiunea gramaticală și a unor părți 
de vorbire şi katakana care serveşte la transcrierea cuvintelor din limbi 
străine, altele decât chineza. 

Kendo (în japoneză „calea sabiei“) este numele unei arte marţiale 
japoneze cu o istorie lungă. A apărut în secolele 5-6 și a fost practicată 
pe scară largă de samurai; interzisă în 1876, este practicată în zilele 
noastre ca sport, atât de bărbați, cât și de femei. 

O serie de cuvinte care se scriau în trecut cu Å se scriu acum cu c(h), 
ceea ce arată că au fost adaptate la scrierea românească. Exemplul clasic 
este chimonoul, care s-a scris iniţial kimono. 

Ceea ce am spus într-o altă emisiune despre cuvintele japoneze este 
valabil și în acest caz. Este aproape o certitudine că astfel de cuvinte ne-au 
venit din franceză, limbă care a fost în contact prelungit cu limba și 
literatura japoneză. 


B. CUVINIE 


1. academie, liceu, ateneu 


Și în acest caz, ca în atâtea altele, pentru a afla originea îndepărtată 
a unui cuvânt trebuie să ne referim la limba greacă. 

În greacă, Akademeia însemna „grădina lui Akademos“, erou atic din 
mitologia greacă. Era situată în apropiere de Atena, la circa 1 km, fiind 
locul unde Platon a creat cunoscuta sa școală filozofică (în anul 387 î.H.). 
Printre elevii acestei școli a fost şi marele filozof Aristotel. Cuvântul a 
fost împrumutat de latină (academia), de unde l-a luat italiana, 
ac(c)ademia, pentru a denumi instituţii de consacrare ştiinţifică sau de 
învățământ superior (Accademia Fiorentina). În secolul 17, numeroasele 
academii care au apărut în Franţa au făcut ca termenul să devină 
european și, în plus, să fie aplicat la diverse instituţii (Académie de billard) 
sau chiar familiar: despre un trup gol de femeie se putea spune Elle a 
une superbe academie. În română - atestat prima dată la Eminescu - a 
fost împrumutat din franceză (după unii și din latină și greacă) și se 
folosește cu sensurile „școală de învățământ superior; for de consacrare 
științifică și artistică a cărui menire este dezvoltarea științei şi culturii 
unei țări (în cazul țării noastre, Academia Română). 

Într-o situație similară este cuvântul /iceu „ciclu școlar superior în 
învățământul general“ < fr. /ycee, împrumutat la rândul lui din lat. 
lyceum. Cuvântul latinesc are la bază numele grecesc Lykeion al unui 
cartier al Atenei, care a dat numele unui gimnaziu fondat de Aristotel 
în anul 335 î.H., unde acesta își ţinea cursurile cunoscute sub numele 
de școala peripatetică, denumită astfel pentru că purta convorbiri cu 
discipolii săi plimbându-se. Lykeión este în legătură cu gr. /ukos „lup“. 
Cuvântul /ukos stă şi la baza gr. lykánthropos „om-lup“ > fr. Iycantbrope 
> rom. licantrop „personaj care, conform credinţei populare, noaptea se 

poate transforma în lup, dobândind dorinţa de a ucide“. Grecescul 
Lykeion a fost împrumutat de latină sub forma /yceuzp, iar din latină l-au 
luat limbile europene, printre care și franceza. În franceză, lycée a 
însemnat la început „loc unde se adunau oamenii de litere pentru a 
discuta filozofie“ și, ulterior, a căpătat și sensul de „ciclu superior în 
învățământul de cultură generală“. Din franceză îl are și româna pe /iceu. 

Ateneu era la greci, în forma Athenaion, locul sau clădirea 
consacrată cultului zeiţei Atena, unde se desfășurau concursuri de poezie. 
Romanii, ca și în alte situaţii, i-au copiat pe greci și au făcut la Roma 
(prin anul 133), în timpul împăratului Hadrian, o instituţie de studiu 
al retoricii și scrierii grecești. Au luat și numele din greacă, devenit în 
latină Athenaeum. Din latină l-a luat franceza (athénée), pentru a denumi 
o instituţie destinată lecturilor sau lecţiilor publice. L-am împrumutat 
și noi din franceză. Conform informaţiilor din dicţionarul Le Petit 
Robert, instituțiile respective au acest nume mai ales în Elveţia și în 
Belgia. Ar fi încă un exemplu de influență a francezei elveţiene sau 
belgiene asupra limbii române, pe lângă cele semnalate de Mioara Avram 
și discutate într-o altă emisiune (szvonieră, achizitor, calcaros, galoși). 

Academie, liceu şi ateneu, la originea îndepărtată, provin din greacă. 


2. aceră, corb, mierlă, sturz 


Sunt patru cuvinte latinești păstrate în română. Le-am ales pe 
acestea, dintr-o serie mai mare, pentru că au în comun faptul că termenii 
latinești ce stau la baza lor (aquila, corvus, merula, turdus) s-au transmis 
tuturor limbilor romanice, deci sunt panromanice. Lucrurile nu sunt 
simple, când este vorba să comentăm felul cum s-a ajuns la situația 
actuală. 

Aceră sau aciră „vultur“ < lat. aquila este acceptat, în general, ca 
moștenit în română din latină, printre altele și pentru faptul că a fost 
moștenit de toate limbile romanice. Corespunde din punct de vedere 
fonetic (/ intervocalic devine 7, ca în lat. scala > rom. scară). Datorită 
faptului că este un cuvânt rar, astăzi practic dispărut, și că nu apare în 

texte vechi și nici în cele populare autentice, Ciorănescu nu exclude 
posibilitatea de a fi o creaţie artificială, datorată unui filolog latinist din 
secolul 19, cu un excepţional simţ al limbii. Adevărul este că latiniștii 
din secolul 19 au inventat forma acvilă, care se mai foloseşte încă în 
limbajul poetic. Aceră ar fi dispărut din cauză că nu a avut derivate, la 
fel ca agest „îngrămădire de bușteni aduși de aluviuni“ < lat. aæggestum 
sau ca lard „slănină“ < lat. /ardum (după părerea lui S. Pușcariu). 
Cuvântul nu există decât în dacoromână, nu și în dialectele 
sud-dunărene. 

Corb < lat. corvus, există în toate cele trei dialecte sud-dunărene 
(aromân, meglenoromân și istroromân). Are numeroase derivate. Nu 
pune nicio problemă etimologică. 

Mierlă < lat. merula există în toate dialectele sud-dunărene. Conform 
legilor fonetice, rezultatul normal ar fi trebuit să fie *miarlă (ca în lat. 
herba > iarbă); reducerea lui ża la ze a fost explicată în diverse feluri. O 
profesoară suedeză, Dagman Falk, a încercat ani de zile să găsească o 
soluție care să fie general acceptată, dar fără succes. Nimeni nu a 
contestat originea latină a cuvântului; însă merula are probleme 
etimologice și în celelalte limbi romanice. A. Ernout și A. Meillet, autorii 
bine cunoscutului dicționar etimologic al limbii latine, atrag atenţia 
asupra faptului că numele de păsări, printre care este citat și merula (ca 
şi turdus, care urmează), sunt instabile, din cauză că sunt populare. 

Aceeași situaţie neclară din punct de vedere fonetic are și sturz < lat. 
turdus. S- iniţial şi -z final au fost explicate ca evoluţii pe terenul limbii 
române. 


3. ajun, păresimi, cârneleagă, câșlegi 


Sunt patru cuvinte, moștenite din latină, ce denumesc acţiuni legate 
de tradiția postului. 

Ajun „post“ este un cuvânt vechi; există în aromână și istroromână 
și îl găsim, de asemenea, în toate limbile romanice. Este deci moștenit 
din latină, unde are forma żeiunus „flămând“. Sunt însă unele discuţii 

în legătură cu originea cuvântului. După unii, ar fi preluat direct din 
latină (există în latină, la Plaut, și o formă żaiunus, care se presupune 
că a ajuns la *aiunus); după altii (cei mai multi), ajun s-ar explica drept 
derivat regresiv de la verbul (a) ajuna < lat *eiunare. Ajunarea propriu-zisă 
se numește astăzi post < sl. postă. Verbul (a) posti < slavon. postiti se l-a 
eliminat parțial pe (a) juna. 

Păresimi este un termen învechit și popular, folosit în religia creștină 
pentru a desemna postul mare, postul Paștelui. Și acesta este moștenit 
din latină, quadragesima (se subînţelege dies -), fiind unul dintre 
cuvintele moștenite de toate limbile romanice. Forma populară care stă 
la baza tuturor limbilor romanice este *quaresma, a 40-a zi (înainte de 
Paște), sens dezvoltat în latină ecleziastică, după modelul grecescului 
tessarakoste (hêmera). De semnalat că termenul există și în aromână și 
istroromână, iar în vorbirea populară se găsesc forme ca miază-păresimi, 
miază-păresi, miezul-păretii şi miezul-păretilor „mijlocul postului 
mare“, care amintesc de forme ca fr. mi-carême „joia din a treia 
săptămână a păresimilor“, unde mi- provine din lat. medius „care e la 
mijloc“. Formele păreții, păreților se explică prin necunoașterea terme- 
nului păresimi, înlocuit din această cauză cu perete (o etimologie 
populară). Forma apare și în Amintiri din copilărie de I. Creangă: „Am 
dus-o noi așa până pe la Mezii-Păresii.“ 

Nu pot termina fără să amintesc și pe cârneleagă „săptămâna 
antepenultimă din postul Crăciunului, în timpul căreia credincioșii pot 
mânca de dulce miercurea și vinerea“. Este un cuvânt care provine din 
lat. carnem ligat „perioada postului când nu se consumă carne. Și acest 
cuvânt are corespondenți romanici, așa cum am arătat cu mult timp în 
urmă: it. carnevale (= fr. mardi gras) < lat. carnelevare. Lucrurile devin 
și mai interesante dacă adaug că it. carnevale stă la baza fr., sp. carnaval, 
împrumutat în epoca Renașterii, când aveau loc serbări somptuoase 
înainte de lăsata postului (numită și /ăsazu/ de carne). Din franceză l-am 
luat și noi. 

O construcţie similară avem în câș/egi „interval de timp între două 
posturi ortodoxe, în care creștinii pot mânca de dulce“ < lat. caseum ligat 
sau cuvânt format de la cas cu verbul a lga. În latina medievală (secolul 9), 
în glose din Spania apare o construcție identică, casleu, pentru „noiembrie“. 

4. alamă 


Cuvântul alamă cu sensul „aliaj de cupru și zinc“ are o etimologie 
complicată, așa că unele dicţionare nici nu se pronunţă asupra originii 
lui. Diversele soluţii etimologice pot fi reduse la două. 

Cele mai multe păreri converg spre a-l considera un împrumut din 
it. lama „placă de metal“ (o variantă presupune că etimonul italian ar 
fi pătruns prin sârbă, unde /Æma înseamnă „tinichea “). Pentru cei ce vor 
să afle originea îndepărtată, în acest caz s-ar ajunge la lat. amina „foaie 
de metal, lamă“, care s-a transmis și fr. /zme „bucată de metal, placă“; 
din franceză îl avem și noi pe lamă „tablă, foaie de metal, placă“. Printre 
cei care au susţinut originea italiană a lui 2/z7ă este și B.P. Hasdeu, care 
aduce ca argument extralingyvistic faptul că „După cum negoţul italian 
medieval atât de înflorit în secolii XIII-XV pe coastele Mării Negre, ne 
înzestrase atunci cu numele poporan al bronzului: acioaie (ital. acciaio), 
tot așa îi datorăm și cuvântul alamă“. Deci numele unor metale au putut 
veni prin comercianţi. A rămas însă neexplicată prezenta lui æ în cuvântul 
românesc alamă, faţă de it. lama (reconstituirea unor forme cu a în 
italiană nu se susţine). 

Explicația corectă a dat-o Th. Hristea, care consideră că a avut loc 
o contaminare cu aramă < lat. *aramen < aeramen, cuvânt mai vechi în 
română, deci aramă + *lamă = alamă. Această contaminare a putut fi 
provocată atât de asemănarea fonetică relativă a celor două cuvinte, cât 
și de sensul lor foarte apropiat (alama este un aliaj din aramă şi zinc, 
elementul predominant fiind arama sau cuprul). De altfel, astăzi cele 
două cuvinte, aramă și alamă, se confundă regional în unul singur. În 
Crișana (și la mine în Bihor), în Banat, Maramureș, Transilvania și 
Moldova, această confuzie este înregistrată și de ancheta pentru „Atlasul 
lingvistic român“. În loc de alamă se spune aramă, aramă galbenă sau 
aramă mestecată cu țin (= tinc < germ. Zink). 


5. alb, candidat 


Am afirmat, în diverse emisiuni, că alb este un cuvânt moștenit din 
latină de toate limbile romanice, deci că este panromanic. Într-o 

emisiune specială din anul trecut am precizat că lat. albus s-a păstrat cu 
sensul „culoarea zăpezii“ numai în unele limbi romanice, fiindcă pentru 
această culoare cele mai multe limbi romanice folosesc un termen 
germanic *blank (fr. blanc, it. bianco, sp. blanco). În aceste limbi 
continuatorii lat. 4/bus au sensul de „zori“ (fr. aube, it., sp. alba); și în 
română s-a păstrat și acest sens, când spunem înrră alba în sat „apar 
zorile“. Am mai spus, în altă emisiune, că în latină existau doi termeni 
pentru „alb“: albus „alb mat“ în opoziţie cu candidus „alb strălucitor. 
În latina târzie candidus s-a pierdut, rămânând doar albus, unul din cei 
doi termeni ai opoziţiei. La fel s-au petrecut lucrurile cu ater „negru mat“, 
opus lui niger „negru strălucitor“; ater a dispărut, iar niger este 
panromanic. 

Lat. candidus („alb strălucitor“, derivat de la lat. candere „a fi alb“) 
a fost însă împrumutat în Evul Mediu de limbile romanice, dar cu sensul 
de „curat, nevinovat, pur, plin de candoare“ ( fr. candide, sp. cândido). 
Româna a împrumutat și ea pe candid din franceză și latină (prima 
atestare, în DA, anul 1913). Româna are și cuvântul candida „gen de 
ciuperci infecțioase“, termen științific latinesc. Am împrumutat și 
prenumele Candid şi Candida < lat. Candidus, Candida, atestate în 
inscripțiile din întregul Imperiu, dar într-o perioadă relativ târzie (60 
d.H.). Numele Candid este cunoscut mai ales datorită personajului din 
romanul lui Voltaire, Candide sau Despre optimism, iar femininul prin 
personajul Candida Morell din comedia Candida a lui B. Shaw. Să nu-i 
credeţi pe cei care văd în numele Cândea, de altfel destul de vechi (apare 
la 1469, în Gorj), pe continuatorul direct al lat. Candidus. Motive de 
ordin istorico-cultural nu permit o astfel de interpretare. 

Candidat „o persoană care candidează la un post, la un titlu“ este 
împrumutat din franceză (candidate) şi din latină (candidatus). În latină 
era un derivat de la candidus „alb strălucitor“ și a ajuns să însemne la 
Roma „candidat la funcţii publice“; pentru a obține mai ușor votul 
alegătorilor, candidații se îmbrăcau în alb. Până în secolul 16 cuvântul 
a fost folosit în limbile europene numai cu referire la istoria romană. A 
devenit, în jurul anului 1580, un termen al vieţii universitare din 
Germania și este probabil că de acolo a trecut în Franța, unde este atestat 
cu acest sens după 1671. 

Din aceeași familie fac parte candoare (< fr. candeur, lat. candor) şi 
cândelă „unitate de măsură pentru calcularea intensității unor izvor de 
lumină“ (< fr. candela < lat. candela; termenul moştenit de franceză are 
forma chandelle). Candelă „lampă de ulei“ are aceeași origine îndepărtată 
(lat. candela), dar a pătruns prin slavă. Și candelabru este împrumutat, 
dar din lat. candelabrum. 

Termin cu o informaţie „incendiară“: incendiu şi incandescent sunt 
cuvinte înrudite cu candid; ele sunt derivate de la candere „a fi cuprins 
de flăcări, a arde“. Evident, sunt derivate pe teritoriul limbii latine. 


6. alchimie, elixir, alcool 


Alchimia era chimia în Evul Mediu. În cadrul ei se continuau și se 
dezvoltau practicile meșteșugărești ale Antichității de obținere a unor 
produse ca sticla, coloranți, metale etc., adesea cu presupuse puteri 
miraculoase. Cuvântul are la originea îndepărtată egipt. kem „negru“ (cf. 
kêmeia, numele Egiptului la egipteni, după părerea lui Herodot). De aici 
l-au luat arabii (ar. kimiyā a însemnat „piatra înţelepciunii“ și apoi 
„chimie“, cuvânt la care s-a adăugat articolul al și a devenit al-kimiyā). 
Din arabă l-a luat latina medievală (în forma alchemia) și de acolo l-a 
împrumutat franceza (în secolul 14). Direct din arabă sunt împrumutate, 
încă din secolul 12, formele ibero-romanice : sp., pg. alquimia. 

Numele mai frecvent al pietrei filozofale la arabi era al-iksīr, cuvânt 
luat din gr. xeron al cărui sens a fost „uscat“ și, mai târziu, „medicament 
focut din pudră uscată“. Din arabă l-au împrumutat limbile romanice: 
sp., pg. elixir, fr. élixir, it. elisir(e), având sensul de „leac miraculos, licoare 
magică“. 

Alcool este un alt cuvânt din terminologia chimică, la origine din 
arabă. În arabă, a-kuhl, al-kubul însemna, la început, „fard pentru ochi“, 
de fapt „antimoniu pulverizat“. A pătruns în latina medievală a 
alchimiştilor (alkohol, alkol și de acolo l-au luat limbile romanice: fr. 
alcool (alcohol), sp. alcohol, it. alcool. Franceza a împrumutat mai târziu 

(în secolul 18) din araba algeriană cuvântul kohl „colir de antimoniu“ 
(> fr. koh). 

De remarcat că atât în cazul lui elixir, cât și în cel al lui akool, a avut 
loc o trecere de la denumirea unor corpuri solide la denumirea unor 
corpuri lichide. Trecerea a avut loc încă din arabă. La alcool, sensul 
primitiv de „pudră, praf pentru ochi“ a existat în vechea spaniolă și 
vechea portugheză, unde însemna „antimoniu“. Obiceiul de a fi folosit 
termenul pentru lichide („esenta vinului“ și a altor spirtoase) se datorează 
faimosului alchimist elveţian Paracelsius din secolul 16. 


7. almanah, zodiac 


Despre almanah dicționarele spun că este un tip de „calendar în 
broșură care, pe lângă partea calendaristică, are și informaţii, accesibile 
publicului larg, din diverse domenii ale științei (astronomie, medicină), 
povestiri, anecdote etc.“. Subliniez faptul că, cel puţin în trecut, 
almanahul conținea și povestiri. Originea cuvântului românesc o găsim 
în fr. almanach. Dacă vrem să aflăm originea mai îndepărtată a acestui 
cuvânt care apare în toate limbile europene, lucrurile nu mai sunt așa 
de clare: se știe sigur că exista în latina medievală almanachus. Mai putin 
clar este de unde l-a luat latina medievală. Se acceptă că, la originea 
îndepărtată, ar fi cuvântul siriac -manhaï „în anul viitor“, care a putut 
denumi tăblițele cu lunile, publicare la începutul unui an lunar (ma 
însemna „lună ). Trecând în arabă, prepoziţia aram. /- s-a confundat cu 
articolul arab al, de unde cuvântul arab 2/-manăb, atestat în Spania cu 
sensul de „calendar, almanah“. 

Alții consideră că la baza lui al-manāh stă ar. mangala „oprire într-o 
călătorie“, de unde sensul de „semn al zodiacului“ (în care stă soarele 
o parte din an) și, de aici, sensul de „calendar“. Nu lipsesc cei care cred 
că manāh însemna „locul unde se pun cămilele în genunchi, ca să se 
odihnească“ (de la ar. nâ/z „a îngenunchea“, cu prefixul local ma-); de 
aici s-a ajuns la sensul „povestea care se spune acolo“ și, apoi, „calendar 
(cu povești)“. 

Am pomenit și de zodiac, glosat în DEX prin „zonă circulară a sferei 
cerești în care se află cele 12 constelații corespunzătoare lunilor anului 
și prin faţa cărora trece drumul aparent al Soarelui în cursul unui an“. 
Este un cuvânt luat din greacă, unde zodiakós este un derivat de la zodion 
„figură mică a unui animal; semnul zodiei“, diminutiv al lui zôon „figură 
vie; figură în tabloul zodiilor“. Cuvântul grecesc a devenit prefixul zoo- 
pentru derivate legate de animale: zoologie, zoofag. 


8. amalgam, mehlem 


Din nou mă ocup de două cuvinte care au o origine îndepărtată 
comună, oarecum apropiate din punct de vedere semantic. 

Primul sens al lui amalgam este „aliaj de mercur cu alte metale“. 
Sensul figurat, cel mai frecvent, este de „amestec de elemente 
disparate; talmeș-balmeș“. Mehlem este un cuvânt învechit care 
înseamnă „alifie, preparat de farmacie unctuos“ (este ieșit din uz, așa se 
explică absenţa lui din DEX; apare doar în DLR). 

La originea îndepărtată stă gr. malagma „acţiunea de a frământa; 
unsoare care înmoaie“; era un termen folosit mai ales în tehnica farma- 
ceutică. Din greacă a fost împrumutat de arabă (malgam) și din arabă 
a ajuns în latina medievală, latina savantă, folosită mai ales în scris (în 
cazul nostru, de alchimiști) sub forma amalgema. În Occidentul 
european, forma latinească medievală a fost împrumutată în secolul 15 
de franceză (amalgame), care apoi l-a transmis diverselor limbi 
europene (sp. amalgama, în secolul 18), printre care și româna (prima 
sa apariţie, la Hasdeu). 

În Orientul european, același cuvânt grecesc, trecut prin arabă, a 
ajuns în turcă (mehlem). Am arătat în alte emisiuni cum cuvintele arabe 
pătrunse în limbile occidentale au ajuns la noi și în limbile balcanice prin 
turcă. Din turcă l-am luat noi, în forma mehlem și cu sensul de „alifie, 
unguent. Prima atestare este la D. Cantemir, deci cuvântul este anterior 
lui amalgam. 

În concluzie, încă un caz de dublete etimologice. 

9. amanet, zălog, gaj, ipotecă 


Sunt patru termeni care aparțin aceluiași domeniu, cel al comerțului 
și al dreptului folosit în tranzacţiile comerciale. 

În dicționarele românești aceste cuvinte sunt considerate sinonime, 
mai ales primele trei. Niciunul dintre ele nu este moștenit din latină, 
ci sunt Împrumutați din diverse limbi. 

Ca și în alte cazuri similare, încep cu situația din latină, unde pentru 
„zălog se folosea cuvântul pignus, termen care s-a transmis numai unora 
dintre limbile romanice (it. pegno, prov. penh, v. sp. peño). În franceză, 
gage este un termen împrumutat din limba francilor (“wadi). Din aceeași 
limbă este și garant, care stă la baza fr. garantie > rom. garanție. Se ştie 
că legile francilor salici, celebra Lex Salica, au avut la bază vechiul drept 
germanic. 

Româna a moștenit din latină principalii termeni pentru activitatea 
comercială: 4 cumpăra, pret, a vinde sunt cuvinte care s-ar transmite 
tuturor limbilor romanice. Ea păstrează tot din latină și alte cuvinte, 
transmise numai unor limbi romanice: dator < lat. debitor, fur „hot“ (în 
limba veche) < lat. fur (cuvântul Poz este o creaţie expresivă a cărei origine 
nu e suficient clarificată), (4) împrumuta < lat. impromutare, (a) lucra 
< lat. /ucrare „a câștiga“, negor < lat. negotium. Un loc aparte ocupă verbul 
a câștiga < lat. castigare „a pedepsi“, cu o evoluţie semantică existentă 
numai în română. 

Dintre cei patru termeni, cel mai vechi este ză/og, care apare la 
Coresi (secolul 16) și provine din slavă. Amanet, provenit din turcă, este 
la origine cuvântul arab 'zmâna „siguranţă“ și a devenit un cuvânt 
balcanic (nu este exclus să fi ajuns la noi și din greacă). În epoca 
fanariotă, termenii grecești de acest fel, la care se poate adăuga zporecă 
(secolul 19) cu același sens, au fost numeroși. Acestora li se pot adăuga 
termenii moderni, de felul lui gaj < fr. gage, garanție < fr. garantie și 
cauțiune < fr. caution. Gage și garantie din franceză provin, așa cum am 
menţionat, din limba francilor, în timp ce caution este un împrumut 
vechi (secolul 13) din lat. cautio „precauţie“ < lat. cavere „ a se păzi, a 
se feri“. 

10. Andrei 


Cum se întâmplă cu toate lucrurile, între cuvintele pe care le discut 
există unele care îmi plac mai mult decât altele. Despre ele vorbesc cu 
mai multă pasiune, fie pentru că îmi evocă amintiri plăcute, fie pentru 
că au o istorie mai pasionantă. În cazul numelui Andrei se regăsesc 
ambele motive. Multe persoane apropiate mie se numesc Andrei (cel mai 
bun prieten al meu, băiatul și nepotul lui), un nepot al meu, și lista celor 
dragi mie care poartă acest nume, de veche tradiţie la români, va avea, 
sunt sigur, și alți membri. 

La originea îndepărtată, Andrei, care reproduce numele persan și grec 
Andréas, bine atestat în epoca greco-romană, a însemnat „bărbăție, curaj“. 
Numele grecesc a pătruns în latină (Andréas sau Andréa) şi în ebraică. 
Se răspândește rapid în lumea creștină datorită unuia dintre cei 12 
apostoli ai lui Isus, fratele lui Petru. Acesta a predicat Evanghelia în 
Tracia și în Scythia Minor (Dobrogea), fiind considerat evanghelizarorul 
românilor. A fost răstignit la Patras, pe o cruce în formă de X (= crucea 
sfântului Andrei), semnul pus la trecerile peste calea ferată. La noi, cultul 
creștin s-a grefat pe o serie de elemente păgâne vechi, credinţe și rituri 
magice cunoscute și altor popoare europene. Cum ziua de 30 noiem- 
brie, data la care se serbează acest sfânt, este luată ca începutul iernii, 
„cap de iarnă“, Andrei este considerat la noi mai marele peste lupi și alte 
fiare sălbatice și, de aceea, ocupă un loc important în sărbătorile 
populare. Noaptea de 30 noiembrie este prilejul unor vrăjitorii și 
farmece, dintre care se detașează obiceiul „făcutului de ursit“ (tinerele 
fete încearcă să-l determine pe flăcăul dorit să le ia de soție). 

Andreas a ajuns în română pe diverse căi, în epoci diferite. La început 
a circulat printre creștinii din Dacia care vorbeau latina balcanică. Din 
acea epocă au rămas, până astăzi, formele Îndrea și Undrea, ca denumiri 
populare ale lunii decembrie (cf. sard. Santandria, sp. Sanandrés, ambele 
denumind însă luna noiembrie). Aceste două nume vechi, sigur 
moștenite din latină, folosite și ca nume de persoană, nu apar în vechile 
noastre documente scrise în slavonă din două motive: pe de o parte, 
numele de persoană românești erau redate în forma bisericească oficială, 
cea din slavonă, formă care era Andrei; pe de altă parte, numele populare 

apar mai târziu în documente. Îndreiu și Îndriiu, care apar în secolul 17, 
erau forme populare hibride (prima parte corespunde formei vechi, iar 
partea finală, celei slavone oficiale). Deci numele grecesc a intrat pentru 
a doua oară la noi prin influenţa slavonă, de unde avem forma Andrei. 
Fl a pătruns în Transilvania și prin maghiară (în forma Andras) sau, mai 
recent, prin limbi occidentale (femininul Andreea). 


11. anşoa 


Un vecin al meu, grec de felul lui, îmi făcea mereu elogiul peștelui 
cu acest nume, fără să știe că la originea îndepărtată a numelui acestui 
mic pește ce trăiește în Marea Mediterană și în Oceanul Altantic este 
cuvântul grecesc zphye. Este un pește mic, mult apreciat la aperitive: pastă 
de anșoa și, mai ales în ţările mediteraneene, anșoa cu capere (boboc al 
unui arbust spinos, care trăiește în regiunile calde ale Europei). 

Înainte de a prezenta istoria acestui cuvânt din limbile europene, 
trebuie precizat că în greacă termenul este foarte probabil împrumutat 
din substratul mediteraneean. Indo-europenii, când s-au stabilit în 
Europa, în bazinul Mediteranei, au intrat în contact cu o populatie 
preindo-europeană de la care au împrumutat cuvinte ce denumeau 
plante sau animale specifice (printre acestea este și gr. aphyô). 

Istoria răspândirii cuvântului este simplă, dar și agitată. Este simplă 
fiindcă, în greacă, este un termen mediteraneean, dar complicată pentru 
că are peste tot forme neregulate. Din greacă el a pătruns în latină, dar 
nu este atestat (forma presupusă este *apiua). Formele romanice (fr. 
anchois, sp. anchoa, it. acciuga, pg. enchova) arată că termenul a circulat 
pe coastele mediteraneene. Se pare că la baza unora dintre aceste forme 
romanice stă o formă din dialectul genovez al limbii italiene (anciöa). De 
aici cuvântul a fost luat de spaniolă (anchoa), atestat la 1495 (anchova), 
de unde prin intermediul unei forme provensale a ajuns în fr. anchois 
(1546). A ajuns și la noi (2nș02), prima dată înregistrat în DEX. 

Cuvântul a pătruns, de asemenea, în engleză (anchovy) și germană 
(Anschove), luat dintr-o limbă (spaniola sau portugheza) care avea un v. 

12. antreu 


Dicţionarele românești înregistrează cuvântul antreu cu sensul „cea 
dintâi încăpere în care se intră într-o casă și din care dau uși în celelalte“. 
Apare încă din secolul 19 la C. Negruzzi și provine din fr. entrée, 
participiul verbului entrer „a intra“. Este surprinzător că sensul din 
terminologia culinară „fel de mâncare care se servește ca aperitiv“, curent 
astăzi mai ales la orașe, nu apare menţionat în dicționarele românești, 
cu excepţia ultimei ediţii a Dictionarului de neologisme. Ideea de „intrare“ 
este deci evidentă (se spune, de altfel, că se servesc înzrăr;; nici cuvântul 
intrare, cu acest sens, nu este înregistrat). Există, în schimb, în toate 
dicționarele termenul aperitiv „gustare care se dă înainte de masă“ < fr. 
apéritif „care deschide“ provenit din latinescul târziu aper(i)tivus < lat. 
aperire „a deschide“. Deci fr. apéritif „care deschide, stimulează pofta de 
mâncare“ este sinonim cu antreu, intrări. 

Cazul lui antreu este reprezentativ pentru o seamă de cuvinte din 
terminologia culinară românească neînregistrate în dicționare sau care 
au apărut abia la sfârșitul secolului trecut, dar care circulă (deocamdată 
pe unele le găsim în cărțile de bucate, ca cea a Sandei Marin). Citez 
câteva cuvinte împrumutate din franceză, absente din dicţionare. 

Salată (de) boeuf are la origine fr. salade-de-boeuf. Prima atestare în 
limba română o găsim la Sanda Marin în 1936. 

Buşeu „prăjitură cu nuci, cremă, frişcă sau ciocolată“ apare prima 
dată în DEX? (1975); vine din fr. bouchée (au chocolat „îmbucătură“. 

Crochet „preparat culinar din griș sau din zarzavaturi etc., modelat 
în formă de bastonaș ori de turtiţă și prăjit în grăsime“ apare prima dată 
la Sanda Marin (1936); dintre dicţionare, îl înregistrează abia DN 
(2002). Cuvântul francez croquette (un derivat de la croquer „a cronţăi, 
a sfărâma între dinti“), din care provine cel din română, este evident mai 
vechi (1740). Nu există nicio legătură etimologică între croquer și cronțăi, 
în ciuda asemănării formale; amândouă au însă la bază un radical 
onomatopeic. 

Tartă „prăjitură făcută dintr-un strat de aluat fraged, acoperit cu 
dulceaţă sau cu fructe“ apare abia în DLRC (1955) și este din fr. tarte. 

Fr. tarte este considerat variantă a lui tourte < lat. torta (rom. turtă este 
moștenit şi el din același cuvânt latinesc). Deci tartă şi turtă sunt dublete 
etimologice. 

Există în cartea citată a Sandei Marin nu puţine nume scrise ca în 
franceză: cassoulet, choucroute, blanc-manger, génoise, bouillabaisse (are și 
forma buiabesãă), choux à la crème, fricassé (de pui), caroline (care nu există 
în Petit Robert). Pe unele le-am întâlnit și în meniurile restaurantelor. 
Cum și când vor apărea în noile ediții ale DOOM-ului? 


13. antricot, cotlet 


Două cuvinte de origine franceză, în terminologia culinară româ- 
nească. Cine știe cum sunt scrise cele două cuvinte în franceză (entrecôte 
și côtelette) poate să-și dea seama că în ambele apare termenul côte 
„coastă“, deci că au ceva în comun. Este vorba de côte din lat. costa, 
moştenit de toate limbile romanice, devenit în română coastă. Deci 
entrecôte este un compus din entre „între“ și côte „coastă“, adică între- 
coaste. Dacă ne uităm în DEX, vedem că antricot este glosat „carne 
provenită din regiunea intercostală; prin extensie, friptură din această 
carne, cotlet“. Fr. côtelette, un diminutiv al lui côte, a dat în română cotlet 
„sortiment de carne, împreună cu osul, tăiată din partea superioară; 
antricot“. De precizat că entrecôte apare la 1746, în timp ce côtelette este 
atestat cu trei secole înainte. În română, după DEX, antricot şi cotlet sunt 
sinonime. 

În Nouveau Larousse gastronomique există 98 de feluri de cotlet de 
miel şi 22 de feluri de antricot de vacă. Unele dintre aceste nume le 
regăsim și în listele de mâncăruri oferite în ultimii ani la marile 
restaurante din România. În aceleași liste de bucate de la restaurante 
găsim cuvântul meniu, care vine tot din franceză, unde menu este un 
cuvânt moștenit din lat. minutus care înseamnă „cu volum mic“ și, de 
aici, „listă detaliată, măruniiză a felurilor de mâncare“, un meniu (am 
folosit măruntită fiindcă lui menu din franceză îi corespunde în română 
mărunt < lat. minutus). 

În meniuri apare adesea la unele feluri de mâncare și cuvântul boeuf 
(am găsit boeuf bourguigon, boeuf braise) care înseamnă „carne de vită“, 
nu de bou, așa cum ar traduce cineva care nu știe că, deși în franceză 
există cuvântul vache „vacă“ < lat. vacca, în măcelării carnea de vacă și 
cea de bou (taur) se vinde sub numele de viande de boeuf. 

Cuvântul boeuf ne vine tot din franceză (poate și din engleză) și în 
varianta bif: biftec „felie de carne de vacă friptă la grătar sau în tigaie“ 
< fr. biftec, engl. beef-steak „felie de vacă“ și rosbif „friptură din mușchi 
de vacă, foarte puțin friptă, aproape crudă la mijloc“ < fr. rosbif, engl. 
roast beef (= roast „fript“ + beef „bou, vacă“). 


14. apă chioară 


Un prieten al meu era într-o zi preocupat că nu poate să-și explice 
de ce se spune apă chioară. El ştia (şi, adaug eu, știa bine) că în română 
chior este termenul folosit pentru o persoană care nu vede bine. Mai mult 
decât atât, ştia că termenul românesc chior provine din turcă. 

Trebuie să precizez că în expresia apă chioară nu avem de-a face cu 
termenul chior, chioară la care s-a gândit amicul meu. Expresia 
menţionată înseamnă „apă curată, neamestecată cu vin“ și, după DA, 
este sinonimă cu apă goală; apă goală se zice în mod figurat prin Moldova 
și la „o nimica toată“ (după cum arată T. Pamfile în Jocuri de copii), deci 
ceva fără valoare. Se mai spune apă chioară și despre o ciorbă lungă sau 
o poșircă. Dicţionarele bilingve stabilesc echivalența dintre expresia apă 
chioară şi fr. rein du tout, sp. agua pura, it. aqua de fregar „ciorbă lungă. 
De fapt, în această expresie avem cuvântul chiar provenit din lat. clarus 
care s-a transmis și altor limbi romanice. Din punctul de vedere al formei 
avem o evoluţie fonetică normală, c/ > k’, la fel ca în lat. clavem > rom. 
cheie, lat. clamare > rom. chema. În limba română, chiar < clarus are 
valoare adverbială (= chiar așa), dar se păstrează în câteva expresii 
învechite și cu valoare adjectivală (din chiar senin „pe neașteptate“ și apă 
chioară). În expresia apă chioară, care s-a îndepărtat de sensul curent, 
adjectivul feminin chizră, care nu era bine cunoscut, a fost confruntat 

prin etimologie populară cu chior, chioară. Această confuzie a dus, pe 
lângă alterarea fonetică (chiară > chioară) şi la modificarea sensului, astfel 
încât astăzi apă chioară înseamnă „zeamă lungă“. 


15. aprilie 


A patra lună a anului se numește aprilie. Cei ce cunosc unele limbi 
romanice și latina, dar care nu sunt familiarizați cu legile de evolutie 
fonetică a limbii române, vor fi tentati să spună că aprilie are la bază lat. 
aprilis. Îi rog să mă scuze dacă nu le împărtășesc entuziasmul etimologic. 
Cuvântul latinesc s-a transmis românei, dar în forma prier, numele 
popular al acestei luni. Știm aceasta pentru că / intervocalic din latină 
devine totdeauna r (lat. solem > soare, salem >sare), deci ar fi trebuit să 
avem (4)prire. Dacă aprilie nu poate fi moștenit din latină înseamnă că 
este un împrumut. Ca și în cazul lunilor de iarnă (decembrie, ianuarie, 
februarie), avem a face cu un cuvânt împrumutat din slavă, în timp ce 
prier este numele moștenit în graiuri, așa cum sunt și furar < lat. 
februarius, mart „martie“ < lat. martius. În aromână avem aprir pentru 
„aprilie“. 

Atlasul lingvistic român ne arată că în graiuri forma prier nu este 
înregistrată în Moldova (acolo apare forma literară aprilie, cu variantele 
aprile, april, dpril). Şi prier are diferite variante (preri, pridl, prer). În NV 
Transilvaniei luna respectivă este numită și una taurului. Local, în 
Bistriţa-Năsăud, a fost înregistrat și termenul forar, o confuzie cu luna 
mai, numită tot florar. Când vremea este înșelătoare, cu timp friguros 
și secetos, neprielnic pentru semănături, aprilie anunță sărăcia și se 
numește popular Traistă-n Băt, iar în prima zi a lunii există obiceiul de 
a face păcăleli. De aceea, în Maramureș se numește „Ziua Nebunilor. 

În concluzie, aprilie este împrumut din slavă, în schimb prier este 
moștenit din latină. Tot moștenit din latină este și Sângiordzu (arom. 
Sămğorğu, megl.. Săngorzu) < lat. Sanctus Georgius, numele sărbătorii 
Sfântul Gheorghe din luna aprilie. 

16. arbor(e) 


Am afirmat de mai multe ori că limba română este o limbă romanică 
și că ea continuă latina adusă în Dacia. Este important ca atunci când 
discut o categorie semantică din română să arăt, în primul rând, ce a 
moștenit ea din latină. Dacă mă refer la pădure, la arborii necultivaţi 
și la fructele lor, observ că unele denumiri s-au transmis tuturor limbilor 
romanice, sunt panromanice. Ele au fost totdeauna cuvinte importante, 
în toate limbile romanice. Încep lista chiar cu termenul generic arbore 
< lat. arbor şi o continui cu carpen < lat. carpinus, frasin < lat. fraxinus, 
ghindă < lat. glans, jneapăn < lat. jeniperus < iuniperus, pin < lat. pinus, 
plop < lat. *ploppus < populus, salce < lat. salix, tei < lat. tilia, ulm < lat. 
ulmus. Toate aceste cuvinte există și în dialectele sud-dunărene. Altele 
sunt păstrate numai în anumite limbi romanice: cer „un soi de stejar“ 
< lat. cerrus, fag < lat. fagus, paltin < lat. platanus. Amintesc aici şi doi 
arbuști: sorb < lat. sorbus şi tufă < lat. tufa, cu probleme etimologice. 
Despre jugastru și mesteacăn, păstrate numai în româneşte, într-o 
emisiune specială. 

Revenind la arbore, trebuie să atrag atenţia asupra faptului că forma 
veche, rezultatul normal al lat. arbor, -rem, este arbure. Cu această formă 
îl găsim în textele vechi din secolul 16 și în dialectele sud-dunărene. 
Această formă este astăzi învechită și a fost înlocuită de zrbor, formă 
înregistrată (după DA) pentru prima dată la Eminescu. De unde provine 
arbor(e), cu o pentru vechiul u din forma etimologică? Nu vreau să vă 
fac să închideţi televizorul intrând în unele chestiuni privind evoluţia 
sunetelor în română. Este bine să știți că o neaccentuat din latină a 
devenit în română u (este o tendinţă care apare și în textele latinești 
târzii): lat. dominica > duminecă, lat. oricla > ureche. Este interesant că, 
datorită acestei reguli, între diversele forme din flexiunea verbală există 
diferenţe în funcţie de accent: dórm — durmim (forma veche), mór — 
murim. În limbă au loc adesea modificări și datorită unei alte tendințe, 
aceea de regularizare a cuvântului flexionar. Altfel spus, sub presiunea 
formelor mai frecvente, a avut loc o generalizare a vocalei o, care era 
normală pentru că era accentuată (formele dorm, dormi, doarme, dorm 

au făcut ca formele etimologice durmim, durmiti să devină dormim, 
dormiti). În cazul lui arbor(e), formă recentă (apare abia la Eminescu) 
care a luat locul lui zrbzr(e), toate dialectele sud-dunărene și unele graiuri 
din vestul Transilvaniei, Banat și Oltenia au putut fi influențate de unele 
derivate (ca (4) arbora, arboret), ambele considerate de unii neologice 
(A. Ciorănescu); fonetismul cu o poate fi și împrumutat, modelat după 
lat. arbor. 

Pentru a vedea cât de complicate sau cât de simple sunt lucrurile 
uneori, menţionez că și derivatul zrboret este considerat de unii 
împrumutat neologic, de alţii creat pe terenul limbii române, iar de alții 
(printre care mă număr și eu) ca moștenit din lat. arboretum. Eu mă 
bazez pe faptul că în aromână există cuvântul zrburer şi pe faptul că lat. 
arboretum s-a transmis unui număr de cinci limbi romanice. 


17. arminden 


La 1 mai se serbează sfântul proroc Ieremia. Putină istorie nu strică, 
mai ales într-o emisiune în care se face istoria cuvintelor. leremia a fost 
unul dintre cei patru mari profeți. A trăit între c.650 - c.580 î.H., fiind 
martor al distrugerii Ierusalimului și al căderii poporului lui Israel în 
robia babiloniană. I se atribuie o carte a Vechiului Testament, Plângerile 
lui Ieremia, în care deplânge decăderea Regatului Iudeii. Această parte 
a Vechiului Testament este așa de cunoscută, încât s-a creat în franceză 
un derivat, ajuns și la noi, zeremiadă „plângere, lamentare, tânguire. 
Numele este ebraic, la originea îndepărtată, și ar însemna „Jahve să 
înalțe“. Jahve este numele lui Dumnezeu în Biblie, nume ce apare prima 
dată în Exodul. Redat în greaca biblică sub forma Jeremzss, iar în latină 
prin Hieremias, numele se răspândește în toată Europa, dar nu a avut 
prea mare popularitate. La noi a ajuns prin slavă, sub diferite forme: 
Ieremia, Eremia, Arimia. Este interesant că v.sl. Jeremiinú dini „ziua 
sfântului Ieremia“ a pătruns la noi ajungând la zrminden, care înseamnă 
„sărbătoarea de 1 mai, ziua sfântului Ieremia“. Există diverse obiceiuri 
populare de 1 mai, descrise de B. P. Hasdeu în dicţionarul său 

Etymologicum Magnum Romaniae. Cel mai important, un obicei din 
Transilvania, constă în a pune la poarta caselor un arbore înalt cu frunze 
numai la vârf; este lăsat acolo până vara, când se face pâinea din noua 
recoltă. Acest arbore poartă și el numele de arminden. În Moldova, se 
organizau de 1 mai petreceri câmpenești, unde se mânca miel fript și 
se bea vin roșu amestecat cu pelin, pentru subțierea sângelui și apărarea 
oamenilor și vitelor de boli, în special de ciumă. Într-o poezie populară 
se spune: Frunză verde de pelin, / lată-ne la Armindem, / Beau mesenii 
și mănâncă, / Și de ciumă nu li-e frică!. Lutele de pelin, recoltate în ziua 
sfintei muceniţe Marina (17 iulie), erau folosite de către femei pentru 
purificarea gospodăriilor. 


18. babă, babá 


Este un cuvânt vechi care se găsește la aromâni (babă „bunică, 
moașă “), la meglenoromâni (babă „bunică, bătrână, moașă, obiectul de 
lemn care servește la ridicarea pietrelor de moară“), la istroromâni (båbe 
„bunică, bătrână, moașă“). În dacoromână are mai multe sensuri ce se 
pot reduce la două: un sens concret „femeie bătrână (corespunzătoare 
lui moş, moşneag), moașă“ și sensuri metaforice (se dă numele de babă 
la diferite animale, plante sau obiecte, fie că ele prezintă vreo asemănare 
cu babele, fie că denumirile acestea sunt numai metafore glumețe și 
ironice, adesea de origine obscenă — după cum se arată în DA). 

Se consideră, în mod curent, că babă este un împrumut vechi din 
slavă (există în vechea slavă şi în toate limbile slave cu care româna a 
intrat în contact). În limbile slave există aproape toate sensurile 
cuvântului românesc: „bunică, bătrână, moașă “. Jocul de-a baba-gaia se 
găsește și la bulgari, iar cel de-a baba-oarba la bulgari și la polonezi. 
„Zilele babelor“ la bulgari și sârbi sunt numite baæbini dni. La fel stau 
lucrurile și cu sensurile metaforice: din cele 9 înregistrate în DA, 6 există 
şi în sârbă, ucraineană, rusă. 

S. Pușcariu crede că, la originea îndepărtată, cuvântul acesta aparține, 
ca și mama, graiului copiilor și s-a născut prin reduplicarea silabei ba. 
El a fost perceput de slavi, de unde l-am împrumutat, ca o chemare a 

„bunicii“; în alte limbi același cuvânt înseamnă „tată“ (it. babbo, sd. babu 
și tc. babá). În turcă a căpătat și sensul de „bunic, moș“, de unde a trecut 
în limbile balcanice, la noi îl avem în Baba-Novac, babaie „tată“ < tc. 
babá. Să nu uităm nici expresia De când Adam-Babadam „de când cu 
Moș Adam, demult“ < tc. babadam „bătrân cu experienţă“. Cuvântul 
a fost apropiat, prin etimologie populară, de numele Adam. 

Ţinând seama de cele spuse despre ba, sensul „mamă“ al lui babă, 
înregistrat în unele regiuni din Transilvania, este posibil să nu se fi dezvoltat 
din „bunică, bătrână“, ci să fie la români o formaţie nouă în graiul copiilor, 
așa cum babu are în unele părți din Transilvania sensul de „nene“. 


19. ban 


Româna are două cuvinte omonime ban. După DEX, ban! în- 
seamnă „monedă“, iar ban? înseamnă „mare dregător în [ara 
Românească“. Există legătură între cele două cuvinte? Părerile sunt 
împărțite. În DEX sunt tratate ca două cuvinte fără legătură unul cu 
altul: primul este considerat de origine necunoscută, iar pentru al doilea 
se trimite la magh. bán și la scr. ban. Alţii cred însă că numele monedei 
provine de la numele demnitarului. 

Se știe sigur că ban „monedă“ apare în texte din toate regiunile 
româneşti încă din secolul 16; înainte de aceste atestări, în trei 
documente slavo-române (din 1413, 1422 şi 1424) din Tara Româ- 
nească este confirmată existenţa unei monede cu numele de ban. În 
sfârșit, se știe că domnul Ţării Românești a bătut monedă proprie în 
1365 şi că în prima jumătate a secolului 15 avea două monede: ducatul 
și banul. Termenul ducat este de origine italiană, iar ban „monedă“ pare 
a fi o creaţie românească (termenul este absent ca nume de monedă în 
alte țări). Ea nu a avut ca punct de plecare vreo activitate a banului 
Olteniei, care era dependent de domnul Țării Românești și nu bătea 
monedă proprie. De unde vine, atunci, și cât e de vechi ban „monedă“? 

Prima explicaţie dată în DA este o ipoteză a lui S. Pușcariu, care 
presupune o rădăcină preromanică *bann- „viaţă“, de unde provine și 

arom. 4 băna „a trăi“. Din punct de vedere semantic ar trebui presupus 
un sens al lui *bann- „vite“ (ca lat. víta „viaţă“ > rom. vită) și apoi „bani“ 
(ca lat. pecus „oaie, turmă“ > pecunia „bogăţie, avere“). Explicaţie prea 
ingenioasă pentru a fi acceptată! 

A doua ipoteză presupune că este un împrumut de origine 
germanică (ban > lat. med. bannus „legătură, raport“) și exprimă plata 
obligațiilor contractuale cu bani (explicaţie propusă de W. von 
Wartburg). În documentele latinești din Galia din secolele 8-13 apar 
expresii ca bannum componere „a plăti o amendă în bani“, bannum levare 
„a încasa o amendă în bani“. Acest termen a circulat în Europa, ajungând 
și în regatul Ungariei, față de care micile voievodate românești anterioare 
întemeierii principatului ării Românești s-au aflat, în timp, în raporturi 
de dependentă politică. Termenul bannus „amendă în bani“ ar fi putut 
să devină cuvânt popular la români cu sensul „ban, monedă“. 

A treia ipoteză, cea mai plauzibilă, leagă cele două cuvinte: ban 
„monedă“ și ban „dregător“. Ban „monedă“ a apărut la banii din Croaţia 
și Slovenia, care în secolul 13 au obținut de la regii Ungariei dreptul să 
bată monedă proprie. Acea monedă s-a numit denarii banales sau bani 
și a circulat în regiunile locuite de români după 1270. Termenul a 
devenit denumire generică pentru noţiunea de „ban“. Când domnul 
Ţării Românești a început să bată monedă proprie, la 1365, și-a numit 
moneda ban, folosind un nume ce circula cu aproape un secol înainte. 

Cât privește etimologia lui ban „dregător“, se acceptă că originea sa 
îndepărtată este mongolă, probabil avară. Exista un cuvânt avar, bayan 
„om bogat, înstărit“, care a pătruns la slavi și bizantini. De la slavii 
meridionali, unde apare ban „dregător“, a pătruns în maghiară bán și 
de acolo l-am luat și noi. N-ar fi singurul cuvânt avar pătruns prin 
intermediul slavei în română. DA îl citează și pe jupåân. 


20. basc, bască 


În română există mai multe cuvinte basc, -ă. 
Basc! < fr. basque este determinativul folosit pentru denumirea unui 
teritoriu locuit în Antichitate de strămoșii bascilor de azi (vascones, în 

latină), precum și numele acestei populaţii, în prezent. Bascii au fost 
cuceriţi de romani, dar nu au fost asimilați (limba bască, ale cărei origini 
nu sunt sigure, există și azi; a fost apropiată de limbile caucaziene). 
Cuceriţi de vizigoți, s-au răsculat în secolul 6 și o parte dintre ei au trecut 
Pirineii și s-au instalat în regiunea ce le poartă numele (Gascogne). 

Base, cu varianta bască, are înțelesul de „beretă cu marginile îndoite 
înăuntru“. Același înțeles are și bereză. Amândouă vin din sintagma béret 
basque, având același sens, și s-au transmis limbii române: beret(ă) şi 
basc(ă). Amândouă sunt împrumuturi recente în română (secolul 19). 
Este interesant de semnalat că fr. béret este un împrumut din dialectul 
bearnez al limbii provensale, vorbit în partea de sud-vest a Franţei (de 
la numele regiunii Béarn avem și celebrul sos bearnez). 

Bască? există numai în DA, fiind glosat prin „poalele aduse ale unei 
bluze sau jachete femeiești“. Se spune și bluză cu bască, în răspunsurile 
la chestionarul lui B. P. Hasdeu. Se pare că acest cuvânt corespunde fr. 
basque „parte a unei îmbrăcăminţi care pleacă de la talie și coboară peste 
șolduri“ Se consideră că în franceză e vorba de alt cuvânt, care nu are 
legătură cu numele populației menționate. Cuvânt vechi, atestat în secolul 
16 (la 1532) sub forma baste, ar avea legătură cu verbul bâtir „a construi“. 
Surprinde prezenţa acestui cuvânt în chestionarul lui Hasdeu. 

Bască* „lâna tunsă de pe o oaie“ apare în dacoromâna veche o 
singură dată, în Psaltirea Scheiană (secolul 16). La Coresi cuvântul este 
înlocuit cu /4nă. Există însă în aromână cu sensul „lâna tunsă a oii; 
bucată de lână“. Este vorba de alt cuvânt, având legătură cu alb. baskë, 
cu același sens. Este exemplul care se dă pentru a arăta că termenii 
latinești se păstrează cu sensul general, în timp ce termenii împrumutați 
au sens specializat: din latină îl avem pe /4nă, dar nu și pe bască (la fel, 
piatră e termenul general, cremene, din slavă, este un anumit soi de piatră; 
ai a fost multă vreme termenul, moștenit din latină, pentru „usturoi“, 
iar /eurdă „usturoi sălbatic“ este din substrat, din traco-dacă). 


21. becher, burlac, holtei, celibatar, flăcău 


Termenii de mai sus sunt sinonimi și se folosesc pentru a denumi 
un bărbat până la însurătoare. 

Când vorbim de becher, ne aducem aminte de Trahanache și de 
Dandanache din O scrisoare pierdută: „Trahanache: Cum, becher? 
Dandanache: Adică necăsătorit.“ Cuvântul apare pentru prima dată 
într-un document din 1828 publicat de N. Iorga. Interesant este faptul 
că termenul apare sub forma bichiar și în aromână și meglenoromână. 
În toate dialectele românești el provine din turcă (bekâr), unde înseamnă 
același lucru. De remarcat că în turcă este un împrumut din ar. bikr 
„fecioară“. 

Burlac, care apare la Negruzzi pentru sensul „tânăr necăsătorit“ este 
și el împrumutat, dar din rusă. Nu se știe care este originea termenului 
rusesc. Spre deosebire de becher, care are puţine derivate, burlac are mai 
multe (burlăcesc, burlăceste, (a) burlăci, burlăcie), ceea ce dovedeşte că 
este mai frecvent. Niciunul dintre cele două cuvinte nu are formă de 
feminin. 

Holtei este și el un cuvânt de origine slavă: este considerat împrumut 
din pol. hultaj, ucr. bol tjai „desfrânat, om care se ţine numai de chefuri 
și duce o viaţă dezordonată“. Este cel mai vechi termen împrumutat 
pentru această noțiune, prima atestare apare la Neculce. Are și cele mai 
multe derivate: Po/tezaș, holteiesc, holteieste, bolteime, holtee, (a) boltei. 

Flăcău, pe lângă sensul de „tânăr, băiat“, are și sensul de „burlac“. 
Este atestat abia la G. Coșbuc. Originea lui e controversată. DA îl 
consideră cu origine necunoscută, iar alte dicționare cred că este din sl. 
chlaki „burlac“. Recent, Ciorănescu îl explică drept un derivat de la făz 
cu sufixul -/žu (ca făzălău de la fază); de la *fărlău s-a ajuns la *făc/ău 
(ca în cozii > cocli) și apoi *făclău > flăcău prin metateză (ca în poc/on 
> plocon). 

Toţi termenii discutaţi sunt relativ recenti. Şi mai recent este 
celibatar < fr. célibataire derivat de la célibat împrumutat din lat. 
caelibatus. Nu aş putea da răspuns la o întrebare: cum i se spunea 
burlacului înainte de aceste împrumuturi? Termenul latinesc 
caelebs, -ibis, folosit pentru oameni, animale și chiar lucruri, nu s-a 
transmis limbilor romanice. Este probabil că în română era folosit 
june „tânăr“, în combinatii de felul june bătrân, din colecția de doine 


din Ardeal. 

22. bici, cravașă, gârbaci 


Sunt trei termeni care denumesc aproximativ același instrument. 
Niciunul din cei trei nu este moştenit din latină. În latină pentru „bici“ 
se folosea flagellum. Cuvântul a căpătat în latina clasică și sensul figurat 
de „calamitate, dezastru“, iar în latina ecleziastică sensul de „pedeapsă 
trimisă de Dumnezeu“, mai ales în locuţiunea flagellum Domini. 
Flagellum s-a transmis unor limbi romanice (fr. fléau și în dialecte italiene 
și retoromane), dar nu și limbii noastre. Româna l-a împrumutat în 
secolul 19 din latină (fizge/ „dezastru, calamitate“). 

Pentru obiectul din împletitură de curele cu care se îndeamnă 
animalele să meargă au fost împrumutate diverse cuvinte: 

bici < sl. biči de la biti „a lovi“. Multe dicţionare îl consideră și pe 
băț ca provenind de la același slav bż-ż¿, deși fonetismul nu e clar. De 
remarcat absenţa celor doi termeni (bici, bă) din dialectele sud-dunărene. 

cravașă „vargă elastică din piele sau îmbrăcată în piele“, explicat și 
prin „biciușcă“, și gârbaci „bici făcut din curele împletite sau din vână 
de bou“ au la originea îndepărtată același cuvânt turcesc kirbac „bici de 
piele“. În primul caz, cuvântul turcesc a trecut prin pol. karbacz, apoi 
prin germ. Karbarsche pentru a ajunge în fr. cravache (1790) și apoi în 
rom. cravașă (la V. Alecsandri). Cuvântul turcesc a ajuns și în sp. 
corbacho. 

Gârbaci a venit tot din turcă, dar prin bg. gărbat. Deci gârbaci şi 
cravaşă sunt dublete sinonimice. 


23. biscuit 


Este un cuvânt relativ recent, înregistrat abia în DA (1911), pentru 
„pastă alimentară ușoară făcută din ouă, făină și zahăr, coaptă mult, 
uscată“. Româna l-a împrumutat din fr. biscuit, care este, la rândul lui, 
format din bzs-, element de compunere latinesc care indică duplicarea, 
și cuit „copt“ (participiul lui cuire „a coace“, moștenit din lat. coquere, 
de unde îl avem și pe a coace, cu participiul copt = fr. cuit). La început 

fr. biscuit însemna „pesmet din făină de grâu deshidratată, care constituia 
alimentul de rezervă pentru armată. Ulterior a fost termenul generic 
pentru orice prăjitură mică, având numeroase sinonime (barquette, 
galette, palet, petit-beurre etc.). De remarcat că în franceză există și biscotte 
„un fel de biscuit“ împrumutat din it. biscotto, format după același 
procedeu ca fr. biscuit şi care însemna „copt de două ori“. 

Se poate cineva întreba: înainte de biscuit (nu mă gânesc la 
petit-beurre, care apare acum și pentru biscuiţi fabricaţi în România) sau 
galetă (este atestat în Convorbiri literare, în secolul 19), ce cuvinte se 
foloseau pentru „pâine sau pastă uscată“? DA dă următoarele sinonime: 
piscot, pesmet, posmag. Este un caz interesant în care se văd diversele 
straturi etimologice ale tehnologiei alimentare. Cel mai vechi este posmag, 
din v. sl. posmagi, ce apare la Dosoftei în Viețile sfinților (1682) și este 
cunoscut din poveștile lui Creangă : „am acolo un hambar plin cu 
posmagi, ia așa pentru împrejurări grele“. 

Pesmet, de la sfârșitul secolului 17, este din neogreacă, pătruns prin 
magh. pesmet sau tc. peksimet. Acesta are un dublet paximat, luat de 
română din mediogreacă. Mai interesant este derivatul pesmezar „ofiţer 
de aprovizionare, de intendență“. 

Piscot, care apare la 1777, are la originea îndepărtată it. biscotto, 
pătruns la noi prin maghiară (piskota) sau sârbă (piskot). 

Și mai recent este cuvântul regional bżscfit, din rusă, care la origine 
are tot un cuvânt romanic. 


24. bucium, tulnic 


Sunt două cuvinte sinonime; amândouă înseamnă „instrument 
muzical de suflat, folosit de ciobani, de mari dimensiuni (până la 3 m 
lungime), făcut dintr-o ramură scobită de tei, arțar sau cireș, sau din 
doage strânse tare cu fâșii de coajă de cireş. 

Bucium este moștenit din latină (lat. bucina sau buccina), cuvânt 
păstrat și în alte limbi romanice (sp., pg. bocina); celălalt, tulnic, circulă 
mai ales în Muntii Apuseni și are o origine mai puţin clară. Pare să fie 

în legătură cu (a) o tuli „a cobori, a veni la vale din munți; a se duce, 
a fugi, a o şterge“, care are o origine îndoielnică. Unii cred că provine 
din sl. 4/4 „fluier; țeavă; sul“, alții din sb. tulti „a urla“. Legătura dintre 
ideea de „a coborî“ și cea de „a face zgomot“ este evidentă, căci aceeași 
dualitate există în a tuna, care în Transilvania înseamnă şi „a cobori, a 
veni de la munte“, a țipa „a zbiera“, dar și „a arunca“ (la Eliade apare 
țipă-l peste gard, sens frecvent în Transilvania), a urla „a zbiera“, dar (în 
Bihor) „a coborî“. 

Punctul de plecare al acestei legături semantice nu a fost suficient 
explicat. Cea mai plauzibilă explicaţie a fost sugerată de S. Pușcariu care, 
pornind de la traiul românilor în Munţii Apuseni, crede că apropierea 
dintre sensuri se datorează faptului că ciobanii sau văcarii, care își petrec 
ziua în munţi, coboară în sat pe înserat și își anunţă sosirea prin bucium 
sau żulnic. Astfel s-a ajuns la echivalenta dintre ideea de „a suna din 
tulnic“ și cea de „a coborî“. Este ciudat că a buciuma nu are şi sensul 
„a coborî“. De ce fenomenul apare doar la a tuli, a urla, a tipa și numai 
în Transilvania, nu pot spune acum. 

Tot numai în Transilvania există interjecția tulai pentru a cere ajutor 
sau pentru a exprima ideea de fugă grăbită; Ciorănescu crede că provine 
din aceeași sursă (verbul (a)tuli) și respinge părerea lui Candrea, care 
crede că este în legătură cu magh. żolvaj „bandit“. Totuși, faptul că există 
și varianta żolvai, mai apropiată de etimonul maghiar, mă face să cred 
că etimologia lui Candrea este cea bună. 

Îmi place să amintesc, de câte ori am ocazia, fapte din regiunea mea 
natală, foarte interesantă din punct de vedere lingvistic. În Munții 
Apuseni există o sărbătoare, Târgul de fete de pe muntele Găina, la care 
poţi vedea tulnicăresele, femeile care cântă din tulnice. Spectacol unic! 


25. cadă, albatros 


Aceste două cuvinte pot fi discutate împreună fiindcă, după unele 
păreri, au o origine îndepărtată comună: ebr. qad „vas de lut“ 
împrumutat de greacă (kados „găleată ). 


94 


Cadă „vas mare din doage de lemn și cu cercuri de metal“ este 
considerat, de obicei, împrumutat din v. sl. kadi „vas, măsură pentru 
cereale“, care este la rândul lui împrumutat din gr. kados, kadion. Nu 
este singura etimologie pentru cadă; unii cred că este posibil să fie 
moștenit din latină. Răspândirea lui în toate limbile balcanice ne face 
însă să credem că este din greacă și slavă. 

Albatros „un fel de pescăruș“, pe care româna îl are din fr. albatros, 
a trecut prin diverse aventuri până a ajunge în această ultimă limbă. Una 
dintre aceste aventuri presupune că gr. kados „găleată“ ar fi fost 
împrumutat de arabă, care ar fi adăugat articolul arab z/-, și din arabă 
l-ar fi luat portugheza (alcadroz „albatros“, fiindcă pasărea a fost asemuită 
cu o oală). Din portugheză l-a luat engl. albatros, iar din engleză fr. 
albatros. 

În franceză, prima formă (de la 1546) este ælcatras, ceea ce i-a făcut 
pe unii să creadă că, de fapt, cuvântul francez a fost împrumutat din pg., 
sp. alcatraz. Se pare însă că trebuie admisă și originea engleză, cel puţin 
pentru forma actuală albatros, fiindcă în engleză apare prima dată această 
formă (și în engleză, la început, a fost 4/gatrass, modificat în albatross). 
Portugheza, spaniola și franceza au împrumutat deci fonetismul actual 
albatros din engleză. 


26. cale, cărare, punte 


Am ales aceste trei cuvinte din două motive: sunt moştenite din 
latină și aparțin aceluiași domeniu semantic, cel al căilor de comunicatie. 

Etimologia lor este clară. 

Cale continuă lat. callis „drum străbătut de turme în deplasările lor 
sezoniere“. Este deci un termen legat de viața păstorească. La început 
era deosebit de semita „cărare, potecă“. Lat. callis s-a păstrat în unele 
limbi romanice (italiana, catalană, spaniolă). 

Cărare „drum îngust“ < lat. carraria „drum de care“ s-a transmis 
multor limbi romanice. Este un derivat de la carrus „car“ și a apărut în 
latina imperială. Carrus „car cu patru roți“, cuvînt panromanic, a fost 

împrumutat de romani de la celți (apare prima dată în lucrarea De bello 
gallico scrisă de Caesar). Romanii, popor sedentar care își cultiva 
pământul, nu aveau care cu patru roţi. Celţii aveau astfel de care și le 
foloseau fie pentru transportarea bagajelor, fie noaptea, pentru apărare, 
își înconjurau cu ele taberele. 

Punte provine din lat. pons, -tis „punte“, care în limbile romanice 
înseamnă „pod“. 

Istoria celor trei cuvinte românești a fost discutată de S. Pușcariu 
pentru a sublinia raportul strâns ce există între limbă și trecutul unui 
popor. El constată că termenul latinesc via „drum“ transmis tuturor 
limbilor romanice (fr. poze, it., sp., pg. via ) nu s-a păstrat în română, 
fiindcă a fost înlocuit de lat. callis (devenit rom. cale) care în latineşte 
însemna „potecă prin munţi sau păduri“. Această înlocuire se explică 
prin felul de trai al românilor, în munți și prin păduri ale căror poteci 
au putut să primească înțelesul general de „drum“. Mai târziu, când drum 
a intrat, de la slavi, în română, el a înlocuit, în cele mai multe cazuri, 
și sensul material al cuvântului cale, păstrat mai ales cu sensul figurat 
de „direcţie“ sau „metodă“. 

În cazul lui cărare, care a ajuns de la sensul de „drum de car“ (deci 
„drum lat“) la cel de „potecă“, avem o evoluție semantică care se explică 
tot prin traiul în regiuni muntoase al strămoșilor noștri. Șoselele care 
legau orașele mari, întreținute cu grijă pe vremea stăpânirii romane, nu 
mai jucau un rol important în viaţa strămoșilor noștri. 

Același lucru se poate spune despre punte, care nu mai înseamnă 
„pod“, ca în celelalte limbi romanice, ci o trecătoare peste pâraiele de 
munte. 


27. caleaşcă 


Se folosește acest cuvânt învechit pentru a denumi o trăsură elegantă, 
cu patru roţi, pe arcuri. Este un termen care a putut intra în limba 
română pe mai multe căi, fiindcă apare în multe limbi europene. Una 
dintre soluțiile propuse este aceea că s-a pornit de la cuvântul ceh kolesa 

„un fel de trăsură“ (format de la kolo „roată ); de aici a pătruns în germ. 
Kalesche şi din germană în it. calesse şi fr. calèche (secolul 18). Din 
franceză l-a luat și sp. ca/esa. 

Altă soluție pornește tot de la cuvântul ceh, care ar fi pătruns în it. 
calesse „trăsură cu două roți“, de unde l-ar fi luat polona (kolaska) și apoi 
rusa koljaska. Întrucât cuvântul există și în turcă (kalesca) și în bulgară 
(Paliaska), nu este exclus ca în română cuvântul să fi pătruns din turcă 
sau din rusă. 

Cuvântul este atestat prima dată în însemnările de călătorie ale lui 
D. Golescu (recontenitul umblet al caleștilor), când descrie o situaţie din 
tările occidentale. 

Evident că pentru o astfel de trăsură elegantă nu putea să se păstreze 
un termen din latină, deoarece nu exista obiectul respectiv. Latina avea 
câteva cuvinte pentru vehicule de acest fel, care erau toate împrumutate 
din limba galilor, odată cu obiectul respectiv: carpentum „trăsură cu două 
roţi, acoperită, folosită de femei“, carrus transmis tuturor limbilor 
romanice (rom. car), cisium „trăsură cu două roți“ etc. Româna a 
împrumutat, alături de caleaşcă, cuvinte sinonime ca butcă din 
ucraineană (în polonă buda „colibă, capotă de trăsură”), briscă 
„trăsurică, caretă“ dintr-o limbă slavă nordică, caretă < rus. kareta < it. 
carretta, droșcă dintr-o limbă slavă, birjă < rus. birža, rădvan (secolul 18) 
< pol. rydwan, rus. rydvan < germ. medie Reirwagen „cheson, furgon“, 
șaretă < fr. charrette < char < lat. carrum. 


28. caleidoscop 


Este numele unui „aparat alcătuit dintr-un cilindru opac pe 
lungimea căruia sunt așezate mai multe oglinzi, dispuse astfel încât mici 
obiecte colorate puse în tub iau poziții felurite și simetrice, când aparatul 
este clătinat“ (DA).Cuvântul are și un sens figurat „rubrică într-o. 
publicație periodică, emisiune la radio sau la televiziune, cu un conţinut 
extrem de variat“. Este un cuvânt relativ recent, cunoscut publicului 
românesc prin titlul unei cărți (Caleidoscopul lui A.Mirea); este 

împrumutat din franceză. În franceză apare în 1818 și este fabricat din 
trei cuvinte grecești: kalos „frumos“ (cf. fr. calligraphie = rom. 
caligrafie) + eidos „aspect, formă, imagine“ + skopein „a privi“ (cf. 
horoscop). 

Nu este singurul exemplu de cuvânt fabricat din diverse motive: 
kodak, despre care am vorbit într-o altă emisiune, a fost creat dintr-o 
combinaţie arbitrară de litere, de către inventatorul american G. 
Eastman, pentru a face un cuvânt scurt, ușor de pronunţat și ca să evite 
confuziile cu alți termeni din arta fotografică. 

Alt cuvânt fabricat, artificial, este fr. wattman (1897), un fals 
anglicism în franceză, pentru a denumi un „conducător de tramvai“. Este 
format din watt „unitate de putere electrică“, cuvânt ce își trage numele 
de la ]. Wass, celebrul fizician scoţian (1736-1819), și din cuvântul engl. 
man „om“. Dar wattman nu există în engleză. Din franceză l-am luat 
ȘI noi pe vatman. 

Pe terenul limbii române a fost fabricat cuvântul aragaz „mașină 
de gătit“. Este un nume comercial format din inițialele firmei Astra 
Română și cuvântul gaz. Societatea Astra Română a fost creată în 1910 
și a avut ca scop exploatarea terenurilor petrolifere, precum și prelucrarea 
și desfacerea petrolului. Până în 1948, când a fost naţionalizată, a fost 
cea mai puternică, deci și bine cunoscută, societate petroliferă din 
România. 


29. calibru, calup, calapod 


Între aceste trei cuvinte există o legătură etimologică mai serioasă 
decât faptul că toate încep cu secvenţa c4/-. 

Calibru „diametru interior al unui cilindru gol înăuntru, mai ales 
al țevii unei guri de foc“ are și sensul figurat de „mărime, proporţie“; 
este evident un împrumut din fr. calibre. Apare prima dată la D. 
Golescu. 

Calup „model sau tipar (de lemn) pentru confecţionarea 
încălțămintei“ este din tc. kalıp, kalyb, cu același sens. Apare într-o serie 
de expresii ca a pune (Sau a trage) cuiva calupul „a-l păcăli, a-l înșela“. 

Atât calibru, cât și calzp, la originea îndepărtată au la bază ar. qåâlib 
„calapod“. Se presupune că termenul arab provine din gr. kalopous 
„calapod“, format din kalon „lemn uscat“ și pous „picior“. 

În cazul lui calibru, cuvântul arab a fost împrumutat de italiană 
(calibro). Din italiană l-a luat fr. calibre (1478). Sp. calibre, germ. Kaliber, 
rom. calibru provin din cuvântul francez. 

În cazul lui calup, cuvântul arab a ajuns la noi, așa cum am spus, 
prin tc. kalıp. 

Calapod „piesă din lemn de forma (labei) piciorului, întrebuințată 
la confecţionarea încălțămintei sau care se pune în încălțăminte pentru 
a o împiedica să se deformeze; formă de lemn pe care se întind căciulile 
sau pălăriile“ este un împrumut din gr. kalapodi „idem“. Este dubletul 
lui calup. 


30. calif, calfă, călăuză 


Sunt trei cuvinte care au aceeași origine îndepărtată, ar. þalīfa 
„succesor“. 

Calif este un „titlu purtat, după moartea lui Muhammad, de șefii 
musulmanilor care deţineau puterea politică și pe cea religioasă“ (au fost 
faimoși califii din Bagdad). În română este un împrumut din franceză, 
unde a fost împrumutat în perioada Cruciadelor din ar. haltfa „urmașul 
(lui Muhammad)“, un derivat al verbului alafa „a urma“. Înainte de 
împrumutarea acestui cuvânt din franceză, româna a cunoscut și o formă 
halif, cu derivatul þalifeală (apare la D. Cantemir), care a fost luată din 
turcă. 

Calfă „meseriaș (mai ales tânăr) care, după ce și-a făcut anii de 
ucenicie, lucrează pe socoteala stăpânului și este plătit de acesta“ are la 
bază tc. kalfa (sensul propriu „locţiitor”). Este dubletul lui calif: 

Călăuză (călăuz) „ghid“ a însemnat la început „comandant, șef, 
căpetenie“; în Palia de la Orăştie (1582) găsim: călăujii a toatei gloatei 
sale, glosat duces totius exercitus. La origine este tc. kilavuz „ghid“, 
transmis și altor limbi balcanice (neogreacă, albaneză, bulgară, sârbă) sau 
nebalcanice (maghiara, poloneza). 


31. caloian 


DA explică pe larg ce înseamnă caloian „mică statuetă imitând un 
om, făcută de fete sau de neveste tinere, în timp de secetă, din pământ 
sau din lut și îngropată de ele cu prohod și bocete, invocând ploaia“. 
Se precizează tot acolo că se numește și muma-pădurii, mama-ploaie. În 
unele sate din Moldova se fac două chipuri mici de pământ, unul 
femeiesc și altul bărbătesc, se întind pe o scândură și se împodobesc cu 
coji de ouă roșii păstrate de la Paști, cu fel de fel de flori, mai cu seamă 
cu busuioc. În Muntenia, caloianul se face și se îngroapă în marțea a 
treia după Paști, iar în joia a treia după Paști se dezgroapă, este dus tot 
cu petrecanie la apă și aruncat pe gârlă. Urmează un ospăț funerar. În 
Transilvania, după câte știu, nu există caloianul, dar, în schimb, există 
pentru aducerea ploii obiceiul paparudelor. Paparuda este o fată sau o 
femeie care, în vreme de secetă, își înfășoară corpul (gol) în verdeață, 
cântă și dansează pe ulițe invocând ploaia. Există și în mitologia populară 
un personaj închipuit ca o femeie îmbrăcată în zdrențe, care aduce ploaia. 
Datorită felului cum sunt îmbrăcate personajele care aduc ploaia i se 
spune paparudă și unei persoane îmbrăcate caraghios, trivial, unei femei 
împopoţonate. 

De unde vin cele două cuvinte? 

Caloian este, probabil, în legătură cu kalú „lut“ (din acest material 
este făcut caloianul) și reprezintă poate un adjectiv substantivat: kaljenú 
„de lut“. După o veche tradiţie, abandonată, a filologiei romanice, 
cuvântul ca/ozan este asociat cu numele lui loan I sau Caloiannes, ţar 
al româno-bulgarilor la începutul secolului 13. Nu este probabilă nici 


legătura cu alb. Kohë „ploaie“ (G. Giuglea). 

Paparudă are diverse variante (papaludă, papalugă, păpăruidă, 
păpăruză) și este foarte probabil o creație expresivă, cum sunt o serie de 
cuvinte derivate de la papă, cu care coincide perfect, cu unele în ceea ce 
priveşte semantismul, cu altele din punct de vedere fonetic. Coincide și cu 
numeroase cuvinte străine, cum se întîmplă adesea în cazul formațiilor 
spontane. Soluţiile propuse, fie că este vorba de latină (papula, *pupulanda, 
papaver), fie de alte limbi (bulgară, greacă), nu sunt convingătoare. 

Este cu siguranță un obicei străvechi; după unii ar putea fi pus în 
legătură cu Marea Zeiță neolitică, la care era trimis Caloianul sau 
Scaloianul, pentru ca divinitatea adorată să dezlege sau să lege ploile. 


32. cap 


Nu voi vorbi despre originea cuvântului cap (moștenit din lat. caput, 
transmis de altfel tuturor limbilor romanice), pe care am comentat-o cu 
diverse ocazii, el fiind unul dintre cuvintele cele mai importante. Îmi 
propun să discut despre cuvintele sinonime folosite pentru noţiunea de 
„cap“. Ele sunt foarte multe și variate. În primul rând, mă opresc puţin 
la o posibilă întrebare: „De ce sunt atâtea sinonime pentru cap?“ 
Răspunsul îl găsim în faptul că această multitudine și varietate de forme 
este produsul aproape exclusiv al afectivității și al fanteziei vorbitorilor. 
Noţiunea de „cap“ stimulează sensibilitatea și imaginaţia noastră datorită 
faptului că el este considerat sediul inteligenței, izvorul tuturor 
gândurilor, vorbelor, acţiunilor, bune și rele, ale oamenilor. El se impune 
atenţiei permanente a vorbitorilor adeseori și ca sediu al unei 
inteligente reduse, care explică prostiile și greșelile oamenilor (să nu uităm 
proverbul Capul face, capul trage); evident că acești termeni au un 
puternic caracter peiorativ. Capul este însă și partea superioară a corpului 
omenesc, mai mult sau mai putin sferică, legată prin gât de restul 
corpului. Aceste două motive au făcut să i se spună, în glumă și în 
batjocură, mai ales în vorbirea familiară și populară, bostan, dovleac, 
curcubătă, tărtăcută, carto(a)fă, oală sau tabacheră, precum şi căpățână, 
glavă, scăfârlie etc. Sunt zeci de astfel de cuvinte a căror origine se află, 

de fapt, în limba română, în imaginaţia populară. Sunt folosiri 
metaforice, care nu necesită explicaţii de felul celor date când se face 
etimologia directă sau indirectă. 

Ceea ce am prezentat mai sus reprezintă un anumit fel de istorie a 
cuvintelor, pe care o putem numi istoria „contemporană“. Vedem cum 
se schimbă limba sub ochii noștri. Aceste fenomene se petrec în toate 
limbile. Este însă interesant că găsim paralele în toate limbile 
romanice. În franceză, se folosesc pentru „cap“ termeni ca boule „sferă“, 
citrouille „bostan“, citron „lămâie“, poire „pară“, melon „pepene“. În 
spaniolă, cele mai frecvente sunt calabaza „dovleac“, olla „oală“ (un 
studiu asupra termenilor respectivi din spaniola americană a scos la iveală 
peste 160 de cuvinte). În italiană, cucuzza și zucca (care denumesc 
dovleacul) înseamnă și „cap“. În sardă i se spune conca „scoică“, la fel 
ca în unele dialecte meridionale italiene. 

Mai interesant este când găsim situaţii similare în latină, transmise 
limbilor romanice. Știaţi că fr. tête „cap“ are ca etimon lat. esta care 
însemna la origine „scoică, carapace de broască țestoasă“? De la acest sens 
s-a ajuns la cel de „vas făcut din argilă arsă“, iar în epoca târzie a latinei 
(secolul 4) la „craniu“; apoi, în glumă, a ajuns să însemne „cap“ (apare 
la Ausonius, poet din Galia). În Franţa, în perioada cuprinsă între 
secolele 12-16, continuatorul lat. caput (> fr. chef) a fost înlocuit de teste 
pentru „cap“, devenit tête. Testa cu sensul din latină s-a păstrat în rom. 
teast. Fr. chef < lat. caput s-a păstrat doar cu sensul de „capăt superior“ 
existent în latină. 


33. capră, ied, tap 


Originea primelor două cuvinte este simplă: capra vine din lat. capra 
și s-a transmis tuturor limbilor romanice, iar żied, care continuă lat. 
þaedus, s-a transmis numai românei și sardei (edu). Ultimul cuvânt este 
citat ca exemplu de termeni latinești moșteniți numai de română și sardă 
(frigus, scire, vitricus > rom. frig, (a)sti, vitreg). Termenul 7ap nu e 
moştenit din latină și are o origine insuficient clarificată (se pare că este 
un cuvânt preromanic). 

Ca în atâtea cazuri, compararea mai aprofundată cu celelalte limbi 
romanice ne permite să înțelegem mai bine cum se explică situaţia actuală 
a acestor cuvinte. Se constată, așa cum am mai spus, că termenul capra 
este panromanic (fr. chèvre, it. capra, Sp., pg. cabra); mai mult, în nicio 
limbă romanică nu se foloseşte alt sinonim. În opozitie cu această situație, 
cuvintele pentru „țap“ și „ied“ sunt variate de la o limbă la alta, deci 
termenii latini au fost mai puțin rezistenți, deși aparțin aceluiași grup 
semantic de cuvinte. Astfel, termenul latinesc caper „tap“ s-a păstrat doar 
în Sardinia, insulă izolată, iar derivatul capro „tap“ în spaniolă și 
portugheză (cabrón); în franceză, bouc este mai probabil de origine celtică 
decât germanică (dat fiindcă mouton „oaie“ este tot celtic), la fel ca it. 
becco. În dialectele italiene meridionale există cuvinte grecești. În 
dialectele grecești nordice apare forma 74pos, care este apropiată de rom. 
tap, înregistrat și într-un dialect meridional italian, și în albaneză. Este 
deci, foarte probabil, un termen din tracă sau liră. 

Varietate foarte evidentă avem și în cazul termenilor romanici pentru 
„ied“, care sunt la origine derivate diminutivale de la lat. haedus „ied“ 
sau lat. capra (fr. chevreau, it. capretto). Sp. choto şi chivo sunt de origine 
onomatopeică. 

Cum se explică aceste diferențe? 

Capra a fost totdeauna termenul generic pentru un animal care n-a 
lipsit din gospodăriile de la ţară și care era important prin produsele pe 
care le dădea (lapte, brânză, iezi). Spre deosebire de capră, masculul era 
mai puţin interesant, iar cuvântul folosit pentru a-l denumi era mai 
specializat (iezii masculi erau sacrificați mai des). El era mai mult folosit 
în piețele în care vindea carnea și numele lui era diferit în funcţie de 
diversele regiuni. 

Varietatea de termeni diminutivali pentru „ied“ se explică prin 
simpatia pentru animalul tânăr. 


34. castană, smochină 


Castană şi smochină au în comun faptul că sunt cuvinte 
împrumutate, deci nemoștenite din latină. Detalii despre originea lor 

voi da după ce precizez, de la început, că pentru ambii termeni în 
discuţie româna a avut moştenite din latină cuvinte existente şi în alte 
limbi romanice. Dispariţia cuvintelor latinești este evidentă însă numai 
în dacoromână, ele continuând să „trăiască“ în dialectele sud-dunărene. 

Faptul se explică, după S. Pușcariu, prin aceea că termenii ce 
denumesc anumite noțiuni nu se pot păstra decât dacă există și noţiunea 
respectivă. Cu alte cuvinte, termenii latinești castaneus și ficus nu s-au 
putut păstra decât în regiunile călduroase ale Peninsulei Balcanice, acolo 
unde se vorbește aromâna și meglenoromâna. Aceste dialecte au moștenit 
din latină pe castaneus (arom. căstâńu, megl. căstoriu) și pe ficus (arom. 
h ic, megl. ic). Faptul că cei doi arbori cresc izolat și în nordul Dunării, 
în depresiuni cu o climă blândă (ca cele de lângă Baia Mare, de la poalele 
Munţilor Gutâi sau din regiunea Orșova), nu schimbă datele problemei. 

Precizez că termenul castanea este moștenit de toate limbile 
romanice. De unde le avem noi pe castană și smochină, numele celor 
două fructe? 

Castană este un împrumut, foarte probabil din neogreacă, la fel ca 
numele altor fructe importate. Apare abia în secolul 17, în cunoscutul 
dicționar Anonymus Caransebesiensis. Varianta aghistină din nord-vestul 
Transilvaniei e împrumutată din maghiară. Smochină este mai vechi; 
apare deja la Coresi și este un împrumut din slavă, așa cum este și numele 
arborelui (smochin). Termenul castan este însă creat de la castană pe tere- 
nul limbii române, după modelul unor perechi ca prun-prună, păr-pară. 


35. castor, breb, biber 


Sunt trei cuvinte sinonime pentru a denumi un mamifer rozător din 
Europa și America de Nord (în Canada este așa de cunoscut, încât apare 
pe moneda de 5 cenți). Are labele din spate palmate și coada lătită. 
Trăiește în colonii, construind „sate“ și zăgazuri, care barează apa; are 
blană prețioasă. Apropo de construirea de zăgazuri, amintesc fabula lui 
Gr. Alexandrescu „Castorul și alte lighioni“, în care se spune: Frați, zise 
un castor, | Zidar de soiul lui, / Eu asta socotesc: / De mi-eti da ajutor / 
Să apuc să clădesc zid tare pe pămînt. 

Este un interesant caz de denumire a unui animal mai puţin 
cunoscut la noi printr-o serie de cuvinte împrumutate din limbile cu 
care româna a intrat în contact, în condiţiile în care nu avem un termen 
moștenit din latină. 

În latină castorului i se spunea fiber, cuvânt care însemna „brun“ 
și care a servit în indo-europeană pentru a denumi castorul. Mai exista 
și o formă beber (biber) de origine celtică, precum și cuvântul castor, 
împrumutat din greacă, atestat începând cu Cicero. Când sunt mai 
multe cuvinte pentru a denumi același lucru este un indiciu că niciunul 
nu este suficient de bine fixat. Dovada este că fiber nu s-a transmis 
limbilor romanice. Nici beber și nici castor nu s-au transmis limbii 
române, deci nu sunt panromanice. Beber s-a transmis câtorva limbi 
romanice (mai ales în faze vechi). Caszor nu s-a transmis nici el multor 
limbi romanice (it. castore, v. fr. chastour), dar a fost împrumutat ulterior 
de acestea din latină (fr., sp., pg. castor). Româna l-a luat din franceză 
(poate și din latină); prima atestare, la D. Golescu, care vorbește de unele 
„dobitoace sălbatice: czszorh, crocodil . 

Breb, termen popular, înregistrat prima oară în Lexiconul de la Buda 
(1825), este de origine slavă. În slavă este un cuvânt indo-european 
înrudit cu lat. fiber, beber. Nu poate fi acceptată ideea că breb derivă din 
lat. fiber (F. Diez, A. Philippide). Philippide crede chiar că termenul slav 
este luat din română. Semnalez că există și brezbăn, numele unei plante 
cunoscute, care este tot din slavă, de la un derivat bebrinú al lui bebri 
„castor“. 

În sfârșit, biber, cuvânt mai rar, folosit mai ales cu sensul de „blană 
de castor“, dar și pentru „castor“, este împrumutat din germ. Biber, la 
originea îndepărtată fiind tot un cuvânt indo-european. 


36. catifea, cataif 


Sunt două cuvinte de origine turcă: unul înseamnă stofă fină și 
prețioasă, un tip de țesătură care prezintă fire dese, mai subțiri decât un 
milimetru, și care face impresia unei blăni; celălalt este numele unor tăiței 

fini și al unei prăjituri făcute cu astfel de tăiței, cu sirop și frişcă. La 
originea îndepărtată ele au la bază același cuvânt arab gaz:fa „catifea“ 
pătruns în turcă (kadife) și devenit catifea. Cataif este tc. gatâ if luat 
din ar. gatacif, pluralul lui qatifa „catifea“. Din punctul de vedere al 
sensului, numele dat tăițeilor fini se explică prin comparaţia cu firele 
dese şi fine din țesătura catifelei. 

Profit de ocazie pentru a semnala o particularitate a limbii arabe, 
limbă semitică, la fel ca ebraica. Sistemul gramatical al arabei se bazează 
pe o combinaţie de rădăcini consonantice și scheme în care vocalele au 
un rol important. Rădăcina conţine baza înțelesului lexical, iar 
combinaţiile vocalice redau înțelesul gramatical. Cuvântul kâtib 
„Secretar“ este constituit din rădăcina ktb „a scrie“ și schema vocalică 
-A-i „cel care face acţiunea exprimată de rădăcina ktb; cel care scrie, 
secretar“. De la rădăcina ktb se pot forma: kataba „a scris“, kâtaba „a 
fost în corespondenţă cu cineva“, kitāb „carte. 

Revenind la catifea, amintesc diferite sinonime ale lui, toate 
împrumuturi: plus „catifea groasă“, la originea îndepărtată fr. p(e)lucbe, 
derivat de la poil „păr“ < lat. pilus „păr“. Este înregistrat prima dată la 
D. Golescu. A ajuns la noi și prin germ. Phisc/ și, probabil, prin limbile 
învecinate. Există și dubletul 2/zsă „tip de catifea“ < pol. plizs, rus. plis. 
În Transilvania avem barșon „catifea roșie“ < magh. bársony. Urșinic este 
de origine greacă, ceatmă este din turcă, somot (Banat) din germ. Sammet 
prin sb. somot, iar velur, atestat prima dată la Stamati, vine din fr. velours. 
Multimea sinonimelor arată atenţia acordată catifelei. 

În limbile romanice avem cuvinte (fr. velours, sp. terciopelo) care au 
bază termeni ce însemnau „păr . 


37. chibrit 


Beţișorul (de lemn, de ceară sau de carton) care are la un capăt o 
gămălie de pastă inflamabilă ce se aprinde prin frecare și transmite flacăra 
corpului bețișorului este o invenţie relativ recentă (aproximativ din 

1830). Prima fabrică românească este din 1879 (din 1886 a fost 
monopol de stat). 

Termenul chibrit are ca etimon tc. kibrit „sulf“ care provine din ar. 
kibri t; la originea îndepărtată avem un cuvânt asirian kupru „păcură“ 
al cărui derivat kupritu însemna „sulf“. Cuvântul circula înainte cu sensul 
învechit de „mânie, ardoare“: ce cum luară ştire, dobândiră deosebit chibrit, 
și rezemară tocmai în Comarnic (este un pasaj din cronica stolnicului 
Dumitrache, de la 1769-1774). 

Are multe sinonime; unele împrumutate din maghiară (chindercă 
< magh. kingyertya < kin „pucioasă“ + gyertya „lumânare“; ghiufe < magh. 
gyufa „lemn de aprins"), altele din germană (raipelt, cuvânt șvăbesc, și 
șvebel < Schwebel „sulf, pucioasă“). Există și multe creaţii românești : 
aprinjoară, aprinzătoare, băț, bătuţă, bâticel, cătrănită de la catran, 
focărită, lemnuș. 

Înainte de apariţia chibritelor, în fiecare casă trebuia să existe amnar 
„bucată de oţel cu care se loveşte cremenea ca să scoată scântei“ < lat. 
manuarius, ca Şi iască „ciupercă uscată și tare, care se întrebuinţează la 
aprins“ < lat. esca și cremene „piatră dură, silex“ din slavă. 


38. cifră, zero 


Influența arabă asupra limbilor romanice s-a manifestat în Evul 
Mediu. O serie de termeni din cultura arabă medievală (astronomie, 
matematică, medicină, filozofie etc.) încep să facă parte din patrimoniul 
cultural european. Sunt cuvinte care, plecând din Peninsula Iberică și 
din Sicilia, regiuni în care arabii au stat câteva secole, s-au răspândit în 
italiană și franceză și, de aici, și în alte limbi europene. Sunt cunoscute 
algebră şi algoritm, care au la bază cuvinte arabe. În primul caz, ar. &abr 
„restabilire, reparaţie“ a ajuns să însemne în latina medievală în forma 
algebra (cu articolul arab al-) „reducerea aritmeticii la o formă mai 
perfectă“. Din latina medievală l-a luat franceza (noi îl avem din fr. 
algèbre). Algoritm „ansamblu de simboluri folosite în matematică“ ase 
la origine numele provinciei persane Hwârizm, unde s-a născut savantul 

arab 'Abă Gafâr Muhammad Ibn Misa, deci 4/-Hwârizm (cu articolul 
arab æl) stă la baza fr. algorithme (influenţat, în partea finală, de rythme 
ritm“). Din franceză l-am luat și noi. 

Cifră reprezintă un termen matematic mai puţin tehnic și mai 
frecvent, care provine din ar. sifr, care era la origine un adjectiv ce 
însemna „gol“ (acesta este sensul și azi, în araba comună). Sub influența 
skr. sûnya care însemna în limba comună „gol“ și, în limba 
matematicienilor indieni, și „zero“, ar. şzfr a căpătat și sensul „zero“. 
Matematicianul italian Leonardo Fibonacci a latinizat cuvântul, 
dându-i forma zephirum. Acesta a ajuns în italiană la zefiro, zefro şi la 
zero (1491). Din italiană provin fr. zéro, sp. cero; rom. zero < fr. zero. 
O adaptare a cuvântului arab, mai apropiată de forma din arabă, este 
lat. med. cifra > it., sp. cifra, de unde l-au luat fr. chiffre, germ. Ziffer, 
cu sensul actual de „semn numeric“. La noi avem cifră < it. cifra și tifră 
(învechit) < germ. Ziffer. 


39. codru, pădure 


Codru are în dicționare două sensuri: „pădure“ și „bucată (de pâine 
sau de mămăligă)“. Cu primul sens este sinonim cu pădure. Amândoi 
termenii sunt moșteniţi din latină și prezintă transformări de înțeles 
interesante. 

Codru are la bază forma latinească neatestată *codrum < *quodrum 
pentru lat. quadrum „pătrat“ (schimbarea lui z în o nu este suficient 
lămurită). Sensul originar de „bucată pătrată“ aplicat la pământ, la 
pădure, la pâine, existent în dacoromână, exista izolat în latină: „o felie 
de pâine ce servea de farfurie“, sens păstrat în provensală (un caire de 
pan „un colț de pâine“), a evoluat la „piață“ (arom., megl. codru „loc 
liber în mijlocul satului unde se strâng sătenii“, ca în sd. karra „piață ), 
„bucată de plăcintă“ (arom., megl. codru „plăcintă“, sd. pârdula „plăcintă 
în patru colțuri“). Acest sens pare să se fi generalizat pentru a denumi 
o.bucată mai mare de pământ, de pădure sau de pâine, de altă formă 
decât pătrată. S-a spus la început codru de pădure, codrul pădurii şi, pe 


108 


urmă, codru s-a izolat cu sensul special de „loc acoperit de pădure“. O 
astfel de evoluţie este plauzibilă, dacă ţinem seama de viaţa în munti a 
românilor. 

Și pădure pune probleme etimologice. El este considerat 
continuatorul lat. padulem, formă vulgară atestată a lat. palus, paludem 
„mlaștină“. Evoluţia de sens de la „mlaștină“ la „pădure“ există numai 
în română și s-a putut produce în regiunile inundabile, probabil din 
apropierea Dunării, acoperite cu codri întinși, unde vegetația bălților, 
în special trestie și papură, crea impresia, din depărtare, a existenței unor 
păduri. În celelalte limbi romanice paludem s-a păstrat cu sensul de 
„mlaștină“. Acest sens a fost întărit de împrumuturile din latină, care 
au dat în franceză derivate ajunsese și la noi: paludism, paludic, cu referire 
la malarie, boală frecventă în regiunile mlăștinoase. 

În concluzie, codru și pădure prezintă sensuri diferite de cele ale 
corespondentelor lor din restul limbilor romanice, care au fost puse în 
legătură cu felul de trai al românilor. 


40. comândare, pomană 


Sunt două cuvinte sinonime, din domeniul vieții religioase. Ca în 
atâtea alte cazuri, unul este moștenit din latină (face parte din fondul 
primitiv al terminologiei creștine din latină), celălalt este un împrumut 
din slavonă, limba de cult a bisericii ortodoxe românești. 

Comândare provine din lat. commendare „a încredința, a da“, care 
în latină însemna și „a recomanda“ zeilor pe mort (commendare diis) prin 
jertfe (ale căror urme sunt ospeţele și pomenile de astăzi). În vechea 
română, înainte de a fi împrumutat cuvântul slav jertfă, comândare era 
folosit cu acest sens. Această evoluţie de înţeles s-a păstrat numai în 
română. În celelalte limbi romanice el are sensul profan din latină. În 
limba modernă, în graiurile care îl păstrează, comândare înseamnă 
„ospătul de aducere aminte la un mort, pomană“. 

Sinonim al lui comândare este pomană, cuvânt împrumutat din slavă, 
unde pomeni înseamnă „memorie“. De remarcat că există și în arom. 

pumean, meg]. pumeană. Este interesant că într-o serie de limbi slave 
(bulgară, sârbă, ucrainiană) există cuvântul pomana „milostenie, 
binefacere“ care provine din română, deci cuvântul slav a fost 
reîmprumutat din română. Alături de pomană există și pomină 
„aducere aminte, pomenire“ ce circulă mai ales în basmele muntene. 
Într-un astfel de basm se spune: „Și făcu o petrecere, de se duse pomina“. 

Cultul religios păgân a lăsat urme în limbă și după creștinarea 
noastră (S. Pușcariu). Am vorbit și altă dată despre a se întâmpla ca 
termen în legătură cu cultul păgân: augurul, preotul păgân, contempla 
spațiul (adică templum) pe care și-l trasa pe cer cu băţul, pentru a studia 
zborul păsărilor. Intrarea unei păsări în acest templu era „evenimentul“ 
așteptat, întâmplarea. 

Tot S. Pușcariu crede că verbul z feri, care în limba veche însemna 
încă „a serba, a ţine o sărbătoare“ (Acesta om sâmbăta nu fereaște), este 
o urmă a lat. feriae „zilele de odihnă, consacrate de români unor anumite 
acţiuni religioase“. 


41. corabie, caravelă, gabară 


Aceste trei cuvinte sinonime denumesc un vas folosit în transportul 
pe apă al călătorilor și al mărfurilor. Niciunul nu este moștenit din latină. 
Am arătat, în alte emisiuni, că româna n-a păstrat cuvinte din 
terminologia marinărească, în condiţiile în care toate limbile romanice 
au moștenit din latină cuvinte ca navis „corabie“, ancora, portus „port“, 
puppis „pupa“, remus „vâslă“, restis „funie, coardă“, velum „pânză de 
corabie“. Explicaţia dată de S. Pușcariu a fost tot felul de trai al 
strămoșilor noștri, departe de mare (româna a păstrat, la fel ca toare 
limbile romanice, cuvintele mare și unda cu sensul de „undă“, nu cu cel 
de „val“). 

Toate cele trei cuvinte au la originea îndepărtată cuvântul grec 
kârabos ce însemna „langustă, rac de mare“ și „barcă, pătruns în latină 
(carabus). După unele păreri, termenul grecesc este un împrumut din 
ar. cagrab „scorpion“. 

Corabie, cel mai vechi cuvânt din această serie, apare în Codicele 
Voronețean (secolul 16) și este un împrumut din v. sl. korabli, luat din 
greacă. 

Caravelă a apărut în portugheză (caravela) ca diminutiv al 
cuvântului latinesc târziu carabus „ambarcaţiune de metal îmbrăcată în 
piele“ < gr. &4rabos „ambarcaţie“, de fapt „rac de mare“. Din 
portugheză l-au luat spaniola (carabela) şi franceza (caravelle). Deși atestat 
în secolul 13, în spaniolă devine frecvent odată cu expedițiile lui Cristofor 
Columb, fiind celebre cele trei caravele ale lui. În română vine din 
franceză (prima atestare la stolnicul Dumitrache, în secolul 17). 

Gabară „navă sau ambarcatie care servește, de obicei, la transportarea 
pe punte a unor materiale sau mărfuri de pe o navă care nu mai poate 
acosta în raza portului“ are aceeași origine îndepărtată ca și termenul 
caravelă (la origine este gr. kárabos), dar a pătruns prin v. prov. gaberra 
(prima atestare, în anul 1338, apare într-un text din regiunea 
Garonne; cuvântul este folosit în Franţa mai ales în sud, până la Loara). 
Există și în limbile ibero-romanice. La noi este din franceză. 


42. coșciug, sicriu 


Coșciug Și sicriu sunt numai două dintre sinonimele folosite pentru 
adăpostul postum al mortului. În DA găsim numeroase alte cuvinte 
sinonime: copârșeu, tron, raclă, casă, casa mortului, casă de brad, sălaș, 
jghiab, luntre. Niciunul dintre aceste cuvinte nu este moștenit din latină 
unde, pentru acest obiect, se foloseau mai ales termenii arca și 
sarcophagus. Primul a însemnat la început „ladă“, iar al doilea, 
împrumutat din greacă, a fost la origine numele unei pietre din care se 
făceau sicriele, pentru că ar fi avut proprietatea de a produce rapid 
descompunerea cărnii: sarko „carne“ + phagos „care distruge“. 
Sarcophagus a fost împrumutat de fr. sarcophage, de unde îl avem și noi 
pe sarcofag „sicriu antic“ (l-am luat probabil și din latină). Termenul 
uzual din franceză, cercueil, este un vechi împrumut din greacă. 

Am arătat că lat. arca a însemnat la origine „ladă“. Toate cuvintele 
românești pentru „sicriu“ au avut la început sensul de „ladă“ sau „coș“. 

Coșciug este de origine slavă (kovičegů „cutie, dulap“), cu ș sub 
influenţa lui coș; a însemnat la început „coș, ladă“ (așa cum apare la 
Dosoftei, în Vieţile sfinților). Acest sens se mai păstrează în Moldova. 
În Muntenia s-a restrâns sensul la „lada mortului“. 

Sicriu < magh. szekrény < lat. sicrium „scrin, dulap“ se folosește, mai 
ales, în Moldova. 

Copârșeu < magh. koporsó circulă, mai ales, în Transilvania. 

Raclă (lacră) este împrumutat din slavă și însemna la început „ladă“. 
De altfel, există și termenul ladă pentru „sicriu“. 

Tron din Transilvania este germ. dial. Truh(e)n „ladă“ și, popular, 
„sicriu“. 

Termeni ca să/aș, casa mortului, casă-de-brad fac aluzie la faptul că 
sicriul este o copie redusă a casei vechi, cu patru pereţi și cu acoperiș în 
patru ape. Pereţii sicriului sunt îmbrăcați în pânză albă, la fel cum pereții 
casei sunt albi, văruiţi cu var. În sicriu se pun, la fel ca în cămara casei, 
merinde pentru drum etc. Să nu uităm că există și termenul /pzre, care 
face trimitere la trecerea în lumea cealaltă. 

La fel stau lucrurile şi în celelalte limbi romanice: fr. caisse (du mort) 
„cutia mortului“, sp. caja „ladă“; v. fr. bière „sicriu“ are la bază v. 
germanic *bera „targă“; sp. ataúd, fr. dial. zaboât < ar. tãbūt „ladă“. 


43. cravată, lavalieră 


Sunt două nume de accesorii ale vestimentaţiei masculine. 

Cravată „accesoriu constând dintr-o fâșie îngustă de stofă sau de 
mătase, care se inoadă la gât și ale cărei capete sunt de obicei lăsate să 
atârne pe piept. 

Lavalieră „cravată lată, înnodată ca o fundă cu capete scurte, lăsate 
în jos, în vogă la sfârșitul secolului 19“. 

Amândouă provin din franceză: cravate, respectiv lavallière. 
Originea lor în franceză este diferită. 

Cravate a apărut în secolul 17 și a denumit, la început, legătura de 
gât pe care o purtau soldaţii croați aduși în Franta în timpul Războiului 

de 30 de Ani (1618 — 1648). Începând din 1650, cravatele au fost 
adoptate de casele de modă franceze și au fost purtate de civili. Numele 
de croat, Croaţia vin la noi tot din franceză, unde Hrvatska, numele țării 
în croată, a fost francizat în Croatie. În Transilvania a fost folosită forma 
maghiară pentru Croaţia: în Lexiconul de la Buda (1825) apare Tara 
Horvătească şi horvătesc. Chiar numele maghiar Horváth înseamnă „croat“. 

Lavalieră < fr. lavallière este mai nou cu două secole. Se folosea, la 
început, pentru denumirea unui ornament agăţat de un lanţ în jurul 
gâtului, la modă în secolul 17. La origine stă tot un nume propriu, dar, 
de data aceasta, este vorba de o femeie, Mle de La Vallière, ducesă de 
La Vallière (1644 — 1710) (numele întreg era Louise Françoise de Baume 
Le Blanc), una dintre amantele lui Ludovic al XIV-lea. Ea a lansat moda 
lavalierei. 

Sensul modern al cuvântului românesc lavalieră „microfon la rever 
sau la buzunar“ nu l-am găsit în Le Nouvean Petit Robert (2002). 


44. crâng, crug 


Am vorbit în repetate rânduri despre dublete etimologice, termen 
prin care se înțelege o pereche de cuvinte care au același etimon, aceeași 
origine. Am dat mai multe exemple de perechi de cuvinte în cadrul 
cărora un cuvânt este moștenit din latină și altul împrumutat mai târziu 
din latină sau din limbile romanice. Am atras atenţia că acest fenomen 
s-a manifestat în special la nivelul limbii române literare, în procesul de 
relatinizare a limbii din secolul 19. Sunt convins că aţi reținut exemple 
ca des — dens, săruta — saluta sau subțire — subtil, în care des, săruta, subțire 
sunt moștenite din latină. iar perechile lor sunt împrumuturi mai recente. 
După „fixarea“ cunoștințelor mai vechi, pricipiu de bază în didactică, 
am ales pentru astăzi un alt exemplu de dublete etimologice, în care 
ambii termeni ai perechii sunt Împrumutați. Este vorba de crâng și crug. 

Crâng înseamnă astăzi „pădurice, mai ales pe valea unui râu, 
formând un fel de insulă mai mult sau mai puţin rotundă. Acest sens 
este o dezvoltare semantică în română, pentru că în limba veche întâlnim 
sensul etimologic de „ciclu, curs“ (mai ales în astronomia populară, așa 

cum rezultă din expresiile învechite crângul anului „cursul anului“ sau 
crângul cerului „bolta cerească, sfera cerească”). Cuvântul este un 
împrumut din vechea slavă, unde krogů însemna „cerc“ (în sârbă krug 
înseamnă „cerc, câmpie rotundă, șes“, iar în magh. korong „pădure 
rotundă“ avem același cuvânt vechi slav). Evoluţia semantică de la „cerc“ 
la „pădure“ a avut loc în română. Ea a fost explicată în două feluri. În 
DA se arată că, la început, crângul a însemnat o pădure de forma unui 
cerc, în opoziţie cu codru, care era o pădure întinsă, mai mult sau mai 
puţin pătrată (am arătat, cu altă ocazie, că termenul codru are la bază 
lat. *guodrum „pătrat “). 

Altă explicație, mai recentă, este dată de Al. Ciorănescu. Conform 
opiniei sale sensul „pădure“ se poate explica prin sinuozităţile râurilor 
pe malurile cărora se formează crângurile. Astfel crâng coincide cu crivină 
„grind cu arbuști sau tufișuri, care se formează de obicei la cotiturile 
râurilor“, el însuși împrumutat din slavă krivů „curbă“. 

Dacă ar fi să răspund pentru care din cele două soluţii optez, nu ezit 
să o recomand pe prima, care are avantajul că ţine seama și de existența 
lui codru „pădure“. 

Crug „ciclu, orbita unei plante, sferă“, dar și „cearcăn“ (în fugă vă 
spun că și cearcăn vine probabil de la cerc), este un împrumut mai recent, 
cărturăresc, din slavonul krug (am mai spus că slavona este o varietate 
literară târzie a vechii slave scrise, care a fost limba de cultură, limba 
bisericii și de cancelarie în Ţările Române până în secolul 16). Crâng, 
în schimb, este un cuvânt popular, împrumutat din vechea slavă, încă 
în epoca în care nazala se păstra în cuvântul slav krggú. 

Rezultă, în concluzie, că cele două cuvinte sunt dublete etimologice. 
Ele intră într-o serie din care fac parte, printre altele, și (æ) sfârși — (a) 
săvârși, zbor „târg anual (pentru hramul unei biserici), hram“ — sobor (înv. 
săbor) „sinod“ (primii termeni sunt populari). 


45. cremă 


Este un cuvînt cu diverse sensuri împrumutat din fr. creme. Interesul 
lui constă în faptul că toate sensurile din franceză există și în română. 

Cu cel mai vechi sens „smântână“, astăzi învechit, apare într-un dicționar 
român-francez din 1870. Se folosește cu sensul figurat „ceea ce este bun, 
de frunte, de calitate superioară“ (crema societății). Astăzi este mai 
frecvent folosit în terminologia culinară („desert făcut din.lapte și ouă“, 
„supă pasată“, „lichior siropos“), dar și ca produs care servește la 
întreţinere a unor mecanisme tehnice. 

Este un cuvânt tipic pentru romanitatea din Galia, devenită limba 
franceză. La originea îndepărtată este un cuvânt celtic ce însemna „crustă 
deasupra unei răni, escară“, pătruns în latina târzie; apare sub forma 
crama, în secolul 5, la Fortunat (Saint Venance), episcop de Poitiers, 
autor al multor cărți de poezii și biografii. Crama s-a încrucișat cu lat.ecl. 
chrisma (<gr. khrésma „ulei, ungere“ < gr. khrio „a unge“). 

În meniurile marilor restaurante cuvântul apare chiar cu forma sa 
franceză, creme, pentru diverse supe, mai ales pentru „supă pasată“ (crème 
d 'asperges), dar şi supă cremă de legume, precum și pentru diverse feluri 
de dulciuri, fie cu forma franceză (crème caramel, creme glacée, creme au 
chocolat), fie cu forma românească (cremă caramel, cremă de ciocolată). 

Până la împrumutarea lui cremă, românii au folosit alte cuvinte 
pentru „smântână“. Cel mai cunoscut era chiar termenul smântână, cu 
o etimologie mult discutată (slavă, latină). Erau folosiţi și termenii spumă 
< lat. spuma, groscior, creaţie românească de la gros + -cior și, mai ales, 
caimac < tc. kaymak, care mai este folosit și astăzi. 


46. creștin, păgân 


Crestin şi păgân sunt două cuvinte de bază din terminologia reli- 
gioasă a românilor. Deși am vorbit despre originea fiecăruia în emisiuni 
din urmă cu un an, cred că, pentru fixarea cunoștințelor, este util să le 
discut împreună în această serie de emisiuni ce privesc terminologia 
creştină din română. 

Fle au în comun faptul că sunt moștenite din latină: lat. 
christianus şi lat. paganus. Se deosebesc nu numai prin aceea că denumesc 
noțiuni contrare, ci și pentru că primul cuvânt, și anume crestin, este 

moștenit numai în română, iar celălalt, păgân, s-a transmis tuturor 
limbilor romanice. 

Creștin provine din lat. christianus, care apare în latină ca un adjectiv 
latinizat derivat de la Christus (= gr. Hristos „cel uns“, derivat de la khriô 
„eu ung“) având sensul „creștin“. Este atestat la anul 44 în Antiohia. 
Precizez din nou că numai româna a moștenit acest cuvânt din latină, 
celelalte limbi romanice (fr. chrétien, sp. cristiano) l-au împrumutat din 
latină. Există și în aromână și meglenoromână. Forma normală ar fi 
trebuit să fie *creșin, nu creștin (sti > ș: ustia > ușă, pastionem > pășune); 
deosebirea de tratament a fost explicată prin faptul că termenul a fost 
introdus mai târziu de creștinism și de aceea n-a putut urma aceeași 
evoluţie ca ușă. Alţii cred că s-a ajuns la ș/ prin analogie cu forma 
nederivată (Hrist-, Cbrist-) sau cu forma derivată cu sufixe al căror 
vocalism nu forma un hiat (crestinesc). În română creştin a dobândit un 
sens mai larg, acela de „om sau femeie (de treabă, cumsecade, naiv)“. 
Se spune și creştină pentru „nevastă“ (bărbații și creștinele apare într-un 
text din „Cuvente den bătrâni“). Acest înţeles de „om“ se găsește și în 
alte limbi romanice (retoromană, dialecte franceze și italiene) și în limbile 
balcanice (albaneză, greacă, bulgară). Interesant este că s-a format și un 
adverb, crestineste, cu sensul „pe înțelesul tuturor, limpede, popular, 
omenește“ (vorbeste-mi crestineste apare la V. Alecsandri). În comedia lui 
Molière Les précieuses ridicules („Preţioasele ridicole“), servitoarea spune 
la un moment dat: J faut parler chrétien, si vous voulez que je vous entende 
„vorbește creștinește, dacă vrei să te înțeleg“. 

În opoziţie cu crestin a fost păgân, moștenit de toate limbile romanice 
din lat. paganus, derivat de la pagus „sat“. Am arătat într-o emisiune mai 
veche care este părerea cea mai răspândită pentru a explica evoluţia de 
înţeles de la „sătean“ la „păgân“. În epoca creștină, încă din secolul 2, 
la Tertulian, termenul paganus a început să însemne „păgân“, pentru că 
cei ce nu voiau să accepte creștinismul se refugiau de la orașe la sate. O 
altă explicaţie este aceea că, din secolul 1, soldații romani îi numeau pe 
civili pagani. Creștinii erau considerați milites Christi „soldaţi ai lui 
Hristos“, iar pagani ar fi fost folosit și pentru a-i desemna pe cei care 
nu ar fi fost angajaţi în armata lui Hristos, deci necreștinii, păgânii. 

Dacă creştin a ajuns să însemne și „român“, păgân a ajuns să însemne 
„de alt neam; „barbar; cumplit, blestemat“. Am arătat cu alt prilej că de 
la păgân cu astfel de sensuri s-a format și verbul a pânzăr:. 

gi g 


47. cretă, creion 


Între aceste două cuvinte este o foarte strânsă legătură etimologică: 
ele au la bază cuvântul lat. creta „cretă, lut alb“. 

Cuvântul latinesc creta s-a transmis unor limbi romanice: fr. craie, 
it. creta, sp. greda. În română este un împrumut din latină, la fel ca germ. 
Kreide. Are două sensuri: „calcar fin, granular, de culoare alb-gălbuie“ 
și „bucată din această materie în formă de creion, utilizată pentru a scrie 
pe tablă sau pe alte corpuri de culoare închisă“. 

În română are, în graiul moldovenesc, variantele crită, cridă, care 
provin din pol. krejda, ucr. krijda; în Ardeal, forma creiza < magh. kréta. 
Prima atestare a cuvântului o găsim într-un calendar din 1814. 

Este interesantă și istoria sinonimului său zibîșir, care provine din 
tc. tebesir „cretă“ < ar. tabašir „zahăr de bambus“ < skr. tavaksi ra. 

Creion ştie orice român că Înseamnă „ustensilă pentru scris sau 
desenat, formată dintr-o mină protejată de un înveliş, de obicei din 
lemn“. Este un împrumut din fr. crayon care este, la rândul lui, un 
derivat de la craie „cretă“. Primul creion a fost opera lui Nicolas-Jacques 
Conté (1792), care a introdus un amestec de grafit și argilă fin pulverizată 
în interiorul unui băț de lemn de cedru, ușor de tăiat. La început, ceea 
ce purta numele de crayon era un băț de cretă, fapt ce explică și derivarea 
de la craze. Prima atestare în română, la Eminescu. 

Creionul fiind o invenţie recentă, la noi are diverse sinonime, care 
au origini diferite, mai ales în Transilvania. Cel mai vechi (apare înainte 
de Eminescu, la 1766, într-un document publicat de N. Iorga) este 
plaivas, cuvânt cu origine multiplă: germ. Bleiweiss, magh. plajbász, sb. 
plajvaz. Tot în Transilvania circula și sinonimul cerzză < magh. ceruza 
„creion“. 

48. croitor 


Am afirmat în mai multe emisiuni că schimbările din societate se 
oglindesc în limbă, noile realităţi sunt numite de cele mai multe ori prin 
cuvinte noi, împrumutate, sau prin cuvinte formate pe terenul limbii .. 
respective. 

În istoria limbilor romanice, această afirmatie este evidentă dacă 
analizăm numele de meserii. Sunt relativ puţine numele de meserii 
transmise din latină limbilor romanice. Ele se referă la ocupațiile de bază, 
care au rămas mai mult sau mai puţin aceleași de-a lungul veacurilor. 
Se citează mereu terminologia păstoritului, unde cele mai multe cuvinte 
sunt moștenite din latină; însuși cuvântul lat. pastor s-a transmis tuturor 
limbilor romanice (rom. păstor). 

Altfel stau lucrurile când avem a face cu termeni ce denumesc 
persoanele care practică diverse meserii. Într-o altă emisiune am vorbit 
despre numele constructorilor de case, aproape toate împrumutate (rom. 
zidar, fr. maçon, sp. albañil, pg. alvanel). Cea mai evidentă schimbare 
a lexicului apare la numele de meserii care trebuie să facă față exigenţelor 
modei. Mă refer la numele meseriașului care croieşte și coase haine, 
croitorul. (O paranteză pentru a semnala originea lui a coase, moștenit 
din lat. conszere în toate limbile romanice, verb de bază care nu s-a 
schimbat, și z croi, împrumutat din slavă.) Termenul latinesc sartor s-a 
păstrat numai în Italia centrală și de nord (sarto) și în unele dialecte 
franco-provensale. Din acestea a fost împrumutat de sp. sastre. În Franța, 
care a fost din toate timpurile luată ca model pentru ... modă (la început, 
modelul a fost curtea regilor francezi), sartor a fost eliminat la început 
(secolul 13) de couturier, derivat de la couturer „a coase“, considerat mai 
fin; din secolul 14, limba literară l-a adoptat pe tailleur, de la tailler „a 
tăia“. În dialecte există parmentier din parement „podoabă“, cousandier 
de la coudre „a coase“, pelletier „blănar“. Din Franţa, v. fr. costurier a 
pătruns în Italia. Tot din franceză, drapier „postăvar“ a fost împrumutat 
de sd. drapperi. În portugheză a pătruns cuvântul de origine arabă 
alfaiate, care a existat și în vechea spaniolă înainte de a pătrunde sastre. 
Retoromana a împrumutat un cuvânt din germană (schneder), la fel ca 

dialectul bănăţean, care are pe șnaidăr. În Transilvania (mai ales în 
Crișana) se folosește s4bău, din maghiară. În acest context romanic nu 
trebuie să surprindă rom. croitor, format de la a croi, împrumut slav, și 
sufixul -(2)zor moștenit din latină. Termenul este atestat târziu, în secolul 
17, în lexiconul lui Mardarie. Mai interesant este faptul că româna a avut 
și pe cusător(iu) (apare la Cantemir), cusăzoriță, cusătoreasă, formaţii 
românești vechi de la a coase, păstrate regional. 


49. cruce, creiţar, cârje 


Pe cruce l-am moștenit din lat. crux, -cis, la fel ca toate celelalte limbi 
romanice. În latină, cuvântul denumea diferite instrumente de tortură. 
Folosirea crucii ca instrument de tortură nu a apărut înainte de războaiele 
punice. Era frecvent la cartaginezi. Cuvântul a fost împrumutat din 
limba punică, fiind foarte frecvent în latina creștină. Tot latina creștină 
a avut derivate de la crux: cruciatus „chin, tortură“, cruciamentum 
„chinuire, tortură“, cruciare „a chinui, a tortura“. 

Cuvântul există în aromână în forma cruze și megl. cruzi. Are 
numeroase sensuri legate de obiecte dispuse în formă de cruce (câteva 
exemple: crucea cărutei, cruce cardanică); cuvântul cruce intră în 
componenţa unor decoraţii, insigne, în numele unor constelații. În multe 
cuvinte compuse care denumesc plante un termen este cruce: 
crucea-pământului, crucea-voinicului). Are şi sensuri figurate, ca cel din 
Transilvania, unde îl găsim cu sensul de „ființă iubită“. Într-o baladă 
din Bihor se spune: „Mândra mea, crucița mea, / Poartă-mi-l [brâul] 
dumineca / În ciudă la soro-mea.“ 

Din bogata frazeologie a crucii, câteva locuţiuni: z pune cruce, a se 
face cruce, ucigă-l-crucea, a umbla cu crucea în sân etc. Obiceiul de a se 
face frate de cruce „tovarăș pe viaţă și pe moarte, unit prin amestecul 
simbolic al sângelui“ îl regăsim și la alte popoare balcanice. Hasdeu 
consideră că, la origine, ar fi un obicei păgân, luat de la cumani. O 
instituţie analogă s-a perpetuat la turci până astăzi, sub numele de kan 
kardaş „frate de sânge”. 

Cuvântul are şi numeroase derivate: crucită, crucis, încrucişa, răscruce 
etc., care dovedesc că termenul cruce a ocupat un loc important în istoria 
vocabularului românesc. 

Termenul latinesc crux a fost împrumutat de multe limbi. În 
germană avem Kreuz „cruce“, de la care s-a creat Kreuzer cu sensul de 
„monedă“. Derivatul a pătruns în cehă sub forma Frejcar și din cehă a 
ajuns în maghiară krajcár. În Transilvania și Bucovina circulă cuvântul 
creițar „monedă mică, în vechiul Imperiu Austro-Ungar, valorând a suta 
parte dintr-un florin“, împrumutat din maghiară. Pluralul creszari are 
sensul de „bani mărunți (sau puțini)“. Există și o creaţie românească după 
modelul germ. Kreuzer: crucer „centimă dintr-un florin austriac“. În 
vechea slavă, crux, -cis a fost împrumutat din latina balcanică și a devenit 
kričí „cruce“, împrumutat de română (câ), unde are sensul laic „baston 
(încovoiat în partea superioară) care servește la susținerea corpului în 
timpul mersului“, dar și sensul religios „baston care servește ca simbol 
al unei demnități (papale, episcopale)“. Interesant de semnalat că rom. 
cârjă a fost împrumutat de ucr. kyrža „cârje“ și magh. gerzsa, kirzsa, cu 
același sens. 


50. cuc, Blagoveștenie (Buna Vestire) 


Poate unii dintre cei ce urmăresc emisiunea (mai ales cei care au 
crescut la țară) știu care este legătura dintre cuc și B/agoveștenie: 
Blagoveștenia este numită în calendarul popular și Ziua cucului. Deci 
Blagoveștenie şi Ziua cucului sunt sinonime. 

Blagoveștenie, termenul popular pentru Buna Vestire, este sărbătoarea 
creștină (25 martie) închinată vestirii nașterii lui Isus Hristos. Sărbătoarea 
este situată în imediata apropiere a echinocțiului de primăvară, când 
sosesc rândunelele și începe să cânte cucul, de aceea este numită în popor 
și Ziua cucului. Este una dintre sărbătorile importante în care, așa cum 
rezultă din cartea lui Ion Ghinoiu, Comoara satelor. Calendar popular 
(2005), se fac acte de purificare a spaţiului, de alungare a șerpilor de pe 
lângă casă, a insectelor și omizilor din livezi (se afumă cu tămâie și cârpe 
livezile). Se scot din lăzi straiele și ţesăturile la aerisit. Fertilitatea în noul 

an era invocată prin stropitul rădăcinii prunilor cu ţuică. Ziua fertilității 
divine, Blagoveștenia, era considerată neprielnică pentru roditul 
păsărilor, animalelor și plantelor (nu se puneau cloștile, vacile nu se 
duceau la taur, nu se semăna porumbul). Este considerată zi bună pentru 
aflarea norocului și pentru previziuni meteorologice. Fiind o sărbătoare 
creștină, este foarte veche. B/zgoveştenie este un termen din slavonă, care 
ar putea fi tradus prin „buna vestire“, așa cum este și (4) blagoslovi (apare 
prima dată la 1747). Termenul Buna Vestire apare în Cazania lui 
Varlaam (1643) și este o traducere a cuvântului slavon (chiar structura 
cuvântului, cu adjectivul bună înaintea substantivului, are o topică ce 
indică o traducere). În limbile romanice occidentale se folosesc termeni 
împrumutaţi din latina bisericească: adnuntiatione „anunțarea“ a dat fr. 
Annonciation (secolul 12), it. Annunziazione, sp. Anunciación. N-am 
reușit să aflu cum era numită sărbătoarea creștină în discuţie înainte de 
împrumutul din latină (în limbile romanice) și din slavonă (în română). 

Cucul este pasărea căreia poporul român i-a dedicat multe povești, 
cântece, proverbe. Este știut că nu-și face cuib, nu-și clocește ouăle și 
nu-și hrănește puii (puii de cuc ce ies din ouă puse în cuiburile altor 
păsări se dezvoltă mai rapid și își răstoarnă fraţii vitregi peste marginile 
cuibului). Fiind însă simbol al primăverii, i se iartă toate păcatele. El este 
important în mentalitatea poporului român pentru că marchează două 
importante evenimente astronomice: echinocțiul de primăvară, când 
începe să cânte (la Blagoveștenie) și solstițiul de vară, când încetează brusc 
să cânte (24 iunie, la Sânziene). 

Cuvântul este moștenit din lat. cuc(c)us. Este cuvânt onomatopeic 
(imită cântecul cucului, care este totdeauna dublat, având a doua parte 
cu o notă mai jos decât prima). Există nu numai în limbile romanice, 
ci și în germană, greacă, albaneză, turcă, bulgară. 


51. cumineca, comunica 


Termin ciclul de cuvinte folosire pentru viața religioasă la români 
precizând că unor cuvinte aparţinând acestui domeniu le-am consacrat 

emisiuni speciale în trecut sau le-am explicat în emisiuni dedicate altor 
cuvinte. Pentru prima categorie amintesc biserică < lat. basilica, Bobotează 
care provine din Apă botează, boteza < lat. baptizare, Crăciun este, 
probabil, din lat. creationem, Florii probabil din lat. Floralia, mormânt 
< lat. monumentum, paradis este din franceză, Paște < lat. Paschae, păgân 
< lat. paganus, Sânziene < lat. Sanctus lohannes, vasilcă < Vasile + -că, 
vicleim < Sl. Vithlčemú. Dintre cuvintele ce nu au apărut în titlul unor 
emisiuni, dar au fost explicate împreună în alte cuvinte, le amintesc pe 
Dumnezeu < lat. Domine deus, cruce < lat. crucem, arom. tumbă 
„mormânt“ < lat. tumba. 

Dintre cuvintele latinești moștenite care aparțin domeniului 
semantic pe care îl termin astăzi îl amintesc pe a cumineca „a împărtăși, 
a primi sau a da cuminecătură“ < lat. communicare. Există şi în aromână 
și meglenoromână. Forma cuvântului de la noi și din alte limbi 
romanice, cu ș în loc de u, i-a determinat pe lingviști să reconstituie o 
formă latinească *comrminicare. Cuvântul avea în latină înțelesul general 
de „a împărtăși (ceva cuiva)“, dar în latina ecleziastică a căpătat sensul 
particular de „a lua parte sau a se împărtăși cu sfintele taine“. În limbile 
romanice s-au păstrat ambele sensuri — cel clasic și cel bisericesc — 
diferenţiind cuvântul în două forme: fr. communiquer, sens profan, 
communier sens religios, sp. comulgar și comunicar. Formele modificate 
după regulile fonetice ale limbilor romanice (fr. communiquer, sp. 
comulgar) tac parte din fondul popular, celelalte nemodificate sunt 
împrumuturi ulterioare. Româna păstrează pe (a) cumineca cu sens 
religios și a împrumutat pe (a) comunica din franceză. Există un alt 
dublet etimologic: (2) comunica „a împărtăși; (fig.) a fi în comuniune 
de idei sau de sentimente“ < fr. communier < lat. ecl. altari communicare 
„a se apropia de altar pentru a primi sfânta împărtășanie“ (sfântul 
Augustin). 

Pentru aceeași noțiune limba română are și cuvântul (a) împărtăși, 
din părtaş, ca împărți din parte. Biserica se servește și de a griji, grijire 
cu același sens, cuvânt de origine slavă. Nu numai Biserica folosește acest 
cuvânt. El a devenit popular, așa cum rezultă din balada Gruie 
Grozoveanu: „Las' să mă mărturisesc / Și de suflet să-mi grijesc / La un 
popă creştinesc / Care zice din psaltire / În cea sfântă monastire.“ 


122 


Cuvântul are o bogată familie. Unii membrii ai ei sunt considerați 
moşteniţi din latină: substantivul cuminecat „acţiunea de a da cuminecătura“ 
< *comminicatus = communicatus „cuminecătură “; (înv.) cumenecăciune < 
*comminicationem (= lat. cl. communicatio, în lat. ecl. comminicatio fractionis 
panis „cuminecătură, (împărțirea) pâinii“); cuminecărură. 


52. cupă, cofă, cuvă, covată, chiuvetă 


Toate cuvintele menţionate au aceeași origine îndepărtată: lat. cuppa 
„butoi, poloboc“. De precizat că în latină cuvântul avea două variante: 
una cu p simplu, alta cu pp. Amândouă s-au transmis limbilor romanice: 
lat. cupa > fr. cuve „albie“, sp. cuba, iar cealaltă cuppa, transmisă tuturor 
limbilor romanice, a dat fr. coupe, sp. copa, it. coppa. 

În română, cupă „vas de lemn“ provine din lat. cuppa (cuvântul există 
și în aromână și în istroromână). S-ar putea ca unele sensuri ale rom. cupă, 
de felul lui „pahar“ sau „cană“, să fi apărut după modelul fr. coupe. 

Cofă este un împrumut din sb. kofa, limbă în care a ajuns din it. 
coffa, care l-a luat din ar. quffa „coş adânc“. La originea cuvântului arab 
stă lat. cuppa „butoi“. 

Covată şi chiuvetă au la origine un derivat al cuvântului francez cuve, 
și anume cuvette. Acesta a fost împrumutat direct în română și a dat 
chiuvetă; pe covată „albie“ l-am luat din tc. kuvata, care l-a împrumutat 
din fr. cuvette. 

Cuvă „vas special folosit în operaţii tehnice“ este un împrumut din 
fr. cuve < lat. cupa (același tratament cu v are și lat. ripa > fr. rive; lat. 
ripa s-a transmis și în română, râpă). 


53. curat, murdar 


Am ales aceste două cuvinte cu sensuri opuse nu pentru că ar fi 
înrudite, așa cum procedez de obicei. Ele și altele aparțin însă aceluiași 

precizat, de la început, că primul termen, curat, este moștenit din latină, 
dar celălalt, murdar, este un împrumut din turcă. 

Curat este participiul trecut de la un verb a cura „a curăța“ < lat. 
curare „a avea grijă, a trata“. Sensul din română există în latină (curare 
corpus „a spăla corpul“). Acest verb este același cu z cura „a îngriji un 
bolnav“, termen împrumutat din fr. curer, moștenit din latină, la fel ca 
în celelalte limbi romanice, unde lat. curare și-a păstrat sensul de bază 
din latină. De la acest cuvânt s-au format pe teren românesc (4) curăța 
şi (a) curăța, cu numeroase derivate, dintre care unele cu sufixe (curătenie) 
sau prefixe (necurat) slave. În limba veche avem și (a) scura „a curăța“ 
< lat. excurare „a examina cu grijă. 

Lucrurile se complică uneori. Este posibil, cum presupune S. 
Pușcariu în DA, ca termenul românesc curat (care există în toate 
dialectele sud-dunărene) să reprezinte direct nu numai lat. curatus, 
participiul trecut al verbului curare, ci și lat. colatus, participiul trecut 
al lui colare „a strecura, a curăța un lichid“, al cărui rezultat final în 
română trebuia să fie identic, curat. Prima ipoteză (lat. curatus) este mai 
probabilă și suficientă, pentru că există urmași ai lui curatus și în alte 
limbi romanice (calabr. curare „a spăla pânza“, comelico kuratu „piele 
argăsită .) Comparaţia romanică ne permite să-l considerăm pe 
curătură „teren desţelenit“ ca fiind moștenit din lat. curazura, care există 
și în alte limbi romanice cu sensul din română (trebuie deci să 
presupunem că, pe lângă sensul de „grijă, atenţie minuțioasă“, atestat 
în latina clasică, curatura ar fi avut deja în latină înțelesul de „teren 
desțelenit, curățat“). Româna nu a păstrat lat. mundus „curat“ transmis 
multor limbi romanice (it. mundo, sp., pg. mondo). 

Murdar este în turcă un împrumut din persană, unde însemna 
„cadavru“. Este relativ recent (apare într-o traducere, încă în manuscris, 
de la începutul secolului 19) și există și în alte limbi balcanice. Foarte 
probabil, înainte de a se fi împrumutat acest cuvânt se foloseau altele, 
ca necurat (cf. fr. malpropre „murdar ). Avem și termeni moşteniți din 
latină: spurc „murdărit cu excremente, cu urină; pângărit (despre lucruri 
sacre)“ < lat. spurcus „murdar“ (verbul a spurca există în cele mai vechi 
texte). Alături de spurc este de amintit /ăziră „apă murdară“ < lat. 

lavatura. Pentru ideea de „murdar“ avem multe sinonime împrumutate: 
p 
jegos, soios, slinos, mânjit, la fel ca celelalte limbi romanice (de exemplu 
fr. sale împrumutat din dialecte germane, sp. sucio împrumutat din lat. 
P g P Pp 
sucidus „aumed“). Avem și împrumuturi mai recente: sordid < fr. sordide 
< lat. sordes „murdărie“. 


54. curcubeu 


Despre curcubeu se poate spune sigur că este un cuvânt moștenit din 
latină. Există și în aromână și meglenoromână. Au fost propuse mai 
multe soluţii etimologice, cea mai probabilă este însă cea dată de S. 
Pușcariu, pe care o prezint în continuare. Despre ea, autorul citat spunea 
că face parte din categoria celor ce nu pot fi respinse din principiu, dar 
nici nu pot fi documentate îndeajuns. 

Ca și în alte cazuri de cuvinte cu probleme, încep cu prezentarea 
situației din latină. În latină, curcubeul a fost comparat cu un arc. Nu 
este de mirare deci că în toate dicționarele românești și romanice apare 
cuvântul arc în definiţia cuvântului: „fenomen optic care se datorează 
refracției, reflexiei totale și dispersiei luminii solare în picăturile de apă 
din atmosferă și care are aspectul unui imens arc multicolor dispersat 
pe cer“. I se spunea în latină, simplu, arcus „arc“ (apare pentru prima 
dată astfel la Lucrețiu), dar mai ales caelestis arcus „arc celest“. (O 
paranteză pentru a vă aminti Că arcus este un cuvânt transmis tuturor 
limbilor romanice.) În latina populară a apărut o metaforă, *arcus bibit 
„arcul care bea“, bazată pe credinţa populară, răspândită și la noi, 
conform căreia curcubeul intră cu un capăt în apă ca să-și astâmpere 
setea. La Plaut apare bibit arcus, pluet hodie „când e curcubeu, cred că 
o să plouă azi“. Această metaforă s-a transmis dialectelor retoromane din 
Elveţia (arco bevondo, arco bevudo etc.). 

În astfel de denumiri, care au la bază o expresie glumeată, care fac 
deci apel la fantezie, adesea se întâmplă ca metafora ce stă la baza 
expresiei figurate să fie dezvoltată prin înlocuirea unui element din 
cuvântul compus. Este cunoscut exemplul lui beat tun în care tun, folosit 

cu valoare metaforică, a fost înlocuit prin Krupp, vestitul fabricant de 
tunuri, și a rezultat beat crup. Este posibil deci ca arcus „arc“ din expresia 
glumeaţă *arcus bibit să fi fost înlocuit prin circus „cerc“, deci să se fi 
creat o altă construcţie *circus bibit. Această construcţie este la originea 
numelui curcubeului și în unele dialecte italienești, și în sardă. În cazul 
românei *circus bibit putea să se schimbe în *curcus bibit, în urma unui 
cunoscut fenomen de asimilare vocalică (cucută are la bază lat. cucuta, 
formă asimilată din cicuta). De aici rom. curcubeu. 

În toate celelalte limbi romanice termenii pentru „curcubeu“ sunt 
cuvinte compuse care au în componenţa lor continuatori ai lat. grcus: 
fr. arc-en-ciel, it. arcobaleno, sp. arco iris, prov. arc de sedo „arc de mătase“, 
pg. arco da velha „arcul de seară“, v. prov. arc San Martin. 

Există, cum am spus la început, și alte etimologii. Unii au legat 
cuvântul curcubeu de cucură, altii de cocobelci, variantă de la cu/bec sau 
cubele „melc“. Cea mai recentă etimologie este a lui Al. Ciorănescu, care 
spune că „pare a fi reprezentant al lat. *cucurius „încovoiat“, o reduplicare 
expresivă a lui curvus“. Observaţia că nu tot ce e recent este și cel mai 
bun este valabilă și în acest caz: situaţia din celelalte limbi romanice ne 
dă dreptul să optăm pentru *circus bibit. 


55. (a) cure, corsar, husar 


A cure „a fugi“ provine din lat. currere cu același sens. Este moștenit 
de toate limbile romanice. Verbul (a) cure, des întrebuințat în scrierile 
vechi (de ex. curse înainte, de spuse, la Coresi) s-a păstrat azi în cele mai 
multe regiuni în anumite expresii, în poezia populară (Se sculă fata-n 
picioare, / Curse iut la vrăjitoare, apare într-o doină) și la anumite timpuri 
și moduri (de ex. la imperativ, forme simţite acum ca interjecţii: curi 
de întoarce oile). Începând din secolul 18 este înlocuit prin (a) curge, 
cu care are în comun perfectul (cursei) și participiul (curs). Forma (a) 
curge s-a născut din participiul curs și perfectul cursei (ale verbului (a) 
cure), prin analogie cu (a) merge (cu participiul mers și perfectul merset), 

pentru a evita, la persoana I a prezentului indicativ, o omonimie 
supărătoare cu numele popular al unei părți a corpului omenesc. 

Am arătat că participiul lui currere, și anume cursus, a devenit curs 
în română. De la acest participiu cursus s-a format în latină derivatul 
târziu *cursarius, care este la originea îndepărtată a lui corsar și þusar. 

Corsar vine din fr. corsaire, care l-a împrumutat din it. corsaro „pirat“, 
continuator direct al lat. *cursarius „vagabond“. În română există și o 
variantă mai veche (secolul 18) cu -z-: cursariu, din gr. kursarios, sl. 
kursari. Pirat, sinonimul lui corsar, împrumutat de noi din franceză, este 
în această limbă un împrumut din lat. pirata < gr. peiratés. 

În ceea ce-l privește pe husar, acesta vine în română din magh. 
huszâr, care a fost înţeles greșit ca derivat de la /p4sz „20“: s-a crezut că 
magh. huszár are la bază termenul husz „20“, dat fiind că în trecut se 
recruta un usar „soldat de cavalerie“ la fiecare douăzeci de tineri din 
sat. Termenul maghiar vine din sb. husar „hot“ < mgr. kursarios „pirat“ 
< lat. cursarius. 

Deci corsar şi husar sunt dublete etimologice. 


56. cuvânt 


Nu trebuie să explic ce înseamnă cuvânt. Este însă necesar să arăt 
de unde provine acest cuvânt. Fiindcă româna continuă limba latină, 
la fel ca celelalte limbi romanice surori, voi urmări situația din latină și 
din celelalte limbi romanice. 

Latina folosea în mod curent pe verbum pentru „cuvânt“. Acest 
termen s-a tansmis izolat în unele dialecte romanice și în variantele vechi 
ale spaniolei și portughezei. Locul lui verbum a fost luat de cuvântul 
latinesc parabola, împrumutat din greacă, care la început a indicat 
acţiunea de a pune un obiect alături de altul, deci a face o comparație. 
În textele creștine (și anume în evanghelii) termenul era folosit pentru 
a denumi alegoriile, comparaţiile prin care Hristos își predica 
învățăturile. Parabola a ajuns să însemne „cuvântul“ lui Hristos și apoi 
s-a extins la sensul de „cuvânt“, în general. Lat. parabola a devenit fr. 

parole, it. parola, sp. palabra. Este exemplul clasic care se dă pentru a 
arăta influenţa latinei creștine sau ecleziastice, cunoscută din scrierile 
doctrinare creștine (traduceri ale Bibliei, scriitori etc.), asupra latinei. 

În română nu avem nicio urmă a acestui cuvânt, poate și pentru că 
în secolul 5, când apar textele creștine cele mai importante, legăturile 
dintre fosta provincie Dacia și restul latinității slăbiseră. În schimb, avem 
un alt cuvânt latinesc: conventus „adunare, reuniune“. Acest termen există 
și în celelalte limbi romanice, dar nu a fost moștenit, ci împrumut din 
latina ecleziastică (fr. couvent, it., sp., pg. convento) și înseamnă 
„mânăstire“. Evoluţia de sens de la „adunare“ la „cuvânt“ a fost explicată 
de cei mai mulți lingviști printr-un fond comun balcanic, mai exact ca 
o copiere a sensului după o serie de limbi balcanice (neogreaca, albaneza, 
bulgara, sârba), în care termenii care înseamnă „adunare“ au și sensul 
de „conversaţie, cuvânt“. În concluzie, cuvânt continuă lat. conventus, 
cu schimbarea sensului sub influenţa limbilor balcanice. 


57. decembrie, ianuarie, februarie 


În decembrie începe iarna, anotimpul cel mai friguros, între toamnă 
şi primăvară. Aparţin acestuia trei luni, din decembrie și până în februarie 
(între cele două citate fiind ianuarie). Am crezut util să aflați câte ceva 
despre originea numelor acestor luni. 

Puţini știu astăzi că pe lângă decembrie, ianuarie, februarie, numele 
oficiale ale respectivelor luni, care sunt împrumutate, s-a păstrat în graiuri 
o nomenclatură româno-latină. În loc de decembrie se folosea andréa sau 
undrea, adică luna sfântului Andrei, a cărui sărbătoare cade în 30 
noiembrie (de aceea în sardă sânrandrea înseamnă „noiembrie*“). 
Aromânii îi spun și ei Ndrei/u. Și alte popoare vecine numesc luna 
decembrie în același fel: slov. Andreiščak, magh. szen András hava, alb. 
şăn Endre. Popular, luna decembrie are și numele ningău, adică „luna 
ninsorilor“ sau luna lupilor. ba 

Pentru ianuarie, popular se folosea (și, uneori, se mai folosește) 
cărindar sau gerar. Primul continuă direct lat. calendarium „care se ţine 
la calende“ (calendele lui ianuarie au fost confundate cu serbările 

Crăciunului). Cz/endele (cuvânt împrumutat din lat. calendae) erau, la 
romani, întâia zi a lunii, începutul fiecărei luni; cuvântul moștenit 
cărindar s-a limitat la prima lună, cea de la începutul anului. Expresia 
la calendele grecești înseamnă „la Paștele calului, la sfântu-așteaptă“, 
pentru că grecii nu aveau „calende“. (Termenul literar calendar a ajuns 
la noi prin gr. kalendari, pătruns prin biserică și devenit popular.) Tot 
popular i se spune lui ianuarie și gerar „luna gerului“, o etimologie 
populară din genar care are la origine gr. ghenari. Pentru numele ghenarie 
„ianuarie“, cu varianta ghenuarie, trebuie pornit de la slavon. genarii, 
împrumutat din mgr. ghenares (din greacă l-au luat și aromânii pe ginar). 

Pentru februarie s-a moștenit făurar < lat. februarius (există şi în 
arom. flivrar, istr. faurâr). Cuvântul a fost pus în legătură cu faur „fierar“ 
< lat. faber şi s-a ajuns, prin derivare regresivă, ca și faur să însemne 
„februarie“. Este moştenit și în alte limbi romanice. 

Pe lângă aceste denumiri populare, care sunt foarte vechi, există 
denumirile curente decembrie, ianuarie, februarie, care (ca și celelalte 
nume literare ale lunilor anului martie — noiembrie) sunt împrumuturi 
mai noi: decembrie (secolul 19) este din lat. december (a avut o variantă 
învechită, Zechembrie, luată din mediogreacă și slavonă), iznuarie vine 
din sl. januariz (cu dubletul amintit ghenzrie), februarie este din lat. 
februarius (cu varianta învechită fevruarie, din slavonă). 

Faptul că în română nu s-au păstrat numele lunilor din latină, în 
contrast cu situaţia din celelalte limbi romanice, se explică prin aceea 
că, în secolele 6 și 7, viaţa bisericească s-a dezorganizat total pe teritoriul 
de „formare“ a poporului român. Mulți termeni creștini referitori la 
organizarea bisericească (superioară sau accesorie) și la monahi au 
dispărut, în timp ce în toate celelalte limbi romanice s-au păstrat. În 
legătură cu această dezorganizare poate fi pusă și pierderea numelor de 
luni ale anului, cuvinte importante pentru calendarul creștin. 


58. (a) desfăta, (a) dezmierda 


Aceste două cuvinte au un element comun, prima silabă des-/dez-, 
care este un prefix ce apare în multe cuvinte românești: (a) desface, (a) 

desfigura, (a) dezgusta etc. Le discut împreună pe acestea două pentru 
că mai au ceva în comun, și anume o semnificaţie comună. 

(A) desfăta „a face plăcere, a delecta“, învechit „a înfrumuseţa “, este 
un derivat de la un verb latinesc foetere „a mirosi urât, a face silă“, păstrat 
în sp. eder „a mirosi urât“ și „a supăra“. Este format cu prefixul dis-/des- 
care indică sensul contrar (cf. (a) face — (a) desface „a descompune în părți 
componente“). Deci (a) desfăta înseamnă „a face plăcere“, opus lui (4) 
făta „a mirosi urât“. 

(A) dezmierda înseamnă „a mângâia“ și, la forma reflexivă, „a se 
desfăta“. Cuvântul există și în aromână. El provine de la o formă 
ncatestată *dismerdare derivat de la merda „excremente“, cuvânt moştenit 
de toate limbile romanice. Înţelesul primitiv trebuie să fi fost „a curăța 
un copil de excremente“ și apoi „a mângâia un copil, pentru a-l face să 
tacă în timp ce este curăţat de excremente“. Este un cuvânt ce nu apare 
în alte limbi romanice. O evoluţie semantică asemănătoare prezintă, în 
slavă, nega care înseamnă „curățirea copilului“ și „deliciu, voluptate“. 

În concluzie, am prezentat două cuvinte, (a) desfăta și (a) 
dezmierda, cu o evoluţie semantică asemănătoare. 


59. diacon, călugăr 


Sunt două cuvinte care nu sunt moștenite din latină. Diacon este 
termenul pentru a denumi un membru al clerului aflat pe prima treaptă 
în ierarhia bisericii; el ajută preotul sau episcopul, dar nu poate oficia 
cele sfinte în cadrul serviciului religios. La originea îndepărtată este un 
cuvânt din greaca bisericească, diákonos, care în greaca clasică însemna 
„servitor“. Din greaca bisericească a pătruns în latina bisericească (apare 
prima dată în Jtala — versiune latinească a Bibliei — și la Tertulian). La 
noi a pătruns prin slavonă, ca și alte cuvinte referitoare la organizarea 
vieţii religioase. În limbile romanice occidentale (fr. diacre, sp. 
diácono) cuvântul a fost împrumutat din latina bisericească. 

O situaţie asemănătoare prezintă călugăr, în sensul că este și el un 
termen grecesc (kalogeros, literal „bunul bătrân“) pătruns în română prin 

slavonă (kalugerú). Spre deosebire de cazul precedent, limbile romanice 
occidentale au moștenit din latină pentru aceeași noţiune un cuvânt 
(monachus) împrumutat tot din greacă (monachos < „solitar“ < monos 
„singur "): fr. moine, sp. monaco. Termenul monachus nu este singurul 
cuvânt latinesc din domeniul religios transmis tuturor limbilor roma- 
nice, cu excepția românei. Mai sunt în această situație și alte cuvinte. 

Abba(5) „abate, stareţ“, cuvânt din latina bisericeacă împrumutat din 
gr. abbas „tată“, la rândul lui luat din arameeană (abba „tată“, de aici 
sensul de „șef al unei comunități religioase“) — în arameeană au fost scrise 
unele părţi din Vechiul Testament. S-a păstrat în limbile romanice (fr. 
abbé, it. abbate, sp. abad). Româna îl are pe stareț din sl. starici „bătrân“ 
și pe egumen „superior al unei mănăstiri de călugări ortodocși“ 
împrumutat din greacă (poate și din slavonă), cuvânt ce apare la Coresi. 
Ulterior a fost împrumutat și neologismul abate. 

Infernum „iad“ este de asemenea un termen din latina bisericească; 
la origine însemna „care se găsește dedesubt“. S-a transmis tuturor 
limbilor romanice, cu excepţia românei; datorită slavonei, limbă de cult 
în biserica ortodoxă, în locul lui infernum îl avem pe ad < slavon. jad, 
cu același sens, împrumutat din gr. ades, numit în Biblie și gheenă < gr. 
geena, lat. gehenna. Cele două cuvinte au la bază ebr. geenna care 
însemna, la origine, „valea lui Hinnom“ lângă Ierusalim, unde se jertfeau 
copiii lui Moloh, divinitate menţionată în Biblie. De la acest sens s-a 
ajuns apoi, în limbajul bisericesc, la cel de lăcaș de groază și de chinuri, 
adică „iad“. Infern este un împrumut din latină. 

Pietas „evlavie (faţă de zei, de părinți)“ s-a transmis de asemenea 
limbilor romanice, dar nu și românei (fr. pitié, sp. piedad). Şi de această 
dată româna are, în schimb, cuvântul evlavie, împrumutat din greacă, 
limba ortodoxiei alături de slavonă. Termenul pietate din română este 
un împrumut ulterior din latină. Din aceeași sferă semantică face parte 
și cucernic „umil, respectuos, devotat“; este o formaţie românească de 
la (a) cuceri, cuvânt moștenit din latină (*conguerire), cu un sufix slav 
-nic, după un model slav: nokornikú (cf. sb. pokornik). 

Strena „ofrandă, jertfă, prinos“ nu s-a transmis românei care, pentru 
a denumi această noțiune, folosește termeni slavi: jertfă, prinos. Mai 
recent este ofrandă < fr. offrande. Interesant de semnalat că, în limba 

veche, înainte de jertfă se folosea, în textele religioase (Codicele 
Voroneţean), comândare, pentru care în Biblia din 1688 apare erzfă. 
(Despre comândare, mai pe larg, în altă emisiune.) 

Abba(3), infernum și strena sunt termeni latinești din domeniul religiei 
care nu s-au păstrat în română, la fel ca diaconus și monachus, din cauză 
că religia românilor este ortodoxă. Multe secole serviciul divin s-a făcut 
în slavonă, de unde au pătruns termeni ca diacon, călugăr, staret, iad, jertfă. 


60. dinar, dolar 


Sunt numele a două monede, cu origini și vechimi diferite. 

Dinar este, la originea îndepărtată, lat. denarius, cea mai veche 
monedă romană de argint, emisă pentru prima dată în anul 266 î.H. 
Valoarea ei a variat în timp: de la 4,55 gr la 3,90 gr în timpul lui Nero. 
Apare și în Biblie: „cei treizeci de dinari ai lui Iuda“. Este un derivat de 
la decem „zece“, la fel ca decanus, decimare, decenium. Acest cuvânt s-a 
transmis limbilor romanice occidentale (fr. denier, sp. dinero „ban“). 
Astăzi, dinar este folosit cu sensul de „veche monedă arabă“ sau „unitate 
monetară“ într-o serie de ţări arabe (Algeria, Bahrein, Irak, Iordania, 
Kuweit, Libia, Sudan, Tunisia) și în Serbia-Muntenegru. În română vine 
din gr. dendrion, fr. dinar (poate și printr-o limbă slavă). 

Dolar este numele monedei americane; el circulă şi ca nume al 
monedei canadiene, australiene, liberiene și malaeziene. La origine este 
un cuvânt dialectal german (Daler), corespondent al germanului literar 
Taler. Talerul era o monedă austriacă de argint, care a circulat în trecut 
și în țările române. Istoria acestei monede a început în 1519, în Boemia, 
unde a fost bătută o monedă din argintul extras dintr-o mină de lângă 
orașul Sankt Joachimstal „Valea Sfântului Ioachim“, azi Jachimor, din 
nord-estul Cehiei. În numele acestui oraș se poate recunoaște germ. Tal 
„vale“ și numele Joachim. De la Joachimstal s-a format derivatul 
Joachimstaler „gulden (taler) din Joachimstal“. Din acesta s-a izolat taler, 
în pronunțarea dialectală Daler, împrumutat de engleză (din engleză l-a 
luat franceza și apoi româna). 

61. Dochia 


În calendarul popular românesc la 1 martie se serbează ziua Dochiei 
sau Baba Dochia, un fel de zâna rea, personificare a iernii, care face eforturi 
pentru a-și prelungi agonia. Credintele în legătură cu Baba Dochia există 
și la ucrainieni, și la bulgari. Se spune că zilele de după 1 martie, caracterizate 
prin instabilitatea fenomenelor meteorologice, numite „zilele babei“ sau 
„babele“, se explică prin legenda babei cu nouă cojoace. Ea moare la 9 
martie, ziua echinocţiului de primăvară în vechiul calendar. Nu este o 
legendă biblică, ci mai degrabă păgână, legată de ciclurile vegetației. În 
munţii noștri există nume de locuri ca Dochia în Ceahlău, Vama Buzăului, 
Caraiman, Semenic, dar și Babele, celebre în muntii Bucegi. 

La originea numelui Dochia stă numele Evdochia, foarte frecvent 
altădată la români. Acesta reproduce numele de persoană grecesc Eudokia 
„bunăvoință“ format din eu- „bine“ + dokeo „a părea bun, a crede, a 
presupune“. Pe Eu- îl regăsim și în Eufemia, compus din eu- și pheme 
„vorbire“, folosit ca substantiv comun, în limbajul religios precreștin, pentru 
a numi tăcerea care urma după vărsarea unei cupe de vin sau de lapte, în 
cinstea zeilor, cupă în care cineva își muiase buzele. Termenul a fost preluat 
de creștini, care îl folosesc pentru a denumi mulţumirea adresată lui 
Dumnezeu. Are aceeași etimologie cu gr. euphemizein „a vorbi frumos“, 
de unde și neologismul eufemism < gr. euphemismos „întrebuinţarea unui 
cuvînt favorabil în locul unuia care era de rău augur“. Eu- se regăsește și 
în alte nume, ca Eufrosina, Eugen, Eustațiu, Eustratie. Numele Eudochia a 
fost luat de unele martire din primele secole ale erei creștine. În Occident 
a fost introdus prin latină, dar n-a avut succesul din ţările răsăritene. La 
noi numele a ajuns prin intermediar slav. Prima care l-a purtat a fost soția 
lui Ștefan cel Mare, fiica marelui cneaz al Kievului. A avut numeroase 


variante: /udochia, Evdobia, Dohia, Evda, Odochia, Dochia. 


62. Drac și sinonimele lui 


În emisiunea despre înger și drac am prezentat etimologia lui drac 
< lat. Zraco,-onis „dragon“. În latină, draco însemna literal „(animalul) 

cu vedere ageră“; româna prezintă o evoluţie semantică slab reprezentată 
în celelalte limbi romanice (există doar în franceza dialectală). 

Cel mai cunoscut sinonim al lui drac este diavol, împrumut din 
slavonă unde, la rândul lui, este un împrumut din gr. diábolos care a 
însemnat iniţial „calomniator“, apoi „drac“. Și latina bisericească a 
împrumutat cuvântul grecesc (diabolus, apare în traducerea Bibliei din 
secolul 2). Limbile romanice l-au moștenit din latină (fr. diable, sp. 
diablo, it. diavolo). 

Satan(a) „căpetenia dracilor“ este sinonimul pătruns din slavă și 
mediogreacă (poate și fr. Satan). În greacă el provine din ebr. pa-schâtân 
„calomniator, acuzator“. Apare la Coresi (secolul 16). Prin aceeași filieră 
(greacă — slavă) se explică și demon, dimon. 

Scaraotchi „căpetenia dracilor“ este din rus. Iskariorski, poreclă dată 
lui Iuda, care l-a vândut pe Hristos. Cuvântul circulă mai ales în 
Moldova și are multe variante: Caraoschi, Cărăosti, Cărăochi, Căroioschi. 
Mai este numit și Tatăl dracilor, Vătaful (conducătorul) dracilor, Lucifer, 
Dracul cel mare, Mamomi (cu variantele Maimon, Mămon, care este din 
greacă și slavonă), Tartor < sl. tartarú (cu modificarea vocalismului sub 
influența /4 martor), Sărsăilă (care apare la Creangă, este din sl. 
Sarasaeli, numele lui Lucifer în literatura slavo-bizantină). 

Din turcă îl avem pe naiba < naibe „nenorocire“, prin intermediul 
tig. nzibab „ghinion“. Din ţigănește este și benga (cf. tig. bango „olog ); 
la Stamati se spune „Benga zeul ţigănesc. 

Origine românească au Aghiuță, derivat eufemistic de la aghios 
„sfânt“, la fel ca Sfânrulețul „diavolul“ sau Michiduţă ori Mititelu” (care 
apar la Ion Creangă în Dănilă Prepeleac, respectiv Harap Alb). Spurcatul 
sau Necuratul sunt epitete ce își găsesc corespondente în ucraineană, iar 
Întunecatul în polonă. 


63. ecler, flan(c), jeleu, parfe(u) 


Am văzut că numele de dulciuri sunt mai ales din turcă: este vorba 
de nume de prăjituri sau de dulciuri de tip oriental, care s-au răspândit 

în această parte a Europei în Evul Mediu, prin intermediul limbii 
turcești. Sunt în această situație baclava, cataif, sarailie, peltea etc. 

O serie de termeni ca ecler, flan(c), jeleu, parfe(u) sunt mult mai 
recenți; sunt înregistraţi abia la sfârșitul secolului 20 și provin din 
franceză. Există toți patru în DEX. 

Ecler „prăjitură făcută dintr-un fel de gogoși de aluat alungite, 
umplute cu cremă și acoperite cu glazură de șerbet sau de ciocolată“ vine 
din fr. éclair ( în franceză apare cu acest sens abia în 1856, iar la noi abia 
în cartea de bucate a Sandei Marin din 1936; în această carte sunt 
înregistrați și termenii care urmează : flan(c), jeleu, parfe). 

Flan(c) „o prăjitură cu cremă și fructe“ < fr. flan, cuvânt vechi în 
franceză (secolul 12), care provine din cuvântul germanic *flado (cf. 
germ. Fladen „plăcintă“). 

Jeleu „peltea“ este împrumutat din fr. gelée „ger, îngheţ. Înseamnă 
și „piftie, aspic“. 

Parfe(u) „îngheţată (de ciocolată) preparată cu frişcă bătută“ < fr. 
parfait (1871).În dicționarul Le nouveau petit Robert acest sens este grupat 
cu sensul „perfecțiune“ și, probabil, această îngheţată se numește așa 
pentru că „ne contient que de la creme fraîche et un parfum“ (= conţine 
numai frișcă proaspătă și o aromă). 

Dacă aceste cuvinte le găsim în dicționarele românești cu etimonul 
francez, există altele, precum cafe-frappe, declarat în DEX cuvânt francez, 
adică neadaptat (la fel este și consomme „supă preparată prin fierbere 
îndelungată, la foc mic, a cărnii de vită“). 

În Carte de bucate de Sanda Marin există şi alte nume de dulciuri 
ca: chausson „plăcintă cu mere“, langues de chat, mousse au chocolat, 
neînregistrate în DEX, cuvinte franţuzești care, cu timpul, ar putea 
intra în terminologia culinară românească. Amintesc, în încheiere, că 
în cărţile de bucate scrise în latina târzie (Apicius, secolul 4) apar 
cuvinte pe care nu le găsim în alte texte latine, ca de exemplu 
oenogarum „sos de vin“ < gr. oinogaron), deci care au dispărut. Să se 
întâmple oare cu chausson, langues de chat etc. ce s-a întâmplat cu 
grecismele de la Apicius? 


135 


64. eclipsă, vârcolac 


Nu există nicio legătură etimologică între cele două cuvinte. Eclipsă 
este termenul științific pentru un fenomen astronomic care constă în 
„dispariţia parțială sau totală, de scurtă durată, a unui astru, ca urmare 
a interpunerii unui corp ceresc între el și observator sau a intrării lui în 
conul de umbră al altui corp ceresc fără lumină proprie“. Este un 
împrumut din fr. éclipse < lat. eclipsis < gr. ekleipsis „care se referă la 
eclipsa și orbita soarelui“. 

Termenul vârcolac denumește, în mitologia populară, un monstru 
care ar mușca cu lăcomie din corpul sfânt al soarelui sau care mănâncă 
ori întunecă luna și soarele. Se crede că ar proveni din al treilea sau al 
șaptelea copil născut de o fată mare, care ar locui în văzduh, printre nori 
sau deasupra norilor. Iarna, vârcolacii se pot transforma în oameni și fac 
rele celor întâlniți în cale. Cuvântul există şi arom. vărculac, vărcolac și 
megl. vărculac. La origine este sl. vlůkodlaků „duh rău care ia înfățișare 
de lup“, derivat de la v/%k „lup“. Cuvântul slav a pătruns și în franceză, 
unde brucolaque înseamnă „vampir“. Pentru semnificaţia sa mitologică 
foarte răspândită pot fi amintite germ. Werwolf, fr. loup-garou (wolf și loup 
înseamnă „lup “) sau gr. /ykantbrâpos „om-lup“ (de unde fr. /ycantbrope). 
Este numele unui personaj mitic rău, jumătate-om, jumătate-lup, care 
umblă vagabond noaptea. Aveam, în comuna mea natală, un bărbat 
despre care se spunea că ar fi unul care se transformă noaptea în lup, după 
ce se dă peste cap. Se numea priculici, iar copiilor le era teamă de el. N-am 
știut de ce și nu știu nici acum care este originea acestui cuvânt. Gr. prikós 
„amar, trist“ convine fonetic, dar nu și în privința sensului. 

Din sl. viúkú „lup“ avem și nume ca Vâlcea, regiune care în secolul 
13 era teritoriul unuia numit Farcas (< magh. fârkâs „lup“), și Vâlcov, 
traducerea gr. Lukóstonou. 


65. floare, lemn, pai, spic 


Am ales ca titlu aceste cuvinte, care sunt termeni generali pentru 
lumea vegetală: ei se referă la morfologia și fiziologia plantelor. Sunt 

termeni importanţi, alături de cei despre care voi vorbi în această 
emisiune. Prezintă interes faptul că toţi sunt moșteniți din latină. 

O primă categorie cuprinde termeni moșteniţi de toate limbile 
romanice: flos,-rem > floare, folium, folia > foaie „frunză“, lignum > lemn, 
palea > pai, ramus > ram „ramură“ (ramură poate fi un singular refăcut 
de la pluralul ramuri sau continuator al lat. ramula), spicus > spic, virga 
> vargă. Alte două cuvinte cu sens general în latină, moștenite de toate 
limbile romanice (fructus şi granum), au dezvoltat în română sensuri 
speciale, despre care am vorbit pe larg în alte emisiuni: granum „bob“ 
> grâu, fructus „fruct“ > frupt „produs lactat“. 

În a doua categorie am reunit cuvintele importante care se referă 
la morfologia și fiziologia plantelor, dar care sunt moștenite numai în 
unele limbi romanice: frondia > frunză, novella > nuia, radicina > 
rădăcină, scortea (derivat de la scortum „piele de animal“) > scoarță, 
sementia > sămânță, succus > suc, trunculus > trunchi. De remarcat că nuita 
cu sensul ştiut de noi există numai în română și într-un dialect italienesc 
(acest sens există în lat. cl. novellae „arbori tineri“); în celelalte limbi 
romanice, continuatorii lui novella înseamnă „ştire, veste“ (fr. nouvelle, 
it. novella). 

Există și un termen generic păstrat numai în română: vested „ofilit, 
uscat“ < lat. vzscidus „acru, amar“ sau din lat. *vescidus < vescus „slab“. 
Semantismul din română, în primul caz, presupune o fază intermediară 
„trecut, stricat“. 

Observațiile de mai sus se referă la toate plantele (cultivate sau nu). 
Faptul că ele sunt moștenite din latină, corelat și cu constatarea că 
termeni de acest gen nu au fost împrumutaţi din alte limbi, arată 
stabilitatea și importanţa lexicului moștenit din latină. 


66. fluier 


Un cuvânt important în istoria poporului nostru, pentru că a 
denumit instrumentul muzical al ciobanului român (cântatul la fluier 
era condiţia de bază; adevăratul cioban este îngropat și astăzi cu fluierul). 

Trebuie deci să avem a face cu un cuvânt vechi, care există și în arom. 
fluer. Nu ştim sigur care este etimologia lui. Foarte probabil este înrudit 
cu alb. fizjere „flaut“ (după unii, forma din albaneză ar proveni din 
română). Este sigur că la popoarele învecinate (greci, ucraineni, polonezi, 
sârbi, unguri) cuvântul este împrumutat de la păstorii români. 

Este, probabil, un cuvânt imitativ, o creaţie expresivă bazată pe 
grupul f+ / care dă impresia acustică a unui fluierat, grup în timpul 
pronunțării căruia limba se mișcă dând naștere unui sunet apropiat de 
l (aceeași impresie acustică o avem când auzim pe cineva cântând din 
fluier). La origine ar fi verbul (a) fluiera, iar fluier ar fi un derivat regresiv 
postverbal. Cuvintele romanice (fr. flûte, sp., it. flauta) prezintă același 
grup fl și sunt considerate de asemenea de origine onomatopeică (după 
unii, ar proveni din vechea provensală, unde flauta, instrument mult 
folosit, este derivat tot de la un verb flautar). Nu sunt de acceptat diverse 
soluţii etimologice din latină (*flibula,*fluilum, *flaulere) sau din greacă. 

În încheiere, o remarcă tulburătoare. În latină, pentru „fluier“ se 
folosea termenul tibia, de origine nesigură. Acesta, la început, a însemnat 
„osul piciorului“, sens cu care a fost împrumutat de fr. tibia (de unde 
îl avem și noi); cuvântul a fost moștenit în fr. tige „tulpină. Remarca 
este tulburătoare fiindcă se poate confirma ipoteza că, în vechime, fluierul 
se confecţiona dintr-un os al strămoșului, așa cum pare să indice expresia 
populară fluierul piciorului. Ulterior, osul de om a fost înlocuit cu osul 
unui păsări de baltă (cocorul) și apoi cu lemnul unor arbori; cunoașteți 
versurile: Fluieras de os, / Mult cântă duios! / Fluieraş de soc, / Mult zice 
cu foc! / Fluieraș de fag, | Mult zice cu drag! 


67. foc 


Cineva care știe latinește poate să se întrebe ce aș putea să mai spun 
despre originea lui foc, din moment ce în latină există cuvântul focus. 
În latină, pentru „foc“ se folosea ignis. Sensul inițial al lui focus a 
fost cel de „vatră, cămin, un fel de platformă în tinda caselor, pe care 
se făcea focul pentru a pregăti mâncarea“. El se opunea lui ara „altar, 

unde se făcea focul pentru zei“. Sensul de „vatră“ și de „foc“ sunt apro- 
piate și, de aceea, focus a înlocuit în latina populară pe żgnis. În limbajul 
traducătorilor Bibliei și în cel al medicilor, focus traducea curent gr. pyr. 
Situaţia s-a transmis tuturor limbilor romanice, unde avem continuatorii 
lat. focus: rom. foc, fr. feu, sp. fuego. De precizat că ignis nu s-a transmis 
niciunei limbi romanice, fiind înlocuit de un termen mai concret. 

Singura limbă romanică în care avem urme ale lat. 2gr74s este româna. 
Un derivat al lui, *żgnitia, stă la baza unui cuvânt învechit miață „friguri, 
fierbinţeală“, atestat în Codicele Voroneţean (secolul 16), în Tara 
Oașului (774474) și la aromâni (74472). Urme ale lui ignis le avem în 
. compusele savante cu ż¿gni- (ca ignifug), create recent. 

I. A. Candrea se întreabă dacă dispariția lui żgnżs și înlocuirea lui 
cu focus „vatră“ nu poate fi explicată pornind de la caracterul sacru al 
focului, la popoarele primitive și la indo-europeni. Dacă ţinem seama 
de remarcile privind datinele și credintele poporului român, publicate 
de El. Niculiţă-Voronca (1903), constatăm: „Focul se mânie, când îi zici 
foc, căci el nu e focul acel rău mistuitor, ci numai o binefacere pentru 
oameni.“ Sau: „Focului să nu-i zici foc, ci vatră. La huţuli, în munți, să 
te audă că zici foc, te-ar omorî. Ei numai vatră zic. Când vorbesc între 
olaltă, îi auzi: Aż făcut vatră.“ În sfârşit: „Focului să nu-i zici foc, dar 
lumină. Când spui foc în Botoșani, ţi se răspunde: Foc la tătari, dar la 
noi lumină.“ Faptele prezentate se aseamănă cu cele prezente în latină. 
Aceasta l-a determinat pe I. A. Candrea să considere că dispariția lui ¿gnis 
„foc“ poate fi un caz de tabu, de interdicţie de vocabular. Aceeași inter- 
dicţie de vocabular se repetă, pe terenul limbii române, când termenului 
foc i se substituie, la fel ca la romani, cuvântul vatră sau lumină. 


68. Foc şi alte cuvinte 


Originea cuvântului foc am discutat-o într-o emisiune specială. Am 
arătat că vine din lat. focus, transmis tuturor limbilor romanice, și că acest 
termen care însemna „vatră a înlocuit, în latina târzie, vechiul cuvânt 
ignis „foc“. 

Cine deschide DA vede că „focul se aprinde, se încinge, arde (...cu 
pară, cu flacără, cu vâlvătaie sau înnăbușit, mocnit) şi se stinge, focul 
dogorește sau bate, bobotește, vâjâie; lămurește“. În enumerarea de mai sus 
sunt prezentate diversele faze ale „comportamentului“ focului, de la 
aprindere la stingere. La acestea mai pot fi adăugate alte cuvinte de același 
tip: (a) ațâza, Jachie, flamă, fum, funingine, văpaie; cărbune, tăciune; 
cenușă, scânteie. 

Aproape toate aceste cuvinte sunt moștenite din latină: în afară de 
foc, trei (flamă, fum, tăciune) sunt cuvinte latinești care s-au păstrat în 
toate limbile romanice surori (cf. lat. famma, fumus, titionem). Altele 
s-au păstrat numai în unele limbi romanice, printre care și româna: (4) | 
arde < lat. ardere, (a) atâta < lat. Yattitiare derivat de la titione „jar“, 
cărbune < lat. carbonem, cenușă < lat. *cinusia de la cinis „cenușă“, flacără 
< lat. facula, funingine < lat. fuliginem, scânteie < lat. *scantil(ia), (a) stinge 
< lat. extinguere, văpaie < lat. *vapalia (părere neacceptată de toți, la fel 
ca vâlvătaie < lat. *volvor). La toate aceste cuvinte sensul din latină există 
și în română. Și (a) aprinde este moștenit din latină (apprehendere „a 
prinde“); sensul din română „a lua foc“ a apărut în latina vulgară și există 
în unele dialecte romanice (în cele mai multe limbi romanice conti- 
nuatorii lat. apprehendere înseamnă „a învăţa“: fr. apprendre). În ceea ce-l 
privește pe (a) încinge < lat. incendere, acesta se explică prin confuzia cu 
(a) încinge „a înfășura cu o cingătoare“ < lat. cingere. 

Faptele menţionate arată clar că terminologia legată de foc s-a păstrat 
din latină foarte bine. Cuvintele împrumutate nu aveau la origine 
sensurile actuale din română. Așa sunt: pară < sl. para „fum, abur“ cu 
o evoluţie semantică neexplicată, (a) dogorî < sl. gorčti „a arde“, (a) năbuşi 
< sl. nabušiti „a fi umflat“, (a) mocni < sl. moknati „a se uda“. (A) boboti 
ȘI (4) vâgâi sunt creații expresive pe teren românesc. 


69. frişcă 


Astăzi, cuvântul frişcă este cunoscut mai ales cu sensul de „smân- 
tână de lapte nefiert, bătută“. Este foarte important, pentru a cunoaște 
originea cuvântului, să știm și alte sensuri ale lui frişcă, dintre care cel 

mai cunoscut este „vergea, nuia“ și unul care se explică din acesta (în 
Banat, frişcă înseamnă „codobatură“, adică pasărea care bate din coadă). 

Pornind de la sensurile menţionate, se consideră că frişcă are o 
origine onomatopeică. Se presupune că la originea îndepărtată este 
interjecţia fås, care exprimă șuieratul sau fluieratul. O variantă a lui fâș 
a fost flis, cu un / expresiv care însoțește adesea un f iniţial (flacără < lat. 
facula ct. it. fiaccola < facula; flămând < lat. famelicus „înfometat“). De 
la acest flis s-a format flzșcă „lovitură, palmă; fluier; femeie vorbăreață“ 
(toate sensurile se referă la şuierat). Frzșcă nu este altceva decât o variantă 
a lui flișcă; înseamnă „nuia, lovitură“, ceea ce concordă cu sensul inițial 
al lui fâș, interjecţie ce exprimă șuieratul, de la înțelesul fundamental „a 
mișca repede (o nuia) prin aer și a produce un sunet șuierător cu ea“. 

Dar de unde sensul de „smântână de lapte nefiert, bătută“? Totul 
vine de la faptul că frisca este o smântână bătută. În sprijinul acestei 
explicaţii poate fi invocată situația din celelalte limbi romanice. În 
spaniolă, pentru „frişcă“ se spune crema (sau nata — amândouă înseamnă 
„smântână) batida, iar în franceză se spune crème fouettée „smântână 
bătută“. Fouetté(e) vine de la verbul fouetter „a bate cu biciul“ < fouet 
„bici“. Istoria nu se termină aici: fouet este un diminutiv al cuvântului 
vechi francez fou „stejar“, cu evoluţia probabilă de la „mic stejar“ (fouet) 
la „nuia de stejar“ și apoi „bici. 

În meniurile de la marile restaurante se folosește crème Chantilly 
pentru „frişcă îndulcită“, cuvânt în care numele Chantilly este al unei 
localități din Picardia. Este un nume care apare în denumirea unor 
diverse preparate culinare (pou/arde à la Chantilly) şi în mod special 
pentru „frișcă“ (charlotte -, coupe glacée -). Autorul unora dintre aceste 
nume a fost un personaj numit Vatel, șeful chelnerilor domnului Condé, 
marele comandant francez din Războiul de 30 de Ani. Acesta avea o 
reședință la Chantilly, unde invita scriitori (Boileau, Racine), care erau 
serviţi cu produsele devenite apoi bine cunoscute în bucătăria franceză. 


70. gaz, haos 


Cuvântul gaz cu sensul de bază „nume generic dat corpurilor fluide 
cu densitate redusă, incolore, ușor deformabile și expansibile, care nu 

au formă proprie stabilă și tind să ocupe întregul volum pe care îl au 
la dispoziţie“ este un împrumut din fr. gaz. Mai puţini știu că este un 
cuvânt creat de medicul flamand Jan Baptist van Helmont (1577-1644), 
pentru a denumi o substanță subtilă pe care o considera unită cu 
corpurile. La baza termenului creat de el stătea lat. chaos (< gr. khaôs), 
așa cum precizează chiar el: Halitum illud gas vocavi, non longe a chao 
veterum „această emanaţie pe care am numit-o gaz, nu departe de 
cuvântul din vechime khaos“. În flamandă, ch se pronunţă ca un sunet 
apropiat de g, astfel că a ajuns la g (gaz). Sensul modern al cuvântului 
„corp fluid ...“ datează din secolul 18, după apariţia lucrărilor chimiștilor 
Priestley și Lavoisier. 

Cuvântul latinesc a fost împrumutat anterior de franceză (secolul 
14): chaos cu sensul „vid, confuzie existentă înainte de creaţie“ (fr. chaos 
original, primitif). Cu acest sens în avem și noi în rom. haos, împrumutat 
din franceză (unde provine din lat. chaos < gr. khaos). 

Semnalez că în română există și cuvântul popular žu „prăpastie 
adâncă; abis; genune“ (cf. expresia cât (e) hăul „niciodată; cu niciun 
preț“), care este unul dintre cuvintele cu etimologie necunoscută. Există 
totuși o coincidență cu gr. khaos „prăpastie, vid“. 

În română există două cuvinte gaz. Și al doilea, care înseamnă 
„țesătură de mătase foarte subțire; voal“, este un împrumutat din fr. gaze. 
În franceză este un cuvânt vechi; apare în secolul 16, la poetul Ronsard. 
Cuvântul francez are probabil la bază numele orașului Gaza din 
Palestina, unde se producea materialul respectiv. Alţii nu exclud posi- 
bilitatea de a avea ca sursă ar. ġazz „mătase; voal de mătase“, cuvânt de 
origine persană. Fr. gaze poate fi pus în legătură cu sp. gasa, care are 
același sens, și ar putea fi un termen pătruns pe cale comercială. 


71. găină, COCOȘ 


Am promis într-o altă emisiune că voi discuta mai pe larg perechea 
de cuvinte găină — cocoș. Înainte de a face acest lucru, reamintesc că în 
cazul acestor perechi de nume pentru femelă și mascul se observă, în 

istoria limbilor, că numele femelei s-a dovedit mai stabil, în timp ce 
masculii, în cazul de față cocoșii, folosiţi pentru reproducere și carne 
(supa sau ciorba de cocoș e mai bună, după unii, decât cea de găină), 
par a fi fost consideraţi mai puţin importanți. Nu trebuie să trăiești la 
ţară ca să știi că, în curtea unei case, nu se păstrează mai mulți cocoși 
(când se taie puii, sunt căutaţi cocoșeii). 

Găină continuă lat. gallina, transmis tuturor limbilor romanice (it. 
gallina, sp. gallina; cuvântul a existat și în vechea franceză, înainte de 
a fi fost eliminat de cuvântul actual poule, provenit din femininul lui 
pullus „pui“ care însemna în latină și „cocoș tânăr“). 

Cocoş are o istorie zbuciumată, mai ales că nu toți lingviștii sunt de 
acord cu etimologia curentă, și anume că ar proveni dintr-un cuvânt slav 
(kokoši) care, atenţie, înseamnă „găină“. De când eram în liceu am fost 
surprins și m-am întrebat de ce cocoș a trebuit să fie împrumutat din 
slavă. Pentru această emisiune am cercetat mai atent tot ce s-a scris despre 
cocoș şi, mai ales, am văzut cum stau lucrurile în celelalte limbi romanice. 
(Mai este nevoie să spun cât de utilă este comparaţia cu celelalte limbi 
romanice?) 

Latina avea pentru „cocoș“ cuvântul gallus, cuvânt vechi ce apărea 
la Plinius în secolul 1 și care era de origine expresivă. El s-a păstrat în 
unele limbi romanice (it. gallo, sp. gallo). În alte limbi romanice, printre 
care și franceza, au apărut creaţii expresive care se bazează pe strigătul 
cocoșului. O astfel de creaţie coco „strigătul cocoșului“ apare la Petronius 
în secolul 1. De la o rădăcină ca aceasta sunt explicate forme romanice 
ca fr. coq, it. cocca „găină“, fr. cocorică „strigătul cocoșului“ (cu varianta 
din Luxemburg kukeriki), sp. quiquiriqui, la care îl adaug și pe cucurigu. 
Pornind de la aceste creaţii, S. Pușcariu, reluat și de A. Ciorănescu, crede 
că, și la noi, la baza lui cocoș poate sta o bază onomatopeică kok, existentă 
și în celelalte limbi romanice. Pledează pentru aceasta faptul că rom. 
cocoș, deși corespunde ca formă sl. kokoši, nu înseamnă „găină“. Limbile 
slave (ceha, slovaca, ucraineana), în care kokošťř denumeşte ca la noi 
masculul, nu au influențat puternic româna, în timp ce există multe 
exemple de cuvinte românești duse de păstorii români în regiunea 
carpatică din nord. Tot de la români l-au luat sașii (kokos) și maghiarii 

(kakas). Ciorănescu precizează că în derivarea lui cocoș a putut interveni 
și forma slavă. 

Forma cocoș, care apare în texte abia în Lexiconul lui Mardare din 
1649, a putut circula alături de cânzăror, cuvânt din limba veche și din 
aromână (cântătoras). La Coresi (1571) găsim: „În această noapte nainte 
până cântătoriul nu va fi cântat de trei ori, te vei lepăda de mine“ (Isus 
îi spune lui Petru). În poezia populară avem: „Ei mi sculau din zori, 
După glas de cântători.“ 

În încheiere, observ că și în germană termenul clasic Hahn a fost 
înlocuit prin cuvinte ca Gockel, Gickel, Giiggel, Gulli, care au bază 
onomatopeică. 


72. gâscă, huscă 


Printre numele de păsări domestice nemoștenite din latină și 
împrumutate din slavă, gâscă este, alături de c/oșcă și curcă, cel mai 
reprezentativ. 

Există și la aromâni (gâscă) şi la meglenoromâni (gpscă) și are o 
variantă învechită, mai apropiată de etimon (gânscă). Provine din bg. 
găska cu același sens. De remarcat că termenul latin pentru „gâscă“ (anser) 
nu s-a păstrat în nicio limbă romanică: fr. oze provine din lat. ævica, 
diminutiv al lui avis „pasăre“, pentru că gâsca a fost considerată pasărea 
domestică prin excelență. La fel este și it. ocz. Spaniola a împrumutat 
cuvântul ganso din got. *gans (cf. germ. Gans, engl. Goose), gotica fiind 
limbă de superstrat pentru idiomurile romanice occidentale, așa cum noi 
l-am împrumutat pe gâscă din superstratul slav. 

Huscă, cuvânt dialectal care circulă în nordul ţării (Transilvania şi 
Bucovina), înseamnă „sare produsă prin evaporare“: Pentru a căpăta 
husca, se pune slatină în ceaune mari; ceaunul se atârnă de o cujbă, iar 
dedesubt arde focul [...] astfel se fierbe necurmat până ce sarea se depune 
pe fundul ceaunului ca omătul. Citatul este din T. Pamfile, Industria 
casnică la români (1910). Huscă este împrumutat din ucraineană, unde 
forma cuvântului este huska, fiind reflexul ucrainean al cuvintelor slave 

cu g-. Există și alte perechi de acest fel: alături de graniţă, greabăn, golumb 

cc A wee 5”: z cc 
„porumb“ avem în nordul țării þranită, breabăn, hulub. Sensul de „sare 
se explică prin culoarea albă a sării și a gâștii (culoarea albă este tertium 
comparationis). 


73. gelos, jaluzea, zel 


Aceste trei cuvinte au o origine îndepărtată comună; provin din gr. 
zelos „ardoare, zel“. Cuvântul grecesc a intrat târziu în latină, fiind 
frecvent în textele creștine, unde zelus se folosea cu sensul de „invidie, 
gelozie“. Lat. zelus a fost moștenit de franceză (zèle) și a însemnat la 
început „dorință vie de a servi cauza lui Dumnezeu și a religiei“. Din 
limba franceză l-am împrumutat și noi pe ze/ (prima atestare în revista 
„Albina românească“, la 1829). Un sinonim al lui, și anume râvnă, a 
fost împrumutat din slavă cu mult înainte de a fi ajuns la noi 
neologismul ze/ (râvnă apare la Coresi). 

Gelos „invidios“ este împrumutat în secolul 19 din it. geloso, care, 
la rândul lui, continuă derivatul ze/osus al lat. zelus. În secolul 19 exista 
și un cuvânt zilos, împrumutat direct din greacă. Deci gelos și zilos erau 
dublete etimologice. 

Jaluzea „un fel de stor ce se pune la o fereastră și prin care cineva 
poate privi fără să fie văzut“ este un împrumut din fr. jalousie unde 
înseamnă „gelozie“ și „jaluzea“ (ultimul sens, probabil împrumutat din 
it. gelosia). În română există o formă veche jaluzie pentru „gelozie“. 

Apariţia jaluzelei este relativ târzie la noi; prima atestare este în cartea 
lui D. Golescu în care acesta își povestește călătoriile în Occident. 
Obiceiul de a folosi jaluzele este nou și în Europa. Dintre cuvintele 
sinonime care au ajuns și la noi îl citez pe persiană < fr. persienne (secolul 
18) de la cuvântul perszen, derivat de la perse „persan“, obiect numit astfel 
pentru că acest tip de oblon venea din Persia. Alt cuvânt este stor < fr. 
store împrumutat din it. stora, formă dialectală venețiană pentru it. stuoia 
„rogojină“ ce continuă lat. storea cu același sens (la Veneţia era obiceiul 
de a se folosi o rogojină pentru a se adăposti). Termenul oblon, care apare 

în secolul 19, are o origine nesigură: se presupune că a rezultat dintr-o 
confuzie între cuvântul oblânc din slavă și blană „scândură“. 


74. ghilotină 


Cuvântul este explicat în dicționare prin „instrument de execuţie 
prin decapitare a celor condamnaţi la moarte“. Esenţial era că decapitarea 
se făcea prin căderea unui cuţit (satâr) care aluneca prin două cadre. 
După unele surse, instrumentul ar fi fost cunoscut din Evul Mediu. Este 
cunoscut mai ales datorită faptului că a fost folosit în timpul Revoluţiei 
Franceze. Istoria acestui cuvânt este interesantă din cauza istoriei 
instrumentului respectiv, pe de o parte, și din cauza etimologiei cuvân- 
tului francez guillotine, pe de altă parte. 

Medicul și omul politic francez Joseph Ignace Guillotin 
(1738-1814), profesor de anatomie și deputat de Paris în Adunarea 
Naţională, a propus, într-un celebru discurs ţinut la 10 octombrie 1789, 
ca pedeapsa cu moartea să fie executată prin decapitare cu ajutorul unei 
mașini simple, pentru a suprima chinurile condamnatului, indiferent de 
poziția socială a acestuia (până atunci, decapitarea era rezervată nobilimii, 
iar celorlaltora li se oferea spânzurătoarea). Propunerea a fost adoptată 
în 1792. Un coleg al lui Guillotin, chirurgul Antoine Louis, deci tot un 
medic, a construit, împreună cu mecanicul Schmidt, o mașină 
similară cu cele existente în Italia (mannaia „lamă lată de ghilotină“ < 
lat. manuaria adjectiv format de la manus „mână ). Ca în atâtea alte 
cazuri, instrumentul a fost numit la început /ouison sau louisette, după 
numele inventatorului. Nu se știe de ce, destul de repede, /ouisette a fost 
înlocuit de guillotine, în ciuda protestelor doctorului Guillotin care o 
propusese. Se pare că spectacolul era gustat de popor, care i-a dat diverse 
nume metaforice: Madame guillotine, châtière „deschizătură în ușă pentru 
pisici“, /e collier de Charlotte Corday, personaj feminin care a fost 
ghilotinat după ce l-a omorât în baie pe revoluționarul Marat, couperet 
national „cuțit naţional“, le rasoir national „brici național“, fauteuil 
révolutionnaire „fotoliu revoluţionar“, la faux de légalité „secera 

egalității“, /a petite fenêtre și vasistas „ferestruică, ochi (într-o ușă sau 
fereastră)“. Ultimul prezintă interes pentru că, în franceză, este o adaptare 
a întrebării germane was ist das? „ce e asta?“ 

Ghilotina a fost folosită pentru prima dată la 25 aprilie 1792. A 
rămas în istorie numele Pelletier, un tâlhar al cărui cap a căzut primul. 
Printre numeroșii decapitați au fost personaje importante. Cel mai 
cunoscut a fost A. L. de Lavoisier, creatorul chimiei moderne (legea lui 
Lavoisier, legea de conservare a masei în chimie). În perioada Teroarei 
din timpul Revoluţiei Franceze a fost condamnat la moarte. A rămas 
celebră replica președintelui tribunalului, un oarecare Coffinhal, care a 
respins cererea lui Lavoisier de a i se da un răgaz de 15 zile, necesare 
pentru o cercetare asupra oxigenului. Răspunsul a fost cutremurător: 
„Republica n-are nevoie de savanţi; mersul justiţiei nu poate fi oprit.“ 
Ultima execuţie publică a avut loc în 1939; în 1981 (pe 9 octombrie) 
a fost abolită. 


75. ghiocel 


Ghiocel are două sensuri: unul mai puţin cunoscut „ghioc mic, scoică 
albă a unui melc de mare“ și altul pe care îl folosim des la sfârșitul iernii 
și la începutul primăverii „mică plantă ierboasă având tulpina cu o 
singură floare albă, plecată în jos“. Este clar în primul caz („ghioc mic“) 
că este vorba de un derivat pe terenul limbii române de la ghzoc „scoica 
marină folosită de țigăncile ghicitoare în prezicerile lor“ + sufixul 
diminutival -e/. Prezintă interes originea lui ghioc. Diversele soluții 
pornesc toate de la premisa că este un cuvânt moștenit din latină. DA 
îl deriva direct din lat. coc/ez „scoică“, transmis și altor limbi romanice 
sub diverse forme (cf. fr. coquille), sau prin contaminare cu alte cuvinte: 
de la o formă *cloca, coclea s-a putut ajunge la ghioc. CDER 3717 crede 
că ar veni din lat. cavum „gaură“, al cărui rezultat *zăz (ca în găoace) a 
primit sufixul -oc. 

Discut acum depre ghiocel, planta care anunță primăvara. Termenul 
latin galanthus nu s-a transmis limbilor romanice. Limbile romanice 

folosesc creaţii proprii: fr. perce-neige „străbate zăpada“, sp. campanilla 
de invierno (sau de las nieves) „clopoțel de iarnă“. Creaţii de acest fel avem 
și în română (clopoței se spune regional; æisor, datorită bulbului 
dezvoltat). Ghiocel „plantă“ este posibil, după unele păreri, să fie moștenit 
din lat. g/zucel/us care ar fi dat ghecel și, prin apropiere de ghioc, ghiocel 
(apropierea a putut apărea: Trei călușei am furat ... Unu negru ca corbu, 
Unu alb ca ghiocu ). Pe tema culorii albe a ghiocelului, cel mai cunoscut 
simbol al primăverii la români, se poate aminti legenda conform căreia, 
la facerea lumii, Dumnezeu a împodobit lumea cu flori de diverse culori. 
Când a făcut și zăpada, i-a zis să-și caute culoarea care-i place. A fost 
refuzată de iarbă (verde), de trandafir (roșie), de viorea (albastră), de 
floarea-soarelui (galbenă). Ajungând disperată la ghiocel, zăpada i-a 
povestit ce s-a întâmplat. Ghiocelul s-a oferit să împartă culoarea albă 
cu zăpada. Drept recunoștință, zăpada îl lasă să-și scoată capul afară de 
cum începe să se arate primăvara. 


76. gin, jneapân, ienupăr, jep 


Băutura alcoolică obținută prin distilarea mustului fermentat de 
cereale, în care s-au pus boabe de ienupăr, foarte apreciată de unele 
persoane, poartă numele de gin. Aproape că nu este un secret pentru 
amatorii de gin că acest cuvânt este din engleză, unde se scrie și se 
pronunță la fel. Dacă urmărim originea îndepărtată a lui, constatăm că 
englezii l-au luat din olandezul jenever „ienupăr“. Olandezii l-au 
împrumutat din lat. zuniperus. 

Jneapăn este forma populară românească prin care se numește o 
plantă sălbatică din regiunea muntoasă al cărei nume științific este 
iuniperus communis. Este un cuvânt latinesc transmis tuturor limbilor 
romanice; la baza tuturor formelor romanice stă o variantă populară 
jeniperus pentru iuniperus. Apare în lucrarea Appendix Probi: żiniperus. 
Cuvântul ienupăr este împrumut ulterior din latină, deci ¿ienupăr și 
jneapăn sunt dublete etimologice. Cuvântul s-a păstrat și în arom. 
giuneapine, megl. juneapin. Jneapăn are şi o variantă jneap, cu pluralul 
jnepi, care este un singular analogic pe baza lui jnezpăr(4) considerat ca 

plural. Într-un articol clasic, Al. Graur și ]. Byck au reunit diversele forme 
de singular refăcute pornindu-se de la plural. 

Jep explicat prin „ienupăr este cunoscut ca toponim în Bucegi (Jepti 
Mari şi Jepii Mici). Unele dicționare (CADE) îl dau ca variantă jnep al 
lui jnezpăn. DEX și MDA îl consideră ca având origine necunoscută. 
S. Pușcariu crede că jep ar fi o urmă din limba celților, în vocabularul 
românesc: „De ğep, 27p, žup, care într-o regiune întinsă a Alpilor 
însemnează Rhododendron ferrugineum și hirsutum și e de origine 
celtică (cf. galic jupikellos = jneapăn), nu pot fi despărțiți jepii noștri.“ 
O origine preindo-europeană (deci mai veche decât celtică, pentru că 
celții sunt indo-europeni) îi atribuie lui jep și N. Lahovary, într-un articol 
plin de ipoteze care n-au fost acceptate de lingviști. 


77.h 


Existenţa sunetului (sau a literei) / într-un cuvânt este o dovadă 
sigură că nu avem a face cu un termen moștenit din latină. Consoana 
h a dispărut în toate cuvintele transmise de latină limbilor romanice. Ea 
a apărut ulterior, prin cuvinte împrumutate din limbile cu care acestea 
au venit în contact. Deci, fără să fii lingvist, poţi recunoaște un cuvânt 
moștenit de unul împrumutat prin absența / prezenta lui /. 

Când au apărut primele cuvinte cu /? Există câțiva termeni 
considerați împrumuturi din limba traco-dacilor. Etimologia lor este însă 
nesigură (hames „(om) lacom, mâncău este singurul ce pare a fi sigur 
din substrat). Primele cuvinte sigure cu / provin din vechea slavă. Unele 
ca duh, bar, hrăni sunt foarte vechi, pentru că există atât în 
dacoromână, cât și în aromână, deci au pătruns în limba română în 
perioada de comunitate a dialectelor (între secolele 9-11). La fel s-au 
petrecut lucrurile în limbile romanice occidentale; în franceză, de 
exemplu, / apare prin împrumuturi germanice. Mai târziu, româna a 
împrumutat din alte limbi numeroase cuvinte cu / la inițială: 

— din maghiară: haită, halcă < halk „aşchie ; 

— din turcă, foarte multe: habar „veste, idee“, Pagiu, baimana, bal, 
halat, hamal, ban, baraba, haraci „tribut“, barbuz, herghelie; 

— din limbi slave moderne (rusă, polonă etc.): þabotnic, haină, hamei, 
hatman, bazaică, bârb, bârleţ, bâtru, hrib, bulub; 

— din greacă: Parnsie, haos, har „graţie divină“, hartă, hârtie, holeră; 

— din germană: þalbă, haltă, harfă, hering, hingher; 

— din ţigănește: (a) þali. 

Există și multe creaţii expresive, precum și multe cuvinte cu 
etimologie neclarificată: hahaleră, handră, bantă, hodoronc. 

Nu lipsesc nici cuvinte cu / luate din franceză, care au fost 
împrumutate din alte limbi: /z/ebardă (germană), harakiri (japoneză), 
hazard (arabă), hochei (engleză). De remarcat că, în toate aceste cuvinte, 
astăzi nu se pronunță / în franceză. Este de aceea foarte probabil că 
respectivul cuvânt a fost împrumutat în forma scrisă. Cele mai multe 
sunt neologisme, ca Pemogramă, hidrogen, hipofiză etc., formate cu 
elemente de compunere luate din greacă sau / și din latină. 

În toate cazurile discutate am indicat etimologia directă, limba cea 
mai apropiată. Dacă vrem să aflăm originea mai îndepărtată, vom vedea 
că termenii turcești sunt, la rândul lor, împrumuturi din alte limbi: arabă 
(cei mai mulți), mongolă (han), persană (Parbuz) etc. 


78. Haralambie 


La 10 februarie, biserica ortodoxă română îl serbează pe sfântul 
mucenic Haralambie. Este un nume rar în onomastica românească 
modernă. La origine avem un nume de persoană grecesc, Haralámpios 
(Harâlampos), atestat numai din epoca creștină. Se pot recunoaște cele 
două elemente constitutive: gr. þará „bucurie, entuziasm“ și radicalul 
lamp- din verbul /4mpo „a strădui . Este considerat apărător de boli; în 
popor, se crede că el le ţine (mai ales ciuma) în lanț. Dacă ziua lui nu 
este sărbătorită, el dă drumul ciumei în lume. 

Devenit personaj calendaristic, Haralambie a intrat în onomastica 
popoarelor vecine grecilor (în onomastica sud-slavă, Haralambie apare 
în sârbă la 1347, iar la slavii din răsărit în pomelnicul de la Horodiste 
din 1484). În documentele românești nu pare mai vechi de secolul 17. 

Este foarte probabil ca numele să fi circulat la români și înainte de această 
dată. Ca personaj profan, se pare că Haralambie a fost păstor (în ziua 
de Sfântul Haralambie erau interzise activitățile casnice legate de 
prelucrarea lânii și a pieilor de animale). Astfel de credințe nu apar în 
Transilvania. Haralambie a fost ales patron al animalelor domestice; în 
această calitate, el apără oamenii și vitele de îmbolnăvire, dar și de fiarele 
pădurii. A fost integrat și el în rândul ciobanilor, ca atâţia alți martiri 
ai creștinismului. 

Numele are diverse variante: Haralamb, Haralap, Alampie (de la 


acesta și numele de loc A/impeşti din Gorj), Hariu, Harea, Lambu(l), 
Lambi. 


79. Ilie 


Este unul dintre cele mai frecvente și populare prenume românești; 
statisticile arată că ocupă locul al cincilea după Ton, Vasile, Dumitru şi 
Gheorghe. 

Là originea îndepărtată este un vechi nume ebraic, Elijahu, purtat 
de un cunoscut profet biblic, personaj al Cărții Regilor din Vechiul 
Testament. Acest profet, cunoscut datorită luptei duse contra cultului 
zeilor Baal, face să se oprească ploaia timp de trei ani. Strângând întregul 
popor la muntele Carmel, Ilie le cere fiilor lui Israel să hotărească cărei 
divinități i se vor închina în viitor. El propune proba focului: în timp 
ce prorocii lui Baal nu reușesc să aprindă lemnele pregătite pentru foc 
invocându-l pe zeul lor, Ilie reușește ca la rugămintea lui să cadă foc de 
la Domnul. Poporul s-a convins că „Domnul este adevăratul 
Dumnezeu“ (în ebraică Jahve este „singurul“ și E/ „adevărul“; atât Jahve, 
cât și E/, sunt nume ale Divinităţii). E/z/ahu înseamnă „Dumnezeul meu 
este Iehova“. Profetul a trebuit să fugă și apoi s-a ridicat la cer într-un 
car de foc. Întoarcerea lui a fost anunţată de profeți, astfel că în Noul 
Testament (Evanghelia lui Marcu, VI) unii l-au considerat pe Isus drept 
Elijahu întors pe pământ. (În paranteză, elementul £/- apare în multe 

nume de origine semitică folosite și la noi: Daniel, Gabriel, Mihael, 
Rafael, Samuel). 

În greaca din Septuaginta, numele ebraic este transliterat E/ion, iar 
în Noul Testament prin Elias, formă identică cu cea latină, păstrată în 
limbile romanice apusene (fr. E/ie). La noi numele a pătruns din greacă, 
prin v. Sl. Mija, Iliji. Este atestat în documentele din timpul lui Ștefan 
cel Mare, mai mult şi mai des sub forma Zias. Are numeroase variante: 
Lie, Ilia, Liică. Altele, Elie, Elias, Eliana, sunt forme mai noi. 

Data hotărâtă de biserică pentru sărbătorirea profetului //ie (20 iulie) 
este de o mare importanţă în viaţa colectivităților agricole (coacerea și 
strângerea cerealelor). Totdeauna cei care au cultivat pământul au vrut 
să aibă vreme frumoasă, ploile putând distruge recoltele, la fel cum și 
focul din miezul verii poate produce mari pagube. De aceea, Sântilie, 
zeul focului și al soarelui din mitologia românească, a fost identificat cu 
Helios din mitologia greacă și cu Gebeleisis din mitologia geto-dacă. 
Divinităţile aducătoare de arșiţă și foc din luna lui Cuptor îi sunt 
subordonate, chiar dacă unele îi sunt surori (Pârliile, Panteliile), frati (Iie, 
Pălie, Pantelimon) sau doar vizitii la carul lui ceresc cu roţi de foc și cai 
înaripați (Foca). 


80. Ispas 


Este numele popular pentru o sărbătoare creștină importantă, 
numită în calendarul ortodox Înăltarea Domnului, când, așa cum arată 
și numele ei, se celebrează ridicarea miraculoasă a lui Isus Hristos la cer 
după 40 de zile de la Înviere, adică de la Paște. 

Cele două cuvinte, înă/țare și domn, sunt cuvinte moştenite din 
latină: (a se) înălta „a (se) ridica mai sus“ < lat. altiare derivat de la altius 
„mai sus“, comparativ al lui altus „înalt“. Domn < lat. dominus, cuvânt 
transmis tuturor limbilor romanice, aici cu sensul religios „Dumnezeu; 
Isus Hristos“. În limbile romanice occidentale se folosește alt termen, 
tot de origine latină, din ascensio „urcare“, care în latină a căpătat sensul 
de „ridicare a lui Isus Hristos la cer“. Limbile romanice au împrumutat 

acest termen teologic din latină (fr. ascension). Nu vă pot spune cum se 
spunea înainte de împrumutul respectiv acestei sărbători. 

Termenul popular Ispas este împrumutat din slavonă, súpasů 
„mântuire; mântuitor“. Ispas are legătură cu (4) spăsi, (a) îspăși „a plăti, 
a purifica“ (< sl. súpasiti) și cu spăsenze. 

În folclor, Ispas este un personaj mitic care ar fi asistat la Înălțarea 
Domnului şi la ridicarea sufletelor morţilor la cer. Sufletele morţilor 
se puteau rătăci și puteau să revină pe pământ sub formă de strigoi (< 
strigă „ființă imaginară care chinuiește copiii mici“ < lat. striga 
„„cucuvea“) sau moroi „vampir“ (< sl. mora „vrăjitoare“). Din această 
cauză, în noaptea și în ziua de Ispas se luau măsuri de apărare împotriva 
strigoilor și a relelor produse de aceștia. Mai important este faptul că, 
la Ispas, se fac pomeni pentru sufletul morţilor, numite mosi (Mosii 
de Ispas); mai sunt și alți moși: Moșii de toamnă, Moșii de Rusalii etc. 
Există chiar sâmbăta Mosilor, ziua Moșilor. La aceste sărbători populare 
se ţin bâlciuri tradiţionale. Calea Mosilor din Bucureşti aminteşte de 
bâlciul Moșilor de Rusalii, organizat în piața Obor (la mine acasă se 
spune târgul cel mare). 

Ispasul se numește și Pastele Cailor sau Joia lepelor, pentru că se 
credea că, pentru un ceas din întregul an, caii se sâtură de păscut iarbă. 


81. Isus Hristos 


Suntem în săptămâna ce precedă cea mai mare sărbătoare creștină, 
care celebrează, din secolul 2, învierea lui Isus Hristos, a treia zi după 
răstignirea sa pe cruce. Știm cu toți că Isus Hristos este fondatorul religiei 
creștine. E] este figura centrală a religiei creștine, pentru care Hristos, 
adică Mesia, este Unsul lui Dumnezeu. 

Isus Hristos (sau Cristos), forma actuală a numelui, este de origine 
slavă. Numele latinesc al fiului lui Dumnezeu, Jesus Cristus, care ar fi 
trebuit să ajungă în română *Gesu *Cristu, a fost înlocuit cu actualul 
nume luat din slavă. Am spus și în alte emisiuni că în română s-au 
pierdut o serie de termeni creștini care se referă la organizarea bisericească 

superioară și la monahism (episcopus, monachus, spiritus), păstraţi în 
limbile romanice occidentale, precum și o serie de nume ca Pavel, Vasile, 
Ilie, Mihail, ce nu sunt din latină, ci din slavă. Creștinismul slav ne-a 
adus nu numai nume comune, dar și nume de sfinţi și de botez. Între 
acestea este și Isus Hristos. 

Numele latin /s4s provine din gr. J£s4s care, la rândul său, vine din 
cuvântul ebraic Yechua, o formă târzie a lui Yeþochua, adică Iosua, care 
însemna „Domnul este mântuire“. Acest nume i s-a dat copilului Mariei 
pentru că numele trebuia să reveleze misiunea specifică pe care urma s-o 
îndeplinească purtătorul lui. Evanghelia lui Matei (1., 21) relatează că 
un înger i-a spus lui Iosif: Î; ves pune numele Isus, pentru că el va mântui 
poporul lui de păcatele sale. 

Celălalt nume Hristos este gr. Christos „Unsul“, derivat de la verbul 
khrio „a unge“. Cuvântul grecesc este traducerea ebr. Messias „Unsul“. 
În ebraică, cuvântul Mesia îl desemna pe cel care era uns cu undelemn 
sfânt, respectiv marele preot și împăratul. Pentru credincioșii evrei și 
creștini, Mesia este Unsul, adică cel ce a primit din partea lui Dumnezeu 
puterea de a izbăvi poporul său și de a întemeia Împărăţia sa. 


82. (a) încălța, ciubotă, cizmă, pantof 


Termenii menţionaţi, ca și alții despre care va fi vorba în această 
emisiune, aparţin unui domeniu ce păstrează foarte puţine cuvinte 
latinești. Îmbrăcămintea, în general, în afară de unii termeni de bază 
(camisia > cămaşă), a evoluat în decursul vremurilor. Așa se face că în 
română a fost moștenit doar (a) încălta < lat. incalciare şi (în)căltăminte 
< lat. calciamentum. S-a păstrat și descult < lat. disculcius, poate și (a) 
desculta < lat. discalciare sau disculciare. Surprinzătoare este moștenirea 
lui (a) însura „a pingeli“ < lat. *insolare < sola, pluralul lui solum „talpă“. 
Ceilalti termeni sunt împrumuturi ulterioare, cel mai vechi fiind opincă 
< sl. opinăki „încălțăminte“ < sl. opęti „a acoperi“. 

Cei mai mulți termeni au la originea îndepărtată cuvinte turcești, 
unele ajunse direct, altele prin intermediul altor limbi. 

Ciubotă „cizmă“, răspândit mai ales în Moldova (cf. și numele 
Ciubotaru), este la originea îndepărtată tc. çabata, împrumutat din pers. 
čäbät „gheată de scoarță“. Acesta a pătruns în limbile romanice 
occidentale (it. ciabatta, fr. savate, sp. zapata) probabil prin arabă, iar 
la noi printr-o limbă slavă de nord (ucr. čobota, genitivul lui čobiít, cel 
mai probabil; cf. și pol. czoboz, rus. čobot). 

Cizmă < tc. çizme a pătruns în limbile balcanice și în magh. csizma. 

Papuc < tc. papuç (în turcă este din pers. pâpăs la rândul lui format 
din pă „picior“ și pūš- „a acoperi“). Rezultatul normal *papuci a fost 
considerat formă de plural; de aceea s-a reconstituit un singular papuc. 
Papugiu „cizmar, potlogar, pișicher“ provine din tc. papuci „numele 
servitorului care se îngrijea de pantofii lăsaţi din picioare la intrarea 
într-o casă“. 

Pantof are la originea îndepărtată gr. pantopbellos, format din panto- 
„tot“ și phellos „coajă“. Evoluţia înțelesului a fost ca la ciubotă < pers. 
čäbät „gheată de scoarță. La noi vine din germ. Pantoffel < it. pantofola 
„papuc“ sau fr. pantoufle. 

Gheată a însemnat la început, în Moldova, „jambieră“. Vine din it. 
ghetta < fr. guêtre, foarte probabil cuvânt celtic. Avem și noi ghezră 
„jambieră“ luat direct din franceză. Deci gheată și ghetră sunt dublete 
etimologice. 

Din franceză este bozină < fr. bottine < fr. botte „cizmă“, cuvânt ce 
are la bază rădăcina bot „încălțăminte grosolană“ (în Evul Mediu 
denumea o încălțăminte care acoperea o parte a piciorului, folosită de 
călugări; pentru „cizmă“ se folosea þouseau < v. fr. huese „cizmă“ < germ. 
“hosa „îmbrăcăminte pentru picioare“). Sigur nu știați că și botfor „cizmă“ 
vine din franceză. A pătruns în rusă fr. bottes fortes (> rus. botforzy) şi de 
acolo în română. Termin discuţia cu termenul regional botus < magh. 
botos, care are la origine tot fr. botte. 

Două cuvinte despre cipic „papuc“, care după unii (DA) ar fi din 
bg. čepik, iar după alții din magh. cipöke. Varianta tipic ar fi un indiciu 
că este din maghiară. 

83. (a se) încumeta, (a) cuteza 


Cele două cuvinte sunt moștenite din latină şi au același sens „a 
îndrăzni, a risca“. Am dat mai multe sinonime ca să arăt că, pentru 
exprimarea noţiunii respective, au fost folosiţi mereu termeni noi: (a) 
îndrăzni este considerat un împrumut slav (drůznati, de la drůzú 
„îndrăzneţ, dârz“), iar (4) risca este un neologism (< fr. risquer). 

(A se) încumeta continuă, sub forma derivatului committere, verbul 
latin 7nittere „a trimite“, transmis limbilor romanice (după S. Pușcariu 
s-ar fi putut păstra și în participiul trecut mis din română, găsit într-o 
poezie populară). (A se) încumeta, forma veche (a se) cumeta „a cuteza“, 
are sens diferit de corespondentul său în celelalte limbi romanice (fr. 
mettre, sp. meter), unde se păstrează sensul curent din latină „a pune 
împreună“. Sensul românesc pare să fi fost o evoluţie din contexte ca 
committere se in terra hostilem „a se aventura pe pământ ostil“. Româna 
a împrumutat ulterior cuvântul din franceză: (a) comite „a face, a săvârși 
(o faptă rea)“. Deci (a se) cumeta și (a) comite sunt dublete etimologice. 

(A) cuteza (în limba veche a se cuteza) există şi în aromână şi are la 
bază lat. *cortizare de origine greacă (există și în vechea italiană, și în 
dialectele italienești meridionale). Din înţelesul „a juca zaruri“, care este 
atestat, s-a putut dezvolta ușor sensul „a îndrăzni, a risca“. 


84. înger, drac 


În diverse emisiuni am arătat că termenii românești din domeniul 
religiei provin din trei surse: sunt moșteniţi din latină, sunt Împrumutați 
din slavonă (limba bisericii ortodoxe timp de mai multe veacuri) sau din 
greacă (adevărata reprezentantă a creștinismului ortodox). 

În ceea ce privește elementul latin moștenit, am remarcat că poporul 
român a păstrat termenii pentru noţiunile de bază ale creștinismului. 
Dintre ei, unii s-au transmis tuturor limbilor romanice, sunt 
panromanici. În această situaţie este lat. angelus > rom. înger (în aromână 
și meglenoromână ángil este împrumutat direct din gr. znghelos, iar în 

istroromână andiel este un împrumut din italiană). În latină, cuvântul 
era un împrumut din greaca bisericească, al cărui sens general de „trimis“ 
s-a restrâns la ideea de „trimis ceresc“; se pare că este o copiere a sensului 
ebr. malakh „înger“ şi „mesager“, care însemna încă de la Iov (I, 14) 
„trimisul regelui“. Numele propriu de persoană Anghel din română, 
atestat încă din secolul 16, a pătruns din greacă și slavă; nu se mai 
folosește ca înainte, locul lui a fost luat de Angel (Angelo), Angela, 
Angelica. Frecvența acestor nume în epoca modernă nu mai poate fi 
explicată prin valoarea lor mistică, ci prin noile sensuri laice pe care le-au 
luat cuvintele înger (îngeresc) sau neologismul angelic, folosite azi în 
legătură cu ideea de puritate, frumusete și bunătate. Tot din greacă, prin 
intermediul slavon. archangelù, vine şi arhanghel „căpetenie a îngerilor“. 

După credinţa populară, două spirite sunt motorul tuturor 
faptelor omenești — unul al faptelor bune, celălalt al păcatelor 
(cuvântul păcat < lat. peccatum este și el transmis tuturor limbilor 
romanice). Spiritul bun este întruchipat de înger, cel rău de drac sau 
diavol. Primul cuvânt, drac, continuă lat. draco, -onis „dragon“; al doilea 
este un cuvânt grecesc (diábolos) pătruns prin slavon. diavol. Cuvântul 
drac prezintă un interes special fiindcă în română are o evoluţie semantică 
diferită față de celelalte limbi romanice (sensul de la noi mai există doar 
în franceza dialectală). Principiul răului, dracul, a fost închipuit sub 
formă de șarpe sau balaur, semnificaţia primitivă a lat. draco. De fapt, 
sensul literal al lat. draco era „(animalul) cu vederea ageră“. Chipul 
balaurului de pe prapurul ce se purta în procesiuni îl înfățișa pe Dracul 
care, după spusele sfântului Augustin, se aseamănă șarpelui pentru că 
le întinde capcane muritorilor. A. Pann în Povestea vorbei spunea: 
„Dracul nu face punți și biserici, ci întinde curse și piedici.“ Spiritul cel 
rău care a amăgit-o pe Eva este înfățișat, în primele capitole ale Genezei 
din Biblie, sub forma unui șarpe. 

Diavol este sinonimul lui drac. Este un împrumut din slavonă unde, 
la rândul lui, este împrumutat din greacă. De precizat că termenul 
grecesc diábolos (care inițial a însemnat „calomniator“, apoi „drac ) a fost 
împrumutat și de latina bisericească în forma diabolus (apare în 
traducerea Bibliei din secolul 2), de unde a fost luat de limbile romanice 


occidentale (fr. diable, sp. diablo, it. diavolo). 

85. jartieră, jaretieră 


Jartieră este un accesoriu vestimentar feminin confecţionat dintr-o 
panglică de elastic care menţine ciorapul întins pe picior. Este un 
împrumut din fr. jarretière „jartieră “, atestat încă din secolul 14 (anul 
1360), care este, la rândul lui, un derivat de la jarret „partea opusă rotulei 
genunchiului“, cuvânt de origine celtică (*garra „gambă, picior“). Acesta 
este, alături de hanche „șold“, unul din puţinele cuvinte străine intrate 
în terminologia franceză a corpului omenesc. În română este înregistrat 
prima dată la Vlahuţă. În La Medeleni, romanul lui I. Teodoreanu, apar 
detalii cu privire la folosirea jartierei: Un picior descoperit în întregime, 
ceva mai jos de coapsă, acolo unde ciorapul e prins în jartierele centurii. 
Obiceiul de a folosi jartiere este mai vechi la români. În Moldova se 
folosea (mai ales la plural) caltavetă, cuvânt împrumutat din greacă 
(kaltsaveta); prima atestare, la I. Negruzzi: Prințesa Aurelia pierduse în 
focul jocului o caltavetă. În DA se dă și expresia a lega caltaveta „a arăta 
supunere mare unei femei pe care o iubeşti“ ce apare la Zanne, în 
Proverbele românilor. 

Jaretiera este un ordin cavaleresc englez, numit în franceză (de 
unde l-am împrumutat) Ordre- de la Jarretière, după însemnul lui. A 
fost instituit în 1348 de regele Angliei Eduard al III-lea. Se spune că, 
în timpul unui bal la curte, contesa de Salisbury, amanta regelui 
Eduard al III-lea, a lăsat să-i cadă o jartieră. Regele a ridicat-o repede 
şi i-a dat-o contesei; apoi a răspuns la glumele curtezanilor cu o celebră 
replică, devenită deviza casei regale: Honni soit qui mal y pense „afurisit 
să fie cine se gândește la rele“. Textul este în franceză, limba folosită 
în acea vreme la curtea regală engleză. El i-a promis favoritei sale că 
va face din acea panglică bleu o decorație, pe care s-o dorească cel mai 
mult nobilii de la curte. Ordinul îl are ca șef pe rege, iar prinţul de 
Walles și 24 de cavaleri aleși din nobilimea cea mai înaltă constituie 
comitetul de conducere. Este rar conferită unor personalități străine. 
Cavalerii poartă însemnul ordinului la genunchiul stâng, iar regina la 
braţ. 

86. joben, macmahon, marghiloman 


Într-o emisiune din anul trecut am discutat originea lui jofră 
„prăjitură de formă cilindrică, din cremă de ciocolată acoperită cu 
glazură“. Am arătat atunci că la originea acestui cuvânt este numele 
mareșalului francez Joffre, câștigătorul bătăliei de la Marna (1914), care 
a salvat Parisul direct ameninţat de trupele germane. Faima acestui 
mareșal a ajuns și în România. 

În cazul lui joben „pălărie bărbătească înaltă și tare, de obicei neagră, 
de formă cilindrică, purtată astăzi numai la ceremonii“, originea 
cuvântului este sigură. Este vorba de un pălărier francez numit Jobin, 
stabilit în București la mijlocul secolului 19, care avea un magazin pe 
Calea Victoriei. Cuvântul apare pentru prima dată la Al. Vlahuţă, iar 
la Caragiale sub forma giuben. Joben este sinonim cu cilindru < it. 
cilindro, fr. cylindre, cuvânt a cărui variantă țilindru vine din germ. 
Zilinder. 

Printre alte cuvinte care provin de la nume de persoane amintesc 
pe macmahon „şpriţ“ care apare la Caragiale (astăzi este învechit): „Mă 
plimb așa de colo, colo: mai beau o bere, un macmahon, un șvarţ, mai 
vorbesc cu un prieten, trece vremea“ spune Nae din schița Situațiunea. 
Este vorba de numele unui mareșal al Franţei, Patrice Mac Machon, 
duce de Magenta (1808-1893), participant la războiul Crimeii 
(1853-1859); el a condus armata versailleză care a înăbușit Comuna din 
Paris (1871) şi a fost președinte al Franţei. Este posibil ca numele lui 
să fi fost cunoscut în România în urma războiului din Crimea, când el 
a cucerit fortăreața Malakof. De la numele acestei fortărețe provine fr. 
malakoff „crinolină, fustă lungă și largă de forma unui clopot, susținută 
în interior de arcuri subțiri de oţel“, îmbrăcăminte feminină la modă 
pe la mijlocul secolului 19. Numele a fost inspirat, probabil, de forma 
fortăreței. Cuvântul a pătruns și în română: malacof (malacov). 

Denumirea unei băuturi pornind de la numele unui om politic este 
marghiloman „cafea turcească, fiartă în rom sau coniac“; domnul 
Marghiloman, care a fost prefectul poliţiei capitalei (1861-1863), ar fi 
„inventat“ această băutură când i s-a spus că nu există apă la un vagon 
restaurant și atunci a cerut să i se prepare cafeaua cu rom. Apare mai 

frecvent decât macmabon. Există, din nou, la Caragiale: „O băutură 
ușoară, un şpriţ, un coniac, o marghilomană.“ Cuvântul este atestat și 
la Cezar Petrescu, Gh. Brăescu, Z. Stancu. 


87/. jugastru, mesteacăn 


Aceste două cuvinte (jugastru, mesteacăn) nu au nicio legătură unul 
cu altul în afara faptului că sunt nume de arbori necultivați, moșteniţi 
din latină. Îi discut împreună pentru că, spre deosebire de alte nume 
de arbori, ei sunt păstraţi numai în română. 

Jugastru vine din lat. *iugaster, un derivat de la iugum „jug“ (acesta 
din urmă, transmis tuturor limbilor romanice). Derivarea respectivă, care 
probabil s-a produs în latina balcanică, a fost explicată prin aceea că din 
lemnul tare al acestui arbore se făceau juguri. 

În ceea ce-l privește pe mesteacăn, trebuie să ştiţi că provine dintr-un 
cuvânt atestat mastichinus, derivat de la masti(cum), cuvânt împrumutat 
din greacă, unde avea sensul de „mastic“. Din înțelesul de „suc rășinos“, 
pe care îl avea cuvântul latin, s-a dezvoltat sensul de „mesteacăn“, copacul 
cunoscut pentru sucul care se extrage din el (CDDE). Trebuie explicată 
și forma actuală a cuvântului, pentru că mastichinus trebuia să devină 
*măsteacen. Din pluralul acestuia *mpăsteaceni > mesteceni s-a refăcut un 
singular mesteacăn, prin falsă analogie cu forme ca gezmăn — gemeni, 
Carpăn — carpeni. 

Încerc uneori să completez informațiile de natură strict etimologică 
oferind un răspuns și la întrebarea pe care mi-o imaginez pe buzele 
dumneavoastră: „Bine, dar de ce aceste cuvinte s-au transmis numai 
românei?“ De data aceasta pot sugera un răspuns, deși în alte situații mă 
declar incapabil (este greu de explicat totdeauna de ce apar sau dispar 
cuvintele). Evident că, pentru a da un răspuns, trebuie să văd ce există 
în celelalte limbi romanice: cum sunt numiţi cei doi arbori în aceste 
limbi. În cazul lui jugastru, avem continuatori ai lat. acer „arțar“ (it. acero, 
sp. arce, iar fr. érable vine din lat. acerabulus, un compus din acer şi un 
cuvânt celtic *æbolos). Deci limbile romanice păstrează situaţia din latină, 
în timp ce româna a inovat, numele arborelui respectiv fiind explicat 


160 


prin numele obiectului (jugul) confecţionat din lemnul său. Nu este 
exclus însă să se fi păstrat acer şi în română, dacă se acceptă pentru artar 
proveniența din derivatul neatestat *arcearius al lui acer (DA). 

În cazul lui mesteacăn avem o situaţie asemănătoare: limbile 
romanice folosesc urmașii lat. betulla (fr. bouleau, sp. abedul), cuvânt 
celtic pătruns în latină, iar noi pe urmașul unui derivat creat pe terenul 
limbii latine. 


88. k 


Am ales să discut despre o serie de cuvinte care încep cu litera Ġ. 
Ele aparțin unei categorii de cuvinte străine neadaptate, de obicei recente, 
atât în română, cât și în alte limbi (franceza, engleza; în germană, 
folosirea literei k este normală și pentru cuvintele vechi). 

Sunt, la origine, cuvinte din limbile asiatice (japoneză, chineză, 
hindi), dar și din greacă, din limbi slave sau germanice. La noi au ajuns 
mai ales prin franceză. Am ales câteva exemple, luate toate din Mic 
dicționar enciclopedic. Cel mai scurt cuvânt din această listă este simpla 
literă k, folosită ca simbol pentru elementul chimic potasiu, denumit 
și kaliu, cuvânt împrumutat din latina scolastică (acolo provenea din 
arabă: gali „sodă“). 

K2 este numele unui vârf din masivul Karakorum, al doilea din lume 
ca înălțime (8611 m), după Chomolungma (Everest). 

Din limbile orientale au fost împrumutate, în primul rând, cuvinte 
rămase în forma lor originară. Din mitologia japoneză: kami „forță 
supraomenească, divină; divinitate primordială“, kannon „zeița îndurării, 
a doua ca importanță după Budha“; din mitologia indiană: kalpa din 
hindi „ordine, lege“ are în mitologia hinduistă sensul „perioadă de timp 
care acoperă un ciclu complet, de la originea lumii până la sfârșitul ei“ 
(reprezintă o zi și o noapte a lui Brahma), iar kama (kamadeva) în 
mitologia vedică este „zeul dragostei, personificarea dorinţei și a 
desfătării“. 

Un caz interesant este cuvântul internaţional kodak, care a fost creat 
(pe la anul 1889) dintr-o combinaţie de litere luare arbitrar; 
inventatorul american G. Eastman, care a construit aparatul de 
fotografiat cu acest nume, povestește el însuși că a căutat pentru 
denumirea aparatului său un cuvânt care să fie scurt, ușor de 
pronunțat și care să fie ferit de confuzia cu alți termeni din arta 
fotografică. 

Din germană au pătruns, de asemenea, cuvinte rămase cu grafia 
originară. Este cazul lui kaiser (despre care am vorbit într-o emisiune 
specială) și al cuvântului kzzsch „termen ce desemnează pseudoarta, 
produse de prost-gust care imită superficial operele de artă și 
elementele folclorice autentice“. 

Avem în română numeroase cuvinte cu Å iniţial care sunt constituite 
din elemente grecești. Le amintesc pe cele formate cu elementul kineto- 
< gr. kinesis „mişcare“: kinetoterapeut, kinetoterapie etc. De semnalat că, 
în cazul cuvintelor grecești, cele intrate de mai mult timp în limbă s-au 
adaptat și se scriu cu ch: chinestezie. 


89. lamură, (a) lămuri, lamă 


Trei cuvinte înrudite: /zmură, (a) lămuri și lamă. Ultimele două sunt 
cunoscute; primul însă este mai puţin cunoscut și cred că trebuie să arăt 
ce înseamnă. 

Lamură este înregistrat în DA cu două sensuri. Primul sens, „curat, 
pur, adevărat“ cu referire la aur, argint și, prin extensie, și la apă, este 
cel mai vechi (apare în Biblia de la 1688: 7000 de talanți de argint 
lamură, iar mai recent: În apa lamură [...] păstrăvii [...] nu mai conteneau 
cu joaca.). Al doilea sens, „partea cea mai curată, mai aleasă sau mai fină 
a unui lucru; fruntea, floarea“ există și în DEX. Este un cuvânt moștenit 
din lat. /zina „placă“ și „bară de metal preţios“, care s-a transmis unor 
limbi romanice (it. lamina „tablă“, fr. lame). Deci lamură şi lamă (< fr. 
lame) sunt dublete etimologice, provenind de la același etimon 
îndepărtat, lat. lamina. Aspectul fonetic al cuvântului românesc a fost 

explicat astfel: rezultatul la plural al lat. /znznz, și anume *lamene care 
nu este atestat, a trecut în română la amuri, prin analogie cu plurale 
terminate în -uri (cf. vergură, lature, țărm); singularul lamură este o 
reconstituire analogică. 

Verbul (a) lămuri însemna la început „(despre metale) a curăţi prin 
foc de corpurile necurate“ (în Mineiul de la 1776 se spune: ca aurul în 
ulcea i-au lămurit). Prin generalizare, s-a ajuns la sensul „a curăţi, a 
limpezi, a purifica“. Sensul frecvent astăzi „a face să se distingă, să se vadă 
limpede; a explica“ este dezvoltat din cel precedent. Există și sensul, rar, 
„a distinge cu privirea, a zări“ (În mijlocul satului lămuri şcoala). Cuvântul 
este bine cunoscut azi și prin derivatele sale: /žmurire (care apare la 
începutul secolului 19) și /ămuritor. 


90. lapte Boldănești 


La un restaurant din Târgu Neamţ, acum câțiva ani, o colegă a văzut 
menţionat în lista de dulciuri produsul lapte Boldănesti. Curioasă din 
fire, a întrebat cum este desertul respectiv. Mare i-a fost surprinderea 
când i s-a oferit /zpre-de-pasăre, desertul preparat din lapte, ouă și zahăr 
(este, de altfel, desertul meu preferat, preferință moștenită de la bunicul 
meu). Și-a dat seama că cel care scrisese Boldănesti în meniu auzise că 
desertului respectiv îi spuneau unii într-un anumit fel pe care el nu l-a 
înțeles bine. Era vorba despre denumirea franceză a preparatului 
respectiv: boules-de-neige „lapte de pasăre“. Nu am reușit să aflu cine și 
când a „inventat“ /aptele-de-pasăre (în franceză, expresia bou/es-de-neige 
este folosită pentru a denumi o plantă ale cărei inflorescențe seamănă 
cu bulgării de zăpadă și diferite dulciuri preparate cu albușe bătute). 

Am adus în discuţie acest caz extrem, fiindcă exemplifică felul cum 
cineva care nu cunoaște limba din care se împrumută cuvintele le dă în 
limba sa o formă „după ureche“ (vezi expresia a cânta după ureche „a 
reproduce o melodie după auz, fără a folosi partitura“). În acest caz, 
boules-de-neige a devenit Boldănești (un asemenea nume de loc nu am 
găsit). Să fi fost apropiat de Boldan, nume de persoană? Uneori, cuvintele 

neînţelese sunt apropiate în mod greșit de cuvinte românești. Colegul 
meu, profesorul Th. Hristea, are o bogată colecţie de astfel de 
„românizări , cărora lingviștii le spun etimologii populare. Cea mai 
cunoscută este stâlcirea numelui prăjiturii denumite în franceză chou à 
la creme, care apare scris în diverse forme (nu există în dicţionare): șua 
la creme, soa lacrem, ba chiar și soale. Într-o cofetărie din cartierul 
bucureștean Berceni, un cofetar care ştia ceva franțuzeşte a scris choix 
(„alegere“) à la creme, neștiind că, de fapt, în numele prăjiturii intră 
cuvântul chou „varză“. În dicționarul gastronomic Larousse se spune că 
chou este o prăjitură mică din aluat pufos, pusă în tavă la copt cu un 
cornet, ca să aibă totdeauna formă rotundă [ca varza]. Cuvântul francez 
chou < lat. caulis „varză“ apare și în choucroute, mâncare de varză ce se 
găsește în restaurante scrisă, de asemenea, în diverse feluri. Este o 
mâncare tipic alsaciană, cuvântul fiind împrumutat din dialectul german 
din Alsacia: súrkrút (literal : krút „iarbă“ şi súr „acră“), corespunzător 
germ. Sauerkraut, cu adaptare populară după chou „varză“ și croûte 
„Coajă, scoarță. 

Alte două cuvinte franceze le-am auzit „românizate“: millefeuille 
(formă care figurează și în DOOM) apare în vitrinele unor cofetării scris 
milfe, iar feuilletage sub forma foi-etaj (în română, cuvântul a fost adaptat: 
foitaj). Un cuvânt ciudat este sändulie „covoraș lângă pat“ pe care îl găsim 
în DLR cu un citat din Velerim și Veler Doamne de V.I. Popa, este o 
românizare a fr. descente de lit, cu același sens. 


91. lăurușcă, lambriu 


Două cuvinte înrudite, dacă ţinem seama de originea lor îndepărtată. 
Nu sunt cunoscute de toată lumea, de aceea le explic: /ăzrușcă înseamnă 
„viță sălbatică“, al cărei fruct este un ciorchine cu boabe mici, negre, iar 
lambriu are sensul de „îmbrăcăminte de marmoră, de lemn sau de 
stucatură cu care se acoperă, total sau parțial, pereții unei încăperi“. 

Lăuruşcă < lat. labrusca, cuvânt mostenit de toate limbile romanice, 
la fel ca lat. vinea „viţă de vie cultivată“ (rom. vie, fr. vigne, sp. viña). 

Alături de forma primitivă /zbrusca a existat și un dublet cu -m-, adică 
lambrusca > fr. lambruche. Astăzi este un cuvânt regional, cu numeroase 
variante în română: /ăuruscă, leorușcă, leuruscă, leuruşcă, răuruscă, 
rouruşcă. Forma lăurușcă a fost refăcută sub influenţa derivatelor în -uscă; 
în răurușcă, rourușcă s-a produs asimilarea /— r > r— r. De remarcat că 
și franceza are și forme cu ș. 

Lambriu este un împrumut din fr. lambris (în limba veche franceză 
forma sa era /zmbrus). Se consideră că vine din verbul /zmbruschier (din 
franceza veche) devenit (în franceza modernă) /ambrisser „a acoperi cu 
lambriuri“ < lat. vulg. */ambruscare < lat. /a(m)brusca „viţă sălbatică“. 
Sensul de „a acoperi cu lambriuri“ al verbului francez se datorează 
ornamentelor lambriurilor, de cele mai multe ori cu motive reproducând 
frunzele de viţă de vie. 

O evoluţie semantică asemănătoare prezintă fr. vignette, împrumutat 
de limba română (vinietă și vignetă). În secolul 13, fr. vignette însemna 
„ornament în formă de ramuri sau foi de viță“. Acest sens a existat până 
în secolul 16. După aceea, s-a folosit cu referire la ornamentele în formă 
de ramuri de viţă de vie împletite în partea de sus a primei pagini a unei 
cărți, de unde decurg celelalte sensuri. În DEX, vinieză este glosat prin 
„ilustrație de mici dimensiuni care se pune la începutul sau la sfârșitul 
unui text (tipărit sau manuscris), al unui capitol etc., ornament pe 
coperta unei cărți; clișeu folosit în tipografie pentru ornamentaţie. 


92. leagân 


Suntem în prezenţa unui cuvânt vechi: există în toate dialectele 
sud-dunărene, iar în istroromână are r în loc de n (/ezgăr), fenomen care 
apare numai în fondul străvechi al lexicului românesc. Știm că este vechi, 
dar nu avem, ca în atâtea alte cazuri, o explicaţie sigură pentru a arăta 
din ce cuvânt provine. 

Încerc să discut situaţia din celelalte limbi romanice, spre a găsi 
eventuale argumente pentru adoptarea uneia dintre soluţiile propuse. 

Cuvântul latinesc curent pentru „leagăn“ era cuna, transmis spaniolei 
și italienei septentrionale. În Italia centrală, cuna s-a păstrat sub formă 
de diminutiv: cunula. În Franța, leagănul este denumit cu un cuvânt de 
origine celtică a cărui formă presupusă este *bertiu sau *berciu. De la o 
formă diminutivală avem fr. berceau și alte forme romanice (pg. berço, 
cat. bressol). În sudul Italiei, în așa-numita Magna Grecia, s-a păstrat un 
cuvânt grecesc, naca, care însemna „blană de oaie“. Evoluţia la sensul 
de „leagăn“ se explică dacă știm că în sudul Italiei, la fel ca în Grecia, 
este obișnuit un tip de leagăn care, în forma lui cea mai simplă, se 
prezintă ca un cadru dreptunghiular de lemn suspendat de tavan, în care 
se pune o blană de oaie, ca să formeze un fel de pungă ce seamănă cu 
un leagăn. Există și alte denumiri, la care nu mă opresc. 

Dacă observăm că în România leagănul este uneori suspendat de 
tavan, așa cum rezultă și din Atlasul lingvistic român (procedeul este vechi, 
fiind remarcat încă de Del Chiaro, călător italian devenit secretar al lui 
C. Brâncoveanu și Șerban Cantacuzino), se poate accepta originea 
sugerată de S. Pușcariu. El propune un derivat neatestat *//ginare de la 
ligare „a lega“ (leagănele, repet, sunt legate, suspendate, de tavan). Este 
o soluţie posibilă. Nu este cazul acum să le prezint pe celelalte; unele 
dintre ele sunt de neacceptat, fiindcă propun cuvinte din limbi moderne, 
care nu pot explica existența termenului în dialectele românești 
sud-dunărene. 


93. luceafăr 


Luceafărul este numele popular al planetei Venus, văzută în prima 
sau în ultima parte a zilei. Are numeroase sinonime: Luceafärul-de-Dimi- 
neață, Luceafărul-de-Ziuă, Luceafărul- Boului, Luceafărul-de-Seară, 
Luceafărul-Înserării, Luceafărul-de- Noapte, Luceafărul-Ciobanilor (cf. fr. 
l'étoile du berger). Termenul de bază este folosit și pentru denumirea altor 
corpuri cerești: steaua Aldebaran din Constelaţia Taurului se numește 
Luceafărul- Porcesc sau Luceafărul-Porcilor, steaua Sirius din constelația 
Câinele-Mare are numele Luceafärul-de-Zori, Luceafărul-Zorilor, 

Luceafărul-Zorilă, Luceafărul- Diminetii, stelei Vega din Constelaţia Lirei 
i se spune Luceafărul-cel-Mare, Luceafărul-de-Miezul- Noptii, Lucea- 
fărul-cel-Frumos. Şi, în sfârşit, steaua Hiperion este numită Lucea- 
fărul-cel- Mare-de- Noapte. 

Cuvântul /uceafăr a ajuns să aibă și sensul general de „astru; lumină 
călăuzitoare“ (este steaua cea mai strălucitoare, după Soare și Lună). De 
aici și sensul figurat de „personalitate remarcabilă“. 

În mitologia populară, Luceafărul este un personaj demoniac, creat 
în folclor prin confuzia dintre astrul respectiv și Lucifer. 

Cuvântul este moștenit din lat. /ucifer „steaua dimineţii“, un cuvânt 
compus din /ux „lumină“ și ferre „a purta“, deci s-ar putea traduce prin 
„poartă lumină“. În Vulgata, traducerea Bibliei făcută de Sfântul Ieronim 
(390-405), cuvântul lucifer traduce expresia „astru strălucitor“ și este 
numele dat, în cartea prorocului Isaia, regelui Babilonului. Cuvântul a 
fost dat ca nume stelei dimineții (în a doua epistolă a lui Petru) și apoi 
lui Hristos. Din secolul 2, numele de Lucifer a început să fie atribuit 
Satanei, îngerul rebel expulzat din cer. În română, învechit, luceafär 
însemna şi „Satana. 

Cuvântul Lucifer cu sensul de „Satana“ este împrumutat din fr. 
Lucifer, care este, la rândul lui, împrumutat din latină. La fel stau 
lucrurile și în celelalte limbi romanice (sp. lucifero „drac”). 


94. lucoare, licurici 


Sunt două cuvinte cu statut diferit. Lzcozre este un cuvânt învechit 
și înseamnă „lumină, strălucire produsă de lumină“ și, figurat, „ceea ce 
aduce claritate în mintea omenească“, dar și „lumină slabă de-abia 
întrezărită “ (are ca sinonim, cu acest ultim sens, pe ficărire). Licurici este 
numele unei insecte care are pe ultimele secvenţe abdominale niște 
organe care emit lumină fosforescentă (după unele surse, numai femelele 
emit această lumină). Și cuvântul curici are mai multe sensuri: „copil 
vioi“, „ceva care are dimensiuni mici“, „ceea ce licurește“, (argotic) 
„lanternă“. Apare și în expresii ca æ avea licurici la cap „a avea idei 

neobișnuite“, a-i scoate cuiva Licuricii din cap „a determina pe cineva să 
devină serios“. 

Lucoare are la bază lat. /ucor, apărut foarte târziu în latină, într-o 
traducere latinească a unei enciclopedii medicale scrise de grecul Oribas 
(secolele 4-5), dar transmis limbilor romanice (fr. /zeur). Este atașat 
cuvintelor latinești de felul lui /ux, -cis „lumină“, lucere, verb transmis 
tuturor limbilor romanice, inclusiv românei (în forma (a) luci), lucidus 
„luminos“ care a dat fr. lucide > rom. lucid. 

Licurici, care există și în aromână (/icuriciu), este un derivat de la 
(a) licuri, variantă a lui (a) licări. Acesta din urmă este un cuvânt 
moștenit sigur din latină (s-au propus diverse etimoane, toate latinești: 
*/uculire, lucere, liquorare). Cei mai mulți cred că (a) licări este un derivat 
de la /ucoare, care ar fi avut la început o formă neatestată *(4) /ucuri 
devenită (a) licuri, prin disimilarea vocalei u. Corespondentele din 
limbile romanice sunt cuvinte care derivă de la termeni ce înseamnă 
„lumină: fr. /ampyre, luciole, it. lucciola, sp. luciérnago. 

Licurici are multe sinonime populare, cu sufixe diminutivale: fžclies 
< făclie, fânăraș < fanar „felinar“, licus < lic (cuvânt care redă un fenomen 
luminos cu apariție spontană), scânteuță, steluță. Numele științific latinesc 
este Lampyris noctiluca „făclia nopții“. Unul dintre sinonimele populare 
ale cuvântului curici este focul lui Dumnezeu. Numele acesta vine de 
la credinţa populară că licuriciul ar fi fost hărăzit de Dumnezeu sau de 
Sfântul Petru să lumineze calea celor rătăciți prin pădure. După o altă 
legendă populară, Dumnezeu ar fi venit pe pământ însoțit de îngerii din 
cer. Unul dintre ei s-a îndrăgostit de fata unui păstor. La întoarcere, 
înainte de intrarea lor în cer, Dumnezeu a transformat îngerii în stele 
ca să privească de sus frumusețea pământului, iar pe cel îndrăgostit l-a 
azvârlit pe pământ și l-a transformat în licurici! 


95. mameluc 


Există cuvinte care atrag atenţia prin forma lor fonetică. Unul dintre 
acestea a fost, în cazul meu, mameluc, care mi s-a părut un cuvânt 

oriental. L-am auzit pe când eram în liceu, într-o poezie a lui D. 
Bolintineanu: Mamelucii zboară prin câmpii cei sălbatici / Ca pulberea 
în vânt, / Și umbrele lor mute, cu carii lor fantastici, / Reintră în mormânt. 
În loc de origine turcească, am aflat că este împrumutat din fr. mamelouk. 
Este adevărat că în franceză el înseamnă, în primul rând, „cavaler din 
garda personală a sultanilor din Egipt și are la origine ar. mamlūk „sclav 
domestic“, participiul pasiv de la malaka „a poseda“. În timpul lui 
Napoleon, cavaleriștii din garda imperială au căpătat numele de 
mamelouk (prima atestare cu acest sens este din 1808). În limbile 
romanice, cuvântul a căpătat sensurile de „soldat arab“ și „prost“. În 
română, în MDA, este glosar „om fără personalitate și fără păreri 
proprii. Apare în Jon al lui L. Rebreanu: La Cameră nu deschisese gura 
niciodată, fiind mameluc guvernamental. Indirect, apare și în derivatele 
mamelucărie și mamelucărime, pe care le folosește Caragiale: Jos sistema 
obligatorică ... Jos mamelucăria inică! 


96. marmeladă 


Pasta alimentară obținută prin fierberea unor fructe proaspete, la 
care se adaugă zahăr, poartă numele de marmeladă. Este interesantă 
originea îndepărtată a acestui cuvânt, pe care o găsim în gr. melimelon 
„măr dulce“ format din meli „miere“ și melon „măr“; gr. melon, cuvânt 
împrumutat din substratul mediteraneean, a pătruns în latină, unde a 
devenit melum, malum, cuvânt transmis limbilor romanice, printre care 
și româna (măr). Cuvântul grecesc melimelon a devenit în latină 
melimelum „specie de măr foarte dulce“. S-a confundat cu melomeli 
„marmeladă de gutui“. S-a dat acest nume gutuiului, pentru că mar- 
melada de gutui se prepara cu miere. Din latină s-a transmis portughezei, 
unde marmelo „gutui“ este mai apropiat de etimonul latinesc decât sp. 
membrillo „gutui“. Din ptg. marmelo a derivat cuvântul marmelada, care 
a fost împrumutat de franceză (marmelade), de unde îl avem și noi în 
forma marmeladă (prima atestare în franceză, la 1642; la noi, apare în 

dicţionarul român-francez al lui Pontbriant, la 1862). Unii consideră 
că în română a pătruns și din germ. Marmelade. 

Româna are diverși termeni pentru „marmeladă . 

Încep lista cu un cuvânt regional din Transilvania, fctar „magiun“, 
care are prima atestare la 1816 (cu numeroase variante: /eczar, lecvar, 
lioptarius, liptariu etc.) şi este considerat un împrumut din graiul 
farmaciștilor din Ardeal, unde exista termenul latinesc olectuarium 
„doctorie preparată din prafuri amestecate cu miere“! 

Sinonimul cel mai răspândit este magiun „pastă obţinută prin 
fierberea și tocarea fructelor (mai ales a prunelor)“. De precizat că nu 
se adaugă zahăr! Cuvântul este împrumutat din turcă, de unde a ajuns 
la noi și peltea (sau bel/tea), care este un jeleu fabricat din fructe cu zahăr! 

Regional se folosește, în Moldova, povidlă „magiun“, cu multe 
variante fonetice, cuvânt împrumutat din ucraineană (după unii și din 
polonă), iar în Banat pecmez, cuvânt cu etimologie multiplă (turcă, 
bulgară și sârbă). 

Cele mai noi sinonime sunt neologisme: jeleu este din fr. gelée, iar 
gem este din engl. jam. 


97. măr 


Dintre fructele toamnei, mărul a fost și este poate cel mai 
reprezentativ, atât la noi, cât și la alte popoare europene. Nu e de mirare 
că originea cuvântlui măr trebuie să o căutăm în latină. Încă în epoca 
veche a ei, latina a acceptat un cuvânt grecesc (introdus odată cu un soi 
de mere altoite, care se cultiva în ţările elenistice din zona Mediteranei). 
Din cele două forme grecești (malon și melon) s-a transmis limbilor 
romanice a doua, devenită melum (malum era folosit numai în limba 
literară). Vechiul cuvânt indo-european, păstrat în limbile germanice și 
slave din nordul Europei, a fost deci părăsit în favoarea unui nume 
mediteraneean ce desemna un fruct ameliorat (mere altoite). Forma 
melum a dat măr, cu e trecut la ă după o consoană labială, ca în pilus 
> păr sau fetus > făt (în dialectele sud-dunărene, aromân, meglenoromân 

şi istroromân, se păstrează mer, per, fet). Urmașii lui melum există şi în 
italiană, sardă și retoromană. 

Tot origine latină au și ceilalți doi termeni folosiți în celelalte limbi 
romanice pentru „măr“: fr. pomme, sp. manzana. În franceză, mărul este 
numit pomme, urmaș al lat. pomum ce însemna „fruct“, în general; noi 
îl avem în rom. pozmă < lat. poma, pluralul lui pomum, interpretat ca 
singular feminin. Sensul „măr“ apare în latina din Galia în secolul 5 
(prima apariție, la Marcellus Empiricus, autorul unei culegeri cu peste 
2 500 de rețete medicale, scrise în Galia). S-a produs în Galia o 
transformare semantică banală: termenul general pentru „fruct“ a fost 
folosit pentru fructul cel mai frecvent (într-o emisiune mai veche am 
arătat că rom. grâu continuă lat. granum ce însemna „grăunte “). 

În ceea ce-l privește pe sp. manzana, acesta vine de la un soi de mere 
speciale, numite mala Mattiana, care trebuie să fi existat în Peninsula 
Iberică (originea lui Mattiana este explicată în diverse feluri). 

În ciuda acestei spectaculoase diferențieri lexicale pe teritoriul 
Romaniei, ceea ce mâncăm astăzi cu toţii are același gust, indiferent de 
cuvântul folosit: rom. măr, fr. pomme sau sp. manzana. 


98. monedă, groș 


Încep cu o scurtă incursiune în istoria monedelor, adică a pieselor 
de metal care au funcţionat ca mijloace bănești de plată, facilitând 
circulatia mărfurilor. În lumea latină servea ca etalon o unitate monetară 
numită as. La început era o placă de bronz rectangulară și fără înscrisuri 
pe ea. Nu se știe de unde a fost împrumutat, de la etrusci sau de la 
fenicieni. Denumirea acestei unități monetare nu s-a transmis limbilor 
romanice. În schimb s-a transmis, direct sau ca împrumut, un alt termen, 
lat. moneta, cuvânt al cărui sens primar era „Care avertizează“, un epitet 
dat Junonei, căsătorită cu Jupiter (zeiţa căsătoriei, după modelul grecesc 
Hera — Zeus). Moneta era și „numele templului închinat Junonei, locul 
unde se băteau monedele“, apoi a căpătat sensul de „monedă“, sens cu 
care s-a transmis acest cuvânt tuturor limbilor romanice, cu excepţia 

românei (din latină a ajuns și în germ. Münze). În limba română, 
cuvântul a fost împrumutat ulterior în două variante: una este monedă, 
cu circulaţie generală, care vine din gr. moneda (luat din italiană, mai 
exact din dialectul venețian unde cuvântul avea un -4-); cealaltă variantă, 
monetă, este împrumutată din latină sau din it. moneta. 

Numărul și varietatea monedelor care au circulat în tările române 
este impresionant. Despre ele voi vorbi în alte emisiuni. Acum mă opresc 
la groși, numele unei vechi monede. În opoziţie cu monedele subțiri, în 
Europa s-au bătut (mai întâi la Tours, în Franţa, la 1241) niște monede 
mai groase, numite de aceea (nummi) grossi; acestea au început să circule 
curent în toate ţările Europei centrale și de vest ajungând, pe diverse căi, 
și la români (în Moldova, unde s-au bătut grosi pe la sfârșitul secolului 
14, au venit prin Polonia). La români, groșu/ era o monedă de argint 
bătută, reprezentând unitatea monetară. Cuvântul vine din germ. 
Groschen (în Transilvania și, probabil, în Muntenia) sau din pol. grosz 
(în Moldova). l 

Este un cuvânt care trebuie să fi circulat, pentru că apare în expresii 
ca a afla groș pe groși „a găsi comori și avere multă“. Din neînţelegerea 
acestei expresii s-a născut alta, æ înşira (sau a spune, a îndruga) moş(î) 
pe groș(4) „a sta la taifas, a spune verzi și uscate, gogoși . 


99. morfină, asclepiad 


Două cuvinte: unul cunoscut — morfină — , altul mai rar — asc/epiad — , 
acesta din urmă fiind numele unei plante erbacee perene, cu flori albastre 
parfumate și cu fructul îngroșat și cărnos, al cărei nume popular este 
iarba fiarelor (nu apare în DA, dar există în dicționarele curente actuale, 
ceea ce înseamnă că este un împrumut recent). Amândouă au la originea 
îndepărtată câte un personaj mitologic grec. 

Morfină este împrumutat din fr. morphine, un derivat savant de la 
Morphée „zeul somnului, luat din lat. Morpheus, la rândul lui din gr. 
Morpheus, numele unuia din cei 1000 de copii ai lui Hypnos „Somnul“, 
reprezentat adesea ca un tânăr înaripat, care le provoacă muritorilor 

somn, atingându-i cu o floare de mac, și le produce vise în care ia forma 
(în gr. morpbe „formă“) unor diferite personaje (vezi expresia 
internațională în brațele lui Morfeu). Într-o scurtă paranteză, precizez că 
de la grecescul morphé „formă, configuraţie“ s-au format numeroase 
cuvinte internaţionale: morfogeneză, morfologie etc. Un derivat este și 
morfină, alcaloid extras din opiu, întrebuințat drept calmant, narcotic 
sau stupefiant, care provoacă și somn. 

Termenul asclepiad, recent în română, luat din fr. asclépiade, 
denumește nu numai planta despre care am amintit, ci și un membru 
al corporației medicilor greci. Cuvântul are la origine numele lui 
Asclepios, zeul tămăduirii, fiul lui Apolo și al nimfei Coronis. În 
iconografie, este reprezentat însoţit de un șarpe. După legendă, Apolo 
l-a dat pe fiul său Asclepios în grijă lui Chiron, cel mai înțelept dintre 
centauri. Acesta l-a învățat medicina. Datorită faptului că Asclepios nu 
s-a mulțumit să-i vindece pe bolnavi, ci chiar i-a înviat pe morţi, Zeus 
l-a omorât fulgerător cu un trăsnet. Cultul lui Asclepios s-a răspândit 
în toată Grecia; cel mai cunoscut dintre sanctuarele sale este cel de la 
Epidaur. Numele său a fost preluat de romani în forma Esculap, de unde 
l-am luat şi noi. 

De remarcat că există și un alt cuvânt asclepiad „vers compus 
dintr-un spondeu (sau troheu), doi sau trei coriambi și un iamb“, după 
numele lui Asclepiades din Samos, poet grec din secolul 3 î.H., autor 
al unor epigrame de dragoste în vers coriambic. 


100. mozaic, muzeu, muzică 


Se știe că muze se numeau, în Antichitate, divinităţile care patronau 
artele și științele (gr. Mousa:). Genealogia, numărul și atribuţiile exacte 
ale acestora au fost variate, în funcţie de epoci. Hesiod, cunoscutul poet 
grec din secolele 8-7 î.H., le-a definit ca fiind nouă surori, fiice ale lui 
Zeus şi ale Mnemosinei; dintre acestea, cele mai cunoscute erau Caliope 
(muza poeziei epice și a elocinţei), Clio (muza istoriei), Euterpe (muza 
poeziei lirice și a muzicii), Thalia (muza comediei) și Urania (muza 

astronomiei). Grecescul mousa, cuvânt a cărui origine este necunoscută, 
a trecut în lat. musa, de unde a fost împrumutat în fr. muse (secolul 13). 
Din franceză îl avem și noi pe muză. 

Cuvântul greco-latin a fost important în Antichitate, de la el 
formându-se o serie întreagă de cuvinte (dau formele lor românești, 
arătând de unde provin). 

Mozaic „lucrare de tehnică decorativă constituită din amestecul unor 
elemente și culori diferite“ < fr. mosaïque, it. mosaico < lat. med. 
musaicum < lat. musivum (musivus opus „lucrare în mozaic“). Decoraţiile 
în mozaic erau făcute în grotele și fântânile medievale dedicate Muzelor. 
Această tehnică de origine orientală (Egipt, Persia), preluată de 
Antichitatea greco-romană, a înflorit în perioada Imperiului Bizantin. 

Muzeu < fr. musée, germ. Museum < lat. museum „bibliotecă, loc de 
studiu“ < gr. nouseion „templu al Muzelor, academie de arte la atenieni“. 

Muzică < fr. musique, it. musica, germ. Musik < lat. (ars) musica „arta 
sunetelor“ și „arta poeziei” < gr. mousike (techn?) „arta Muzelor“ se 
folosea, la început, cu referire la poeziile ce erau cântate. 

Nu trebuie adus în discuţie fr. mosaïque „care se referă la religia lui 
Moise“ devenit în română mozáic. Acesta are la bază lat. mosaicus, derivat 
de la Moises, deci nimic comun cu Muzele. 


101. Nicolae 


Deși am vorbit despre originea acestui nume de sfânt și acum un 
an, am considerat util să revin asupra temei. În primul rând, pentru ceea 
ce îmi place să numesc „fixarea cunoștințelor“ (aceasta, pentru cei ce au 
văzut emisiunea anul trecut şi au uitat, în parte, ce am spus atunci); în 
al doilea rând, pentru cei ce nu au văzut emisiunea, ca să nu mai regrete 
că au ratat-o. Lăsând gluma la o parte, am și un alt argument: aș vrea 
să aduc și unele lucruri în plus. 

Nicolae este cel mai frecvent nume la români, după Jon. Vorbind 
și despre alte nume frecvente, am spus că istoria numelor românești urcă 
până la greacă sau ebraică. Nicolae reproduce vechiul nume grecesc 
Nikólaus, care a fost folosit cu multe secole înainte de era creștină. El 

apare în scrierile marelui istoric Tucidide (circa 460-396 î.H.); este un 
cuvânt compus al cărui prim element era nik- (nikao „a învinge“, nike 
„victorie“: apare în numele cunoscutei statui Victoria de la Samotbrak?). 
În Antichitate avea mare importanță, foarte probabil fiindcă făcea parte 
din aceeași familie de cuvinte cu numele zeiţei victoriei, Nike (la romani, 
Victoria), precum şi cu alte două nume compuse cu elementul 7z4-, și 
anume Nikátor şi Nikephoros (ultimul a dat rom. Nichifor), care erau 
supranumele lui Zeus. A doua parte a cuvântului Nikólaus este laós (leds) 
„popor“ (apare și în numele Leandru, fără a fi legat etimologic de numele 
plantei /ezndru). Din limba greacă l-au luat latinii, în forma Nicolaus 
(trecut în limbile romanice occidentale), şi slavii. 

Odată cu apariţia creștinismului, numele Nikólaus și Nicolaus au fost 
purtate și de persoane care au îmbrățișat noua religie, printre care un 
episcop de Myra (localitate în sud-vestul Asiei Mici) din secolul 4, 
sanctificat de Biserică, învăluit în aura legendelor și devenit unul dintre 
cei mai populari sfinți din Evul Mediu. Legenda îl prezintă drept un 
prunc care refuza vinerea să sugă și care, mai târziu, a readus la viaţă trei 
copii mici, uciși și puși într-o putină cu sărături de un hangiu. În 
mitologia din țările nordice, el este Moș Crăciun (Santa Claus). În 
calendarul popular al românilor, Niculai este sărbătorit atât în luna mai, 
cât și, mai ales, în decembrie, de numele lui fiind legate credințe, legende 
ȘI practici în esenţă păgâne. 

În forma Nicolae, numele vine din slavonă (limba oficială a bisericii 
ortodoxe române), la fel ca și alte nume de persoane. Forma veche (Sân) 
Nicoară a fost considerată continuatoarea lat. (Sanctus) Nicolaus, dar această 
etimologie prezintă dificultăţi formale (Nicolaus ar fi trebuit să devină, 
conform legilor fonetice, Nicurau). Se poate observa însă că, în alte cazuri, 
evoluţia numelor proprii poate fi diferită de cea a cuvintelor comune. 


102. nucă, nuc 


Într-o emisiune precedentă am arătat cum în română, ca și în alte 
limbi romanice, s-a constituit un sistem de denumire a arborilor şi a 

fructelor acestora. Datorită unor fenomene ce au avut loc în latina târzie 
s-a ajuns ca numele de fructe, care erau neutre în latina clasică, să devină 
feminine în limbile romanice, iar numele de arbori să fie de genul 
masculin. Chestiunea a fost analizată pe larg de Th. Hristea, în cartea 
sa Probleme de etimologie. 

Aduc acum în discuţie cazul perechii nucă — nuc, care vine din lat. 
nux, nucem, Cuvânt ce însemna atât „nuc“, cât și „nucă“. Forma latină 
nu poate explica însă nici pe nuc, nici pe nucă. Th. Hristea consideră 
că trebuie să presupunem diverse stadii de evoluţie, care pornesc toate 
de la o formă românească neatestată *nuce < lat. nucem. Această formă 
de singular avea un plural nuci (ca și lat. crucem > rom. cruce, cu pluralul 
cruci). Din pluralul nuci s-a refăcut un singular nucă, după modelul lui 
falcă, refăcut de la pluralul fă/ci al mai vechiului falce < lat. falx, falcem. 
Trebuie să presupunem că singularul nucă este vechi, fiindcă nu s-a găsit 
nicio urmă a lui *nuce (s-a păstrat această formă doar în istroromână). 
De la nucă s-a format nuc, ca și în cazul perechilor păr-pară, prun-prună, 
în care atât numele pomului, cât și al fructului, se explică direct din 
latină. Argumentul cel mai important în favoarea acestei explicaţii constă 
în faptul că un prototip latin *nucus, invocat de unii lingviști, nu a lăsat 
urmași în nicio limbă romanică. 

În încheiere, nu trebuie să vă mai atrag atenţia asupra faptului că, 
uncori, explicaţiile lingvistice sunt mai complicate. Aceasta nu 
înseamnă că nu pot fi verosimile. 


103. omletă 


În acest an se împlinesc 100 de ani de la prima atestare a lui omletă, 
cuvânt dat într-un dicţionar român-german. Originea sa, ca și la alte 
nume de mâncăruri recente, o găsim în limba franceză, unde cuvântul 
apare din secolul 16, la Rabelais. Evident că și în secolele anterioare 
românii mâncau ouă bătute, prăjite în ulei. Știm aceasta pentru că avem 
numeroase sinonime, dintre care unele foarte vechi. 

Cel mai vechi este papară, atestat în Letopiseţul lui N. Costin. Sensul 
vechi era „mâncare preparată din felii de pâine (prăjită) presărate cu 
brânză și opărite în supă, apă sau lapte“. Se presupune că provine din 
gr. papara, bg. popara. Este un cuvânt care apare în multe expresii 
familiare, ceea ce dovedește frecvenţa lui (a mânca o papară sau a se alege 
cu 0 papară „a mânca bătaie“, a face pe cineva papară „a învinge, a 
distruge“, a trage cuiva o papară „a bate, a mustra pe cineva“). 

De la papară avem derivatul rar păpăruie, cu același sens. Tot rar, 
regional, este și cuvântul moieți, derivat de la (a) muia, aluzie la înmuierea 
pâinii în papară. 

În jurul anului 1700 (în Anonymus Caransebesiensis, dicţionar 
român-latin) este înregistrat cuvântul de origine veche slavă scrob. În 
același dicționar există și ra(n)totă, de origine maghiară. Este un cuvânt 
curent astăzi în graiul crișean. 

Revenind la omletă, care, repet, este împrumutat din fr. omelette, 
acesta are o origine foarte interesantă. Pe scurt, se poate spune că numele 
omelette vine, prin diverse schimbări fonetice, de la v. fr. /emel/le > lamelle 
„lamă foarte fină“, devenit în română /zmelă „mică placă de sticlă foarte 
fină, pentru examenele la microscop“. Tot de la acest v. fr. lemelle s-a 
ajuns și la omelette, prin influenţa urmașilor lat. ovum > fr. oeuf. Sensul 
dobândit de cuvântul omelette se datorează comparării omletei cu o lamă, 
din cauza formei sale plate. Deci /zmelă și omletă, amândouă 
împumuturi din franceză, au la originea îndepărtată fr. lame „lamă“ < 
lat. lamina „foaie de metal, lamă“. 


104. orb, chior 


Originea cuvintelor orb și chior poate fi formulată într-o frază: orb 
provine din lat. orbus, iar chior este un împrumut din tc. kör care 
însemna „orb“. Din nou lucrurile devin mai interesante dacă urmărim 
situaţia din latină și din celelalte limbi romanice. Aceasta ne face să 
înțelegem mai bine cum s-au petrecut lucrurile în română. 

Ideea de „orb“ se exprima în latina clasică prin cuvântul caecus. 
Acesta s-a transmis în Peninsula Iberică, toate cele trei limbi din regiunea 
menţionată (spaniola, portugheza și catalana) continuă lat. czeczs (sp. 
ciego, pg. cego). Cuvântul latinesc se mai păstrează în Italia centrală, și 
anume în Toscana (cieco), ca şi într-un dialect retoroman din Elveţia. 
El este frecvent și în textele vechi franceze, dar în franceza de azi nu mai 
există urme. 

Începând din secolul 2, cu sensul de „orb“ apare termenul orbus 
(prima dată la Apuleius, cunoscut scriitor latin). În acea perioadă, orbus 
păstra și vechiul sens „lipsit de ...“ („orfan“, „fără copii“). Cel lipsit de 
părinți a fost identificat cu cel lipsit de vedere denumit prin caecus. Deci 
este vorba de o metaforă care, după părerea unor lingviști, a apărut ca 
un eufemism, în limbajul celor din clasele sociale înalte. Această evolutie 
trebuie să fi avut loc în expresii ca orbus oculis, orbus ab oculis „lipsit de 
ochi“. Lat. orbus s-a păstrat, cu noul sens, în română, în nordul Italiei, 
în Sicilia și în dialectele retoromane, fiind împrumutat și de albaneză 
(termenul verb „orb“ este unul din numeroasele împrumuturi din latină 
în albaneză). Se găsesc urme ale lui orbus și în vechea franceză, precum 
și în vechea provensală. Franceza are astăzi cuvântul aveugle ce continuă 
lat. aboculis (din expresia orbus ab oculis). Atestat pentru prima dată în 
secolul 5, acest lat. 2 oculis se pare că este copiat după greacă. 

Ideea de „chior“ se exprima în latină prin /ucus, cuvânt care nu s-a 
păstrat în limbile romanice cu acest sens, ci mai ales, rar, îl găsim cu 
sensul de „miop“ sau „sașiu“ (fr. louche), care apăruse în latina vulgară. 
Pentru „chior“ toate limbile romanice au termeni noi: fr. borgne, de 
origine germanică, sp. tuerto care a însemnat la început „răsucit, strâmb“, 
apoi „miop“ și „chior“, printr-o confuzie populară între ideea de „miop“ 
şi „chior“, existentă și în alte limbi. În acest context romanic, nu e de 
mirare că și în română a fost împrumutat un termen, chiar din turcă, 
unde însemna „orb“. Semnalez că în multe idiomuri romanice se folosesc 
pentru „chior“ expresii ca orb de un ochi (Transilvania), ca și sp. ciego 
de un ojo. 

Apropo de chior, amintesc în fugă că sunt din turcă și alți termeni 
din aceeași sferă semantică: sasiu < tc. ași „încrucișat, ceacâr < tc. çakır 
„sașiu; cu ochi albaștri“. Cuvântul chiomp/chiomb are origine nesigură. 

105. pantalonti), nădrag(i) 


Îmbrăcămintea bărbătească de la brâu în jos poartă diverse nume 
în română, cel mai cunoscut fiind cel de pantalon(i). Îi corespunde 
termenul popular năzrag(î). Alte denumiri sunt mai recente, fiind mai 
ales de origine turcă: ciozreci, șalvari (ceacşiri, poturi, mesini sunt tot 
turcești, dar mai puţin cunoscute). La acestea se pot adăuga: zar; format 
pe teren românesc de la ză < lat. /itea (termen de la războiul de ţesut) 
la care s-a adăugat sufixul -zr, precum și gaci „pantaloni lungi din pânză 
albă, folosiţi de țăranii transilvăneni“ < magh. gatya. 

Cel mai vechi termen înregistrat, năzrag(4) (1589), este un împrumut 
din slavă (nadragy). Unele dicţionare dau și o sursă maghiară. Pantalon(i), 
înregistrat pentru prima dată la 1825 (de D. Golescu, în bine cunoscuta 
Însemnare a călătoriei mele), are o istorie interesantă. La origine este numele 
unui sfânt, San Pantaleone (Pantalone) din secolul 4 (martirizat în anul 303), 
care a devenit patronul Veneţiei. Datorită acestui fapt, era un nume de botez 
frecvent la venețieni. Numele a ajuns să fie folosit (așa cum precizează 
cunoscutul erudit francez Ménage, din secolul 17) de ceilalti italieni ca 
poreclă pentru venețieni. A fost dat apoi unui personaj venețian din 
comedia bufă italiană (commedia dell arte), care era un bătrân îndrăgostit, 
desfrânat și foarte zgârcit. Personajul purta pantaloni strâmți. De aici vine 
fr. pantalon (apare cu sensul actual la 1650; la început desemna 
ciorapii-pantalon asemănători cu cei purtaţi de Pantaleone, care erau la modă 
în vremea domniei regelui francez Carol al II-lea, din secolul 9). 

Termenii de origine turcă, amintiţi la început, au pătruns odată cu 
alţii, numeroși, ce denumeau diverse obiecte de îmbrăcăminte orientală. 

Din latină s-a păstrat braca, folosit mai ales în forma de plural brace, 
termen luat de la celti, alături de camisia. ÎL avem și noi în cuvântul rar brace 
(Bucovina) „indispensabili“. El supraviețuiește în răcire „cordon, șiret“ < 
lat. bracile, brăcinar şi, mai ales, în verbele (a) îmbrăca și (a) dezbrăca. 


106. papirus, pergament 


Hârtia pe care scriem, tipărim sau desenăm astăzi este un material 
fabricat din celuloză. Este o invenţie chinezească din secolui 2 (autorul 

ei se numește 'I'sai-Lun). S-a răspândit în secolele 6-7 în ţările Asiei și 
abia în secolele 11-12 în Europa. La noi, cuvântul hârtie a pătruns din 
greacă (hartia). Prima atestare, la D. Cantemir. 

Înainte de apariția hârtiei se scria pe papirus. Întreaga cultură antică 
s-a transmis pe foi de papirus. Alexandria, orașul din nordul Egiptului, 
întemeiat de către Alexandru Macedon la 332-331 î.H., avea o celebră 
bibliotecă cu papirusuri. Termenul papirus este, la originea îndepărtată, 
un cuvânt din substratul mediteraneean pătruns în greacă (pápyros), unde 
însemna „papură“ și „material pe care se scrie“. Din greacă l-a luat latina, 
în forma papyrus. Cuvântul latinesc stă la baza termenilor europeni ce 
denumesc hârtia: fr. papier, germ. Papier. (O paranteză pentru a semnala 
că termenul german Papier este sursa lui papir „hârtie“, cuvânt regional 
din Transilvania). Cuvântul latinesc papyrus a fost reîmprumutat de 
franceză în secolul 16 (există astăzi, sub forma latinească, papyrus). Deci 
fr. papier și fr. papyrus sunt dublete etimologice, așa cum sunt rom. 
papură şi rom. papirus, ce provin din lat. papyrus (pentru papură se 
pornește de la o formă latinească neatestată *papura). 

După Alexandru cel Mare, s-a dezvoltat în Asia Mică un oraș numit 
Pergam (în greacă Pergamon, azi tc. Bergama). Menţionat în documente 
la anul 400 î.H., acesta a fost capitala unui regat elenistic foarte puternic 
în secolele 3-2 î.H., rivalizând cu alte două centre culturale (Alexandria 
și Antiohia). Biblioteca sa, numărând 400.000 de volume, își disputa 
autoritatea cu cea din Alexandria în ceea ce privește restabilirea textelor 
lui Homer. Din cauza acestei rivalități, un rege egiptean a interzis 
exportul de papirus (adică de papură) pentru Pergamon. Ca să 
înlocuiască papirusul egiptean, s-a „inventat“, în timpul regelui 
Eumenes al II-lea (secolul 2 î.H.), pergamentul, care este un material 
din piele netăbăcită (de vițel, oaie sau capră) preparată special, folosită 
pentru manuscrise. S-a creat cuvântul grecesc pergamene „pergament“, 
provenind de la numele orașului în care a fost inventat. Din greacă a 
pătruns în latina târzie pergamenlt]um < (charta) Pergamena „(hârtie) din 
Pergam“ și de acolo l-au luat limbile europene (it. pergamena, sp. 
pergamino, germ. Pergament). Din germană îl avem și noi pe pergament. 
Fr. parchemin este același cuvânt latinesc, care a suferit influenţa lui 

parthica (pellis) „(piele) din ţara parților“ (există multe texte scrise în partă 
pe pergament). Cuvântul parthicus a devenit parche în vechea franceză. 

Papirus şi pergament sunt două cuvinte importante pentru istoria 
civilizaţiei. 


107. pasăre, vrabie 


Toţi românii știu ce înseamnă pasăre. Mai puţini știu însă că, în 
unele regiuni românești, pasăre înseamnă „vrabie“. Și mai puţini știu care 
este originea cuvântului, mai exact ce însemna passer, termenul latinesc 
care stă la baza lui pasăre. Dar care era situaţia în latină? 

Latina avea ca termen generic pentru „pasăre“ pe avis, cuvânt folosit 
în toată istoria acestei limbi. Acest cuvânt s-a transmis spaniolei și 
portughezei (în forma ave) şi dialectului logudorez al limbii sarde. Încă 
din latină există tendinţa ca avis, având un corp fonetic redus, să fie 
înlocuit prin forme mai „pline“, adică prin derivate diminutivale: avicula, 
*avicellus. Aceste diminutive stau la baza cuvintelor romanice: it. ucello, 
fr. oiseau. Româna nu are urmași ai lui avis, nici ai derivatelor acestuia. 

Pentru noţiunea exprimată de avis, noi avem pasăre, cuvânt moștenit 
din lat. passer care însemna „vrabie“. Și acesta a evoluat, astfel că în latina 
târzie a căpătat sensul generic de „pasăre“ (într-o inscripție apare hirundo, 
nomen passeris „rândunea, nume de pasăre“). Cu acest sens, cuvântul a 
fost transmis unor limbi romanice (sp. pájaro, pg. passaro, rom. pasăre). 
Între română și cele două limbi iberoromanice (spaniola și portugheza) 
există însă deosebiri. În primul rând, întrucât spaniola păstrează și lat. 
avis „pasăre“ devenit ave, între acesta și pájaro s-a produs o diferentiere 
semantică: ave înseamnă „pasăre care nu este mică și pájaro „pasăre 
mică“. În română, pasăre nu face distincție de mărime și, ceea ce este 
important, păstrează în unele regiuni sensul de „vrabie“ din latină; 
româna continuă deci situaţia din latină. Cuvântul vrabie din limba 
română literară este un împrumut vechi slav, iar în spaniolă avem astăzi 
gorrión, de origine nesigură, care l-a înlocuit pe vechiul spaniol pardal, 


de origine greacă (p4rdalos). 

Numele de păsări au un caracter instabil, pentru că ele sunt termeni 
populari, care se schimbă mai des, așa cum se subliniază în dicționarul 
etimologic al limbii latine de A. Ernout și A. Meillet (DEL), s. v. passer. 
Ca să vedeţi că afirmaţia celor doi mari savanţi este adevărată, continui 
cu soarta lui avis în franceză: un derivat *avica al lui avis „pasăre“ a 
devenit, într-un grai de la est de Paris, oże și a căpătat sensul de „gâscă“ 
(lat. cl. anser „gâscă“ nu s-a păstrat în nicio limbă romanică). Această 
evoluţie semantică s-a petrecut fiindcă gâsca a fost considerată pasărea 
domestică prin excelență. Cât privește termenul francez pentru 
„vrabie“ (moineau), acesta este un cuvânt dialectal din nordul Frantei, 
care are la origine tot pe oiseau „pasăre“ influențat de moine „călugăr“; 
s-a produs această contaminare pentru că penele vrabiei au fost 
comparate cu hainele unui călugăr. 


108. Paștele Blajinilor 


M-a preocupat în copilărie numele Paștele Blajinilor, despre care 
aflasem că este în prima duminică după Paște, cunoscută în calendarul 
ortodox ca fiind Duminica Tomii (Loma „Necredinciosul“, după cum 
se știe, a fost unul din cei 12 apostoli ai lui Isus, care s-a îndoit de învierea 
lui; el este prăznuit de fapt toamna, la 6 octombrie). În Duminica Tomii, 
la mine, în zona Beiușului, se organizau ospețe funerare în curtea 
bisericii, după ce, în prealabil, la terminarea slujbei religioase, erau aduse 
ofrande bogate la morminți, adică la mormintele rudelor. Ospăţul funerar 
se prelungea uneori până la apusul soarelui (totul în sunetele 
clopotelor). 

Am aflat că, alături de Pastele B/ajinilor, se mai spune și Paștele 
Morților, şi că, de obicei, această sărbătoare se celebra în prima zi după 
Duminica Tomii. Într-o excelentă carte, Comoara satelor. Calendar 
popular (2005), Ion Ghinoiu dă informaţiile cele mai recente despre 
această sărbătoare, prezentată pe larg și de Simion Florea Marian. 

Ce sunt blajini?? În tradiţia folclorică, aceștia sunt „enigmatice 
reprezentări mitice ale oamenilor primodiali, ale moşilor și strămoșilor, 

sinonimi cu rocmanii (robhmanii) . Numele lor a intrat în folclor prin 
romanul popular Alexandria, unde sunt prezentaţi ca fiind un popor 
fericit care trăiește la hotarul dintre lumea de aici și lumea de dincolo, pe 
malurile Apei Sâmbetei, la vărsarea acesteia în Sorbul Pământului (sorb 
„vâltoare, bulboană“). Ei ar fi descendenţii direcţi ai lui Adam și Eva, 
ar fi luat parte la facerea lumii și ar sprijini Pământul. Sunt buni la suflet, 
înţelepţi și duc o viaţă austeră. Fiind oameni simpli, nu știu să calculeze 
sărbătorile și, de aceea, sărbătoresc Paștele cu opt zile întârziere, când 
văd sosind pe Apa Sâmbetei cojile de ouă roșii aruncate de gospodine 
pe o apă curgătoare, în vinerea sau în sâmbătă din Săptămâna Luminată. 
Când văd cojile de ouă în ţara lor îndepărtată, ei serbează acolo, și nu 
aici, Paștele Blajinilor sau Paștele Morților. Originea cuvântului o găsim 
în sl. blaženúů „preafericit“, care s-a confundat cu b/4jin „blând, omenos“ 
< v. sl. blažinť „bun“. 

Sinonimul rocman (rohman), care circulă în Bucovina, provine tot 
din sl. rachmanŭ, care la rândul lui este împrumutat din ar. rahman 


„brahman“. 


109. pateu, piureu, sufleu 


Sunt trei cuvinte din terminologia culinară care provin din franceză 
și care au ca trăsătură comună faptul că, pe lângă variantele mai apropiate 
de etimon (paté, piure, suflé), există şi variantele cu -u final, ceea ce arată 
că sunt în curs de adaptare la sistemul limbii române (în DOOM găsim 
formele pate și pateu, piure, dar sufleu). 

Pateu „preparat culinar din aluat cu mult unt, așezat în foi și umplut 
cu brânză, tocătură de carne etc.“ și pate „pastă de ficat, de carne sau 
de pește, amestecată cu condimente“ vin din fr. påté;, cuvântul francez 
este un derivat de la cuvântul påte „pastă“, care continuă cuvântul pasta 
din latina târzie, împrumutat din gr. pastê „sos amestecat cu făină “. Apare 
pentru prima dată la Marcellus Empiricus, autorul unei culegeri de rețete 
medicale (în jurul anului 410). Cuvântul fr. paté apare în secolul 12. 
În română, prima atestare este la Gala Galaction. A circulat și varianta 

regională învechită pastet (pastet) < germ. Pastete. Acesta apare, prima 
dată, în dicţionarul român-latin a lui Samuil Micu Klein. 

Piure(u) „preparat culinar din legume sau fructe fierte ori crude, 
trecute prin sită sau zdrobite, adesea cu adaos de unt, lapte“ este 
înregistrat prima dată la începutul secolului 20. Are la origine fr. purée, 
derivat de la un verb vechi purer „a curăța, a purifica“ < purare din latina 
târzie. Sensul special „a presa fructele sau legumele pentru a obține 
pulpa“ este mai recent. Nu are sinonime în română. 

Sufleu „preparat culinar asemănător cu o budincă, foarte pufos, făcut 
din legume, brânză sau fructe, cu albuș de ou bătut spumă“ este 
înregistrat într-un dicționar român-german de la începutul secolului 20 
(în acest an își serbează centenarul!). La origine este fr. souflé „înfoiat, 
umflat (de suflul unui gaz etc.)“ și specializat cu sensul de „mâncare 
dintr-o pastă ușoară, care se umflă la coacere“ (souflé au fromage, - au 
poisson). 

Am menţionat, vorbind despre sufleu, și cuvântul budincă. Cele mai 
multe dicționare îl consideră împrumut din fr. pudding, împrumutat la 
rândul lui din engl. pudding. Unele dicționare cred că la baza cuvântului 
românesc stă și termenul englezesc, alături de cel francez. Dacă încercăm 
să vedem de unde provine cuvântul englezesc, vă rog să nu fiți surprinși 
dacă vă spun că el este un împrumut din v. fr. boudin „umflat“, azi 
„caltaboș“, cuvânt de origine expresivă (budinca este umflată). Este un 
caz de „cuvânt reîmprumutat“, despre care voi vorbi altă dată. 


110. păun, curcan 


Între cuvintele transmise tuturor limbilor romanice este menţionat 
lat. pavo, -onis, devenit în română păun, numele păsării cunoscute. De 
semnalat că, pentru indicarea sexului feminin (rom. păzniță), în latină 
se adăuga cuvântul femina: pavo femina. Pasărea respectivă a fost adusă 
din India; originea denumirii sale pavo din latină rămâne încă obscură. 
Originea latină a cuvântului românesc este însă neîndoielnică; 
etimoanele din slavă nu pot fi reţinute (formele din bulgară și sârbă ar 

putea proveni din română). Cuvântul există și în cele trei dialecte 
sud-dunărene (aromân, meglenoromân și istroromân). Cât privește 
forma cuvântului, ea a avut o evoluţie asemănătoare cu rom. tžun < lat. 
tabanus. 

În ceea ce priveşte aventura acestui cuvânt din celelalte limbi 
romanice, este de semnalat faptul că, la descoperirea Americii, 
cuvântul spaniol pavo, ce continuă lat. pavo, a început să fie folosit, prin 
comparaţie, și pentru denumirea unei păsări necunoscute europenilor, 
și anume curcanul (și păunul, și curcanul au o coadă pe care și-o pot 
ridica și răsfira ca un evantai). Acest nou sens de „curcan“ a devenit sensul 
de bază al lui pavo în spaniolă; pentru sensul de „păun“ se folosește 
expresia pavo real care s-ar traduce prin „păun adevărat, autentic“ 

Franceza a numit curcanul, la început, coq d'Inde „cocoș din India“ 
(așa apare la Rabelais), la fel ca alte limbi europene (it. gallo d'India, 
germ. indianischer Hahn, engl. cock of India). În toate aceste cuvinte, 
India se referea la America, pentru că navigatorii spanioli, în frunte cu 
Cristofor Columb, au descoperit America în timp ce căutau noi drumuri 
spre India, ţara mirodeniilor. Din coq d'Inde, folosit și azi pentru 
„Curcan“, s-a ajuns la dinde, şi apoi la dindon, numele francez al 
curcanului. Curcan din română este un derivat de la curcă, termen 
împrumutat din slavă, unde este un derivat de la sl. kurú „cocoș. 

Nu pot termina fără să arăt că fr. paon este și numele dat unor fluturi 
care au pe aripi pete rotunde, colorate diferit pe margini față de centru, 
asemănătoare petelor de pe coada păunului. În franceză, de la paon s-a 
creat și un derivat ponceau „mac sălbatic roșu; roșu aprins (ca macul)“, 
pentru că s-a comparat culoarea strălucitoare a penelor de păun cu roșul 
intens al macului. 


111. (a) pedepsi 


Istoria acestui cuvânt este strâns legată de creștinism. Se știe că, 
înainte de creștinism, în toate limbile indo-europene noţiunea de 
„pedeapsă“ era legată de ideea de „răzbunare“ sau „purificare“. Lat. poena 

însemna „răscumpărare, răzbunare și pedeapsă“ și s-a transmis tuturor 
limbilor romanice (fr. peine, sp. pena) cu excepţia românei, care a păstrat, 
în varianta ei veche, verbul poenitare > (a) pănăta „a se tângui, a se jeli“. 
Pentru ideea de „purificare“ amintesc lat. castigare „a pedepsi“, care era 
un derivat de la castus „care se conformează legilor și riturilor, curat, cast“ 
și care s-a transmis limbilor romanice occidentale cu sensul de „a 
pedepsi“ (fr. châtier, sp. castigar); urmașul lui din română, verbul (a) 
câştiga, a evoluat la sensul „a obţine, a face rost“. 

În noua credință creștină, pedepsele erau privite dintr-un punct de 
vedere mai umanitar, pedeapsa fiind considerată o „învățătură“ menită 
să-i îndrepte, să-i înveţe pe oameni. De aceea în greacă, limba 
creștinismului în primele sale secole, verbul paideúo, care la scriitorii greci 
însemna „a instrui, a învăța“, a dobândit la creștini sensul „a pedepsi“, 
sens păstrat în rom. (4) pedepsi și în v. sl. pedepsati, în ambele limbi 
cuvântul fiind împrumutat din greacă. În limba neogreacă se păstrează 
și sensul clasic, și cel creştin. 

O dovadă că explicația de mai sus este corectă este faptul că, în 
româna veche, (a) pedepsi avea și înțelesul de „a învăța“. Acesta este 
primul sens dat în DA. Un citat din Predoslovia Bibliei de la 1688 este 
edificator: „Și aceasta am făcut la tălmăcirea acestei sfinte Scripturi, 
făcând multă nevoinţă și destulă cheltuială, despre o parte puind dascăli: 
știuți foarte den limba elinească [...] și despre altă parte ai noștri oameni 
ai locului nu mai pedepsiți întru a nostră limbă ce și de limbă elinească 
având stiință.“ 

În sfârșit, datorită faptului că în vechea română a pedepsi însemna 
„a învăţa“ și „a pedepsi“, verbul latinesc moștenit (a) învăța < lat. 
*invitiare „a corupe“ (de la vitium „viciu ) a căpătat, tot în limba veche, 
și înţelesul de „a pedepsi“, sens străin celorlalte limbi romanice: „să-l 
apuce pre dânsul să-l bată și să ia avearea și atunci să ia învățătură [adică 
pedepsă] 10 ani.“ 

O situație specială din dialectul istroromân este prezentată de Ion 
Maiorescu, în lucrarea sa Itinerar în Istria [...] (lași, 1874). La 
istroromâni, pedepsire se zice numai cu referire la Dumnezeu; pentru 
„pedeapsă omenească“ istroromânii folosesc căștig < lat. castigare „a 
pedepsi“, cuvânt transmis și limbilor romanice occidentale cu acest sens. 

În latină, acest verb avea sensul „a pedepsi, a corecta“, iar în limba 
bisericii creştine „a se abtine“. El denumea o acţiune de durată al cărei 
scop era acela de „a se pedepsi“ pentru nerespectarea regulilor impuse 
de religie, de tradiții, de școală, de biserică și pentru a obține astfel o 
îmbunătăţire sau un stil de viață care să respecte regulile creștine. În 
română, nimic din toate astea. Sensul lui (æ) câştiga este „a obține un 
avantaj“: bani bine câștigați. Din sensul latin, verbul român a păstrat doar 
rezultatul acțiunii exprimate de castigare. 


112. piedică, pedală, pedigri 


Am ales aceste cuvinte dintr-un număr mai mare care au o origine 
îndepărtată comună: lat. pes, pedis „picior“, moștenit de toate limbile 
romanice. Am arătat într-o altă emisiune că, pe lângă picior care continuă 
diminutivul petiolus al lui pes, pedis, româna are și forma învechită pzez, 
un continuator direct al lat. pedis, în expresiile în piez „în curmeziș“ (de 
la care vine derivatul piezis) și a grăi peste piezi „a lua peste picior“. 

Cuvântul latinesc pes, pedis este moştenit din indo-europeană, limbă 
care stă la baza celor mai multe familii de limbi europene (germanice, 
slave, baltice, limba greacă). Are o foarte bogată familie de derivate, dintre 
care unele s-au transmis direct românei (cazul lui piedică), iar altele prin 
împrumuturi din alte limbi romanice (cazul lui pe4z/4). Un caz aparte 
este cel al lui pedigree, care a trecut și printr-o limbă neromanică, engleza. 

Piedică < lat. pedica s-a păstrat și în alte limbi romanice (fr. piège). 
Un diminutiv al lui pedis este *pediculus (< lat. cl. peduculus) transmis 
tuturor limbilor romanice, moștenit în română sub forma păduche (fr. 
pou, sp. piojo). Moştenit din latină este și (a) împiedica < impedicare. 

Pedală, împrumutat din fr. pedale „pedală de orgă“ < it. pedale cu 
același sens, provine din adjectivul pedalis „relativ la picior“. Impediment 
este și el împrumutat, dar din lat. impedimentum „piedică“. (A) expedia 
< fr. expédier cu sensul „a termina repede o afacere (stând în picioare)“ 
are la bază același îndepărtat pedis. Pieton este un împrumut din fr. piéton, 
derivat de la un verb pizrer < lat. vulg. peditare „a merge pe jos“. În 

terminologia botanică avem pețiol și peduncul, împrumuturi din franceză 
(petiole, pédoncule), diminutive de la pedes (pețiol este dubletul 
etimologic neologic al lui picior, moștenit din latină). Am lăsat la sfârșit 
pe pedestru, pe care unii (S. Pușcariu, I.—A. Candrea, ultimul cel mai 
bun etimolog român) îl consideră moștenit din latină, chiar dacă -d- s-a 
păstrat nemodificat. Prezenţa cuvântului în aromână, care nu are 
împrumuturi latinești, sensul popular „schilod, invalid“ din Transilvania 
și expresiile de felul lui cărare de om pedestru (dintr-un document 
muntean de la 1650) au fost argumente pentru Al. Ciorănescu ca să 
afirme despre acest cuvânt că vine „probabil direct din lat. pedestrem“. 
Dacă ar fi fost împrumut din latină, trebuia să aibă sensul de „pedestraș“ 
din domeniul militar. 

Pedigri „genealogie a unui animal domestic de rasă“ are la bază 
construcția pi de grue „picior de cocor“ din franceza veche, pentru că 
desemna, la origine, un semn constituit din trei linii drepte folosit, în 
Anglia, pentru a arăta ramificaţiile unei genealogii. Construcţia din 
franceză a fost luată de engleză, unde a devenit pedigree. Din engleză a 
revenit în franceză; din ambele limbi a pătruns în română. 


113. (a) plăcea, (a) urî 


Am prezentat, în diverse emisiuni, originea unor termeni care se referă 
la om (corpul omenesc, funcţiile organelor corpului). Revin la această temă, 
ca să arăt originea unor cuvinte din domeniul vieţii efective. La început 
aduc în discuţie cuvintele păstrate din latină. Dintre acestea, unele sunt 
moștenite de toate limbile romanice, constatare foarte importantă dacă 
ținem seama de faptul că termenii afectivi se schimbă mai repede. 

Sunt panromanici: (4) plăcea < lat. placere, păstrat și în aromână, (a) 
plânge < lat. plangere (care, în unele limbi, a căpătat alt sens, cf. fr. plaindre 
„a deplânge“, iar pentru sensul „a plânge“ se folosesc continuatori ai lat. 
plorare: fr. pleurer, sp. llorar), (a) râde < lat. ridere, păstrat și în toate cele 
trei dialecte sud-dunărene. Și mirari „a se mira, a fi surprins“ este transmis 
tuturor limbilor romanice, la noi în (a) mira cu sensul din latină, în 


188 


celelalte limbi romanice cu sensul „a privi“. O situație asemănătoare 
prezintă (a) păsa „a simţi neliniște, a se îngrijora“, (învechit și popular) 
„a cântări, a atârna greu“ din lat. pensare „a cântări“, transmis tuturor 
limbilor romanice. Spre deosebire de română, în celelalte limbi 
romanice pensare s-a moștenit cu sensul din latină (fr. peser, sp. pesar „a 
cântări“). Aceeași situaţie prezintă și lat. pensum „greutate“, care la noi, 
în forma păs, are sensul abstract de „neliniște, povară“. Un caz aparte 
prezintă lat. tristis „trist“ moştenit în toate limbile romanice (în română 
a dat /rist), cu excepţia francezei, unde triste este un împrumut din latină. 

La extremitatea opusă sunt termenii care s-au păstrat numai în limba 
română. Sunt în această situație câteva cuvinte; încep cu lat. felix „fecund, 
fertil“ devenit ferice, adjectiv ce înseamnă „mulţumit sufletește, plin de 
bucurie“. Formele it. felice, sp. feliz sunt împrumuturi din latină. În 
Banat există și un verb (a) ferica „a considera fericit“ < lat. *felicare „a 
face fericit“. Verbul (a) ferici este derivat pe teren românesc de la ferice. 

A pregeta „a ezita“ are la bază lat. *pigritare (< lat. cl. pigritari) „a 
fi leneș“. 

A se pănăta „a se chinui“, care circula în limba veche cu sensul „a 
suferi“ și s-a păstrat în graiul din Haţeg, provine din lat. poenizere, verb 
impersonal ce însemna „a regreta“. În franceză există un verb (se) repentir 
de la un derivat latinesc repoenitere; amintesc aici toată familia de 
împrumuturi din latină cu sens religios: pénitence, pénitencier, pénitent, 
pénitential, pénitentiel. 

A uri < lat. þorrescere „a se zbârli“ devenit *þorrire, există și în 
aromână urăscu. 

Cele două cuvinte din titlu, (4) plăcea și (a) uri, ilustrează deci două 
tipuri de verbe păstrate în română: unul cu verbe panromanice, altul cu 
verbe conservate numai în română. 


114. (a) pleca 


Verbul a pleca provine din lat. *plicare „a îndoi“. Dicţionarele 
românești dau ca prim sens al cuvântului „a (se) înclina, a (se) apleca“ 
(sens păstrat în unele limbi romanice: fr plier, it. piegare); verbul 

românesc mai are și sensul „a pune în mișcare pentru a se îndepărta (de 
un loc), a porni“. Acest al doilea sens, care este mai frecvent, reprezintă 
o evoluţie pe teren românesc. Româna, alături de celelalte limbi roma- 
nice, nu păstrează cuvântul latinesc proficiscor „a pleca“. Limbile roma- 
nice folosesc pentru „a pleca“ cuvinte care au la bază lat. *parzire „a 
împărți, a separa“ (fr., sp. partir); româna păstrează acest cuvânt latinesc 
numai în derivate ca (4) împărți < impartire şi (a) despărți < dispartire. 

Schimbarea de înţeles de la „a îndoi“ din latină la „a pune în mișcare, 
a porni“ din română a fost explicată în mai multe feluri. Soluția 
tradițională pornește de la constatarea că acest sens apare încă în latină 
şi se regăsește aproape identic în provensală și catalană. Se presupune 
că modificarea de sens a apărut în limbajul militar, printr-o fază 
intermediară „a se retrage“, pornindu-se de la sensul „a strânge bagajele“ 
sau „a plia corturile pentru a pleca“. Lucrurile sunt însă mai complicate 
dacă observăm că sp. //egar și pg. chegar, care provin tot din lat. plicare, 
înseamnă „a ajunge, a sosi“, deci opusul lui (2) pleca. În cele două limbi 
(spaniola și portugheza) se consideră că evoluția semantică respectivă este 
de origine nautică, de la p/icare vela „a strânge, a plia vela“ expresie 
folosită la sosirea în port. 

Modificarea de înţeles apărută în română a fost explicată, în anii din 
urmă, și de Al. Ciorănescu pornind de la sensul de „a întoarce“, dat fiind 
că plicare însemna „a învârti un obiect până când extremitățile lui se 
unesc“. La fel s-ar fi zis despre o persoană care se întoarce la punctul de 
plecare, ca în fr. se replier, it. piegare „a se da înapoi“. După părerea sa, 
(a) pleca ar fi însemnat mai întâi „a se întoarce, a veni înapoi“. 

S-au propus și alte etimoane latinești pentru rom. (a) pleca. 

Eu prefer explicaţia tradițională, nu înainte de a preciza că, de multe 
ori, evoluțiile semantice nu sunt deosebit de clare. Este însă sigur faptul 
că a pleca are la bază un cuvânt moștenit din latină. 


115. pom, poamă 


După ce am prezentat numele de arbori, iau în discuţie numele de 
pomi fructiferi și fructe. Termenul general este pom „arbore fructifer“ 

< lat. pomus, moștenit de toate limbile romanice. Femininul pozmă 
„fruct“ (în Moldova pozmă înseamnă „strugure ) vine din lat. poma, 
pluralul lui pomum „fruct. 

Numele românești de arbori și arbuști fructiferi au fost analizate pe 
larg de Th. Hristea, care a arătat că sistemul acestor denumiri avea în 
latină un tipar care s-a transmis românei. 

În latina clasică, numele de arbori erau de genul feminin, 
deoarece pomii „roditori“ erau asimilați cu ființele care au însușiri 
femeiești. În schimb, denumirile fructelor erau, de cele mai multe ori, 
de genul neutru: malus „măr (pomul) — malum „măr (fructul)“, pirus 
„păr“ — pirum „pară“, prunus „prun“ — prunum „prună“, aceasta fiind 
situaţia cea mai frecventă. Erau însă, chiar în latina clasică, și cazuri când 
unii termeni (totdeauna de genul feminin) denumeau atât pomul, cât 
și fructul (de ex. nux, nucem însemna și „nuc“ și „nucă). 

În latina târzie, datorită căderii consoanelor finale, numele 
arborilor și ale fructelor au început să se confunde (prunus și prunum 
se pronuntau prunu). Limbile romanice au reconstruit un sistem de 
distingere a numelui pomului de numele fructului. S-au folosit de faptul 
că, în latina târzie, formele de plural ale substantivelor neutre care 
denumeau fructele au fost considerate, datorită aspectului lor fonetic (se 
terminau în -2), drept forme de feminin singular. Urmarea a fost că pira 
(pluralul lui pirum „pară“) a devenit în limbile romanice numele 
fructului (rom. pară, fr. poire, it., sp. pera), la fel ca pruna (pluralul lui 
prunum „prună“) devenit rom. prună, fr. prune, it. (înv.), sp. pruna. 
Formele de masculin pirus, prunus au rămas nume de arbori, 
masculine. Acest model s-a transmis și limbii române, în care avem cires 
— Cireaşă < ceresius — ceresta, corn — COarnă, piersic — ptersică. 

După acest model s-au putut forma, în română, nume de arbori sau 
de arbuşti care nu se pot explica satisfăcător pornind de la latină. În 
această situaţie este alun, format de la alună < lat. *abellona. Mai 
complicat a fost cazul lui nuc, despre care vorbesc în altă emisiune. 


116. ponce 


Româna are acest cuvânt în sintagma piatra ponce, numele unei roci 
vulcanice, foarte poroasă, mai ușoară decât apa, folosită ca abraziv, care 

roade prin frecare (unele persoane o întrebuințează și la baie). Se numeşte 
și spumă-de-mare. Cuvântul provine din fr. (pierre) ponce. 

O astfel de informaţie nu ar justifica tema unei emisiuni. Dacă vrem 
să vedem originea îndepărtată a cuvântului, constatăm că în franceză el 
avea la bază o formă din latina vulgară pomicem, acuzativul lui pomex 
„piatră ponce“. Această formă latinească este dialectală, se pare de origine 
oscă (piatra vulcanică respectivă se aduna din regiunea locuită de osci, 
ce corespunde provinciei Campania din Italia). Forma din latina clasică 
era pumex. 

Lat. pumex prezintă un interes „negativ“ pentru română. El face 
parte dintr-o categorie de cuvinte latinești (aproximativ 200) transmise 
tuturor limbilor romanice, cu excepţia românei. O serie de cauze 
socio-economice care au acţionat în fosta provincie Dacia (părăsirea, 
temporară sau prelungită, a unor îndeletniciri, absenţa unei organizări 
religioase comparabile cu cea din Occident, dispariția la un moment dat 
a învățământului latin etc.) au avut o influență profundă asupra unor 
terminologii. Astfel, o serie de termeni comerciali (numele unor mărfuri, 
obiecte de import) au dispărut: alumen „alaun, piatră acră“, arca „ladă, 
cutie“, purpura „purpură“, saeta „păr aspru“, saga „samar, ṣa“, situla 
„găleată“. Printre aceștia este și pumex. Ulterior, în locul cuvintelor 
latinești dispărute în română, au fost împrumutate cuvinte din limbile 
romanice care le-au moștenit (alaun, purpură, ponce). Profit de ocazie 
să precizez că sunt „bogate“ în dispariţii terminologii ca cea a navigaţiei, 
care nu este reprezentată în română decât prin luntre < lat. /unter și pește 
< lat. piscis, toate celelalte cuvinte, în primul rând terminologia marină- 
rească, dispărând (ancora, navis „corabie“, portus „port“, ballzena, ostreum 
„stridie“, puppis „pupă“, velum „velă“ sunt păstrate în toate limbile roma- 
nice, cu excepţia românei). Despre alte cazuri similare, cu altă ocazie. 


117. preot, părinte, popă, papă 


Nu se poate vorbi de credinţa creștină în absența preotului, persoana 
aparţinând clerului care oficiază serviciile religioase și îndeplinește toate 

ritualurile cultului creștin. Nu este surprinzător faptul că preot este un 
cuvânt moștenit din latinescul presbyter. Acesta este un cuvânt care apare 
în latina creștină, iar în latina creștină a fost împrumutat din greacă 
(presbyteros), care a fost la început limba creștinismului (din greacă s-a 
tradus și Biblia). Apare, pentru prima dată, la Tertulian (Quintus 
Septimius Florens Tertullianus), teolog creștin roman născut la 
Cartagina, în Africa (c. 160 — c. 220), important pentru că a pus bazele 
vocabularului creștin în limba latină. Presbyter „preot“ a eliminat vechiul 
termen al religiei păgâne sacerdos, derivat de la sacer „sacru“ (când am 
vorbit despre sanctus devenit sânt „sfânt“, am arătat că termenul latinesc 
a apărut tot în scrierile lui Tertulian). 

Cuvântul latinesc s-a transmis limbilor romanice prin diverse 
variante populare ale lui: przebyrer, prosbiter, *probiter. O astfel de 
variantă a lui presbyter este și praebiter, creată printr-o etimologie 
populară: apropierea de praebere „a da, a oferi“ explică dispariţia lui -s- 
din interiorul cuvântului. Arom. preftu, istr. prevt, ca și it. prete, nu 
prezintă nicio urmă de -s- (forma cu -s- stă la baza fr. prêtre „preot“). 
Forma normală în română ar fi trebuit să fie *preetu. Ca și în alte cazuri 
(vezi creștin, care n-a devenit *creșin), cuvântul a intrat mai târziu în 
limbă, după ce -b- intervocalic căzuse de mult în cuvintele din fondul 
vechi (lat. caballus > cal, videbat > vedea), astfel că a avut o evoluţie 
fonetică diferită. De remarcat că termenul are diverse variante fonetice: 
priot, priut (forme regionale), preut (formă învechită). 

Pentru „preot“ româna folosește și pe părinte, care este moștenit de 
toate limbile romanice din lat. parens, folosit mai ales la plural cu sensul 
„tată și mamă“. În română, folosit la singular, are sensul figurat de „preot, 
călugăr“, iar cu determinările - milostiv, -ceresc, - veșnic înseamnă 
„Dumnezeu“. Corespunde din punctul de vedere al înțelesului cuvân- 
tului popă < slavon. popi, popa, care, la rândul lui, vine din v. germ. 
phapho (modern Pfafțe), împrumutat din lat. papa, gr. pappas „tată“. 

Lat. papa a fost, la început, titlu onorific dat episcopilor; începând 
din secolul 6, a început să fie atribuit mai ales episcopilor de la Roma 
(în secolul 6 a trăit celebrul papă Grigore I cel Mare). La noi, papă este 
un neologism, împrumutat în secolul 17 din lat. pappa. 

Amintesc, în încheiere, că pentru preotul catolic se folosea termenul 
bărat, împrumut din magh. barat „călugăr“, la rândul lui împrumut din 
sl. bratz „frate“. De la acesta există derivatul bărăzze „biserică catolică“, 
cuvânt învechit, care astăzi se folosește numai ca nume pentru două 
cartiere, unul în București și altul în Câmpulung. În centrul 
Bucureștiului este biserica Bărăzza. 


118. preot, prezbiter, prezbit 


Am vorbit deja despre originea lui preot, termen de bază al termino- 
logiei religioase creștine. Este moștenit din latină, varianta sa creștină 
(presbyter), după secolul 3. Latina l-a împrumutat din greacă (gr. 
presbyteros) unde însemna „bătrân“ (în Vechiul Testament era numele 
dat unuia dintre „bătrânii poporului“). 

Lat. presbyter a avut diverse variante populare, dintre care unele 
transmise limbilor romanice: przebiter stă la baza unor cuvinte ca rom. 
preot (cu o evoluţie fonetică diferită fară de cuvintele din fondul vechi), 
it. prete, v. fr. prevoire, iar presbyter este la baza fr. prêtre, sp., pg. preste. 

Prezbiter „titlu (onorific) dat unei persoane care face parte din cinul 
bisericesc“, dar și, specializat, „preot“, este un împrumut din lat. presbyter; 
în franceză, presbytère este și el un împrumut din lat. med. presbyteriurn. 

Prezbit „persoană care nu distinge clar obiectele situate în apropiere“ 
este un împrumut din fr. presbyte, cu același sens, la rândul lui împru- 
mutat din gr. presbyr&. Cuvântul grecesc însemna la origine „bătrân“ (am 
arătat mai sus că lat. presbyter „preot“ provine dintr-un cuvânt grecesc 
presbyteros „bătrân ). Evoluţia de sens de la „bătrân“ la „persoană care 
nu vede bine“, ceea ce se întâmplă mai ales la bătrânețe, a avut loc în 
limba greacă. 


119. pulpană 


Nu toată lumea știe ce e pulpana, mai ales că era un accesoriu la o 
îmbrăcăminte folosită în trecut. Astăzi se întrebuințează numai în expresii 

ca 4 se ține de pulpana cuiva (sinonimă cu a se ține de poalele cuiva) sau a 
trage de pulpană, a lua pe cineva sub pulpană. Prima dată cuvântul apare 
la Iordache Golescu, care îl explică astfel: „îndoitura hainelor celor largi 
ce se pune, se învălește, se aduce una peste alta. Cum: plopana anteriilor, 
jubelei, binișu'ui s.c.l.; haine lungi ce sunt dăspicate, dăschise pă denainte“. 

Toate dicționarele românești derivă cuvântul de la pulpă: „partea 
hainei care acoperă pulpele“. Excepţia o reprezintă A. de Cihac, care 
crede că este un împrumut din slavă, la fel ca poală. 

O soluţie originală dă V. Bogrea, fost profesor la Cluj, despre care 
Iorgu Iordan scria că a fost unul dintre cei mai mari etimologi români. 
Pornind de la variante ca po/pană, pulpoană, care ar reprezenta fazele 
intermediare între un *purpoană, faza veche, și pulpană, Bogrea propune 
ca etimon fr. pourpoint „vestă scurtă cu mâneci (din secolele 13 — 17)“, 
cuvânt franțuzesc care însemna la început „brodat“. Schimbarea de sens 
de la o limbă la alta nu pune probleme, este curentă în sfera numelor 
din domeniul vestimentației: tc. mahrama „năframă“ a devenit, în greacă, 
„fel de îmbrăcămite, tunică“. Cât privește forma, Bogrea nu exclude 
posibilitatea ca vechiul po/poznă să fi fost apropiat, prin etimologie 
populară, de pulpă. La fel ca alte nume de îmbrăcăminte din franceză, 
și pulpană a venit prin rusă, așa cum arată forma cuvântului. Alte 
exemple de cuvinte franţuzești pătrunse prin rusă sunt: 

— mondir / mundir „uniformă, haină militară“ la origine fr. monture 
> germ. Montur > rus. mundir; 

— surtuc „haină bărbătească din postav“ la origine fr. surtout „idem“ 
venit în română prin rus. sjurtuk sau ngr. surtuko; 

— jiletcă „vestă“ la origine fr. gilet, ajuns la noi prin rus. jiletka. 

Mai interesant este cazul ultimului cuvânt adus în discuţie dacă 
căutăm originea fr. gilet. Este un împrumut din sp. fileco, care l-a luat 
dintr-un dialect arab algerian jæleko, iar în arabă provine din tc. yelek 
„vestă“. Și dacă adaug că din tc. yelek îl avem noi pe 4/6, putem conchide 
că filetcă şi ilic sunt dublete etimologice. 


120. Răpciune 


Este numele popular al lunii septembrie. Alături de denumirile 
oficiale împrumutate din slavă, de tipul ianuarie, februarie, septembrie, 

decembrie, s-a păstrat în popor o nomenclatură româno-latină: cărindar 
(< lat. calendarium) sau gerar „ianuarie“, făurar < lat. februarius, prier 
< lat. aprilis, luna lui cuptor „iulie“, gustar „august“ < lat. Augustus (numit 
de popor Gustea) și măsălar, derivat de la lat. messis „recoltă“. Din această 
serie a făcut parte și răpciune „septembrie“. Etimologia sa este mult 
discutată. Cei mai mulţi cred că este un cuvânt moștenit din latină, și 
anume din raptio, -onem „șterpeleală, jaf“, interpretat ca fenomen 
frecvent în „luna culesului viei“. Aceeași lună mai are și denumirea 
populară de vinicer, adică „luna vinaţurilor“ (< lat. vinaceum), la fel ca 
la aromâni, care îi spun yinar < yin „vin“. Aromânii îi spun și aæyizmăčiun, 
adică luna zizzmei „culesul viei“. Sensul de „septembrie“ apare și în 
flamandă (avijnmaend „culesul viei“). De altfel, în franceză avem 
vendémiaire „luna septembrie“, în calendarul republican, derivat de la 
vendange < lat. vindemia „culesul viei“. 

Profit de ocazie pentru a semnala faptul că, până în secolul 18, curtea 
domnească și Biserica foloseau ca an oficial anul biblic, care începea la 
l septembrie. Anii se calculau „de la Facerea lumii“ presupusă a fi avut 
loc cu 5508 ani înaintea lui Isus. Așa cum arată B. P. Hasdeu în 
cunoscutul său dicţionar Etymologicum Magnum Romaniae, pentru a afla 
un anumit an creștin trebuia să se scadă din totalul unei date 5508 ani, 
dacă evenimentul s-a petrecut între 1 ianuarie și 31 august, respectiv 
5509 dacă avusese loc între 1 septembrie și 31 decembrie. 

La 1 septembrie, Biserica serbează pe cuviosul Simeon Stâlpnicul. 
În popor i se atribuite funcţia de „a ține vânturile“ sau stâlpii pe care 
este sprijinit pământul. Tradiția se bazează pe istoria unui călugăr sirian, 
Simion Stâlpnicul (c. 388-459). Acesta ar fi trăit retras, pe o stâncă în 
deșert, iar apoi în vârful unui stâlp (s-a născut un întreg grup de 
„stâlpnici“, dintre care mai cunoscut este unul din Antiochia, mort în 
597). Numele Simion continuă numele ebraic Shimeon ce însemna 
„împlinirea dorinței“, care are la bază verbul shama „a auzi; a îndeplini“. 
Ca toate numele biblice, ebr. Simeon a intrat în Europa prin 
intermediar grecesc (devine Simeon, fiindcă greaca nu avea ș). Din greacă, 
prin slavă, a ajuns în română (Simion). În varianta Simon, numele a fost 
apropiat de un nume vechi grecesc, care avea la origine adjectivul simós, 
„cârn“ (de unde Simonides din Keos, poet cunoscut alături de Pindar, 

și echivalent cu numele de familie românesc Cârnu sau cu numele Camus 
de la francezi). Dintre numeroasele personaje care au avut acest nume 
se detașează Simon Petru, cel mai important dintre cei 12 apostoli ai 
lui Hristos, pe care acesta l-a numit în ebraică Kifa „piatră“; în 
Evanghelia lui Matei, Isus spune: „Tu ești Petru și pe această piatră voi 


clădi biserica mea. “ 


121. rost 


Cine deschide DEX-ul găsește la acest cuvânt multe sensuri. Mai 
întâi, „înteles, tâlc, scop, menire; mod de a-și întocmi viața; stare, situație 
socială“ (evident, în expresii ca a (nu) şti rostul cuiva „a (nu) şti unde 
se află și cum își organizează viața“ sau în a face rost de ceva), dar și „spaţiu 
în formă de unghi, format la războiul de ţesut între firele de urzeală 
ridicate de ie și cele rămase jos, prin care se trece suveica cu firul de 
bătătură; spaţiu îngust lăsat între două construcţii pentru a permite 
mișcarea lor relativă sub acţiunea variațiilor de temperatură“ (rost de 
etanşare, rost de lucru). Ultimul sens, învechit, este cel de „gură“, evident 
în expresia pe de rost „fără un text în față, din aducere aminte, din 
memorie“. 

Dacă vrem să aflăm originea cuvântului, trebuie să pornim de la 
sensul cel mai vechi, deci de la „gură“. Acesta ne arată că originea 
cuvântului trebuie căutată în lat. rostrum „cioc de pasăre, rât“. Sensul 
de „gură“ apare în latină (la Plaut, Varro, Petroniu), ca o conotație 
ironică, și este general în textele vechi românești. De exemplu, la Coresi 
găsim: „Deșchide-voi în pilde rostul meu și voi răgăi ascunsele din 
tocmeala lumii.“ În româna din perioada numită modernă, rost s-a 
restrâns la sensul arhaic de „pronunțare, vorbire“; la Ispirescu găsim: 
„Această împărăteasă cu rostul ei blajin, cu purtarea cea cumpătată, se 
făcu de o iubiră până și cumnatele ei.“ De aici sensul figurat de „regulă, 
rânduială, căpătâi“, care este primul sens al cuvântului în DEX. Sensul 
de „spaţiu, deschizătură“ (la războiul de ţesut sau între două clădiri) este 

metaforic; apare și la gură „deschizătură a unui obiect prin care intră sau 
iese ceva“. 
De la rost „gură“ s-a format verbul rosti „a pronunța“, care, cu un 
fonetism schimbat răsti, are o nuanță peiorativă „a vorbi aspru“. 
Rostrum s-a transmis și sp. rostro, pg. rosto, ambele cu sensul de 


we 


„faţă“. 


122. sănătos, bolnav 


Termenii românești pentru a denumi o stare bună de sănătate sunt 
în română moșteniţi din latină: sănătate < lat. sanitatem, sănătos < lat. 
sanitosus. Am arătat într-o altă emisiune de ce au dispărut din daco- 
română urmașii lat. sanus „sănătos“, continuatorii acestuia existând până 
astăzi numai în dialectele sud-dunărene. 

În schimb, româna nu are termeni moşteniți din latină pentru a 
denumi o stare proastă de sănătate: boală, a boli, bolnav sunt 
împrumuturi din slavă. Lucrurile devin mai intersante dacă observăm 
că în nicio limbă romanică nu s-au păstrat cuvintele latinești care 
însemnau „boală“ (geger și morbus). În dicţionarul etimologic al limbii 
latine de A. Ernout și A. Meillet, se remarcă că numele bolii diferă de 
la o limbă indo-europeană la alta. Numele de boli se schimbă mereu. 
Aeger ar fi dispărut din franceză (după Bloch-Wartburg) fiindcă ar fi avut 
un corp fonetic redus. Este cert că, nepăstrând cuvintele pentru „boală“ 
din latină, limbile romanice folosesc alţi termeni moșteniţi din latină. 
În limbile romanice occidentale este foarte răspândit un cuvânt care 
provine din expresia latinească male habitus, unde habere are sensul de 
„a se afla într-o situaţie“, deci expresia însemna „a se afla într-o situaţie 
proastă“. De aici provin fr. malade, it., v. sp. malato. Spaniolul enfermo 
„bolnav“ este un descendent semicult al lat. infirmus „slab, debil, bolnav“, 
opus lui firmus „solid, stabil“. Tot semicultism este și fr. infirme „bolnav“. 
Infirm a fost împrumutat de noi din franceză. În fugă amintesc și fr. 
infirmerie „localul unde se îngrijesc bolnavii“ pe care l-am împrumutat 

și noi (înfirmerie). Noi îl avem și pe bolniță < sl. bolinica, termen învechit 
pentru „spital“. 

În acest context romanic nu e de mirare că pentru „boală“ și 
„bolnav“ am împrumutat termeni slavi, care apar deja în textele 
coresiene. În Transilvania circulă beteag și betesug împrumutaţi din 
maghiară. Nu trebuie însă să uităm că, mai înainte, la noi se folosea 
pentru „bolnav“ un termen latinesc care s-a păstrat numai în română: 
lat. /anguidus > rom. lânced (aveam şi verbul (a) /âncezi „a zăcea; a fi 
bolnav“). Această situaţie se continuă până azi în dialectele sud-dunărene, 
unde avem arom. /ândzid „bolnav“ şi /ândzidzâre „a fi bolnav“, dar nicio 
urmă de termeni slavi. 


123. săptămână, duminică, sâmbătă 


Săptămână este moștenit din lat. septimana, derivat de la septem 
„șapte“. S-a transmis multor limbi romanice. Numele tuturor zilelor 
săptămânii sunt moștenite din latină. În latină, numele creștine ale zilelor 
provin din izvoare diferite: primele cinci (funi, marți, miercuri, joi, vineri) 
au origini îndepărtate păgâne, unul (sâmbăză) are origine îndepărtată 
ebraică, ultimul (duminică) este creștin. 

Încep cu duminică (forma veche fiind Juminecă) care vine de la 
dominica (se înţelege că e vorba de dies dominica „ziua Domnului”). Încă 
nu s-a explicat convingător de ce în unele limbi romanice numele 
duminicii este masculin (fr. (le) dimanche, sp. (el) domingo), în timp ce 
în altele este feminin (it. (la) domenica, rom. duminică). Este posibil să 
avem a face cu o influență greacă în răsăritul Romaniei (italiană, română, 
sardă, retoromană). În greaca ecleziastică ziua Domnului (kiriakè keméra) 
este de genul feminin. În sprijinul acestei explicații poate fi adus faptul 
că dies dominica, forma feminină, a apărut mai târziu, în jurul anului 
300, când apar și alte elemente grecești în latina ecleziastică. 

Sâmbătă provine dintr-o variantă a lat. sabbatum, care la rândul lui 
vine, prin intermediul gr. szbbaton, din ebr. 3zbbârh „ziua de repaus 
săptămânal“, derivat de la šabath „a se odihni“ (în credința mozaică 

sâmbăta este ziua de repaus). Este un cuvânt panromanic. Explicarea prin 
slavă a lui sâmbăză nu poate fi probată decât pentru varianta învechită 
sâmbotin. (Originea sl. szbota este neclară, iar cunoscutul slavist Vasmer 
crede că în slavă este un cuvânt germanic sau latin. Ciorănescu nu 
exclude chiar posibilitatea ca szboza să fie împrumutat din română, 
fiindcă în slavă nu există niciun nume de zi a săptămânii influențat de 
latină.) Limbile romanice au forme care pornesc de la lat. sabbatum (it. 
sabato, sp. sábado) şi forme care pornesc de la lat. sambatum (rom. 
sâmbătă, engad. samda, fr. samedi < sambedi). Varianta cu -m- 
(sambatum) este considerată de origine greacă; din ea provine și germ. 
Samstag şi tot ea stă la baza formelor slave. Se presupune că forma greacă 
cu -m- a pătruns din regiunea balcanică pe Dunăre și Rin, cu primul 
val de creştinare. 

Sâmbăta este o zi nefastă în imaginaţia populară; femeia care o 
personifică este o zână rea (niciodată nu i se zice sfântă, ca zilei de 
Miercuri, Vineri, Duminică). De aici și expresii ca 4 purta sâmbetele „a 
uri“, a-i lipsi o sâmbătă „a-i lipsi ceva, a nu fi în toate mintile“. Vă rog 
să nu-mi purtaţi sâmbetele dacă despre originea numelor celorlalte zile 
voi vorbi altă dată. 


124. sărac 


Originea lui sărac este sigură: avem a face cu un cuvânt slav care 
înseamnă „lipsit de bunuri materiale, biet, sărman . În unele regiuni 
(Banat, Oltenia, sud-vestul Transilvaniei), sub forma szreze are sensul 
de „orfan“. La origine este un substantiv format cu ajutorul sufixului 
-ak din adjectivul siră „orfan“ (cf. bg. sirak, sb. sirak „orfan “). Interesul 
pentru acest cuvânt, pătruns în română în Evul Mediu odată cu bogat, 
stă în faptul că este dat ca exemplu pentru înlocuirea unui cuvânt latinesc 
pauper „sărac“ transmis tuturor limbilor romanice, deci panromanic. 

La fel ca în alte cazuri, am încercat să văd cum era limba română 
înainte de contactul cu slavii, deci cum se exprima ideea de „sărac“. Este 
o „încercare“ pe care o prezint ca atare . Cu alte cuvinte, ar trebui să 

vă spun de ce nu s-a păstrat pauper în latina din Dacia. Încep prin a 
observa că româna nu l-a păstrat nici pe paucus „puţin“, de asemenea 
moştenit de toate limbile romanice (fr. peu, sp. poco etc.). În locul 
acestuia avem astăzi puțin, ce provine probabil din lat. *putinus, rezultat 
al contaminării lui pisinnus cu putus „copil“. Să fie oare o simplă 
întâmplare? 

Este însă sigur că în româna veche existau doi termeni, moșteniți 
din latină, care în cadrul relaţiilor sociale din Evul Mediu românesc 
înseamnau „sărac“. Cele două cuvinte latinești sunt: miser „nenorocit, 
sărac“ > v. rom. measer „sărac“ şi diminutivul misellus devenit în română 
misel. 

Measer apare în textele vechi, nu există însă în dialectele 
sud-dunărene. Lat. miser, care stă la baza lui measer, s-a transmis și în 
forma veche a dialectului lombard. Cuvântul are, în româna veche, 
câteva derivate: meserătate „sărăcie“, (a) meseri „a deveni sărac“ 
(ultimul derivat apare și în Divanul, opera lui D. Cantemir), mesereare 
„milă“, meserernic „milos“. Numărul mare de derivate arată că measer 
a fost un cuvânt important, înainte de influența slavă. 

Misel < lat. misellus, transmis multor limbi romanice, atestat la 1550, 
avea în limba veche sensul „sărac, vrednic de milă“. Sensul „sărac“ apare 
în toate derivatele învechite ale lui misel: miselătate „sărăcie“ (la Varlaam), 
miselesc „sărac“, miseleste „în mod sărăcăcios“ (la Dosoftei), (a) miseli „a 
sărăci“, 

În încheiere, atrag atenţia că în română avem și pe neavut „sărac“ 
(există și în aromână), opus lui avut „bogat. Trebuie menționat și faptul 
că avere cu sensul „bogăție“ < lat. habere „a avea“. Acestea trebuie să fi 
fost cuvintele anterioare lui bogat și bogăție, împrumutate din slavă. 


125. sânge, crunt, pancreas 


Nu trebuie explicat cuvântul sânge. Mulți știu că vine din lat. sanguis. 
Nu la fel de mulţi știu însă că termenul latinesc s-a transmis tuturor 
limbilor romanice. Și mai puţini știu (nu știu acest lucru nici măcar toți 

lingviștii) că în latină existau două cuvinte pentru „sânge“: sanguis, -inem 
„sânge care curge“, în opoziţie cu cruor „sânge coagulat“. Este o opoziţie 
care nu s-a transmis limbilor romanice. Sanguis era folosit și pentru 
indicarea înrudirii sau a descendentei (ca în rom. de acelasi sânge). 
Cuvântul avea multe derivate, dintre care unele, ca sanguinare, le avem 
și astăzi în română: (a) sângera. 

Cruor nu s-a păstrat la nivel romanic. S-a transmis doar derivatul 
cruentus „însângerat, plin de sânge; sângeros“ care stă la baza rom. crunt, 
it., Sp., pg. cruento. Crunt însemna în limba veche „plin de sânge, 
însângerat“, apoi a evoluat la sensurile „care face să curgă mult sânge“ 
(despre o luptă), „doritor de sânge, violent“ (despre fiare sau om) și, prin 
lărgire semantică, a dobândit și sensul „care inspiră groază, înfiorător“. 
De la crunt s-a format verbul a (în)crunta. 

Revenind la istoria lui cruor, în dicționarul etimologic al limbii latine 
(DEL) ni se spune că, la început, acest cuvânt trebuie să fi însemnat 
„carne crudă, în sânge“; dat fiind că în latină pentru „carne“ se folosea 
caro, carnis, cuvântul cruor s-a specializat cu sensul de „sânge coagulat“. 
S-a ajuns la această concluzie deoarece cruor are la bază o rădăcină 
indo-europeană *cru din care provin și lat. crudus „în sânge“ și gr. kréas 
„carne“. Cuvântul grecesc a intrat în compunerea lui pánkreas < pan „tot“ 
+ kreas „carne“, împrumutat de franceză (pancreas) şi apoi de română 
(pancreas). 

Închei prin a vă atrage atenția asupra evoluţiei semantice a lat. 
crudus. Peste sensul inițial care era „în sânge“ s-a grefat cel de „crud, 
necopt“ și astfel crudus s-a opus lui coctus. Cu acest sens lat. crudus s-a 
transmis limbilor romanice. Rămâne de văzut dacă sensul lui figurat 
„(despre oameni) sângeros, violent“ este o creație romanică sau continuă 
sensul latinesc „crud, dur, nemilos“. 


126. sân(t), sfânt i 


Unul dintre termenii creștini de bază este sân(t), cuvânt care 
continuă lat. sanctus, moştenit de toate limbile romanice. Sanctus, care 

în latină făcea parte din aceeași familie cu sacer „sacru, sfânt“, l-a eliminat 
pe acesta din urmă, fiind folosit în latina creștină. La noi s-a păstrat sub 
forma sân(£). Peste acest cuvânt primitiv s-a suprapus, mai târziu, 
slavonul sugă devenit sfânt (este unul dintre puţinele cuvinte slave care 
și-a pierdut sensul păgân de „vârtos“, sub influența creștină). 

Formele moștenite din latină, sân, sânt(ă,) s-au păstrat mai ales în 
compuneri cu nume proprii de sfinţi: Sânpetru < Sanctus Petrus, 
Sânmedru < Sanctus Demetrius, Sângiordzu < Sanctus Georgius, 
Sânnicoară < Sanctus Nicolaus. Rar, sânt apare în unele graiuri, precum 
și în. dialectul aromân în forma sâmt (istroromânii au numai cuvântul 
svet, de origine slavă). Din punctul de vedere al înțelesului, trebuie 
remarcat că termenul sfânt este nu numai epitetul, ci și numele dat lui 
Dumnezeu: Numai sănătate Sfântul să trimeață sau De ti-o ajuta Sfântul 
să ai târlă, cireadă şi turme. Ca epitet se aplică și la unele substantive 
comune sau proprii inanimate, pentru a sugera ideea de „superlativ“: 
sfântă bătaie, sfântă frică, sfântul Soare. Chiar și zilele săptămânii au fost 
personificate în „sfinte“: sfânta Duminecă, zi cu rugăciune și cu încetare 
de lucru, sfânta Miercuri, zi de post, sfânta Vineri, rea de trăsnete, 
grindină și furtuni. 

Poate cineva vrea să știe de ce sfânt nu poate veni din latină, deși 
face parte din terminologia de bază a religiei creștine. El apare, împreună 
cu alți termeni sud-slavi care au pătruns în română, odată cu organizarea 
cultului religios, în perioada de după secolul 9 (224, icoană, liturghie, 
maslu, rai, vecernie). Din punct de vedere formal, nu se poate explica 
apariţia lui -f- dacă pornim de la lat. sanctus. 


127. (a) scălda, șofer 


Altă pereche de cuvinte care, la originea îndepărtată, au același 
etimon. De această dată este vorba de două cuvinte dintre care unul, 
și anume primul, este moștenit din latină, iar celălalt este împrumutat 
dintr-o limbă romanică, unde a fost format de la cuvinte care provin 

din aceeași bază latină. În cartea sa Cuvinte înrudite, profesorul meu Al. 
Graur citează sute de astfel de cazuri. 

La originea acestor cuvinte, ca și a altora pe care le voi menționa, 
stă lat. calidus „cald“ devenit caldus în latina vulgară, cuvânt transmis 
tuturor limbilor romanice: rom. cald, fr. chaud, it., sp. caldo (de precizat 
că sp. caldo înseamnă „supă ). Cuvântul latinesc avea o bogată familie; 
unii membri ai acestei familii s-au transmis limbilor romanice, dintre 
care amintesc doar trei, formaţi în latina vulgară. 

Caldaria din cal(î)daria [cella] „cameră caldă; etuvă, cazan“ > fr. 
chaudière, rom. căldare „vas de aramă în care se fierbe apa“. Chaudron 
„cazan“, un derivat al lui chaudière, a devenit în română sodron, cu 
varianta șotron „numele unui joc de copii“. 

Alt derivat a fost *caldura, care nu apare în niciun text latinesc, dar 
a fost reconstituit pe baza formelor romanice (rom. căldură, it. caldura). 

În sfârșit, a existat și derivatul excaldare „a pune în apă caldă“, trans- 
mis și acesta limbilor romanice (fr. échauder, it. scaldare, sp., pg. escaldar, 
rom. 4 (se) scălda „a face baie“). Era un cuvânt format cu prefixul ex-. 

De la cal(i)dus s-au format, aşadar, atât derivate cu sufixe 
(caldaria, caldura), cât şi cu prefixe (exca/dare). Prezintă interes și un 
cuvânt compus. Calidus în compunere cu facere „a face“ a dat ca/efacere 
„a face căldură“, transmis francezei sub forma chauffer „a încălzi“. De 
la acest cuvânt s-a format chauffeur, care a însemnat la început „persoană 
însărcinată cu întreţinerea focului la un cuptor“ (1680) și apoi 
„conducător al unei mașini“ (1896). Cuvântul francez stă la baza rom. 
șofer. De la chauffer „a încălzi“ s-a format și rechaud, împrumutat de 
română: resou. 


128. solz 


Originea lui so/z nu este clară (n-aș spune, ca Ciorănescu în dic- 
ţionarul său etimologic, „origine necunoscută). S-au propus diverse 
soluţii, dintre care pe una (cea mai recentă, dată de G. Ivănescu) o 
consider nu numai bună, ci chiar captivantă. 

Este absolut necesar să reamintesc înțelesurile lui solz, dintre care 
două sunt importante. În DEX figurează următoarea explicaţie: „fiecare 
dintre plăcile mici, dure și lucioase, de natură tegumentară, care, 
suprapunându-se parţial, acoperă corpul celor mai mulți pești, al celor 
mai multe reptile, picioarele păsărilor și anumite părți ale corpului unor 
mamifere“. Tot acolo se dă și sensul, dependent de cel menţionat, 
„fiecare dintre micile plăci de metal din care sunt făcute armurile sau 
anumite obiecte de podoabă“. 

Avem a face cu un cuvânt latinesc: solidus „monedă“. Evoluţia sa, 
din punct de vedere fonetic, se explică prin căderea lui ; neaccentuat în 
latina târzie (s-a ajuns la soldus, formă care stă la baza cuvintelor 
romanice: it. soldo, fr. sou). Forma românească solz este refăcută din 
pluralul soldzi < lat. soldi, pluralul fiind mult mai des întrebuințat. Din 
punctul de vedere al întelesului, este de remarcat că sensul românesc nu 
apare în celelalte limbi romanice. Evoluţia de sens a fost explicată de G. 
Ivănescu, care arată că solzii peștilor, în special ai celor mari, amintesc 
prin strălucirea și rotunjimea lor, ca și prin dispoziţia lor pe corp, 
monedele de aur dispuse în grămezi. (Într-un pasaj dintr-o operă a lui 
Guy de Maupassant, solzii peștilor sunt comparaţi cu monedele de 
argint.) Peștele, în special crapul, înotând în bătaia soarelui, dă impresia 
că e de aur. O serie de peşti de mare, cu solzi aurii, se numesc în franceză 
dorée, dorade, daurade. Poate fi amintită aici și povestea peștișorului de 
aur. Sensul metaforic de „solz“ a apărut la cuvântul latin solidus încă din 
epoca latină imperială. Se știe că moneda de aur cu numele de solidus 
apare în epoca lui Constantin cel Mare, care a fixat greutatea acestei 
monede la 4,55 grame. Noua piesă s-a numit aureus solidus sau solidus 
(înainte, moneda de aur se numea nummus aureus sau denarius aureus). 
Termenul de solidus s-a întrebuințat și mai înainte pentru unitatea 
monetară de aur, dar numai în cazuri izolate. El l-a eliminat pe aureus 
după reforma lui Constantin. Comparaţia solzului cu moneda de aur 
a apărut, așadar, după secolul 4. După secolul 7, deci după venirea 
slavilor în Peninsula Balcanică, ideea de monedă a dispărut și s-a păstrat 
doar sensul metaforic de „solz“. 

Ar mai fi de spus că, în limbile romanice occidentale, solidus s-a 
păstrat cu sensul de monedă, dar și-a restâns sensul desemnând numai 

ceea ce se referea la calitatea materialului acestei monede, care a devenit 
tot mai scăzută, aşa încât azi fr. sou înseamnă „ban de aramă sau de 
nichel“. 


129. (a) sosi 


A sosi se folosește pentru exprimarea ideii opuse lui z pleca, despre 
care am vorbit în emisiunea precedentă. Are multe sinonime: 4 veni, a 
ajunge, a se apropia, a apărea, a se arăta (când spun că aceste verbe sunt 
sinonime, adaug imediat că în limba română nu există sinonime 
perfecte). 

Cuvântul (a) sos: este un împrumut din greacă, foarte probabil din 
greaca medie sau bizantină, care a existat între secolul 7 (când greaca 
devine limbă oficială a Imperiului Roman de Răsărit) și secolul 15 (anul 
1453 este data prăbușirii Imperiului, la căderea Constantinopolului). În 
această epocă au avut loc contacte directe, neîntrerupte, între Imperiul 
Bizantin și populația românească de la nordul și sudul Dunării. 
Numeroase cuvinte au pătruns în domeniul termenilor comerciali: folos, 
ieftin, arvună, (a) agonisi. În aceeași categorie poate fi introdus și (æ) sosi 
< gr. soso (viitorul lui sono), folosit în legătură cu mărfurile aduse de 
negustorii greci (mirodeniile din Orient erau căutate în Evul Mediu). 

Prin împrumutarea acestui cuvânt, româna ocupă o poziție aparte 
între celelalte limbi romanice, unde pentru „a sosi“ se folosesc urmașii 
a două cuvinte latinești: aædripare „a ajunge la mal“ (lat. ripa „mal“ > rom. 
râpă, fr. rive) sau plicare „a îndoi , din terminologia nautică (p/icare vela 
„a strânge velele, când se ajunge la mal“). Primul cuvânt, adripare devenit 
"arripare, face parte tot din terminologia nautică: în franceză, arriver, 
care provine din adripare, şi-a păstrat sensul latinesc până în secolul 16. 
Cuvântul există în toate limbile romanice, cu excepția spaniolei și 
portughezei. În toate aceste limbi (italiană, provensală, catalană) este un 
împrumut din franceză. 

Pentru „a sosi“ în spaniolă (//egzr) și portugheză (chegar) avem 
urmași ai lat. plicare. Nu pot să nu remarc că termenul românesc (a) pleca 

„a porni la drum“ a fost explicat tot de la lat. p/icare, dar cu o evoluţie 
semantică opusă: la noi, plicare s-a moștenit cu sensul „a strânge 
lucrurile“ pentru „a pleca“. 


130. spaimă, (a) spăimânta, (a) speria 


Sunt trei cuvinte care sunt înrudite între ele, fără să fie clară filiația 
fiecăruia în parte. Toate etimoanele propuse sunt latinești și este evident 
că sunt derivate ale unui cuvânt pavor „spaimă, frică, teamă“, moștenit 
de toate limbile romanice, cu excepţia românei, în care pentru ideea 
respectivă avem urmași ai altor cuvinte latinești (unele neatestate, 
reconstruite): *expavimen > spaimă, Yexpa(vi)mentare > (a) spăimânta, 
expavere > (a) speria. Cele trei cuvinte exprimă o intensă stare afectivă 
și de aceea, ca în alte situații similare, se pot produce diverse contaminări 
fonetice greu de sesizat. 

De ce s-a pierdut pavor la noi, este greu de spus. Putem presupune 
că au existat alţi termeni care au avut aceleași valori. E foarte probabil 
să fi fost în această situaţie cuvântul frică, termen de origine veche greacă 
pătruns în latina dunăreană (se presupune că gr. frike a devenit *pbrica); 
cuvântul grecesc nu are niciun descendent romanic, cu excepția 
cuvântului românesc. În română, frică există în toate dialectele 
sud-dunărene (apare și în alb. fzr&e). Este greu de datat când a pătruns 
în latina dunăreană; se presupune că a intrat pe cale orală, după secolul 
3, fiindcă gr. f> rom. f; și nu p. În româna veche există şi temoare < lat. 
timor, moștenit de cele mai multe limbi romanice, astăzi păstrat doar 
în aromână. Mai există și teamă, explicat fie ca moștenit din lat. tima, 
fie ca o creaţie postverbală de la (a se) teme. Deci frică, temoare, teamă 
ar fi putut circula în epoca în care pavor din latină a dispărut din română 
(urmașii lui pavor, sub formă de derivate, sunt spaimă, spăimânta şi 
speria). Odată cu diversele influente, a crescut numărul termenilor pentru 
„spaimă, frică, teamă“. Cel mai răspândit este cuvântul grozză din slavă, 
care nu există însă în dialectele sud-dunărene. 

Am lăsat la sfârșit situaţia din celelalte limbi romanice, unde urmașii 
lat. pavor sunt bine cunoscuți (fr. peur, sp. pavor), ca și unele derivate 
precum expaventare > épouvanter, it. spaventare, sp. espantar (ce amintesc 
de (a) spăimânta). În unele limbi romanice există continuatori și ai altor 
cuvinte latinești: sp. temor < lat. temor (pe care îl avem și noi în temoare, 
învechit), sp. miedo < lat. metus „frică“; altele au împrumuturi din 
superstratul germanic: fr. effroi provine din verbul effrayer < franc. *fridu 


(cf. rom. groază provenit din superstratul slav). 


131. (a) spăla 


Cănd am vorbit despre curat și murdar n-am mai avut timp să arăt 
ce origine are verbul (2) spăla. 

Mai întâi, amintesc un cuvânt, cu același sens, moştenit din latină 
de toate limbile romanice. Este vorba de lat. lavare „a spăla“ > rom. (a) 
la, păstrat în unele graiuri cu sens restrâns „a se spăla pe cap; a spăla rufele 
cu leşie“. 

Pentru (a) spăla s-au propus mai multe soluţii etimologice, care 
trimit la derivate de la Javare: perlavare, experlavare, *superlavare (în toate 
cazurile s-a apelat la un derivat, pentru că vechiul verb a læ avea un corp 
fonetic redus și a fost, treptat, înlocuit). 

Toate soluţiile presupun un etimon latinesc. Ultimul propus, 
*superlavare „a spăla la suprafață, superficial“, este cel mai convenabil, 
atât din punct de vedere fonetic, cât și semantic (E. Petrovici). 
Reamintesc că și /ătură „apă murdară“ vine dintr-un derivat al lui vare, 
și anume lavatura, transmis și altor limbi romanice (fr. levure, it. 
lavatura). 

Si (a) scălda „a face baie“, existent și în dialectele sud-dunărene, 
provine din lat. excaldare „a pune în apă caldă“ (cf. lat. excaldatio „baie 
caldă“). În celelalte limbi romanice s-a păstrat cu sensul „a încălzi“ (fr. 
échauder, sp. escaldar). 

Pe lângă /eșie „soluție alcalină“, moștenit din lat. Jixiva păstrat și în 
alte limbi romanice (fr. lessive), pentru spălat se folosește și săpun < lat. 

saponem, cuvânt împrumutat de latină din vechea germanică (*sa:po; cf. 
germ. Seife) sau din celtică (Plinius spune că ar fi fost un produs din seu 
și cenușă, fabricat de celți, pentru a vopsi părul în roșu). S-a transmis 
tuturor limbilor romanice (it. sapone, fr. savon, sp. jabón). 

Pentru a denumi acţiunea care urmează după spălare se folosește 
verbul æ şterge < lat. extergere „a curăța, a usca“. Sensul etimologic s-a 
păstrat în română, unde a şterge înseamnă și „a curăța (de praf etc)“. 

Între cuvintele care denumesc acțiuni legate de îngrijirea corpului 
este și verbul æ piepzăna < lat. pectinare, transmis tuturor limbilor 
romanice. Şi numele instrumentului folosit, pieptene, este moștenit din 
lat. pectinem (atât verbul, cât și substantivul există în dialectele sud-dună- 
rene). În limba română vorbită, pentru denumirea instrumentului s-a 
creat o variantă pieprăn, sub influenţa verbului corespunzător. 


132. stejar 


Cuvântul szejzr nu face parte din fondul de cuvinte moștenite din 
latină. Nu există în dialectele sud-dunărene. Este foarte probabil un 
împrumut din slavă, dintr-un cuvânt care înseamnă „băț“. În sprijinul 
acestei explicaţii poate fi invocat faptul că și alte cuvinte regionale ce 
înseamnă „stejar“ sunt împrumuturi din slavă (gårnită, sledum, târs). O 
opinie izolată este aceea a lui B. P. Hasdeu, care îl consideră de origine dacă. 

Româna nu păstrează termenii latinești quercus și robur, ai căror 
urmași circulă în alte limbi romanice. În schimb, româna l-a moștenit 
pe cer < lat. cerrus, un termen „rar și tehnic“ (conform precizărilor din 
DEL, cel mai cunoscut dicţionar etimologic al limbii latine) ce 
denumește un anumit soi de stejar, cuvânt care s-a păstrat numai în 
română și italiană (a fost împrumutat și de albaneză). Cer nu este 
cunoscut pe tot teritoriul dacoromânei, așa cum rezultă din harta 
cuvântului cer din ALR II; există în dialectele românești sud-dunărene 
și a fost împrumutat din română de maghiară, precum și, se pare, de 
unele limbi slave meridionale. 

În limbile romanice, continuatorii cuvintelor latinești quercus Și robur 
nu sunt foarte răspândiți: quercus, termenul curent în latină, s-a păstrat 
(pornindu-se mai ales de la varianta quercia) în dialectele italieneşști 
meridionale și într-un dialect sard, iar robur, termenul pentru un soi de 
stejar, stejarul roșu, a fost preferat de spaniolă (roble), catalană, provensală 
și dialectele din nordul Italiei (fr. rourre este rar în sudul Franței, păstrat 
mai ales în nume de locuri). În celelalte teritorii ale latinitătii (sau ale 
Romaniei), pentru arborele despre care vorbim se folosesc termeni din 
substratul limbilor romanice respective; cel mai la îndemână exemplu 
este fr. chêne, din substratul celtic. Păstrarea cuvântului celtic în Galia 
este pusă în legătură cu faptul că stejarul, ca arbore sfânt în cultul 
druizilor (preoţii vechilor celți), a continuat să fie numit cu un cuvânt 
celtic *cassanus, pătruns în latina din Galia. În portugheză, termenul 
curent este carvalho care are la bază un cuvânt de origine iberică, la fel 
ca termenul cašico din dialectul aragonez al limbii spaniole; în proven- 
sală, garric este din substratul ligur sau iberic. 

Situaţia din celelalte limbi romanice explică, în parte, dispariția lui 
quercus şi robur din română, ca și faptul că a fost împrumutat slavul 
stejar. 

În încheiere, o observaţie privind pe robur. Încă în latină, datorită 
faptului că acest arbore avea lemnul cel mai dur, robur a căpătat sensul 
de „forță, vigoare“, mai evident la derivatul robustus împrumutat de 
franceză (robuste), de unde îl avem și noi (robust „tare și rezistent“). Pe 
de altă parte, datorită culorii roșii a acestui tip de stejar, robur este la 
originea îndepărtată înrudit, în latină, cu rubeus „roșcat“ (> rom. rob) 
Și russeus (> rom. roșu, fr. rouge, sp. rojo). 


133. (a) suferi, (a) supăra, (a) suspina 


Este evident pentru oricine că aceste trei cuvinte aparțin aceluiași 
domeniu semantic, cel al terminologiei vieţii afective. Ele denumesc 
procese abstracte, apropiate din punctul de vedere al semnificației. Provin 
din latină și toate sunt moştenite în diverse limbi romanice. 

(A) suferi < lat. sufferre s-a păstrat numai în dacoromână (nu există 
în dialectele sud-dunărene) și are o etimologie clară. În alte limbi 
romanice, corespondentele sale sunt fr. souffrir, it. sofrire, sp. sufrir. 

(A) supăra este considerat moștenit din lat. superare „a depăși, a 
întrece“. Româna prezintă un sens schimbat, care se explică printr-o 
evoluţie de la sensul „a întrece“ care a devenit „a lua prea mult în seamă“ 
sau „a avea mai mult decât se poate suporta“ (în franceză, outrer 
înseamnă „a trece mai departe“ și „a insulta“). Apropo de evoluţie 
semantică, în aromână supăr(are) înseamnă „a-și râde de“. Explicaţiile 
prin împrumuturi străine nu sunt convingătoare. 

(A) suspina provine din lat. suspirare „a respira adânc“, transmis și 
altor limbi romanice (fr. soupirer). De precizat că verbul latinesc spirare 
„a respira“, care stă la baza derivatului szspirare, nu a fost moștenit de 
nicio limbă romanică. 

Amintesc și verbul (a) îndura „a suferi“ < lat. îndurare „a se face 
tare“. Schimbarea de înteles nu este singulară, ci își găsește un paralelism 
în tratamentul romanic al cuvântului (fr. endurer, sp. endurar). 

Cineva care suferă, se supără și suspină are un motiv fizic sau moral, 
de obicei o durere, cuvânt românesc format de la a durea < lat. dolere. 
Exista în limba veche (și se păstrează până azi în aromână) și un cuvânt 
duroare „durere“ < lat. dolor, transmis şi altor limbi romanice (fr. douleur, 
sp. dolor). °` 

În decursul secolelor, la cuvintele moștenite din latină s-au adăugat 
altele apropiate ca sens, ca (a) părimi, (a) chinui, (a) căzni. Nu am 
pomenit nimic despre expresiile din vorbirea populară, de tipul z se face 
foc și pară, a se face Dunăre de mânie, a se cătrăni, a căror origine 
metaforică este transparentă. 


134. supă, zeamă, ciorbă 


Toată lumea știe ce înseamnă supă. Ca filolog, îmi place să spun la 
ce mă gândesc când vorbesc despre supă, mai exact la ce menţionează 
dicționarele. Cei mai accesibil, DEX-ul, explică cuvântul prin „fiertură 

de carne, de legume sau de carne cu legume, uneori cu adaos de tăiței, 
fidea etc.“. În MDA se afirmă că are ca sinonime pe zeamă „fiertură de 
carne sau de legume, constituind un fel de mâncare; partea lichidă a 
bucatelor, apa în care fierb“, (reg.) sorbitură „zeamă, supă, ciorbă“, czorbă 
„fel de mâncare care constă dintr-o zeamă (acrită) preparată cu legume, 
adesea și cu carne“. Diversele cuvinte pomenite aici nu sunt sinonime 
perfecte (ciorba este, de obicei, acrită) și nu au aceeași răspândire. 

Zeamă, cel mai vechi dintre ele, apare în Învățăturile lui Neagoe 
Basarab, la începutul secolului 16. Este moștenit din lat. zema, are mai 
multe sensuri („suc de fructe sau de plante; nume generic pentru 
lichide“) și apare în multe expresii: 4 mânca singur bucatele şi a lăsa altora 
zeama „a trage singur tot folosul“, a nu fi de nicio zeamă „se spune despre 
cineva pe care nu se poate pune niciun temei“, zeamă lungă „vorbărie 
lungă, lipsită de interes“, zor de-o zeamă „deopotrivă“, ou cu zeamă „ou 
fiert puţin, cu gălbenușul necoagulat “. 

Ciorbă, atestat în secolul 18 (într-un document de la 1786, publicat 
de Iorga), are și el mai multe sensuri, pe lângă cel propriu, bine cunoscut; 
înseamnă și „vorbărie“, regional „lapoviţă“ sau „noroi“. Apare într-o serie 
de expresii: 4 nu se amesteca în ciorba cuiva, a-i pune pe toți într-o ciorbă, 
cine s-a ars cu ciorbă suflă și-n iaurt sau ciorbă lungă „mâncare fără 
consistență, care nu satură “. Este, așa cum am spus și altă dată, un cuvânt 
luat din turcă. 

Supă şi sorbitură nu au alte sensuri și nu apar în expresii, deși supă 
apare într-un manuscris din secolul 18 (a. 1749), un fel de carte de 
bucate ca cea scrisă de Sanda Marin. Vreau să precizez cu aceasta că supa 
exista, era cunoscută de bucătari (și în cărți de bucate actuale găsim 
cuvinte inexistente în DEX: gelatină de curcan, cassoulet, choucroute), dar 
nu ştim cât de mult era folosit cuvântul. Astăzi este un termen cunoscut, 
dar eu, cel puţin, îl simt ca literar; de aceea, nu apare în expresii ca cele 
în care apar zeamă și ciorbă. Dicţionarele îl consideră împrumut din fr. 
soupe; unele adaugă și it. suppa, ngr. supa. Este interesant de arătat că 
fr. soupe a însemnat „bucată mică de pâine peste care se pune o zeamă“ 
și a luat sensul de „zeamă cu pâine“ (în secolul 14). Acest ultim sens din 
franceză s-a transmis germ. Suppe, engl. soup. La origine, fr. soupe este 
un împrumut germanic *suppa, care a intrat în latina târzie, de unde și 

it. zuppa, sp. sopa (care înseamnă „pâine muiată în supă“, ca în vechea 
franceză). La Caragiale (și nu numai la el) apare și verbul a supa „a lua 
masa târziu, după un spectacol“ < fr. souper. 

Se mai folosesc și alti termeni din aceeași sferă semantică: bulion 
„supă de carne fără zarzavat“ < fr. bouillon, borş „ciorbă preparată cu 
zeamă acră“ < rus., ucr. borșci, precum și minestroni, termen recent luat 
din italiană. 

Cuvintele prezentate sunt un bun exemplu pentru a ilustra ideea că 
gastronomia românească s-a dezvoltat într-o societate situată între Orient 
și Occident. 


135. șchiau, slav 


Sunt două cuvinte cu statut diferit în limba română: șchizz este 
învechit (nici nu este înregistrat în DEX), celălalt este un cuvânt recent, 
împrumutat din fr. sizve (apare într-o carte de geografie, la 1835). 
Amândouă se folosesc ca nume etnic al aceleiași populaţii din răsăritul 
Europei. În timp ce slav este, așa cum am arătat, un împrumut din 
franceză, celălalt, schiau, este, așa cum voi arăta astăzi, un cuvânt moştenit 
din latină. Ele reprezintă, așadar, un dublet etimologic. 

Slavii erau diferențiați dialectal chiar în patria lor primitivă, care se 
întindea de la Vistula până la răsărit de Nipru Superior. Slavii care au 
migrat, în secolul 6, pe teritoriul românesc primitiv, la nordul Dunării 
și la gurile acestui fluviu, aveau numele etnic slovčninú (pl. slovene). Acest 
nume este atestat la istoricul latin Iordanes (cca. 550). La sfârșitul 
secolului 7, Ţara Românească era denumită „ţara slavilor“, Sclavinia, la 
cronicarul bizantin Theophylaktos Simokattes. Acești slavi au intrat în 
contact cu populaţia romanizată din provinciile dunărene, de la nordul 
și sudul Dunării. Termenul etnic s/ovenină este primul cuvânt slav care 
a pătruns în latină și a devenit sc/zvus. Grupul consonantic slav sl a fost 
tratat la fel ca în elementele latine mai vechi, unde el a apărut în urma 
căderii unei vocale, iar între s şi Za fost introdus un c (lat. assula „așchie, 
țandără“ > *astula > ascla > rom. așchie). Cuvântul latin sclavus s-a supus 

transformărilor fonetice proprii limbii române: scl > şel (arom. şc/ 24) 
> schi (drom. șchiau); v în poziţie intervocalică a căzut (ca în lat. claves 
> rom. chei, lat. sclavi > rom. schei); a între două consoane palatale a 
devenit e în dacoromână încă din secolul 16 (în celelalte dialecte, z se 
păstrează: arom. șc/a4u, cu pluralul șc/47). 

Denumirea de șc/4u (cu pl. șc/ 42) era dată în Evul Mediu nu numai 
vechilor slavi, ci și bulgarilor, deși, la fel ca sârbii, s-au constituit din 
secolul 13 ca un nou popor. La fel s-au petrecut lucrurile și în albaneză, 
unde shqa, pl. shqe (<lat. sclavus) înseamnă „bulgar“, iar Shqinikë 
„Bulgaria“ vine din lat. Sc/avinica (terra). 

Numele schei apare în toponimie: Schei; Brașovului. Șcheii din Brașov 
au fost, la început, bulgarii care au lucrat acolo. Numele de felul lui 
Scheia, frecvente în toponimia românească, au la bază pe schia. În 
Transilvania apar forme hipercorecte, cu £ în loc de ch (Stei, în Bihor). 


136. Ștefan 


Numele Stefan este bine cunoscut în istoria românilor; el este 
răspândit astăzi în toate zonele locuite de români. În istoria noastră, 
primul purtător al numelui Stefan apare într-un document slavo-român 
de la 1437, iar în Moldova primul domnitor cu acest nume, Stefan I 
(1394-1399), este urmat de 13 domnitori cu același nume; printre ei, 
celebrul Ștefan cel Mare și Sfânt (1457-1504), care are o extraordinară 
supravieţuire folclorică. În afară de forma de bază Stefan, familia ono- 
mastică a acestui nume cuprinde numeroși membri: Șrefănel, Stefănucă, 
Fane(a), Fanache, Stefea, Șteflea, Stetu, Ispan etc., dar și nume de femei, 
dintre care Stefana şi, mai nou, Stefania, după model francez (Stéphanie). 

La originea îndepărtată se află gr. Stéphanos, care are la bază 
substantivul comun stephanos „coroană“. La greci a fost foarte frecvent, 
încă din epoca clasică a lui Pericle (Tucidide, marele istoric grec, și 
Sofocle, marele scriitor tragic grec, aveau câte un fiu cu numele de 
Stephanos). În biserica creștină, primul martir a purtat același nume și 
este serbat la 27-decembrie. Acesta a fost diaconul primei comunități 
creștine din lerusalim. Despre el se vorbește și în Faptele Apostolilor, 

VI-VII, unde se arată că a fost ucis cu pietre, a fost lapidat (am vorbit 
despre lat. /apidare ca un posibil etimon al lui (a) lepăda). „Și ucidea cu 
pietri pre Ştefan, strigând și zicând: Doamne lisuse, primește duhul 
meu.“ Numele este bine atestat și în Franţa ( Etienne și Stéphane, ultimul 
o formă savantă după model german); într-un pomelnic din secolele 
11-12 se spune că era al doilea nume masculin ca frecvență. 

Numele a fost preluat de slavi; la sârbi s-a răspândit datorită celor 
patru suverani cu numele de Stefan, primul dintre aceștia (1132-1200) 
fiind considerat chiar fondatorul statului sârb. 

La noi, numele ajunge într-o epocă veche, circulând cu siguranță 
înainte de primele atestări documentare. Cea mai veche formă a lui este 
Stefu (numele a trei persoane, primă din 1388), iar primul purtător 
român al numelui Stefan este atestat la 1437. 

În istoria tuturor popoarelor europene creștine a apărut adesea; au 
fost nouă papi cu numele de Ștefan și cinci regi maghiari, dintre care 
Stefan I cel Sfânt a fost încoronat de papă în anul 1000, considerat anul 
creștinării ungurilor. 


137. tramă, lucid 


Am arătat, în diverse emisiuni, că există unele cuvinte moștenite din 
latină care au fost ulterior și împrumutate din limbile romanice. Am 
consacrat chiar o emisiune specială acestei categorii de cuvinte, numite 
dublete etimologice. În exemplele cunoscute, ca bătrân-veteran, 
des-dens, drept-direct, închide-include, pământ-paviment, săruta-saluta, 
primul cuvânt din cadrul perechii este moștenit, iar al doilea este un 
împrumut. Pentru „fixarea cunoștințelor“ reamintesc că deosebirea 
esenţială, care apare la toate perechile, constă în modificarea formei 
cuvintelor moștenite din latină, în timp ce cuvântul împrumutat 
păstrează aproape identică forma din latină. 

Dacă în exemplele precedente deosebirea dintre forma moștenită 
și cea împrumutată este un criteriu pentru a vedea când avem a face cu 
un cuvânt moştenit și când nu, în cazul cuvintelor tramă şi lucid 

distincţia moștenit / împrumutat se realizează în primul rând în ceea ce 
privește sensul, iar în cazul celui de-al doilea și în plan formal. 

Cuvântul zramă! cu sensul de „urzeală; categorie inferioară de fibră 
textilă“ este moștenit din lat. trama (a fost transmis tuturor limbilor 
romanice). Cu sensul figurat de „intrigă“, cuvântul zramă? este 
împrumutat din fr. trame, unde a ajuns să însemne, din secolul 16, 
„intrigă, complot“ (se spune şi în română żțele unui complot, rom. iță 
< lat. /icia „Fiecare din firele care alcătuiesc urzeala la războiul de țesut“). 
Nu pot omite că și z7ar(4) „pantalon(i)“ vine tot de la 773. Amintesc că 
există și æ urzi cu sensul de „a complota“. 

O situație similară prezintă /uce4, cuvânt rar, discutat de V. Bogrea, 
dublet popular al neologismului lucid. Termenul luced apare în 
„Tiganiada“ lui I. Budai-Deleanu, în versul Mai lucedă dă (= decât) 
steaua dă seară. Proba moștenirii din latină o face Bogrea prin derivatul 
/ucezit „strălucitor“, înregistrat într-un colind din Maramureș, în versurile 
Lucezit-o lucezit | Un lucer mândru galbăn. Deci, alături de limpede - (a) 
limpezi, lânced - (a) lâncezi, putred - (a) putrezi, a căror descendență latină 
directă nu este contestată de nimeni, există și în /zced - (a) lucezi un reflex 
normal și autentic al lat. /ucidus, al cărui dublet neologic este /ucid < fr. 
lucide. (De menţionat că în /uced accentul este cel din latină!) 


138. (a) ţese 


Am ales acest verb, care este cuvântul de bază din terminologia 
ţesătoriei, pentru a prezenta etimoanele cuvintelor din această termino- 
logie, moștenită din latină. Nu mă refer la cuvintele create în română, 
de felul lui fesăzoare, tesătorie, țesătură, ci la nume de instrumente folosite 
în ţesătorie și la verbe din acest domeniu. 

În latină texere însemna, pe lângă „a ţese, a urzi , și „a construi“ 
(texere nidos „a-şi face cuib“) și, în plus, avea sensul „a compune, a 
dispune“ despre orice lucrare ale cărei materiale se întrepătrund. Cuvân- 
tul latinesc s-a transmis tuturor limbilor romanice, deci este panromanic. 

Au devenit, de asemenea, panromanice lat. consuere > cossuere > rom. 
(a) coase, lat. floccus > rom. floc „„smoc mic de păr, de lână“, lat. fussus 

> rom. fus, lat. licium > rom. it(ž), lat. ordire > rom. (a) urzi, lat. stuppa 
> rom. stupă „nume dat firelor de cânepă rămase între dinţii daracului 
după scoaterea fuiorului“, lat. ze/z > rom. teară „război de ţesut“, lat. 
torquere > rom. (a) toarce, lat. trama > rom. tramă „fir de mătase, relativ 
gros, întrebuințat în urzeala sau în bătătura unor ţesături“. De remarcat 
că, între aceștia, sunt unii (77ă, stupă, teară, tramă) care au un Caracter 
tehnic. Astăzi nici nu mai sunt cunoscuți, dar păstrarea lor în toate limbile 
romanice este o dovadă că au fost importanți în istoria lexicului romanic. 

Alții sunt păstraţi numai în unele limbi romanice: lat. depanare > 
rom. depăna „a înfășura firele textile dintr-un scul pe un mosor“ sau „a 
face firele scul“, lat. *excarminare > rom. (a) scărmăna „a smulge şi a 
răsfira lâna brută sau alte materiale fibroase, pentru a desface firele, a 
le curăța de impurități și a le înfoia“, lat. *fusticellus (< lat. fustis „băţ) 
> rom. fuscel „vergea (la războiul de ţesut)“, lat. *subulum (în locul 
clasicului insubulum) > rom. sul „piesă la războiul de ţesut“, lat. *pedinus 
(de la pedem „picior“) > rom. piedin „primele fire de urzeală neţesute“, 
lat. refricare „a zgândări“ > rom. refeca „a tivi“, lat. spatium > rom. (reg.) 
spat „spaţiu dintre sulul dinainte și spată, la războiul de ţesut“, lat. 
squama „solz“ > rom. scamă, lat. tendicula > rom. tindeche „stinghie care 
ține întinsă pânza la războiul de țesut“, lat. tortus > rom. tort „fire toarse“. 

În sfârșit, unele cuvinte din terminologia ţesătoriei s-au transmis 


numai românei: lat. *folliolus (de la follis „foale, burduf”) > rom. fuior, 
lat. *retella > rom. rețea „plasă“. 

Dacă la acestea adăugăm plantele industriale folosite în ţesătorie — 
cânepă și în — sau lână, produs animal, vedem că termenii din domeniul 
uneia dintre cele mai vechi îndeletniciri ale omului (ale femeii) sunt bine 


reprezentaţi prin elementul moștenit din latină. 


139. Valentin (Sfântul ~) 


Ziua Sfântului Valentin se serbează la 14 februarie, pentru a marca 
ziua îndrăgostiților. La noi, sărbătoarea respectivă este relativ recentă (în 
tinerețea mea, petrecută, ce-i drept, în Ardeal, nu vedeam lucruri de felul 
celor organizate astăzi). 

Sfântul Valentin a fost un preot martir, care a murit la Roma, în 
secolul 3. Numele de Valentin a fost luat și de cel al 100-lea papă, care 
a ocupat scaunul papal 40 de zile (în anul 827). Nu se cunosc motivele 
pentru care sărbătoarea creștină s-a confundat, începând din secolul 15, 
cu sărbătoarea îndrăgostiţilor. Se pare că acest lucru a început în anumite 
provincii franceze, când la 14 februarie tinerele fete își căutau un 
pretendent. Menage, erudit și scriitor francez din secolul 17, semnalează 
obiceiul acesta despre care se spune că ar fi fost instituit de Mme Royale, 
fiica lui Henric al IV-lea, cu ocazia unei petreceri organizate la 
proprietatea ei din Italia, în ziua de Sfântul Valentin. Obiceiul a trecut, 
ulterior, la curtea regală din Franţa. 

Numele Valentin a devenit, în Piemont, termen de adresare aplicat 
unui bărbat galant, iar Valentine se folosea pentru a i te adresa nevestei 
lui. Cuvântul a pătruns și în engleză, unde Valentine are sensul de 
„adorator ales în ziua de Sfântul Valentin“. 

În încheiere, amintesc numele unui actor american de origine italină 
din perioada filmului mut, Rudolf Valentino (pe numele adevărat 
Rodolfo Alfonzo Pietro Gugliemi). Numele Valentino și l-a luat, foarte 
probabil, datorită rolurilor sale de etern „june prim“, adesea „adorator“ 
ales de Sfântul Valentin. 

Numele despre care am vorbit nu are nicio legătură cu termenul 
valentinit „oxid natural de stibiu“ a cărui istorie este mai recentă. Acest 
mineral a fost descoperit în Franța, în 1845. A primit acest nume în 
amintirea chimistului Basile Valentin, personaj legendar, poate călugăr 
benedictin din secolul 15, francez sau german, căruia i se atribuie 
prepararea acidului clorhidric (/espr:z de sel) și ... a rachiului prin distilare. 
Este autorul unei lucrări despre antimoniu, el fiind primul care l-a folosit 
ca medicament. 


140. vânăt, venetic 


Sunt două cuvinte care au o origine îndepărtată comună: lat. venetus. 
Primul este moștenit din latină, celălalt este un împrumut. 

Într-o altă emisiune, când am vorbit despre numele de culori, am 
arătat că vânăt, galben, albastru şi roșu sunt nume de culori păstrate din 
latină de câteva limbi romanice printre care și româna, în timp ce alb, 
negru Şi verde sunt moștenite de toate limbile romanice. 

Revenind la v2năs, observ că lat. venetus s-a transmis doar românei 
și dialectelor italienești meridionale. În latină el însemna „bleu-turcoaz“ 
și era un adjectiv aplicat la început vizitiilor care purtau în timpul 
curselor de care organizate pe hipodrom o cazacă sau o caschetă de 
această culoare, vizitii care erau numiţi, de aceea, „albaștrii“. Cuvântul 
latinesc se explică fie pentru că aceștia erau originari din regiuni ca 
Veneția, fie pentru că hainele lor proveneau din această provincie. 
Cuvântul vânăz există în dacoromână și în dialectele sud-dunărene. A 
fost frecvent în toate timpurile, constituind bază de derivare: våânătaie, 
vinetea, vinetică, vinetiu, (a) învineți. 

Venetic are mai multe sensuri, dintre care două sunt mai importante: 
„monedă venețiană de aur în valoare de aproximativ 5 lei vechi, care a 
circulat în trecut și în țările române“ și „persoană venită din alte locuri 
și considerată străină; (înv.) venetian, din Veneţia“. Este un cuvânt 
împrumutat din grec. venetikos < it. veneziano „din Veneţia. În cazul 
celui de-al doilea sens, este posibil să avem a face (așa cum spune L. 
Șăineanu) și cu un cuvânt turcesc venetic, venedik „străin, vagabond“. 
La originea îndepărtată a lui venetic, cu ambele sensuri, stă Veneţia. 
Dubletul etimologic al lui venetic este venețian, împrumutat din it. 
veneziano. 

Din aceeași familie este și venetie (vineție) cu sensul „străinătate“, 
dar și „marfă care provenea din Veneția“ (apare cu ultimul sens într-un 


document din 1705, publicat de N. Iorga). 


141. vin, vie, viţă, auă 


Am ales acești patru termeni de bază din terminologia viticulturii 
pentru a arăta că românii, ca și celelalte popoare romanice, au păstrat 
din latină aceste cuvinte importante. Nu este de mirare, ţinând seama 

de faptul că cele mai multe și mai bune vinuri de pe continentul nostru 
sunt produse în regiunile mediteraneene. 

Cuvântul pentru băutura bine cunoscută numită vin provine din 
lat. vinum, termen transmis tuturor limbilor romanice (fr. vin, it., sp. 
vino); are o origine neindo-europeană cuvânt din care provine și gr. oinos 
„vin“. De la lat. vinum s-a format un derivat vinea „plantație de viță de 
vie, viţă de vie“ care s-a transmis, de asemenea, tuturor limbilor romanice 
(rom. vie, fr. vigne, it. vigna, sp. viña). Nu trebuie să ne surprindă faptul 
că în toate limbile romanice există o consoană ń, în timp ce noi nu avem 
astăzi așa ceva. Am precizat că nu mai avem astăzi, fiindcă și româna a 
cunoscut această pronunțare. Ea a fost notată în textele vechi românești 
sub diverse forme (așa cum a arătat Andrei Avram), şi există și azi în 
aromână (vińe) şi în meglenoromână (7444), dialecte conservatoare ale 
românei. Amintesc aici că un alt derivat al lui vinum, vindemia „culesul 
viei; recolta de struguri“, s-a transmis tuturor limbilor romanice (fr. 
vendange, it. vendemmia, sp. vendimia), cu excepţia românei. 

În latină exista termenul vitis însemnând „plantă agățătoare“, care 
și-a specializat sensul la „viță de vie“. S-a transmis limbilor romanice (sp. 
vid, it. vite), printre acestea și arom. yite „viță“. De la un derivat al lui 
vitis, şi anume vitea, avem cuvântul românesc vită. 

Auă, pe care mulți dintre ascultători nu-l cunosc, este un termen 
vechi ce înseamnă „strugure“ și are la bază lat. uva, cu același sens, 
transmis limbilor romanice. Lat. uva avea și un diminutiv, uvula 
„strugure mic“ și „uvulă“, care a fost împrumutat de fr. uvule și, apoi, 
de rom. uvulă. Auă < lat. uva există numai în cele mai vechi texte 
românești și s-a păstrat în dialectele sud-dunărene. În Noul Testament 
de la Bălgrad (1648) cuvântul nu mai era înţeles și, de aceea, este explicat 
într-o notă marginală, iar în Lexiconul lui Mardarie este scris au a 
tămădui oase în loc de aud tămâioasă. Cuvântul zuă a fost părăsit, încă 
din secolul 17, pentru strugure. 

Dacă urmărim răspândirea romanică a lat. uva constatăm că s-a 
păstrat în Peninsula Iberică și în Italia. Nu se știe de ce în Galia cuvântul 
latinesc racemus „ciorchine“ a ajuns să-l elimine pe uva. Astăzi avem fr. 
raisin, prov. rasin. În sardă şi în dialectele meridionale italienești, pentru 
„strugure“ avem continuatori ai lat. zcimus „boabă“. De unde vine în 

dacoromână strugure, nu ştiu. S-au avansat cele mai diverse soluţii: 
origine latină, germanică, traco-dacă, greacă, fără ca vreuna să fie 
acceptată de marea majoritate a lingviștilor. Al. Ciorănescu crede că este 
o creaţie românească de la strug „rașpel“. 


142. (a) vindeca 


Cine nu știe ce înseamnă 4 vindeca? Ca atâtea alte cuvinte impor- 
tante, și acesta este moştenit din latină, unde vindicare însemna însă „a 
se răzbuna“. Cu acest sens, vindicare s-a transmis tuturor limbilor 
romanice (fr. venger, it. vindicare, sp. vengar), cu excepția românei. Ideea 
de „a vindeca“ este exprimată în limbile romanice occidentale prin con- 
tinuatorii lat. sanare (sp. sanar, pg. sarar, în sardă şi în it. merid. sanare) 
și ai unui împrumut germanic (franc) warjan, care în franceză a ajuns 
guérir (din franceză a fost apoi împrumutat de italiană și catalană). 

Evoluţia de sens din română („a se răzbuna“ > „a vindeca“) se explică 
mai bine pornind de la sensul „a elibera, a scăpa de o boală“ al lui 
vindicare, deci prin ideea de a „pune în stadiul inițial“ (în spaniolă, 
reponerse înseamnă „a se vindeca“). În vechile texte (la Dosoftei) (a) 
vindeca are sensul mai larg de a restabili, a așeza din nou tot ce s-a stricat 
(cf. s-au vindecat pământul peste dânsul). 

A vindeca are multe sinonime: a tămădui < magh. támadni (în 
Transilvania), a se lecui, a se face bine, a se face sănătos, a se însănătoşi. 

Înrudite de departe cu (a) vindeca sunt derivatele neologice vindicativ 
< fr. vindicatif şi vendetă < it. vendetta. Chiar revanșă și (a) revendica, 
amândouă împrumuturi din franceză, au legătură cu (a) vindeca. 


143. vineri, miercuri 


Am spus într-o emisiune precedentă că rom. vineri este moștenit din 
lat. veneris, la fel ca în spaniolă (viernes). Arătam acolo că numele 

romanice ale zilelor, de luni până vineri, provin din latină, unde au la 
bază tradiția păgână, dinainte de apariția creștinismului, când zilele aveau 
nume legate de planete: dies Lunes — Luna, dies Martis — Marte, dies 
Mercuri — Mercur, dies Jovis — Jupiter, dies Veneris — Venus. Acest sistem 
s-a transmis limbilor romanice, cu unele excepţii. Menţionam tot atunci 
că au existat trei tipuri: veneris, simplu, care există în română și spaniolă; 
dies veneris, transmis în provensală și catalană; veneris dies (genitivul 
precedă substantivul principal) există în franceză și italiană (vendredi, 
venerdi). 

Între excepții menționez sarda, unde tipul „ziua lui Venus“ a fost 
înlocuit cu lat. cena pura „ziua în care era interzisă carnea“. Această 
denumire a apărut, la început, în limba evreilor din jurul Cartaginei. 
În predicile sfântului Augustin la Evanghelia Sfântului Ioan (C II, 5) 
se precizează că în latina evreilor din Cartagina apare cena pura, care ar 
denumi pregătirile pentru sabbath, „ziua de odihnă“ a evreilor. Rezultă 
că forma din sardă se datorează influenței africane asupra latinității sarde. 
Nu ar fi singurul exemplu. 

Alături de vineri, mai era o zi în care postul era recomandat. Aceasta 
era miercuri. Așa se explică de ce Biserica a reușit să facă să se uite, în 
unele limbi romanice, numele păgân al acestei zile. În teritoriul 
retoroman din Elvetia și în unele regiuni din Italia, postul de la mijlocul 
săptămânii a făcut să se nască un nume pentru miercuri, media hebdoma 
„jumătatea săptămânii“, care a dat mezzedima în Toscana. Eforturile 
Bisericii de a înlocui denumirile păgâne au avut succes la extremitatea 
occidentală a Romaniei, în latina care stă la baza limbii portugheze. În 
portugheză se spune, așa cum se spunea în primele secole ale 
creștinătății, segunda feira „luni“ până la sexta feira „vineri“. 

Nu este lipsit de interes să vedem care a fost soarta denumirilor 
păgâne ale zilelor săptămânii în alte limbi europene. În țările de limbi 
germanice nu s-a înregistrat succesul din cele de limbi romanice. Aici 
până și „dies dominica“ continuă sistemul păgân (germ. Sonntag după 
dies Solis). În schimb, în limbile slave nomenclatura zilelor săptămânii 
este în întregime creștină; ea nu are nicio urmă de denumire planetară 
păgână, anterioară creștinismului. 

144. vlădică, episcop 


Sunt două cuvinte sinonime; amândouă desemnează un grad înalt 
în ierarhia bisericească, imediat inferior mitropolitului. Niciunul nu este 
moștenit din latină, ci ambele sunt împrumuturi. Am arătat, în diverse 
emisiuni, că în limba română termenii de bază referitori la religia creștină 
(dumnezeu, cruce, biserică, botez, rugăciune, cuminecare, înger etc.) sunt 
moșteniţi din latină, iar termenii referitori la practicile religioase, la 
liturghie, ca și la ierarhia bisericească, provin din vechea slavă 
bisericească (o bună parte fiind de origine greacă). Aceste împrumuturi 
s-au făcut odată cu răspândirea creștinismului în limba slavă în sud-estul 
și răsăritul Europei, începând cu secolele 9-10. Slavona a jucat un rol 
important în religia și cultura feudală românească. Din cauză că 
traducerile cărților religioase se făceau mai ales din slavonă, o bună parte 
din lexicul slav de specialitate s-a păstrat la transpunerea în română a 
„cărţilor sfinte“. (Reamintesc că termenii de bază sunt moșteniţi din 
latină.) Între aceste cuvinte se află și v/ăzică, termen devenit popular, 
împrumut din slavon. vladika „domn“, dar și „episcop“ (în limba veche 
însemna „domn“, așa cum arată și expresia de la vlădică la opincă „din 
toate clasele sociale“). 

De remarcat că și în limbile romanice occidentale (fr. evegze, sp. 
obispo) termenii pentru „episcop“ sunt împrumuturi din latina 
medievală, în care circula cuvântul episcopus. O precizare pentru cei ce 
vor să afle cât mai multe despre evoluţia sensului cuvintelor. Lat. episcopus 
era împrumutat din gr. episcopos care însemna, la origine, „supraveghetor“ 
sau „protector“ și care a ajuns, în limbajul bisericii, să însemne „episcop“. 
(În greacă, episcopos era derivat de la episképtomai „eu examinez, 
inspectez“, la rândul său format de la sképtomai „privesc“). 

Rom. episcop provine din greacă. Prima atestare, la 1580. Avea, la 
început, sensul de „inspector al unei provincii, al unui oraș etc. , fiind 
sinonim cu eparh, un alt împrumut din greacă (cf. eparhie, eparhial). 
Episcop are numeroase variante populare (unele învechite): pzscop, piscup, 


ipiscup, priscup. 

145. zahăr 


Toţi termenii care denumesc acest aliment în limbile europene au 
o origine îndepărtată comună: garkarâ „bob“ din sanscrită, limbă 
indo-europeană din India. Din sanscrită, prin intermediul Persiei, unde 
zahărul era rafinat, cuvântul a pătruns în greacă în forma sakkharon și 
de acolo în latină: saccharum „un fel de zahăr rezultat din distilarea 
lăstarilor de bambus“ (apare la Plinius, în secolul 1). Din greacă cuvântul 
a pătruns în limbile slave din răsăritul Europei; și în română el provine 
din mgr. zâhari, fiind înregistrat pentru prima dată în Letopiseţul lui 
N. Costin. Are diverse variante regionale: zahar, zehar, zahâr. Regio- 
nal, pentru „zahăr“ se folosește și miere, cuvânt moștenit din lat. mel. 

În limbile europene occidentale cuvântul a pătruns prin ar. sukkar, 
care l-a luat tot din sanscrită. Datorită faptului că arabii au plantat trestia 
de zahăr în Andaluzia și Sicilia, zahărul devine un articol de larg consum 
(iniţial era folosit numai în medicină, fiindcă era rar). Fabricarea 
zahărului a fost perfecționată mai ales în Sicilia, unde Frederic al II-lea, 
împăratul german devenit rege al Siciliei în secolul 13, a încurajat 
dezvoltarea producerii lui. De la arabi, italienii au împrumutat cuvântul 
în forma zucchero; odată cu exportul de zahăr din Sicilia, s-a răspândit 
și forma italiană a cuvântului în Europa (fr. sucre, germ. Zucker, engl. 
sugar). Face excepţie Peninsula Iberică care a împrumutat termenul direct 
din arabă (azúcar este ar. sukkar cu articolul al- aglutinat), dat fiind că 
fabricarea zahărului în Andaluzia a fost introdusă de arabi. 

De remarcat că în română există și fucur „zahăr“ pătruns prin ger- 
mană (Zucker) și magh. cukor (ultimul a fost luat, probabil, prin 
intermediul unei limbi slave). Într-o altă emisiune am vorbit şi despre 
țucără din fasole țucără, unde recunoaștem germ. Zucker din compusul 


Zuckerbohne „fasole dulce“. 


146. zid, mur 


Sunt două cuvinte care se referă la casă. Primul este general în daco- 
română; al doilea, mur, care are același sens cu 274, există numai în 

aromână. Înainte de a arăta de unde vin aceste două cuvinte (care, repet, 
înseamnă același lucru) fac o digresiune pentru a spune câteva ceva despre 
cuvântul casă și despre alte cuvinte care denumesc elemente ale casei. 

Termenii de bază sunt moșteniţi din latină, unii dintre ei fiind 
panromanici. Sunt în această situație lat. casa > rom. casă, lat. fenestra 
> rom. fereastră, lat. paries, parietem > rom. perete, lat. porta > rom. 
poartă. Alţii s-au transmis numai unor limbi romanice: lat. celarium > 
rom. celar, lat. cohors > rom. curte, lat. ostium > rom. ușă, lat. scala > 
rom. scară, lat. tenda „cort“ > rom. tindă, lat. “traiecto > rom. treaptă. 
La lista cuvintelor latinești moştenite de toate limbile romanice trebuie 
adăugat și murus care însemna, în latină, zidul de apărare al unui oraș, 
în opoziție cu paries, zidul unei case. În română, mur > murus s-a păstrat 
numai în dialectul aromân (cuvântul mur din literatura secolului 19 este 
un împrumut neologic din latină, introdus de P. Maior). În locul lui, 
în dacoromână îl avem pe zid, cuvânt slav, împrumutat odată cu alți 
termeni din slavă sau din turcă, în perioada în care construcția caselor 
a evoluat (sunt din turcă, de exemplu, acaret, calan, cercevea, cerdac, 
dușumea, geam, tavan, toţi înregistraţi în secolul 18). 

În încheiere, observ că româna se deosebeşte de celelalte limbi 
romanice și în ceea ce privește numele constructorului de case. Româna 
îl are pe zidar tot din slavă și, regional (în Banat), pe mauär din germ. 
Mauer. Dar puține limbi romanice păstrează cuvinte latinești pentru 
„zidar“: it. muratore format de la muro; prov. peirié, cat. paire < lat. 
petrarius. Toate celelalte limbi romanice au împrumutat termenii 
respectivi (cum am împrumutat și noi pe zidar şi mauăr): fr. maçon de 
origine francă < makio, sp. albañil, pg. alvanel < ar. al-bannă „construc- 
torul, zidarul“. 

fliș 69 furcă XIV Gheorghe 79 
flișcă 69 furgăsi IV ghetră 82 

flivrar 57 furlua IV ghilotină 74 
floare XIV, 65 furnică XV ghindă XIV, 16 
floc 138 furt XV ghioc 75 

florar 15 fus XV, 138 ghiocel 75 

Florii 51 fuscel XVI, 138 ghionoaie XXXIV 
fluier 66 ghiufe 37 

fluiera 66 gin 76 

foaie XIV, 65 G ginar 57 

foame acad ginere XII 

foc 67, Sao iuvanea XXIV 
Foca 79 i î di a XXII, XXIII, 
Focul lui Dumnezeu gaci XXX 

foi-etaj 90 Kia ESAIN gol IX 

foitaj 90 53 olumb 72 

folos 129 a DI ul XVI, XXXI, 
franzelă XXVI galeră 23 XXXIV 
franzoală XXVI galoși a graniță 72 

frasin XIV, 16 paan graur XXXI, XXXIV 
frate XII oa XXXI, XXXII, grâu 65, 97 
fricassé 12 ; i reabăn 72 

frică 130 sai id s 

gri XVII 

griji 51 

grijire 51 
groază 130 
groș 98 
groșcior 45 
grui XXXI, XXXIV 
guguluf XXVII 
gură VI 

gustar 120 
Gustea 120 
gută XVII 


H 


habar 77 
habotnic 77 
hagiu 77 
hahaleră 77 
haimana 77 
haină 77 
haită 77 

hal 77 

halat 77 
halbă 77 
halcă 77 
hali 77 
halip 30 
halipeală 30 
haltă 77 
hamal 77 
hamei 77 
hameș 77 
hamsie 77 
han 77 
handra-mandra V 
handră 77 
hangi V 


hangi-mangi V 
haos 70, 77 
har 77 

haraba 77 
haraci 77 
harakiri 77 
Haralamb(ie) 78 
Haralap 78 
harbuz XXIV, 77 
Harea 78 

harfă 77 

Hariu 78 

hartă 77 
hatman 77 
hazaică 77 
hazard 77 

hău 70 

hârb 77 

hârleţ 77 
hârtie 77, 106 
hâtru 77 
hemogramă 77 
herghelie 77 
hering 77 

h'ic 34 
hidrogen 77 
hingher 77 
hipofiză 77 
hochei 77 
holeră 77 
holtee 21 
holtei 21 
holteiaș 21 
holteiesc 21 
holteieşte 21 
horvătesc 43 
hraniță 72 
hrăni 77 

hreabăn 72 

hrib 77 

Hristos 81 

hulub 72, 77 
husar 55 

huscă XXXIII, 72 


I 


Iacob XXXVI 
iad 59, 126 
iahnie XXIV 
ianuarie 15, 57, 120 
iapă XX, XXI 
iarba fiarelor 99 
iarbă XIV 

iarnă XII 

iască 37 

ic 34 

icoană 126 

ied XXI, 33 
iederă XIV 
ieftin 129 
ienupăr XIV, 76 
iepure XV, XXI 
Ieremia 17 
ieremiada 17 
Ilia 79 

Iliaș 79 

ilic 119 

Ilie XXXV, 79, 81 
ilustra II 

imanea XXIV 
impediment 112 
in XIV, 138 
incandescent 5 
incendiu 5 


include 137 


indrișaim VIII 
infirm 122 
infirmerie 122 
inimă XII 
intrări 12 


lon XXXVI, 79, 101 


Iosif XXXIV 
ipiscup 144 
ipotecă 9 
Ispas 80 

Ispăși 80 
Istrate XXXVI 
Isus 81 


Isus Hristos XXXVI, 81 


Ișpan 136 
itari 105, 137 


ită 105, 137, 138 


Ivdochia 61 


Î 


îmbrăca 105 
împărat XVI 
împărtăși 51 
împărți 51, 114 
în XII 

înălța 80 
înălţare 80 
încălța 82 
încălțăminte 81 
închide 137 
încinge 68 
încrucișa 49 
încrunta 125 
încumeta 83 
îndrăzni 83 
Îndrea 10 
Îndreiu 10 


Îndriiu 10 
îndura 133 
înger XV, 84 
însura 82 
întâmpla 40 
întoarce XXIII 
Întunecatul 62 
învăţa 111 
învârti XXIII 
învârtită XXIII 


jaguar II 
jaluzea 73 
jaluzie 73 
jaretieră 85 
jartieră 85 
jegos 53 

jeleu 63, 96 
jep XXXIX, 76 
jertfă 40, 59 
jgheab 42 
jilercă 119 
jneap 76 
jneapăn 16, 76 
jneapir 76 
joben 86 

joc XIII 

jofră 86 

joi XXXV, 123 
Joia lepelor 80 
jude XV 
judiciar XIX 
jug XIV 
jugastru 16, 87 
junc XXI 

june XIII, 21 

junică XXI 
junice XXI 


Jupân XXXVIII, 19 


K 


kabuki XL 
kaiser 88 
kalpa 88 
kaliu 88 
kama 88 
kami 88 
kamikadze XL 
kana XL 
kannon 88 
karaoke XL 
karate XL 
kemurgi V 


kemurgi-memurgi V 


kendo XL 
kinetoterapeut 88 
kinetoterapie 88 
kirş XXVII 
kitsch 88 

kodak 88 


la 131 

lac XIII 
lacră 42 
lacrimă XII 
ladă 42 
lamă 4, 89 
Lambi 78 
lambriu 91 
Lambu(l) 78 


lamelă 103 
lamură 89 
langues de char 63 
lapte XIV 

lapte Boldănești 90 
lapte-de-pasăre 90 
lard 2 

Javalieră 43 

Lazăr XXXVI 
lămuri 89 
lămurire 89 
lămuritor 89 
lăptucă XXVI 
Jăsatul de carne 3 
lăstun XXXIV 
lătură 53, 131 
lăuruscă 91 
lăurușcă 91 

lână XIV, 20, 138 
Jânced 122 
Jâncezi 122 
Jândzid 122 
lândzidzâre 122 
leagăn 92 

leagăr 92 

Leandru 101 
lebădă XXXIV 
lebărvuşt XXIX 
lecui 142 

lecvar 96 

lega calțaveta 86 
lege XV  , 
lemn XIV, 65 
lemnuș 37 
leorușcă 91 

lepăda 136 

leșie 131 

leurdă 20 


leuștean 91 
licantrop 1 
liceu 1 

lictar 96 

licuri 94 
licurici 94 
licuș 94 

Lie 79 

Liică 79 

lila XVIII 
limbă XII 
lingură XVI 
liptariu 96 
lișiţă XXXIV 
liturghie 126 
loc XIII 
luceafăr 93 
luced II, 137 
lucernă II 
lucezi 137 

luci II, 94 
lucid 94, 137 
Lucifer 62, 91 
lucoare II, 94 
lucra II 

lulea XXIV 
lumânare II 
lume II, XIII 
lumină I 
luminos II 
luna lupilor 57 
luna taurului 15 
lunatic II 

lună XIII 
lunetă II 

luni II, XXXV, 123 
luntre 42, 116 
lup XV, XX, XXI 


236 


lupoaică XX 


lustru II 


M 


macmahon 86 
madeleine XXV 
maghiran XXVIII 
magiun XXIV, 96 
mahmur XXIV 
mai XII, XIII, XV 
Maimon 62 
maioş XXIX 
malacof 86 
malacov 86 
mama 18 
mama-ploaie 31 
mameluc 95 
mamelucărie 95 
mamelucărime 95 
Mamoni 62 
manșetă XIX 
mare XIII, XXXIX, 41 
marghiloman 86 
Maria XXXVI 
marmeladă XXIV, 96 
marmură XV 
maro XVIII 
martie XIII 
martor XI 

mart XIII, XXXV, 15 
marţi 109 
marțipan XXIX 
masă XV 

mascur XX, XXI 
maslu 126 

Matei XXXVI 


matematică 38 


mauer 146 
mazagran XXV 
măghiran XXVIII 
măr 96, 97 
mărunt 13 
măsălar 120 
măsură XIII 
mâine XII 
“mânecă XII 
mânjit 53 
measer 124 
medicină 38 
mehlem 8 
mei XIV 
meniu 13 
merge 54 
mers 54 
mersei 54 
meserătate 124 
mesereare 124 
meseri 124 
mesernic 124 
Mesia 81 
mesteacăn 16, 87 
mesteca XII 
meșini 105 
miaţă 67 
miază-păresi 3 
miază-păresimi 3 
Michiduţă XI, 62 
mie XII 
miel XXI 
miere 145 
miercuri XXXV, 
143 


123, 


mieriu XVII, XVIIII 


mierlă 


XXXIV, 2 


XV, XXXI, 


miezul-păreții 3 
miezul-păretilor 3 
migdală XXVI 
Mihail 81 

milfe 90 
millefeuille 90 
Milostivele XI 
minciună XXIII 
minestroni 134 
minte XII 

mira 113 
mistreţ XXI 
mișel 124 
mișelătate 124 
mișelesc 124 
mișeleșre 124 
mișeli 124 
Mititelu 62 
moară XV 
mocni 68 
moieți 103 
mondir 119 
monedă 98 
monetă 98 
morfină 99 
morfogeneză 99 
morfologie 99 
mormânt 51 
morminți 108 
moroi 80 

moși 80 


mousse au chocolat 63 


mov XVIII 
mozaic 100 
mozâic 100 
muc XII 
muia 103 


muiere XII 

mulge XIV 
mul'u XVII, XVIII 
muma-pădurii 31 
mundir 119 
munte XIII 

mur 146 

murdar 53 

muri XII 

musaca XXIV 
muscă XV 

must XIV 

mut XII 

muze 100 

muzeu 100 
muzică 100 


N 


naiba 62 
nalbă XVII 
nap XIV 
nară XII 
narghilea XXIV 
nas XII 
navetă XIX 
năbuși 68 
nădrag(i) 105 
nămaie XXI 
năut XXIV 
'Ndreilu 57 
neavut 124 
necurat 53 


Necuratul XI, 62 


negru XIII, XVII, XVIII, 


140 
nevastă VIII 
nevăstuică VIII, XI 
Nichifor 161 


nici XII 
Nicoară 101 
Nicolae 101 
ningău 57 
noadă XXXIII 
noapte XIII 
noaten XXI 
nod XIII, XXXIII 
noră XII 

nou XII 

nu XII 

nuc 102 

nucă 102 

nuia 65 

nume XIII 
nussbrot XXVII 


O 


oaie XVI, XX, XXI 
oală XV, 32 

oaspe XV 

oblon 73 

ochi XII, XXIII 
Odochia 61 
ofrandă 59 

om XII 

omletă XXV, 103 
opări III 

opincă 82 

oranj XVIII 

orb 104 

ostropel XXIII, XXX 
ostropet XXX 

ou XXXI, XXXII 


pace XV 

pai XIV, 65 

pal XV 

palid XVIII 

paltin 16 

paludic 39 

paludism 39 

Pamfil XXXVII 

pană XIV, XXXI, 
XXXII, XXXIII 

pancreas 125 

pancovă XXX 

pandișpan XXVI 

pané XXV 

Pangrati XXXVII 

pantalon(i) 105 

Panteliile 79 

Pantelimon XXXVII, 79 

pantof 82 

papagal XXXIV 

papaludă 31 

papalugă 31 

papanaș XXX 

papară 103 

paparudă 31 

papă 117 

papir 106 

papirus 106 

papuc 82 

papugiu 82 

papură 106 

par XV 

paradis 54 

pară 34, 68, 102, 115 

parfe(u) 63 

parizer XXVII, XXIX 

parmentier XXX 

parte XIII, 51 

pasăre XV, XXXI, 
XXXIV, 107 

pastet 109 

paşte XV, 51 

Paştele Blajinilor 108 

Paştele Cailor 80 

Paştele Mortilor 108 

paştet 109 

pateu 109 

Pavel 81 

paviment 137 

paximat 23 

păcat XV, 84 

păcuină XXI 

păduche XV, 112 

pădure 39 

păgân 46, 51 

Pălie 79 

pământ 137 

pământiu XVIII 

pănăta 111, 113 

păpăruidă 31 

păpăruie 103 

păpăruză 31 

păr XII, XIV, 34, 102 

părădaisă XXVII 

păresimi XVI, 3 


părinte XII, 117 


părtaş 51 

păs 113 

păsa 113 
păstor XIV, 48 
păşune 46 
pătimi 133 
pătlagină XIV 
pătlăgea XXIV 


păun XVI, XXXI, XXXII, 
XXXIII, 110 

păuniță 110 

pâine XII 

pângări 47 

pârjoli III 

Pârliile 79 

pe XII 

pecmez 96 

pedală 112 

pedepsi 111 

pedestru 112 

pedigri 112 

peisaj XIX 

peltea 96 

pembe XVIII 

peltea 63 

perete XII, 3, 142 

pergament XXVIII, 106 

pergamute XXVII 

Pericle XXXVII 

persiană 73 

pesmet 23 

pesmeţar 23 

peşte XV, 116 

pețiol 112 

piatră I, XIII, 20 

picior 112 

pricomigdală XXVI 

pieden XVI, 138 

piedică 112 

pieptăna 131 

pieptene 131 

piersic 115 

piersică XIV, 115 

pietate 59 

pieton 112 

(în) piez 112 


pin XIV, 16 

pirat 55 

piscop 144 

piscup 144 

pistol 24 

pișcot 23 

piureu 109 

plachie XXVI 

plaivas 47 

plăcea 113 

plăcintă XVI, XXI 

plânge 113 

pleca 114, 129 

plisă 36 

plocon 21 

plop XIV, 16 

ploua XIII 

pluș 36 

poamă 97, 115 

poarcă XXI 

poartă XII, 146 

poclon 21 

pom XIV, 115 

pomană 40 

pomină 40 

ponce 116 

popă 117 

porc XIV, XX, XXI 

portbagaj XIX 

porcar XXI 

porcină XXI 

porumb XXXI, XXXII, 
XXXIII 

posmag 23 

post 3 

posti 3 

potârniche XXXIV 

poturi 105 

preftu 117 

pregeta 113 
povidlă 96 

preot 117, 118 
prepeliră XXXIV 
prer 15 

preri 15 

pret XV 

preut 117 

prezbit 118 
prezbiter 118 
pricomigdală XXVI 
priculici 64 

priel 15 

prier XIII, 15, 120 
priot 117 

priscup 144 

priut 117 
priveghia XXXIV 
privighetoare XXXIV 
prinos 59 

profit XXV 
profiterol XXV 
prun 34, 102 
prună 34, 102, 115 
puf XXXIII 

pui XXXI, XXXII 
pulbere XIII 
pulpană 119 
pulpă 119 

pune XII 

punte XIII, 26 
pupăză XXXIV 
purcăreață XXI 
purice XV 
purpură 116 

puţin 124 


R 


rachiu XXIV 
raclă 42 

rade III 

rahat XXIV 

rai 126 

raipelț 37 

ram 65 

ramură 65 
rantotă 103 
ratotă 103 

rață XXXIII 
rădăcină 65 
rădvan 27 
Răpciune 120 
răscruce 49 
răsti 121 
răurușcă 91 
râde 133 
râncaci XX 
rânced XIV 
rândunea XXXI, XXXIV 
râpă XIII, 52 
râu XIII 

râvnă 73 
recoltă XIX 
refeca 138 
reșou 127 

rețea XVI, 138 
revac XXIV 
revanșă 142 
Reveca XXXVI 
Reveica XXXVI 
revendicativ 142 
ribizli XXVII 
ringlotă XXVII 


risca 83 


roată XV 

robust 132 

rocman 108 

rohman 108 

roib XVII, 132 
rosbif 13 

rost XXXI, XXXII, 121 
rosti 121 

roșu XVII, 132, 140 
roti XXIII 

rourușcă 91 

roz XVIII 

ruginiu XVIII 
ruladă XXV 

rumega XIV 


sabău 48 

sac XV 

salată XXVI 
salată (de) boeuf 12 
salce XVI, 16 
salep XXIV 
saluta 44, 137 
sarailie 63 

sare XV, 15 
sarma XXIV 
saşiu 104 
Satana 62 
savarină XXV 
savonieră XIX, 1 
săgeată XV 

sălaş 42 

sălbatic XXI 
sămânță 65 
sănătate 122 
sănătos 122 

săndulie 91 
săptămână 123 
săpun 131 
sărac 124 
sărac-mărac V 
sărat XXIII 
sărăţea XXIII 
Sărsăilă 62 
săruta 44, 137 
săvârşi 44 
sâmbătă XIII, XXXV, 
123 
sânge 125 
sângera 125 
Sângiordzu 15, 126 
Sânmedru 126 
Sânnicoară 126 
Sânpetru 126 
sân(t) XV, 117, 126 
Sântilie 79 
Sânziene 51 
Scaloian 31 
scamă 138 
Scaraoţchi 62 
scară 2, 146 
scatiu XXXIV 
scăfărlie 32 
scălda 127, 131 
scărmăna 138 
scânteie 68 
scânteuţă 94 
scoarță 65 
scordolea XXVI 
scovardă XXIII 
scroafă XX, XXI 
scrob 103 
sec XII 
sefterea XIII 


semn XIII 
septembrie 120 
sergent XIX 
sete XII 

seu XIV 
sfânt 126 
sfârși 44 
sicriu 42 
Simion 120 
simţi XII 
sireac 124 
slav 135 
sledum 132 
slinos 53 


smalţ XXIX 


smântână XXXVIII, 45 


smochină 34 
soare 15 

sobor 44 

soc XIV 

socru XII 
Sofocle XXXVII 
soios 53 
Solomon XXXVI 
solz 128 

somn XIII 
somot 36 

sorb 16 
sorbitură 134 
sorcova-morcova V 
sordid 53 

sosi 129 

soté XXV 
spaimă 130 
spaț XVI, 138 
spăimânta 130 
spăla 131 


spăsenie 80 


spăsi 80 

speria 130 

spic XIV, 65 
spin XIV 
spumă 45 
spumă-de-mare 116 
spurc 53 
spurcatul 62 

sta XII 

stacojiu XVIII 
Stanislav XXXVII 
stareţ 59 

stână XXXVIII 
stângă XI 

stăpân XXXVIII 
stea XIII 

stejar 132 
steluță 94 

Stetu 136 
stinge 68 

stor 73 

strigă 79 

strigoi 79 

strudl XXVII 
strudul XXVII 
strudur XXVII 
strug 141 
strugure 141 
strul XXVII 
stupă 139 


sturz XXXI, XXXIV, 2 


subtil 44 
subţire 44 
suc 65 

suci XXIII 
sudoare XII 
suferi 133 
sufleu 109 

supa 134 

supă 134 
supăra 133 

sul 138 

sur XVII 

surd XII 

surtuc 119 
susan XXIV 
suspina 133 
Suzana XXXVI 


Ș 
șahăr-mahăr V 


şaretă 27 
șarlotă XXV 
șarpe XV 
șchei 135 


șchiau XXXVIII, 135 


șcl'au 135 
șerb XV 
șnaider 48 
șoale 90 
şoarece XXI 
șodron 127 
șofer 127 
șoim XXXIV 
șolă XXVII 
șotron 127 
șparlește-o III 
șpriț XXVII 
Ştefan 136 
Stefana 136 
Ştefania 136 
Ştefănel 136 
Ştefănică 136 
Ştefea 136 
Ştetlea 136 


Ștei 135 

șterge 131 
șterge-o III 

ști 33 

ștrudel XXVII 
ștrudir XXVII 
șua la creme 91 
șuetă XIX 
svart XXVIII 
șvebel 37 


T 


tabacheră 32 
tabiet XXIV 
taler 60 
talmeș-balmeș V 
tarhon XXIV 
tartă 92 
Tartorul XI, 62 
Tatăl dracilor 62 
taur XIV, XX, XXI 
tavan 146 
tăciune XV, 68 
tămădui 142 
tărtăcuță 32 
tăun 110 

târş 132 

teamă 130 

teară 138 
techer-mecher V 
tei XIV, 16 
telemea XXIV 
teme 130 
Temistocle XXXVII 
temoare 130 
tibișir 47 

tigvă VII 


timp XIII 

tindă 146 
tindeche XVI, 138 
toarce XV, 138 
toca XXIII 
tocană XXIII 
tolvai 24 
tort(ă) XXIX, XXX, 138 
traistă-n băț 85 
tramă 137, 138 
treaptă 146 
trigon XXVI 
trist 113 

tron 42 

trunchi 65 

tu XII 

tufă 16 

tulai 24 

tuli 24 

tulnic 24 
tulnicărese 24 
tuna XIII, 24 
turlac XXIV 
turtă XXI, 12 
turturea XV 
tuși XII 

tutun XXIV 


T 


tap XX, 33 
tară XIII 
teastă VII, 32 
teler XXVII 
tese 138 

tifră 38 
tilindru 86 
țipa 24 

tipic 82 

tucără XXVIII, 145 
tucur 145 

tuşpaiz XXVII 


U 
Ucigă-l-crucea XI 
uliu XXXIV 
ulm XIV, 16 
unchi XVI 
undă XIII, 41 
Undrea 10 
unghie XII 
unt XIV 

unu XII 
ureche XII, 16 
uri 113 

urla 24 

urs XV, XXI 
urșinic 36 

urzi 137 
urzică XIV 
ușă 46, 126 
uvulă 141 


V 


vacă XIV, XX, XXI 
vale XIII 

Valentin (Sfântul -) 139 
Vanghele XXXVII 
vargă XIV, 65 
varză XVII, XXIII 
vasilcă 51 

Vasile 51, 79 
vatman 28 

văduv XII 

văpaie 65 


vărcolac 64 
vărculac 64 
vărzare XXIII 
vâgâi 68 
Vâlcea 64 
Vâlcov 64 
vâlvătaie 68 
vânăt XVII, XVIII, 140 
vânătaie 140 
vânt XIII 
vârcolac 64 
vecernie 126 
vecin XV 
vedea XII 
velur 36 
vendetă 142 
venetic 140 
venețian 140 
veni 129 
verde XVI, XVII, XVIII, 
140 
veșmânt XII 
veșted 65 
veteran 137 
viaţă XXI 
vicleim 51: 
vie XIV, 141 
vier XIV, XX, XXI 
vierme XV 
viespe XV 
viezure | 
vinietă 91 


vin XIV, 141 
vinaţ XIV 

vinde XV 

vindeca XV, 142 
vindereu XXXIV 
vindicativ 142 
vite 141 

vineri 123, 143 
vineţea 140 
vineţică 140 
vineţiu 140 
vinicer 120 
vinietă 91 

vioară XVIII 
violet XVIII 

vită XXI 

Vitezele XI 
vitreg XVI, 33 
viţă 141 

vițel XXI 

viu XII, XXI 
Vladimir XXXVII 
Vladislav XXXVIII 
vlădică 144 
volovan XXV 
vrabie 107 

vulpe XX, XXI 
vulpoi XX 

vultur XXXI, XXXIV 

Y 


Yinar 120 
Yite 141 


Z 


zahar 145 
zahăr XXVIII, 145 
zaiafet XXIV 
zarnacadea VIII 
zălog 9 

zbor 44 

zbura XXXI, XXXII 
zeamă 134 

zece XII 

zehar 145 

zel 73 

zero 38 

zeu XV 

zgâria XXIX 

zi XIII 

zice XII 

zid 146 

zidar 48 

zilos 73 

zimbru XXXIX 
Ziua cucului 50 
Zizi XXX 
zodiac 7 

Zoe XXXVI 
zoofag 7 


zoologie 7 

